Л.Н. Гумилев атындағы Еуразия ұлттық университеті

ӘОЖ 352.075 Қолжазба құқығында

**ИСАЕВ НУРИСЛАМ МАРАЛБЕКОВИЧ**

**Білім беру саласындағы мемлекеттік саясат адами капиталды дамытудың шарты ретінде**

8D03106 – Саясаттану

Философия докторы (PhD)

дәрежесін алу үшін дайындаған диссертация

Ғылыми кеңесші

саяси ғылымдар кандидаты,

қауымдастырылған профессор

Дюсембекова М.К.

Шетелдік ғылыми кеңесші

доктор PhD,

профессор

Сейт Али Авджу

(Анкара: Йылдырым Беязит

университеті)

Қазақстан Республикасы,

Астана, 2025

**МАЗМҰНЫ**

|  |  |  |
| --- | --- | --- |
| **НОРМАТИВТІК СІЛТЕМЕЛЕР**..................................................................  **БЕЛГІЛЕУЛЕР МЕН ҚЫСҚАРТУЛАР**.....................................................  **КІРІСПЕ**............................................................................................................ | | 3 |
| 5 |
| 6 |
| **1** | **БІЛІМ БЕРУ САЛАСЫНДАҒЫ МЕМЛЕКЕТТІК САЯСАТТЫҢ АДАМИ КАПИТАЛДЫ ДАМЫТУДАҒЫ РӨЛІНІҢ ТЕОРИЯЛЫҚ ЖӘНЕ ӘДІСТЕМЕЛІК НЕГІЗДЕРІ**..... | 15 |
| 1.1 | Білім беру саласындағы мемлекеттік саясат және адами капиталды зерттеудің бағыттары мен теориялық тәсілдері.................................... | 15 |
| 1.2 | Адами капиталды дамытуда білім беру саласындағы қазіргі мемлекеттік саясаттың эволюциясы: саяси-құқықтық талдау............ | 32 |
| **2** | **АДАМИ КАПИТАЛДЫ ДАМЫТУДА БІЛІМ БЕРУ САЛАСЫН МЕМЛЕКЕТТІК БАСҚАРУ ТӘЖІРИБЕЛЕРІ, ҮЛГІЛЕРІ МЕН ЖАҢА ТРЕНДТЕР**........................................................................... | 54 |
| 2.1 | Білім берудің адами капиталды дамытудағы қызметін мемлекеттік басқару тәсілдері: шетелдік тәжірибе.................................................... | 54 |
| 2.2 | ҚР-да білім беру жүйесіндегі реформалар оның адами капиталды дамытуға әсері.......................................................................................... | 73 |
| **3** | **ҚАЗАҚСТАН РЕСПУБЛИКАСЫНДА АДАМИ КАПИТАЛДЫ ДАМЫТУДАҒЫ БІЛІМ БЕРУ САЛАСЫНДАҒЫ МЕМЛЕКЕТТІК САЯСАТ: МӘСЕЛЕЛЕРІ МЕН БОЛАШАҒЫ** | 93 |
| 3.1 | Білім беру саясаты: қазақстандық ақыл ой ағынының адами капиталға әсері......................................................................................... | 93 |
| 3.2 | Адами капиталды дамытудың шарты ретінде білім беру саласындағы мемлекеттік саясаттың инновациялық механизмдері, реттелу жолдары, болашағы................................................................... | 113 |
| **ҚОРЫТЫНДЫ**...............................................................................................  **ПАЙДАЛАНЫЛҒАН ӘДЕБИЕТТЕР ТІЗІМІ**.......................................... | | 138 |
| 141 |
| **ҚОСЫМША А** –«ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы», «ҚР жоғары білімді және ғылымды дамытудың 2023-2029 жылдарға арналған тұжырымдамасы» бойынша нысаналы индикаторлар..................................................................................................... | | 152 |
| **ҚОСЫМША Ә** –Білім беруге жұмсалған шығын деңгейі бойынша әлем елдерінің ретингі............................................................................................... | | 156 |
| **ҚОСЫМША Б** –Диссертация тақырыбын зерттеуге арналған эксперттік сұхбат есебі..................................................................................... | | 157 |

**НОРМАТИВТІК СІЛТЕМЕЛЕР**

Осы диссертациялық жұмыста келесі нормативтік актілерге сілтеме жасалды:

Қазақстан Республикасының Конституциясы: 1995 жылдың 30 тамызда қабылданған.

Қазақстан Республикасының Конституциясы: 1993 жылдың 28 қаңтарда, қабылданған.

Қазақстан Республикасының Заңы. Білім туралы: 1992 жылдың 18 қаңтарда қабылданған.

Қазақстан Республикасының Заңы. Білім туралы: 1999 жылдың 7 маусымда, №390 қабылданған.

Қазақстан Республикасының Заңы. Білім туралы: 2007 жылдың 27 шілдесі, №319 қабылданған.

Қазақстан Республикасының Заңы. Ақпаратқа қол жеткізу туралы: 2015 жылдың 16 қарашада, №401-V қабылданған.

Қазақстан Республикасы Үкіметінің Қаулысы. Қазақстан Республикасында жоғары білімді және ғылымды дамытудың 2023-2029 жылдарға арналған тұжырымдамасын бекіту туралы: 2023 жылдың 28 наурызда, №248 бекітілген.

«ҚР мектепке дейінгі, орта, техникалық және кәсіптік білім беруді дамытудың 2023 – 2029 жылдарға арналған тұжырымдамасы»

Қазақстан Республикасы Үкіметінің Қаулысы. «Цифрлық Қазақстан» мемлекеттік бағдарламасын бекіту туралы: 2017 жылдың 12 желтоқсанда, №827 бекітілген.

Қазақстан Республикасы Үкіметінің Қаулысы. «Білімді ұлт» сапалы білім беру» ұлттық жобасын бекіту туралы: 2017 жылдың 29 қарашада, №726 бекітілген.

Қазақстан Республикасы Үкіметінің Қаулысы. «Цифрландыру, ғылым және инновациялар есебінен технологиялық серпіліс»: ұлттық жобасын бекіту туралы: 2021 жылдың 12 қазанда, №727 бекітілген.

Қазақстан Республикасы Президентінің Өкімі. Қазақстан Республикасы Президентінің Қазақстан Республикасы орта білім беру жүйесін ақпараттандыру жөніндегі мемлекеттік бағдарламасы туралы: 1997 жылдың 22 қыркүйектегі, №3645 бекітілген.

Біріккен Ұлттар Ұйымының Адам құқықтары бойынша білім беру және оқыту туралы декларациясы (2011 жылғы 19 желтоқсанда Бас Ассамблеяның 66/137 резолюциясымен қабылданған).

Мәдени әртүрлілік туралы ЮНЕСКО-ның жалпыға бірдей декларациясы (2001 жылы 2 қарашада Біріккен Ұлттар Ұйымының Білім, ғылым және мәдениет жөніндегі ұйымының Бас конференциясында қабылданған).

Барлығына арналған білім: ұжымдық міндеттемелерімізді орындау Дүниежүзілік білім форумы қабылдаған (Дакар, Сенегал, 26-28 сәуір 2000 ж.).

Ересектерді оқыту туралы Гамбург декларациясы (1997 ж. 14-18 шілдеде Гамбург, Германияда ересектерге білім беру жөніндегі бесінші халықаралық конференцияда қабылданды).

Баршаға арналған білім туралы Дүниежүзілік Декларация және негізгі білім беру қажеттіліктерін қанағаттандыратын әрекет шеңбері, 1990 Тайланд.

БҰҰ Даму онжылдығында сауатсыздықты жою туралы Декларация 1964 ж.

**БЕЛГІЛЕУЛЕР МЕН ҚЫСҚАРТУЛАР**

|  |  |
| --- | --- |
| АКТ | – ақпараттық-коммуникациялық технологиялар |
| АРТА | – Аккредиттеу және рейтинг тәуелсіз агенттіг |
| АҚШ | – Америка Құрама Штаттары |
| ББАЖ | – білім беруді басқарудың ақпараттық жүйесі |
| БП | – Болон процесі |
| ҚР ҒЖБМ  ҚР ОАМ  БҒМ  ЕО  ЖОО | – Қазақстан Республикасы Ғылым және жоғары білім министрлігі  – Қазақстан Республикасының Оқу-ағарту министрлігі  – Білім және ғылым министрлігі  – Еуропалық Одақ  – жоғары оқу орны |
| КСРО | – Кеңестік Социалистік Республикалар Одағы |
| Қазақ КСР | – Қазақ Кеңестік Социалистік Республикасы |
| ҚР | – Қазақстан Республикасы |
| ҚХР | – Қытай Халық Республикасы |
| МДҰ | – мектепке дейінгі ұйымдар |
| МДТО | – мектепке дейінгі тәрбие мен оқыту |
| МТАЖ | – мониторинг және талдау ақпараттық жобасы |
| БИЛ  НЗМ  о.ж. | – Білім инновация лицейі  – Назарбаев зияткерлік мектебі  – оқу жылы |
| РБАО | – Республикалық білім беруді ақпараттандыру орталығы |
| ТжКБ | – техникалық және кәсіптік білім |
| ТМД | – Тәуелсіз Мемлекеттер Достастығы |
| ҰБДҚ  ХҚКО | – Ұлттық білім беру деректер қоры  – Халыққа қызмет көрсету орталығы |
| ЭЫДҰ | – Экономикалық ынтымақтастық пен даму ұйымы |
| AI | – artificial intelligence – жасанды зерде |
| ІТ | – information technology – ақпараттық технология |
| MOOC | – Massivee Opeen Online Courses |

**КІРІСПЕ**

**Жұмыстың жалпы сипаттамасы.** Диссертациялық жұмыста Қазақстандағы білім беру саласы адами капиталды дамытудың маңызды шарты ретінде оның қазіргі ахуалы, проблемалары, даму келешегі мен тиімді дамыту сценарийлері талданып, мемлекеттік саясат тарапынан реттелу жағдайы зерттеледі.

**Зерттеу тақырыбының өзектілігі** еліміздегі білім беру саласы адами капиталды дамытудың маңызды шарты ретінде мемлекеттік саясаттың осы мәселені реттеуге қатысты қызметін одан әрі дамыту қажеттілігімен айқындалады. Осы бағытта бірнеше факторды атап көрсетуге болады:

* білім беру саласын адами капиталды дамытудың шарты ретіндегі қызметін кешенді зерттеу арқылы ғылыми тұжырымдарын және оны тәжірибеде қолданылу барысын талдау бұл мәселенің құрылымы мен маңызын түсінуге мүмкіндік береді. Ғылыми тұжырымдардың мазмұнын кешенді зерттеу үшін білім беру саласына қатысты және адами капиталдың теориялары мен тұжырымдамаларын өзара байланысты зерттеуге қажеттілік бар. Ғылыми тұжырымдамалардың тәжірибелік сипаттағы қолданбалы мүмкіндіктерін қарастыру да аса маңызды;
* Қазақстанда адами капиталды дамыту бойынша тәуелсіздік алған жылдардан бері білім беру саласындағы қазіргі мемлекеттік саясаттың эволюциясын талдау маңызды. Ол үшін саяси-құқықтық базаны зерделеу қажет. Себебі, адами капиталды дамытуда білім беру жүйесін реттеу мен жетілдіруде көптеген саяси-құқықтық реформалар, заңнамалық өзгерістер орын алды. Аталған реформалардың осы мәселені реттеуде тиімділігі мен кемшіліктерін зерттеу өзекті. Сол арқылы білім беру саласындағы мемлекеттік саясаттың бағдарын анықтап, болашақ дамуына ұсыныстар әзірлеуге болады;
* халықаралық тәжірибеде қалыптасқан білім беру жүйелерін адами капиталды дамытудың маңызды шарты ретінде мемлекеттік басқару мен ұйымдастырудың үлгілерін талдай отырып, оларды Қазақстандық жағдайда қолдану мүмкіндіктерін ғылыми негіздеу қажеттігі бар. Сонымен бірге білім беру жүйесін реформалауда жетістікке жеткен елдердің тәжірибесі және оның қазақстандық жағдайда қолдану мүмкіндіктерін кеңірек қарастыру өзекті;
* білім беру саласын басқарудың даму келешегін қарастыра отырып, адами капиталды дамытудың оң сценарийін анықтау, оны ендіруге байланысты ұсыныстар әзірлеу білімді адами капиталды дамытудың ғылымға негізделген тиімді дамыту жолдары бола алады;
* қазіргі таңда жаһандық трендке айналып отырған мәселе ақыл - ой ағыны елдің білім беру саласының даму деңгейімен тікелей байланысты. Интеллектуалды адами капитал ұлттық экономиканың дамуының негізгі факторы. Сондықтан адами капиталды сақтап қалудың бірден бір жолы ретінде елдегі білім беру жүйесін әлемдік бәсекелестікке сәйкес дамыту қажет. Осы мақсатқа қол жеткізуде қазақстандық білім беру жүйесінің олқылықтары мен орын алып отырған мәселелерін зерттеу саяси ғылым тұрғысынан қазіргі заманның өзекті мәселелерінің бірі;
* қазақстандық саясаттану ғылымы бойынша білім беру саласын зерттеуге арналған диссертациялық жұмыстар бар. Ол жұмыстар білім беру саласын әр түрлі тарапынан қарастыруға арналған. Дегенмен, білім берудің адами капиталды дамыту шарты ретіндегі қызметін зерттеуге арналған арнайы жұмыстар жоқ. Сондықтан бұл жұмыстың ерекшелігі қазақстандық білім жүйесін жетілдіру арқылы адами капиталды дамыту мүмкіндігін дәлелдеуге арналуы осы жұмыстың артқышылығын анықтайды;
* мемлекеттің тарапынан білім беру саласын дамытуға арналған маңызды құжаттар қабылданып, қадамдар жасалуда. Атап айтатын болсақ, «ҚР мектепке дейінгі, орта, техникалық және кәсіптік білім беруді дамытудың 2023 – 2029 жылдарға арналған тұжырымдамасы», «ҚР жоғары білімді және ғылымды дамытудың 2023 – 2029 жылдарға арналған тұжырымдамасы». Осы тұжырымдамалардың жүзеге асырылу барысы білім беру саласын қаншалықты дәрежеде жұмыс жасап жатқанын анықтау үшін құрылымдық талдауды қажет етеді. Тұжырымдамалардың іске асырылу барысын талдау да өте маңызды.

Жоғарыда көрсетілген негіздер диссертация тақырыбының өзектілігін және оның ғылыми құндылығын айқындайды. Осыған байланысты диссертациялық жұмыс осының алдында жүргізілген зерттеулердің өзіндік логикалық жалғасы ретінде, білім беру саласы адами капиталды дамытудың маңызды шарты ретіндегі рөлін, келешегі мен оң сценарийлерін зерделеуді ұсынады.

**Зерттеудің объектісі ретінде** Қазақстан Республикасындағы адами капиталды дамытудың шарты ретінде білім беру саласының қазіргі ахуалы, даму процесі мен болашағы қарастырылады.

**Зерттеу пәні** адами капиталды дамытудағы білім беру саласын басқару мен реттеудегі мемлекеттік саясат.

**Зерттеудің хронологиялық ауқымы** адами капиталды дамытуда білім беру саласына байланыстыы мемлекеттік саясаттың динамикасы мен даму перспективасын Қазақстан Республикасының тәуелсіздік алған жылдардан қазіргі уақытты қамтиды: 1991-2024 жж.

**Зерттеудің мақсаты** адами капиталды дамытудың шарты ретінде білім беру саласындағы мемлекеттік саясаттың инновациялық механизмдері, реттелу жолдары, болашағына саясаттанулық талдау жасау.

Осы мақсатқа қол жеткізу үшін келесідей **зерттеу міндеттері** анықталды:

1. Білім беру саласындағы мемлекеттік саясат және адами капиталды зерттеудің бағыттары мен теориялық тәсілдерін талдау арқылы зерттеудің тұжырымдамалық негізін жүйелеу, тиімдісін негіздеу.
2. Адами капиталды дамытуда білім беру саласына қатысты мемлекеттік саясаттың қызметі барысын саяси - құқықтық талдау арқылы қазіргі даму процесін бағалау.
3. Халықаралық тәжірибедегі білім берудің адами капиталды дамытудағы қызметін мемлекеттік басқару тәсілдерін зерттеу және ең үздік үлгі ретінде Еуроодақ мемлекеттері тәжірибесін, осы бағыттағы реформалардың жетістіктерін саралау, Қазақстанда қолдану мүмкіндіктерін қарастыру.
4. ҚР-да білім беру жүйесіндегі адами капиталды дамытуға қатысты жүргізілген реформаларға сәйкес даму кезеңдерін анықтау, жетістіктерін саралау.
5. Қазақстандық ақыл - ой ағынының адами капиталға әсерін білім беру саясатына байланысты талдау. Ақыл - ой ағынының ҚР ұлттық қауіпсіздігіне ықпалын саралау, ғылыми қорытынды беру.
6. Адами капиталды дамытудың шарты ретінде білім беру саласындағы мемлекеттік саясаттың даму болашағы бойынша ұсыныстар әзірлеу.

**Зерттеудің деректер негізі** ҚР «Білім туралы» Заңы, «ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы»; «ҚР жоғары білімді және ғылымды дамытудың 2023–2029 жылдарға арналған тұжырымдамасы», ҚР «Ақпараттандыру туралы» Заңы; ҚР 2025 жылға дейінгі Ұлттық даму жоспары; ҚР Президенттері Н. Назарбаевтың және Қ. Тоқаевтың Қазақстан халқына жыл сайынғы жолдаулары; «Ақпараттық Қазақстан» және «Цифрлық Қазақстан» мемлекеттік бағдарламалары, «ҚР Білім беруді дамытудың, Білім беруді және ғылымды дамытудың, Білім беру мекемелерін ақпараттандырудың, Ақпараттық теңсіздікті төмендетудің, Техникалық және кәсіптік білімді дамытудың әр жылдарға арналған мемлекеттік бағдарламалары, ҚР ақпараттық және коммуникациялық технологияларды дамыту жөніндегі мемлекеттік бағдарламасы; ҚР БҒМ Электронды оқыту жүйесі тұжырымдамасы, Өмір бойы оқыту (үздіксіз білім беру) тұжырымдамасы, ҚР білім беруді дамыту тұжырымдамасы; ҚР Президентінің жарлықтары, ҚР Үкіметі қаулылары, білім беру министрінің бұйрықтары, білім беру саласында қабылданған стандарттар мен ережелер; ҚР Білім беру жүйесінің ахуалы және дамуы туралы әр жылдары жарияланған Ұлттық баяндамалар мен ҚР білім беру жүйесіне қатысты ресми статистика, ҰБДҚ деректері құрайды. Сонымен бірге халықаралық құжаттар да зерттеудің деректемелік базасы ретінде Біріккен Ұлттар Ұйымының Адам құқықтары бойынша білім беру және оқыту туралы декларациясы; Мәдени әртүрлілік туралы ЮНЕСКО-ның жалпыға бірдей декларациясы; Барлығына арналған білім: ұжымдық міндеттемелерімізді орындау Дүниежүзілік білім форумы қабылдаған, Ересектерді оқыту туралы Гамбург декларациясы; Баршаға арналған білім туралы Дүниежүзілік Декларация және негізгі білім беру қажеттіліктерін қанағаттандыратын әрекет шеңбері 1990 Тайланд; БҰҰ Даму онжылдығында сауатсыздықты жою туралы Декларация 1964 ж.

Көрсетілген мақсатқа қол жеткізу және аталған міндеттерді шешу үшін **зерттеудің теориялық және әдіснамалық негізі** ретінде жалпы ғылыми әдістер мен қатар эмпирикалық әдістер де пайдаланылды. Теориялық негізін талдауда тарихи, диалектикалық, құрылымдық-жүйелік талдау, мен тұжырымдарды классификациялау жүзеге асырылды. Білім берудің адами капиталды дамытудағы қызметін мемлекеттік басқару тәсілдерін шетелдік тәжірибеге қатысты талдауда салыстырмалы әдіс пайдаланылды. Білім беру саясатын жүзеге асыруда қазақстандық ақыл - ой ағынының адами капиталға әсерін статистикалық мәліметтерді өңдеу арқылы, әлемдік интекстерді салыстыру негізінде мәселенің динамикасы мен тенденциясы анықталды. Адами капиталды дамытудың шарты ретінде білім беру саласындағы мемлекеттік саясаттың инновациялық механизмдері, реттелу жолдары, болашағын айқындағанда эксперттік тереңдетілген сұхбат жүргізіліп, мәселенің оң сценарийін жасауға мүмкіндік болды. Ал оның даму барысындағы күшті, әлсіз жақтарын анықтау арқылы одан туындайтын мүмкіндіктер мен қауіпті болжау үшін SWOT анализ, саралау және талдау әдісі қолданылды.

**Тақырыптың зерттелу деңгейі.** Адами капиталды дамытудың шарты ретінде білім беру саласындағы мемлекеттік саясаттың көпқырлы сипаты әртүрлі ғылым өкілдерінің қызығушылығын туғызады. Білім берудің адами капиталды қалыптастырудағы рөлінің тиімді шешілуі саясаттанушылардың, экономистердің, заңтанушылардың, әлеуметтанушылардың және т.б. зерттеушілердің бұл мәселені кешенді қарауына байланысты болады. Себебі диссертациялық зерттеудің объектісі болып отырған білім беру мен адами капитал мәселесі бір ғана ғылымның объектісі бола алмайды. Осыған байланысты кешенді жүзеге асыратын мемлекеттік саясат болғандықтан бірнеше ғылыми бағыттарды топтастыра отырып зерттеуді қажет ететін күрделі мәселе. Білім беру мәселесі мен адами капиталдың дамуы мемлекеттік саясаттың рөліне қатысты зерттеліп, баға беріліп, болжам жасалды.

Дегенмен, білім беру саласы мен адами капиталдың дамуын бір - бірінен ажыратып қарауға болмайды. Себебі білім адамды жан - жақты дамытып, қоғамның еңбек нарығына бәсекеге қабілетті адамды даярлайды.

Білім беру саласын адами капиталды дамыту шарты ретінде зерттеушілерді үш топқа бөліп қарастыруға болады.

**Бірінші топ, білім беруді адами капиталға қатысты зерттеушілер.**

Олар қазіргі жаһандық дамуда адамзат қоғамының индустриялық өркениеттен постиндустриалды өркениетке өтуі ғылыми-техникалық, өндірістік, ақпараттық салаларда да, адамның ішкі дүниесінде де түбегейлі өзгерістерге әкелді деген көзқараста. Демек, жеке адамның білім деңгейі мен біліктілігі маңызды. Бұл тенденция барлық өркениетті елдердің одан әрі дамуында шешуші мәнге ие болып, барған сайын кең өріс алуда және қазіргі жұмысшы күшінің адами капиталға айналуын білдіреді. 60-жылдардың аяғынан бастап адами капитал идеясы біртұтас тұжырымдамаға айналды. Оның негізін салушылар көрнекті американ ғалымдары, экономика саласы бойынша Нобель сыйлығының лауреаттары: Г. Беккер [1], Т. Шульц [2], И. Фишер [3], П. Самуэльсон [4] болды. Олар адами капитал концепциясын зерттеп, ұдайы өндірістің ең маңызды элементі ретінде білімге инвестицияның қажеттілігін негіздеді.

Адами капитал теориясы бойынша А. Смит классикалық саяси экономияның концептуалды ережелерін негіздеп, оған кешенді қарауды ұсынды [5]. Неоклассикалық экономикалық теорияның өкілдері Л. Вольрас [6], С. Джевонс [7], Ч. Менгер [8], А. Пигу [9] адами капиталды күрделі қатынастырдың жиынтығы ретінде қарастырады. Себебі, адами капитал адамның қалыптасуы мен дамуына қажетті факторлардың жиынтығы. Осы тұжырымдамаларға сүйене отырып, білімнің маңыздылығы мен өзектілігі туралы қорытынды жасауға болады.

Қазіргі заманғы батыс ғалымдары өз зерттеулерінде қоғам мен экономика дамуының негізгі бағыттарын айқындайтын өндірістің ең маңызды субъектісі білім, оның иесі ретінде адам өмірін зерттеуді маңызды деп есептейді. М. Блауг [10], Дж. Минсер [11], Л. Туроу [12], Л. Хансен [13] және басқалардың еңбектерінде адами капиталдың қоғамдағы анықтаушы рөлінің біліммен байланыстылығы туралы идеясы анықталады. Ғалымдар адами капиталды дамыту үшін білімге салынған инвестицияның тиімділігін есептеу әдістерін әзірледі. Олар А. Берг, Дж. Сковиль, Л. Ульман әзірлеген Р. Эккаустың «өндірістік талаптар әдісі» [14].

Көрнекті шетел ғалымдары Р. Арон [15], Д. Белл [16], П. Друкер [17], А. Тоффлер [18] қоғамдық өндірісті үш кезеңге бөлудің негізгі әдіснамалық принциптерін бекітті: мануфактура (индустрияға дейінгі), индустриялық және постиндустриалды. Олар постиндустриалды қоғам қазіргі жұмыс күшінде шынайы революцияның объективті алғышарттарын жасайды, оның көп ғасырлық эволюциясын қорытындылайды деген тұжырымға келді.

**Екінші топ, білім беруді әлеуметтік-саяси процесс ретінде қарастыратын шетелдік зерттеушілер.** Олар Э. Дюркгейм, М. Вебер, П. А. Сорокин, У. Гордон, Дж. Коулман, Дж. Дьюи білім берудің саяси -әлеуметтік маңызына қатысты классикалық еңбектерді жазған.

Білім беру саласын зерттеуде фундаменталды тұжырымдарды ұсынғандар Дж. Балан [19], К. Брейси [20], Дж. Бруннер [21], Б. Кларк [22], М. Маклейн [23].

Білім беру саласын әлеуметтік-саяси реформаларға қатысты зерттегендер Дж.Д. Груф [24], A-K. Нейгел [25], Г. Нейве [26].

Жаһандық білім беру тұрғысынан өз зерттеулерін жүргізген ғалымдар Ф. Альтбах [27], Р. Даль [28], С. Рейхерт [29].

«Жоғары білім беруді реформалау және дамыту: Қазақстан тәжірибесінде» атты Хартли мен Рубидің еңбектерінде Қазақстанның білім беру саласындағы саясат эволюциясын сипаттайды [30]. Дэвид Бриджес «Білім беру реформасы және интернационализация: Қазақстандағы мектеп реформасының мысалы» атты монографиясында Қазақстанның білім беру саясатының интернационалдануы, ұлттық білім беру жүйесінің реформалану жағдайын зерттеді [31]. Дж. Хейсман, А. Смоленцева, И. Фрумин редакторлығымен «Посткеңестік елдердегі жоғары білім беру жүйесінің жиырма бес жылдық реформасы» 1920-2015 жылдар аралығындағы Қазақстандағы жоғары білімнің дамуын талдаған [32].

**Үшінші топқа қазақстандық ғалымдардың еңбектері кіреді.** Қазақстан ғылымындағы білім беру саясатының іргелі мәселелерін зерттеген ғалымдар: Е. Ә. Амантаев, А. А. Булатбаева [33], Г. Байшань, Л. М. Иватова [34], А. Қ. Құсайынов [35], Р. А. Нұртазина [36], А. А. Нұрмағамбетов [37], И. Д. Фрумин [38], Ш. Т. Таубаева [39] және т.б.

«Жаһандану жағдайындағы Қазақстан Республикасының білім беру саясаты» еңбегінде қазақстандық ғалым Р. А. Нұртазина жаһандану жағдайында Қазақстанның білім беру жағдайын зерттеп, оның мәселелері мен даму болашағына талдау жасады. А. А. Нұрмағамбетов «Қазақстан Республикасының жоғары білім беру жүйесінің соңғы трансформацияға сәйкес білім беру саясаты» атты монографиясында дамыған батыс елдерінің тәжірибесін салыстырып, Қазақстандағы жоғары білім беру саясатын қарастырды. Б. Маударбекова және З. Қашқынбаева «Қазақстандағы халықаралық жоғары білім» және «Қазақстандағы жоғары оқу орындарында интернационалдандыру үдерісінің дамуы» атты еңбектерінде отандық жоғары білімнің әлемдік деңгейдегі даму жағдайын салыстырмалы талдады [40].

А. Күзембайұлы, Е. А. Әбіл «Қазақстан тарихы» оқулығының 6-тарауында «Қазақстандағы орта білімнің дамуы» және «Жоғары білім берудің дамуы» атты мәселелерді даму кезеңдері бойынша қарастырды [41]. Бекішев Қ. «Қазақстан Республикасындағы білім беру жүйесінің даму тенденциялары» атты мақаласында Қазақстандағы білім берудің даму тенденцияларын зерттеген [42].

Г. С. Әбдірайымова, М. М. Бүркітбаев «Қазақстанның еуропалық перспективадағы жоғары білім беру стратегиясы. Болон үдерісі жағдайында Қазақстандағы жоғары білім» атты еңбегінде Қазақстандағы жоғары білім берудің қазіргі дамуын Болон үдерісі жағдайына байланысты талдайды [43].

Саясаттану ғылымы бойынша соңғы ғылыми зерттеулер білім беру салсын жан-жақты зерттеуге арналады. Е. Ә. Амантаев «Қазақстандағы білім беру саласын цифрландырудағы мемлекеттік саясат: қазіргі жағдайы және келешегі» [44] атты диссертациялық зерттеу жұмысында білім беру саласының цифрландыру жағдайын талдап, өзекті мәселені талдауда маңызды ғылыми қорытындылар береді. Оның болажамы бойынша білімнің болашақ дамуы цифрландыруды дамытумен тікелей байланысты.

Г. Байшань «Қазіргі Қазақстандағы білім беру саласындағы мемлекеттік саясат» атты диссертациялық жұмысында отандық және шетелдік білім беру жүйелерін салыстырмалы талдап, тиімді ұсыныстар береді [45].

Жоғарыдағы білім беруге қатысты ғылыми еңбектерді талдай келе, тәуелсіздік алған жылдардан бері осы салада көптеген зерттеулер жүргізілгенімен нақты білім берудің адами капиталды дамытудың шарты ретіндегі мемлекеттің саясатына қатысты еңбектер жоқ. Сондықтан диссертациялық зерттеудің объектісі болып отырған білім беру саласындағы мемлекеттік саясат адами капиталды дамытудың шарты ретіндегі рөлі саяси ғылымдар тұрғысынан арнайы зерттеуді қажет етеді.

**Зерттеудің ғылыми жаңалығы.** Диссертациялық жұмыстың жаңа нәтижелері ретінде:

1. Адами капиталды дамытудың шарты ретінде білім беру саласындағы қазіргі кезде қалыптасқан ғылыми тұжырымдарға кешенді зерттеу жүргізілді, соның нәтижесінде автордың көзқарасы бойынша олардың қолданбалы зерттеу үшін тиімділері жүйеленді.
2. Мемлекеттік саясат тарапынан адами капиталды дамыту мақсатында білім саласына қатысты мемлекетте жүргізіліп жатқан жұмыстардың саяси -құқықтық базасына яғни, стратегиялық ұлттық жоспарлар, мемлекеттік бағдарламалар, заңнамалар, ҚР Президентінің жыл сайынғы жолдауларына мазмұндық талдау жасалып, саяси бастамалардың, тұжырымдамалардың орындалу барысы және негізгі нәтижелері анықталды.
3. Халықаралық тәжірибеде қалыптасқан білім берудің адами капиталды дамытудағы қызметін мемлекеттік басқару тәсілдеріне, олардың Қазақстанда қолдану мүмкіндіктеріне авторлық талдау жасалды;
4. Адами капиталды дамытудың шарты ретінде білім беру саласындағы мемлекеттік саясат тұңғыш рет кешенді түрде диссертациялық жұмыстың объектісі ретінде зерттелді.
5. Білім беру саясатын қазақстандық ақыл - ой ағынының адами капиталға әсері тұрғысынан талдау арқылы интеллектуалды адами капиталдың еліміздің әлеуметтік - экономикалық дамуына қызмет етуіне жағдай жасау үшін білім беру саласын күшейту ұсынылды.
6. Жүргізілген эксперттік сұқбатқа сүйене отырып, адами капиталды дамыту үшін білім беру саласындағы мемлекеттік саясаттың жүргізілу барысындағы проблемалар анықталып, инновациялық механизмдері, реттелу жолдарының оң сценарийі жасалып, даму болашағы бойынша ұсыныстар әзірленді.

**Зерттеу жұмысының ғылыми гипотезасы:** адами капиталды дамытудың шарты ретінде білім беру саласының даму әлеуеті елдегі саяси, әлеуметтік - экономикалық реформалардың нәтижелілігіне, мемлекеттік саясаттың ашықтығы мен оңтайлы және толыққанды тиімді жұмыс процесіне тікелей байланысты.

**Зерттеудің теориялық және тәжірибелік мәні**. Зерттеу жұмысы барысында қол жеткізген тұжырымдар адами капиталды дамытудың шарты ретінде білім беру саласын жетілдірудің өзектілігін ескере отырып, оны дамыту бойынша әзірленетін мемлекеттік саясатта пайдалануға мүмкіндік береді. Берілген диссертациялық жұмыстағы зерттеу материалдарының теориялық және тәжірибелік ауқымы адами капиталды дамытудың шарты ретінде білім беру саласының қазіргі ахуалынан туындайтын проблемаларды талдау барысында, оны жетілдіру, болжанған даму әлеуетін ескеруге мүмкіндік береді.

Сонымен бірге зерттеу барысында қол жеткізген нәтижелер «Саясаттану», «Адами капиталды басқару» және т.б.білім беру бағдарламалары бойынша оқу материалдарын, білім беру саласын басқару бойынша Заң жобаларын, Тұжырымдамаларды әзірлеу барысында қолданылуы мүмкін.

**Қорғауға ұсынылатын негізгі тұжырымдар:**

1. Жаһандану жағдайында әлемнің барлық елдерінде адами капиталды дамыту үшін білім беру саласын жетілдіру маңызды болып табылады. Себебі әлемдік еңбек нарығында күн сайын бәсекелестік күшеюде. Қазақстан Республикасы осы процестің субъектісі ретінде аталған мәселеден тыс қала алмайды. Әлемдегі бәсекеге қабілетті ел болу үшін, білім мен ғылымға негізделген, құнды адами капиталды қамтамасыз ете алатындай отандық жағдай қалыптастыру қажет.
2. Адами капиталды дамыту үшін білім беру саласын жетілдіруде мемлекеттік саясаттың басым бағыты құқықтық - заңнамалық негізі үнемі реформаланып, жетілдіріліп отыруды қажет етеді.
3. Білім беру саласын мемлекеттік саясат тарапынан тиімді реттеу мен ұйымдастыру сол елдің білім беру саласының және елдің адами капиталының дамуы деңгейін көрсетеді. Шетелдік, әсіресе жоғары білім беру саласында Болон қағидаттарын одан әрі енгізу, аккредиттеу және сапаны бағалау рәсімдерін жетілдіру, білім беру саласындағы халықаралық ынтымақтастық деңгейін арттыру қажеттілігі ұсынылады. Еуропаның білім беру жүйесі сабақтастығы бар білім беру бағдарламалары мен әр түрлі деңгей, бағыттағы мемлекеттік білім беру стандарттарының білім беру мекемелерінде құқықтық формада ұйымдастырылуы, іске асырылуы білім беруді басқару органдары жүйесінің жиынтығы ретінде қарастырылып, білім берудің адами капиталды дамытудағы қызметін мемлекеттік басқару тәсілдері шетелдік тәжірибе ретінде ұсынылады.
4. ҚР-да білім беру жүйесінде жүргізіліп жатқан реформалар адами капиталды дамытуда қазақстандық ғылым, білімді дамытуға үлес қосады, экономикалық дамуға ықпал етеді, сонымен бірге елдердің жаһандық бәсекелестікке қабілетті болуына көмектеседі. Мектепке дейінгі, мектеп, мектептен кейінгі кәсіби орта білім мен жоғары білім, ғылым салалары адами капиталдың үздіксіз дамуын қамтамасыз ете отырып, ол адамның тек білім алып қана қоймайтын сонымен бірге тәрбие алып, қоғамдық, азаматтық пікірлері, тұлғалық бейнесін қалыптастырады, елдің ең бастығы байлығы адами капиталды жасайды. Білім беру саласының демократиялық принциптерге сүйенген либерализациясы елдің адами капиталын дамытуға ықпал етеді.
5. Зерттеуде дәлелденгендей, шетелдік білім қазақстандық біліммен салыстырғанда тәжірибеге бағытталған және заманауи. Отандық білім беру жүйесі әлемдік терендке талпынғанымен өкінішке орай теориялық негіздерге әлі де болса сүйеніп отыр. Еліміздің алдыңғы қатарлы жоғары білім беру орындары жыл сайынғы әлемдік университеттердің рейтингтері бойынша алға жылжуы байқалады. Дегенмен ол жаппай сипат алмайды. Аймақтық жоғары оқу орындарының деңгейін бәсекелестікке қабілетті болуға модернизациялау Қазақстанның аймақтарындағы адами капиталды дамытуға ықпал етеді. Білім беру саясатын күшейту, орын алып отырған мәселелерді шешу арқылы жүзеге асады, қазақстандық адами капиталының ақыл - ой ағынын реттеуге көмектеседі.
6. Қазақстанның білім беру саласы елдің экономикалық дамуына жағдай жасайтын адами капиталды даярлауда жағымды сипатта дамуда. Елдің қазіргі таңдағы жүргізіп отырған саясаты білімді адами капиталды қалыптастыруда қарқынды бағытта. Әрине кемшіліктер мен олқылықтар да бар. Соған қарамастан соңғы жылдары білім беру саласының барлық деңгейлері жаһандық дамудың қадамымен өзгерістерге сәйкес әрекет етуде. Эксперттердің сұқбаттарына сүйене отырып, еліміздегі адами капиталды дамытуда білім беру саласындағы мемлекеттік саясаттың оң сценарийі ұсынылады.

**Зерттеу базасы.** Диссертациялық жұмыс Л.Н. Гумилев атындағы Еуразия ұлттық университетінің Саясаттану кафедрасында орындалды.

**Зерттеу нәтижелерін апробациялау.**

Зерттеу жұмысының негізгі идеялары, нәтижелері мен қорытындылары 4 ғылыми еңбекте көрініс тапты, оның ішінде: Scopus мәліметтер базасына кірген Италияның «Rivista di studi sulla sostenibilita» халықаралық ғылыми журналында жарық көрген «State policy of sustainable digitalization of Kazakhstan education in the experience of transformation during the pandemic period» атты мақалада көрініс тапты. Сонымен бірге, халықаралық конференциялардың материалдары мен Қазақстанның басылымдарында зерттеу тақырыбы бойынша 3 ғылыми мақала жарияланған, олар:

1. Қазақстандағы білім беру саласын цифрландыру жағдайына саясаттанулық талдау // «Қоғам және Дәуір» № 4 (84), Астана, 2024. С. 65-75.

2. Жоғары білім жұмсақ күш құралы ретінде: қазақстандық кейс // Л.Н. Гумилев атындағы ЕҰУ Хабаршысы. Саяси ғылымдар, Аймақтану, Шығыстану, Түркітану сериясы. – 2024. – №4 (149). – Б. 156-169.

3. Пандемия кезінде Қазақстан Республикасында адами капиталдың қалыптасу жағдайы // Proceedings of the 3rd International Scientific Conference «Scientific Research and Experimental Development». London, England, 2023. June 15-16, P. 163-167.

**Диссертациялық жұмыс құрылымы.** Қорғауға ұсынылған жұмыс нормативтік сілтемелер, белгілеулер мен қысқартулар тізімі, кіріспе, екі бөлім, қорытынды, дереккөздер тізімі, сондай-ақ қосымшаларды қамтиды. Диссертациялық жұмыстың жалпы көлемі 151 бетті құрайды.

**1 БІЛІМ БЕРУ САЛАСЫНДАҒЫ МЕМЛЕКЕТТІК САЯСАТТЫҢ АДАМИ КАПИТАЛДЫ ДАМЫТУДАҒЫ РӨЛІНІҢ ТЕОРИЯЛЫҚ ЖӘНЕ ӘДІСТЕМЕЛІК НЕГІЗДЕРІ**

**1.1 Білім беру саласындағы мемлекеттік саясат және адами капиталды зерттеудің бағыттары мен теориялық тәсілдері**

Жаһандық деңгейде ғылым, ақпарат, техника мен технологияның өте қарқынды жылдамдықпен дамуы әлем елдерінің бәсекеге қабілетті болуға ұмтылуына себеп болып отыр. Қарқынды бәсекелестікке төтеп берудің бірден-бір жолы – білімді адами капиталды дайындау. Сондықтан әлем елдері осы мәселені саяси ғылым тұрғысынан жаһандық бәсекеге қабілетті адами капиталды дайындауда білім берудің маңыздылығын зерттеп, мемлекеттік саясаттың рөлін күшейтумен айналысуда.

Қазақстан Республикасы да тәуелсіздік алған жылдардан бері адами капиталды дамыту мақсатында білім беру саласындағы қызметіне маңыздылық беріп, күшейтуде. Бұл үнемі өзгеріп, дамып отыратын күрделі процесс болғандықтан бірнеше ғылымдар тұрғысынан кешенді зерттеліп отыруды қажет етеді. Сондықтан адами капиталды дамытуда білім берудің рөлін зерттеу адамзат тарихының дамуымен қатар жүріп келеді. Әр кезеңнің ғалымдары аталған мәселеге өзіндік көзқараспен қарап, мәселені жан-жақты зерттеуге тырысқан. Диссертациялық жұмыстың осы тарауында мәселенің өзектілігі теориялық, әдістемелік және практикалық негіздермен, ең алдымен, білім беру саласындағы мемлекеттік саясаттың мәнін және оны қарқынды жаһандық бәсекелестік жағдайында адами капиталды қалыптастыру мен дамыту тәжірибесіне қатысты тұжырымдамаларды жүйелі талдаумен байланысты. Ең бастысы – адам, білім беруді мемлекеттік басқарудың инновациялық тетіктерін енгізу бойынша тұжырымдамалық ережелерді талдау. Зерттеудің ғылыми тұжырымдамаларын теориялық негіздеу үшін білім беру саясаты, білім беру саласын мемлекеттік басқару, адами капитал ұғымдары талданады.

Адами капиталдың дамуы мен елдің болашағы, өмір сүру деңгейі білім беру сапасына тікелей байланысты. Мемлекеттік саясат тетіктерінің көмегімен білім беруді тиімді реттеу арқылы адами капиталды дамыту мәселесін зерттеудің өзектілігі білім беру жүйесінің қоғамда жас ұрпақты қалыптастырып, әлеуметтендіретіндігімен айқындалады.

Әлемнің жетекші елдері білімнің, ғылымның, техниканың қарқынды дамуының арқасында ғылыми - техникалық прогресс саласында табыстарға қол жеткізуде. Ғылыми - техникалық және әлеуметтік прогресс білімді қажет ететіні белгілі. Ел өндірісінің жетістігі экономиканың реформаланған жағдайында ұлттық білім беру жүйесінің дамуымен, ғылыми кадрлар мен жоғары білікті мамандарды дайындау сапасымен анықталады. Білім беру жүйесінің сапалы дамуы адами капиталдың қалыптасуына байланысты екені белгілі болды. Заманауи талаптарға жауап беретін жоғары тиімді білім беру жүйесі бар елдер ғана жаһандық үдерісте дамыған елдердің қатарына кіре алады. Қазіргі әлемде экономикалық өсудің жоғары қарқынын көрсетіп отырған елдерде мемлекеттік саясаттың басым бағыты білім беру, жоғары білікті мамандарды даярлау және білімді қажет ететін жоғары технологиялық өндірістерді дамыту болып табылады.

Білім беруді мемлекеттік басқару саласын зерттеумен айналысқан ғылыми мектептердің негізгі идеяларын, әртүрлі теориялар мен концепциялар, тиімді үлгілерін адамзат тарихында көп ғасырлар бойы іздестірудің болғаны белгілі. Бұл ізденіс білім беруді басқару мәселесін зерттеудің әдіснамалық негіздері мен зерттеу дискурстарының өзгеруімен байланысты мәселені уақыт талабына сай кешенді зерттеп отырудың қажеттілігінен туындады.

Мәселені талдау диссертациялық жұмыстың пәнаралық сипатын анықтайды. Білім беру саласындағы мемлекеттік саясат мәселелерін саясаттану, әлеуметтану, философия, педагогика, психология, құқық, экономика, мәдениеттану ғылымдары байланысында зерттеу орын алған. Бірақ бұл мәселені қоғамдық даму барысында мемлекеттік саясаттың аясында яғни саяси ғылым тұрғысынан зерттеу ерекше маңызды. Білім беру мәселелерін саясаттанудың әртүрлі салалары зерттейді: білім беру саласындағы саясат, саяси ұйымдар, саяси басқару, олардың әрқайсысының өзіндік ғылыми құралдары мен зерттеу пәндерінің арсеналы негізінде кешенді сипатқа ие. Мәселені ғылымдар тарапынан қарастыруды жіктейтін болсақ:

* философиялық тұрғыда «адами капитал» өмірлік дағдыларды, практикалық тәжірибені меңгеру, оқыту мен тәрбиелеу процесінде қалыптасатын рухани игіліктердің жиынтығы;
* әлеуметтану ғылымы адами капиталдың бейімделу рөлін ұсынады. Білім, білік және дағдыларды меңгеру қоғамнан, тұрмыстық ортадан ерекшелене алмайды, сондықтан әлеуметтену тиімді;
* педагогика ғылымында адами капитал тәрбие мен білім беру арқылы адам бойында қалыптасқан білім, білік, дағдыларының жиынтығы ретінде қарастырылады;
* психология ғылымы адами капиталды когнитивтік және мінез-құлық аспектілерінде көрінетін білімдер мен дағдылардың жиынтығы ретінде қарастырады;
* саясаттану ғылымы адами капиталды мемлекеттің экономикалық дамуы арқылы саяси тұрақтылық пен ұлттық қауіпсіздікті қамтамасыз ететін мемлекеттік саясаттың басым бағыты ретінде қарастырады. Ол білім саласын дамыту арқылы жүзеге асырылады.

Демек, білім саласына қатысты адами капитал мәселесі жекелеген ғылымның ғана объектісі бола алмайды. Саяси ғылым жоғарыда көрсетілген ғылымдардың тарапынан қоғамдағы адами капиталдың қызметін кешенді жинақтап қарастырады.

Ғылымның дамуымен зерттеу объектісінің сипаты да күрделеніп келеді. Осы мәселеге қатысты білім беру саласындағы мемлекттік саясатты саяси және экономикалық аспектіде адами капиталды дамытудың факторы ретінде А. Смиттің, Ф. Листтің, Л. Маршаллдың, А. Мизестің еңбектерінде әдістемелік тәсілдері тұжырымдалған [46]. Білімнің құндылығы кейінгі ғылыми зерттеулердің бастауы болды. Білім беру мәселелері әлеуметтік мәселелерден бастау алғанымен оның мемлекеттік реттелуі саяси, ал адами капиталды дамыту тұрғысынан экономиканың объектісі болады. Демек, білім беру саласындағы мемлекеттік саясат адами капиталды дамытудың шарты ретіндегі қызметін бірнеше ғылымдарға қатысты қарастыру қажеттілігі зерттеушілердің тұжырымдамаларынан анықталады.

А. Смит адамның білімге мотивациясын классикалық талдауы «Мемлекеттік кіріс» еңбегінің «Барлық жастағы адамдарға білім беру ұйымдарына қаражат шығындары туралы» және «білім беру ұйымдарына жастар үшін қаражат шығындары туралы» бөлімдерінде жасалған [47]. А. Смит білім беру саласына салынған инвестицияны адам капиталының дамуын қолдауға жұмсалған шығын деп есептейді. Демек, адам капиталы белгілі бір инвестициялық салымды қажет етеді деген сөз.

Білім беру жүйесін тұтынушылық және инвестициялық игілік ретінде зерттеуге қатысты теорияның негізін салушылар Г. Беккер, Т. Шульц, Л. Терроу, Э. Денисон, Дж. Кендрик. Білім беру адами капиталдың негізгі элементі ретінде және білім беру шығындарының тиімділігінің сипаты мен критерийлерін тұжырымдамалық негіздеу Э. Кон, П. Гейне, А. Аулин, Дж. Грейсон, т.б. ғылыми еңбектерінде одан әрі дамыды.

Адами капитал концепциясының пайда болуы мен дамуының алғы шарттары саяси экономияның классикалық мектебінің өкілдері В. Петти, Д. Риккардоның еңбек теориясында айтылады [48]. Дүниежүзілік экономикалық ғылымда адами капитал теориясы дербес тұжырым ретінде 60-жылдардың басында қалыптасты. ХХ ғасырда экономика бойынша Нобель сыйлығының лауреаттары Т. Шульц пен Г. Беккердің зерттеуінде білім адами капиталды қалыптастырушы маңызды фактор екендігі қарастырылды. Адами капитал теориясының маңызды ережелері М. Блауг, А. Маршалл, Дж. Милл, К. Менгер, Л. Туроу сияқты ғалымдардың еңбектерінде көрініс тауып, білім беру-адамгершілік, интеллектуалдық, мәдени, дене дамуы және кәсіби құзіреттілікті қалыптастыру мақсатында жүзеге асырылатын тәрбие мен оқытудың үздіксіз процесі және сонымен бірге үздіксіз экономикалық қолдауды қажет етеді деген пікірлері бар [49].

Т. Шульц білім берудің адами капиталды дамытуға қатысының жоғары екендігін өзінің экономикалық тиімділікті қалыптастыру тұрғысынан қарастырады. Ол теориясында материалдық капитал мен адамдардың ұқсас белгілерін анықтай отырып, салыстырды. Оның адами капиталды қалыптастыруға қатысты негізгі теориялық қорытындысында білімге салынған инвестициялар ұлғайған сайын адам өндіріс факторы ретінде жетілдіріліп, соған сәйкес экономикалық өсуге қол жеткізеді [50]. Елдегі экономикалық өсу жұмыс күшіне, оның біліктілігіне және жұмысшылардың білімі мен дағдыларын арттыруға тиісті инвестицияларға тәуелділігі дәлелденді. Т. Шульцтің негізгі қорытындысы бойынша адами капитал үнемі дамып отыруы керек. Даму инвестицияларды талап еткенімен міндетті түрде пайданың өсіміне әкеледі [51].

М. Боуменнің еңбектерінен де осыған ұқсас ұстанымды көруге болады [52]. Автор экономикалық өсу көрсеткіштері арқылы адами капиталға инвестицияларды бағалаудың әдістемелік нұсқауларын ұсынады. Ол баламалы инвестициялардың пайдасы мен шығындарын зерттеу шеңберінде осы инвестициялардың әсерін анықтаудан бас тарту қажеттілігі туралы айтады [53]. Елдің экономикалық өсуіне білім берудің қосқан үлесін бағалауда адами капиталды дамыту үшін салынған инвестиция көлеміне қатыстылығын анықтайды. М. Боумен адам дамуы мен инновациялық өзгерістерге қабілетті адам ресурстарын қалыптастыруға салынған инвестицияға байланысты деген қорытынды жасайды.

Жоғарыдағы талданған адами капиталдың білімге қатысты классикалық тұжырымдарын талдай отырып, осы тұжырымдарды топтастыру арқылы теориялардың классификациясы ұсынылады (1-кесте).

Кесте1 – Адами капиталды дамытудағы білім рөліне байланысты классикалық тұжырымдар классификациясы

|  |  |  |
| --- | --- | --- |
| Авторлар | Классикалық тұжырымдар классификациясы | |
| 1 | 2 | |
| А. Смит | «Халықтар байлығының табиғаты мен себептерін зерттеу» | Экономикалық адам үлгісін негіздеді. Білім беруге салынған капитал міндетті түрде еңбек ету барысында қайтады. Адамның білім алуға деген ұмтылысы тұлғаның негізгі капиталының көрсеткіші деп есептеді. |
| Т. Шульц | «Білім беру капиталының қалыптасуы» 1960, «Адам капиталына инвестиция» 1961, «Адам капиталына инвестиция: рөлі білім және ғылыми зерттеулер» 1971 | Адам капиталына инвестицияның негізгісі білім деп есептеді. Білімге салынған инвестиция экономикалық өсімге әкелетін фактор деп көрсетті. |
| Г. Беккер | «Дискриминация экономикалық теориясы» 1957, «Адам капиталы» 1964, «Отбасы туралы трактат» 1981 | Білім беру, кәсіби дайындық адамға салынатын негізгі капитал көздері. АҚШ-та білім саласына салынатын қаржы адам капиталаның дамуы мен елдің экономикалық дамуының негізі деп тұжырымдайды. |
| С. Боулз | «Экономикалық өсу мақса тында экономикалық жүйе лерді жоспарлау» 1969 ж., «Экономикалық институттар экологиялық сала ретінде» 2000 ж. | Елдің экономикалық артта қалуының себебі, білімге аз салынған капиталдың салдары деп есептейді. |
| M. Боуман | «Білім беру экономикасы жә не экономистер білімі» 1980 | Адам капиталына салынған қаржы адамды білімді, кәсібилігін қалыптастырады. |
| Дж. Кендрик | «Экономикалық өсу және капиталдың қалыптасуы» 1976 | Ол адам капиталын материалдық және материалдық емес деп бөлді. Материалдық капиталдың материалдық нысаны болады. Материалдық емес капиталдың өзіндік материалдық формасы болмайды. |
| 1-кестенің жалғасы | | |
| 1 | 2 | 3 |
| Дж. С. Милль | «Саяси экономия принциптері» 1848 | Өндірістік қызмет капиталмен шектеледі. Адам байлық үшін қызмет етеді. Оны тек еңбек арқылы жүзеге асырады. Оның сапасы білім мен дағдыға сүйенеді. Сол нағыз капитал. Демек білім адамның нағыз негізгі капиталы. |
| К. Маркс | Экономикалық жазбалар. 1857-1859 | Капитал жалданушы еңбек процесінде қосымша құн әкелу. Жұмысшының қолындағы жұмысы тауар, ал тауар сатылғаннан кейін ол капиталистің қолына капитал болып келеді. Жұмысшы күшіне жұмсалған шығын адами капиталдың аналогы болады. Ең басты капитал адам, өйткені ол өндіруші. |
| А. Маршалл | «Экономикалық ғылымның принциптері» 1890 | «Персоналды капитал»ұғымын енгізді. Затқа капиталдың инвестициясының аналогы ретінде білімге салынған капиталды тұлғалық дамудың қажеттілігі деп есептейді. |
| Д. Минсер | «Адами капиталға инвести ция және жеке кірісті бөлу» 1958 | Ғылыми айналымға «адами капитал» ұғымын енгізді. |
| Ескерту – Автор құрастырды | | |

Жоғарыдағы ғалымдардың білім беруге қатысты адами капитал тұжырымдарын талдай отырып, адами капиталды саяси - экономикалық категория ретінде функционалдық көзқарас принципі бойынша түсіндіруге негіз бар. Бұл құбылысты оның ішкі құрылымы тұрғысынан ғана емес, сонымен бірге оның функционалдық мақсаты, түпкілікті мақсатты пайдалануы тұрғысынан қарастыруға болады. Ұсынылған тұжырымдарды қорыта келе *адами капитал – инвестициялау нәтижесінде қалыптасқан, адамның жинақтаған білімі, дағдысы, мотивациясы, денсаулығы арқылы өзінің еңбек өнімділігінің өсуіне ықпал ететін, қоғамдық ұдайы өндірістің белгілі бір саласында мақсатқа сай пайдаланылатын қоры.*

Дж. Кендриктің адами капиталды материалдық және материалдық емес деп бөлуіне қарай, білім саласына қатысты адами капитал өзіндік материалдық формасы болмайды деп тұжырымдайды. Сондықтан бұл теорияны зерттеудің тұжырымдамалық негізі ретінде қарастыруға болады [54].

Дж. Кендрик тұжырымы бойынша білім беру саласына салынатын қаржы мен қайтарымы бар еңбек нәтижесі материалдық емес адами капитал түріне жатқызылады. Адами капиталдың бұл түріне жалпы білім беру және арнайы оқыту шығындары кіреді. Адами капиталдың бұл құрамдас бөлігін білім капиталы деп атауға болады. Адамның жинақтаған тәжірибесі, ұзақ мерзімді әлеуметтік-өндірістік әсерді қамтамасыз ететін теориялық білімдер жүйесі, практикалық дағдылары, адамға инвестициялау нәтижесіндегі материалдық, әлеуметтік және рухани қажеттіліктерді қамтиды. Оның ерекшеліктеріне:

1. Адами капитал қоғамның басты құндылығы және экономикалық өсудің басты факторы болып табылады.
2. Адами капиталды қалыптастыру жеке адамның өзінен және бүкіл қоғамнан елеулі шығындарын талап етеді.
3. Дағдылар мен қабілеттер түріндегі адами капитал жинақталған қор болуы мүмкін.
4. Адами капитал уақыттың өзгеруіне байланысты физикалық тозуы, экономикалық тұрғыдан құнын өзгертуі және құнсыздануы мүмкін.
5. Адами капиталға инвестиция адамның болашақта жоғары табыс алуын қамтамасыз етеді.
6. Адами капиталға инвестициялар ұзақ мерзімді және сипаты бойынша айтарлықтай маңызды экономикалық және әлеуметтік нәтиже береді.
7. Адам капиталды инвестициялау физикалық капиталға қарағанда әлдеқайда ұзағырақ болып келеді. Физикалық инвестиция 1 жылдан 5 жылға дейін уақытты қамтыса, адамды білім беру арқылы инвестициялау кезеңі 12-20 жылды қамтуы мүмкін.
8. Адами капитал физикалық капиталдан өзінің тұлғалық дәрежесімен ерекшеленеді.
9. Адами капиталдың қалыптасу көздері мемлекет, отбасы, қоғамдық орта т.б. болуы мүмкін. Оған қарамастан, адами капиталды пайдалану және адан табыс алуды адамның өзі жүзеге асырады.
10. Адами капиталдың жұмыс істеуі және оны пайдаланудан қайтарым дәрежесі оның материалдық, моральдық, дүниетанымы мен жалпы мәдениет деңгейімен, экономикалық қызығушылығымен, жауапкершілігімен, субъектінің еркімен, жеке қалауымен жүзеге асырылады [55].

Адами капиталдың ерекшеліктерін талдай отырып, адамның біліміне қатысты инвестиция жеке адамның өміріне қатысты болады. Дегенмен қоғамдық деңгейде қарастыратын болсақ, адамның өзінің білімі экономикалық дамуға, ғылымның дамуына үлесі арқылы мелекеттің дамуына ықпал етеді. Адами капиталды дамытуда білім саласын мемлекеттік реттеу арқылы жетістіктерге жету мүмкіндігін айтуға болады. Сондықтан білім беру саласының дамуын адами капитал үлесінен ажыратып қарастыру мүмкін емес. Білім беру капиталы тұжырымдамасын адами ресурстар саласына жалпы инвестициялық теорияның кеңеюі ретінде қарастыруға болады. Себебі, айталық станок, заводтар қаншалықты уақытында жаңа болып өнімдер бергенімен уақыт өте келе тозады. Істен шығып, утилизацияға ұшырайды. Адамның білімі уақыт өткен сайын тәжірибемен толығып, өзінің пайдасын береді. Білім беру капиталы ұғымы білімнің тұтыну игілігі ретінде пайдалы.

Адами капиталды дамытуда білім берудің рөліне тоқаталын болсақ:

1. Адами капиталды нығайту үшін білім алу уақытты қажет етеді.
2. Білім алу әрқашан қаражатты талап етеді. Білім алу барысында міндетті түрде оқу ақысы, кітаптар, қазіргі кезде әртүрлі цифрлық, электрондық жабдықтар және т.б. қажет шығындар. Оқу кезінде адам жұмыс істемейді немесе өнімділігі төмен жұмыс істейді.
3. Білімнің пайдасы бірден көрінбейді. Жетістігі уақыт өте байқалады.
4. Білім беру, ақшалай пайдадан басқа, ұзақ мерзімді перспективада материалдық емес артықшылықтарға ие. Атап айтатын болсақ, қызықты және беделді жұмыс, әріптестермен қарым-қатынас және т.б.
5. Білім үздіксіз болуы керек себебі, игерілген дағдылар мен білім уақыт өте келе құнсызданады.

Адами капиталды дамытуда білім берудің экономикалық мәні білімнің тауардың құнын анықтайтындығымен сипатталады. «Еңбектің өндірістік күші, жұмысшының біліктілігінің орташа дәрежесімен, ғылымның даму деңгейімен және оның дәрежесімен анықталады» - деп атап көрсетті К. Маркс [56]. Ғылымның дамуы мен оның өндірістегі көрсеткіші елдегі білім беру саласының деңгейін көрсетеді. Сондықтан Маркстің теориясына қатысты елдің экономикалық дамуы білімге салатын капиталға байланысты. Білімді адам өндрісте табысты еңбек ете алады. Ол өзіне де және қоғамға да пайда әкеледі. Білім беру саясаты мен экономиканы бөліп қарастыра алмаймыз.

А. Маршалл неоклассикалық экономикалық теорияның өкілі ретінде капиталдың ең құндысы адамға салынған капитал екенін атап өтті [57]. Білім қарапайым жұмысшыға да пайда әкеледі. Өзінің білімді екенін сезінген жұмысшы жұмыс барысында өзін еркін сезініп, табысты жұмыс істейді. Оның психикалық белсенділігі ынталанып, бойында парасатты ізденімпаздық нығаяды. Бұл оның ақыл-ой қабілеттерін, қарапайым жұмысқа дайындығы мен сенімділігін арттырады. Адамның өмірінде білім жұмыс уақытында, жұмыстан тыс уақытта да өмірге деген құлшынысын арттырып, өзіне сенім береді. Білімді адам материалдық игіліктерді өндіруді арттырудың маңызды құралы ретінде қызмет етеді. Білімді материалдық игіліктерді өндіруді ынталандыру үшін қолданылатын құрал ретінде санауға болады.

Д. Минсер алғаш рет ғылыми айналымға адами капитал ұғымын енгізіп, жеке адамның және жалпы қоғамның сан алуан қажеттіліктерін қанағаттандыру үшін қолданылатын білім, білік және дағдылардың жиынтығы деген анықтама берді [58]. Сонымен жоғарыда талданған адами капитал теорияларын қорыта келе, адами капитал халықтың өмір сүру деңгейі мен сапасын жақсартуға, зияткерлік белсенділікке инвестиция салу арқылы қалыптасатыны анықталды. Тәрбие, білім беру, денсаулық сақтау, ғылым, кәсіпкерлік қабілеттілік пен климат, еңбекті ақпараттық қамтамасыз ету, тиімді элитаны қалыптастыру, азаматтар мен бизнестің қауіпсіздігі мен экономикалық еркіндік, мәдениет, өнер және басқа компоненттер адами капиталдың негізгі ұғымын береді.

Жеке адамның білім капиталы білім мен инновацияны жасап, тәжірибе жинақтау нәтижесінде құнын арттырады [59].

Жеке білім капиталының (1) формуласы:

БКи = Би + Би + Ди + Ти

мұнда БКи – білім капиталы индивидуалды;

Би – білім индивидуалды;

Би – біліктілік индивидуалды;

Ди – дағды индивидуалды;

Ти – тәжірибе индивидуалды.

Жоғарыдағы (1) формула бойынша жеке адамның білім капиталының элементтерінің әрқайсысы адамның тек кәсіби ғана емес, сонымен қатар табысқа жетуіне және мақсаттарын жүзеге асыруына ықпал етеді. Адамның өмір сүру деңгейі оның білімге деген капиталына байланысты. Жеке өмірі, өзін-өзі жүзеге асыру деңгейі, өзін-өзі бағалауы, өмір деңгейі мен сапасын арттыру жеке білім капиталының сапасына байланысты. Жеке білім капиталының құрамдас бөліктері есебінен адам білімін инвестициялау арқылы болашақта экономикалық пайда алу үшін білімге тауар ретінде көзқарас қалыптасады.

*Білім беру саласындағы адами капиталды дамыту барысындағы мемлекеттік саясаттың тұжырымдамалық негізін талдауда алдымен білім мен адами капиталдың ажарамас ұғымдар екенін анықтайтын адами капитал тұжырымдары талданды.* Ендігі кезекте осы адами капиталдың басты құндылығы білім болса, осы білім беру саласын реттеу мен қызметін жүзеге асырудағы мемлекеттік саясат теорияларын қарастыру қажет. Бұл теориялар білім беру саласындағы адами капиталды дамытуды, реттеуді қалай жүзеге асыруға болады деген сұрақтарға жауап береді.

Елдегі адами капиталды дамыту үшін білім беру саласындағы мемлекеттік саясатты зерттеу қажеттігін қарастыратын теориялар институционалдық және неоинституционалдық теориялар болып табылдаы.

Неоинституционалдық экономикалық теорияның өкілі Д. Норт тұжырымына сәйкес, мемлекеттік басқару, ұйымдастыру адамдар арасындағы қарым-қатынасты ұйымдастыратын қоғамдағы ойын ережелері, немесе формальды түрде институттардың қызмтінің жүйесі [60].

Институционалдық факторлар ресми және бейресми болып бөлінеді.

Әлеуметтік өзара әрекеттестіктегі формальды институттар:

* экономикалық институттар – қаражаттарды тартуға, бөлуге және пайдалануға бағытталады;

− әлеуметтік институттар – қоғамның құндылықтары мен қажеттіліктері жүйесін және байланыстар жүйесін анықтайтын әлеуметтік нормаларды қамтиды. Олар әлеуметтік өмірдің тұрақтылығын қамтамасыз етеді. Қоғамның өзін-өзі дамытуына қол жеткізуге мемлекеттік институттардың институционалдық механизмін қолданады;

− саяси институттар – елде үстемдік ететін билікті орнатуға, жүзеге асыруға, реттеуге және қолдауға бағытталған саяси институттар. Қоғам, мемлекет, партиялар, атқарушы, заң шығарушы институттар және сот жүйелері. Саяси институттар өз кезегінде саяси мінез-құлық пен белсенділіктің реттелуін және тұрақтылығын қамтамасыз етеді. Институттар экономикалық мүдделердің жүзеге асырылу жолын және оларды одан әрі реттеуді анықтауға бағытталған.

Мемлекеттік саясатты жүзеге асыруда институттардың қалыптасуы мен даму түрлері:

1) эндогендік, мемлекеттік саясаттың белгілі бір салалық қызметі нәтижесінде туындайтын өзгерістер кезінде жүйенің жекелеген субъектілерінің ынтымақтастығы;

2) экзогендік, мемлекеттік қызмет жағдайында шаралар мен экономикалық процестер арасындағы оң сыртқы байланыстардың өзгерістері ескерілгенде жүзеге асырылады.

Жоғарыда келтірілген ережелер білім беруді тек қоғамдағы әлеуметтік қатынастарға ғана емес, сонымен бірге экономикалық байланыстыруға болатынын көрсетеді. Білім беру қызметі институционалдық негіздерге ие.

Институционалдық теория білім беру саласын мемлекеттік реттеу бойынша салалық қалыптасқан қатынастарды қамтиды. Білім беру саласына қатысты құрылымдарды нормативті деңгейде басқаруды қамтамасыз ететін ұйымдардың иерархиясы [61].

Білім беру жүйесі экономикалық, саяси және әлеуметтік аспектілермен қатар мәдени, психологиялық салаларымен комплексті байланысып, оны реттеуді мемлекеттік басқару институттары арқылы жүзеге асырады. Формальды экономикалық институт білімнің экономикалық формасының көрінісінен, ал формальды емес институт ретінде әлеуметтік қызмет сәйкес келеді. Білім беруді институционалдық жүйелеу мемлекеттік саясаттың қызметін көрсетеді. Жоғарыда келтірілген ережелерге сүйене отырып, білім беруді әлеуметтік - экономикалық институт деп анықтап, оның ұйымдастырылуын жүзеге асыратын саяси институттар деп айтуға болады. Мемлекеттік және қоғамдық экономикалық мүдделерді қанағаттандыру үшін жұмыс істейтін мемлекеттің институционалдық құрылымының негізгі элементінің нысаны жаңа білім, білік және дағдыларды жаңғыртуға және арттыруға қабілетті жеке тұлғаның шығармашылық потенциалы. Білім адами капиталдың негізгі құндылығы ретінде ұзақ мерзімді перспективаға бағытталған мемлекеттік әлеуметтік-экономикалық саясат әлеуметтік-экономикалық жүйенің дамуы, жүзеге асыруға ықпал ететін сала [62]. *Неоинститционалдық теория бойынша мемлекеттік саясат білім беру жүйесін ұйымдастырушы, реттеуші институт болып табылады. Білім беру саласындағы қызметті жүзеге асыруда мемлекеттiң мiндетi – бiлiм беру жүйесiн дамытуға қоғамның қатысуын кеңейту, бiлiм беру құқықтарын жүзеге асыру жағдайларының азаматтық тәртiбiн қалыптастыру. Сонымен бірге мемлекет бiлiм туралы заңнаманың орындалуын бақылайды, мемлекеттiк бiлiм беру стандарттарын енгiзу үшiн барлық қажеттi алғышарттарды қамтамасыз етеді. Мемлекеттік саясат білім беру саласындағы қызметке қатысты құқықтық қатынастардың барлық қатысушыларының қызметі үшін жауапкершілікті бөледі.*

Адам білім беру процесінің субъектісі және қоғамдық өндірісте өндіргіш күш ретінде әрекет етеді, ол өз мемлекетінің әлеуметтік-экономикалық даму деңгейіне сәйкес келеді. Мемлекеттегі азаматтардың білім деңгейі еңбек ресурстарының сапасын, экономиканың жағдайын анықтайды. Демек, мемлекеттің экономикалық жағдайы сол елдің адами капиталының деңгейін көрсетеді. Білімге қатысты елдің экономикалық жағдайы білім мен ғылымның дамуына әсер етеді.

*Білім беру жүйесі* институционалды құрылым ретінде тиісті бағдарламалар мен стандарттар жиынтығы, мекемелер мен басқару органдарының желісі, оның жұмыс істеуін анықтайтын қағидалар қызметі. Білім беру жүйесін институционалдандыру арқылы қоғамның әлеуметтік және кәсіптік құрылымын ұдайы өндіру факторларының біріне айналдыруға болады. Азаматтардың мемлекеттiң әлеуметтiк саясатын қалыптастыру мен жүзеге асырудың белсендi қатысушысы болуға ұмтылысы оның мемлекеттік саясатқа қатысын айғақтайды. Білім беруді мемлекеттік-қоғамдық басқару үлгілерін енгізу арқылы осы саланың ашықтығы мен инвестициялық тартымдылығы, азаматтық қоғам институттарын дамыту шарттарының бірі екендігінің дәлелі.

Білім беру саласындағы мемлекеттік саясат *– әлеуметтік-саяси институт ретінде білім беруге қатысты мемлекеттік органдардың атқаратын саяси қызметі мен комплексті шаралары. Оған нормативтік актілер, бағдарламалар, тұжырымдамалар және т.б. жатады. Бұл саясат білім беру саласындағы қатынастардың ашықтығы мен бұқаралығын қамтамасыз етеді. Қатысушыларына қатысты мемлекеттің негізгі басымдықтары мен құндылық бағдарларын анықтайды. Білім беру саясаты мемлекеттің ішкі саясатының негізгі бағыты ретінде білім берудің функцияларын жүзеге асыру үшін экономикалық, институционалдық және рухани-идеологиялық жағдайлар жасауға, жеке тұлғаның өзін-өзі дамыту қабілетін арттыруға бағытталған кешенді қызмет жүйесі.*

Мемлекеттің білім беру саласындағы саясатының функциялары осы саладағы қызметті ұйымдастыру мен жүргізуді жүзеге асыратынын төмендегі 1-суреттен қарауға болады.

Сурет 1 – Мемлекеттің білім беру саласындағы саясаты функциялары

Ескерту – Сурет автормен құрастырылған

Жоғарыдағы 1-суретте көрсетілгендей, мемлекеттің білім беру саясаты функциялары бес негізгі қызметке топтастырылып қарастырылған. Яғни, құқықтық-заңнамалық реттелу арқылы мемлекеттік білім беру саясаты жүзеге асырылады. Мемлекеттік және аймақтық деңгейде білім беруді реттеу үшін оның концептуалды-бағдарламалық дамуы, білім беруді дамыту стратегияларының ғылыми, ғылыми-әдістемелік және іске асыруды қамтамасыз етуді ұйымдастыруды жүзеге асырудың білім беру саласындағы мемлекеттік саясатын басымдыққа алу қажет.

Диссертациялық жұмыстың осы теориялық, әдістемелік бөлімінде мемлекеттің білім беру саласындағы саясатын адами капиталды дамытудың шарты ретіндегі қызметінің теориялық негізін терең талдауда жоғарыда адами капитал, білім беруге қатысты мемлекеттік саясат тұжырымдары білім беру саясаты теориясын талдаумен жалғасып, нақтыланады.

Білім беру саясаты – білім беру жүйесінің жұмыс істеуі мен дамуын сақтау бойынша қажетті шаралар кешені. Осы тұжырымды негіздеу мақсатында білім беру теориялары талданды. Яғни, білім беру теориялары осы саладағы саясатты әр түрлі көзқараста қарастырады. *Білім беру саясаты теорияларының классикалық бағыттары: институционализм, функционализм, конфликт теориясы, репродуктивтік теориялар.*

Білім беру саясатын институционализм тұрғысынан қарастыру ХІХ ғасырдың соңы мен ХХ ғасырдың басында дамыды. Бұл теорияның өкілдері Г. Спенсер мен У. Самнер [63]. Институционализм теориясы білім беруді экономика, отбасы, дін, менеджмент және т.б. институттармен өзара ықпалдасу деп қарастырады. Институттардың қарым-қатынасында білім көбінесе сыртқы қысымға жауап беретін тәуелді айнымалы ретінде әрекет етеді. Институционализмнің ерте кезеңінде білім берудегі мәселелер прогреске әкелетін процесс ретінде қарастырылды. Ұлыбританияда институционализм мектебі ХХ ғасырдың бірінші жартысында дамып, дін мен білім арасындағы байланысты қарастырып, зайырлы білімнің қалыптасуының күрделі үдерісін өткерді. Институционализм теориясының артықшылығы – білім беру функциялары, олардың динамикасы, білім берудің субъектілері, қоғамдық өндірістегі білім берудің рөлі мен үлесі, білім беруде қолданылатын санкциялар жүйесі, білім берудегі өзгерістерге қарсылық көздері категориялары анықталды.

*Білім беруді басқарудың келесі теориясы – Функционализм.* Бұл бағыттың белгілі өкілдері Э. Дюркгейм [64], Т. Парсонс [65], Р. Мертон [66]. Тұжырымдамаға сәйкес, білім қоғамның әлеуметтік институты, мұнда білім берудің функциясы – қоғамның біртұтастығы үшін тұлға мен қоғам арасындағы байланысты сақтаумен ерекшеленеді.

Т. Парсонс білім берудің төрт негізгі қызметін атады:

1. Академиялық, әлеуметтік жүйенің тұрақтылығы мен даму әлеуетін қамтамасыз ету үшін әмбебап танымдық дағдыларды, ғылыми білімдерді енгізу арқылы қоғамның біртектілігін қамтамасыз ету.
2. Дистрибутивтік (таратушы), қоғамда таңдамалы әрекетті жүзеге асыру үшін дарынды және қабілетті адамдарды конкурстық іріктеу арқылы адамдарды еңбек бөлінісінде әртүрлі рөлдерге дайындау.
3. Экономикалық, жеке адамдардың өнімділігін арттыру үшін жұмыс күшінің бірлігін арттыру.
4. Саяси әлеуметтену арқылы мектеп қабырғасында ұйымдастырылған интеграция және әлеуметтік бақылау [67].

Институционализмнің келесі өкілі Р. Мертон білім беру арқылы берілетін белгілі бір әлеуметтік және мәдени үлгілердің қолайлылығы ретінде функционалды баламалардың болуы туралы идеяны ұсынды. Осы тұжырымына сәйкес білім беру жеке адамның қабілетінің ашық және жабық мүмкіндіктері мен білім беру институттарының қызметіне байланысты.

Қазіргі таңдағы білім беру теорияларының ішіндегі өзектілерінің бірі ‒ *конфликт теориясы.* Әртүрлі идеялар мен қайшылықтар әрқашан болады деген Г. Гегельдің конфликт тұжырымына сәйкес аталған білім беру теориясы сәйкес келеді. К. Маркс теориясы да білім беруге қатысты конфликтік сипатты көрсетеді. Әлеуметтік идеялар, оның ішінде білім беру мәселелері қоғамның белгілі бір топтарының экономикалық мүдделерінің көрінісі болып табылады [68]. Таптық антагонистік қоғамда олар қақтығыстық сипатта болады. Элитаның экономикалық күші білім беруді реттеу мен ұйымдастыруда мемлекет арқылы жүзеге асырылады. Бұл биліктің мүдделерін көрсетеді. Табиғатынан экономикалық билік әртүрлі әлеуметтік топтар мен таптардың мүдделерін біркелкі қамтамасыз етпегендіктен білім беру жүйесін де ішкі қайшылыққа әкеледі. К. Маркстің тұжырымдамасына сәйкес білім берудегі мәселелер арқылы қоғамдағы қайшылықты алдын ала анықтауға болады. Білім беру консервативті күш ретінде қоғамның тұрақты қоры болып келеді. Бұл ғылыми теорияны ары қарай дамытып, өзіндік пікірін қосқан М. Вебер. Ол билік қатынастары мен топтық мүдделердің білім беру жүйесіне әсерін зерттеді. Т. Веблен кәсіпкерлердің білімді монополиялауы мен білім берудегі сыбайлас жемқорлық жайлы талдау жүргізді.

Білім берудің келесі теориясы макродеңгейдегі *репродукция теориясы.* С. Ароновиц пен Г. Жирокс халыққа білім беру жүйесін қамтитын репродукцияның үш бағытын көрсетті:

Біріншісі – экономикалық репродукция, мұнда мектеп пен капиталистік еңбек нарығының байланысы қарастырылады. Стратификацияланған білім беру жүйесі еңбек нарығын иерархиялық ұйымдастырады.

Екінші репродукция бағыты – капиталистік қатынастарды жаңғырту доминантты топтардың мәдени стандарттарына сәйкес мектепті мәдени құрылымдау (П. Бурдье, Ж.-Ч. Пассерон және т.б.). Әртүрлі әлеуметтік таптар мәдени капиталды біркелкі емес дәрежеде құрайды.

Үшінші репродукция бағыты, Грамши мен Альтюссердің пікірінше, жалпы білім беретін мектептер мемлекеттік аппараттың құрамдас бөлігі ретінде әрекет ететіндігін байқауға болады деп тұжырымдайды. Мемлекет оқу бағдарламасы мен білім беру стандарттары арқылы белгілі бір идеологияны енгізу арқылы мектеп өміріне жүйелі және белсенді түрде араласады [69, с. 404].

Келесі қарастырылатын білім беруге қатысты тұжырым – *меритократиялық теория*. Қоғамдағы билік бизнесмендер мен өндірістік корпорацияларға емес, ғылыми-зерттеу және тәжірибелік-конструкторлық корпорацияларға, өндірістік зертханаларға, тәжірибе станциялары мен университеттерге тиесілі болады. Әлеуметтiк шығу тегі мен қаржылық жағдайына қарамастан көшбасшылық лауазымдарды қабілетті адамдар иеленеді [69].

Меритократиялық концепция постиндустриалды қоғам концепцияларына негізделген технократиялық теориялардың құрамдас бөлігі болып табылады. Меритократия теориясы бойынша қоғамның әлеуметтік негізі – ғылыми интеллигенция, ал қоғамның басқарушы элитасы – менеджерлер, саяси билік білім мен интеллектуалдық дарын иелерінің қолында болады.

Элиталық білім беру тұжырымдамасына сүйенсек, Э. Торндайктың пікірінше, дәстүрлі буржуазиялық элитаны интеллектуалды элитаға айналдыру қажет. Білім беруді ұйымдастырудың негізі элиталық университеттер желісін дамыту арқылы элитаның жоғары жетістіктерін экономикалық ынталандыру саясатын жүзеге асыру қажеттілігі осы теориямен ұсынылады [70].

Білімнің тұтынушылық (консьюмеристік) немесе маркетингтік концепциясы бойынша білім беру жүйесі нарықтың заңдылығымен байланысты. Білім беру жүйесі қызмет көрсетуді ұсыну болып отыр. Бұл концепцияның астарында прагматизм жатыр. Бәсекеге қабілетті болу үшін білім беру жүйесі нарықтағы талаптарға сәйкес болуы керек.

Білім берудің социетарлық, әлеуметтік-антропологиялық парадигмасына тоқталатын болсақ, білім беру жүйесі қоғамның ең жоғары құндылығы ретінде әлеуметтік тапсырысты орындауға бағытталған. Социетарлық парадигманың негізі – қоғамды мемлекеттік басқару принциптері тәрбие мен білім берудің мақсаттары мен міндеттерін анықтайды [71].

Жоғарыдағы теориялар білім беруге қатысты мемлекеттік саясаты жан-жақты пікірлерге сүйене отырып талданды. Теориялар білім беру жүйесінің ерекшеліктерін, сипатын, қызметін, мазмұнын қарастырады.

Білім беру саясатының тұжырымдамаларын жан-жақты ғылыми көзқарастар тарапынан талдай отырып, төмендегі қорытынды анықтамалар ұсынылады.

* білім беру саясаты – әлеуметтiк институт ретiнде бiлiм беруге қатысты билiк пен басқарудың комплексті шараларының жиынтығы;
* білім беру саясаты – білім берудегі басымдықтар, құндылықтар және оларды дамытуды тиімді жүзеге асыруға бағытталған жалпыұлттық жүйе;
* білім беру мекемелері мен барлық субъектілерінің оптималды қызметін қамтамасыз етуге бағытталған іс-шаралар қалыптастыру, тұрақтандыру мен жетілдіру жүйесі;
* қоғамның өмір сүруінің белгілі бір тарихи кезеңінде шешетін міндеттермен айқындалатын, елдің әлеуметтік-экономикалық даму деңгейімен білім беру жүйесінің жұмыс істеуін, дамуын қамтамасыз ету жөніндегі іс-шаралар;
* қоғам мен мемлекеттің даму мақсаттарына сәйкес білім беру саясатын тиімді жүзеге асыруда мемлекеттік органдар, саяси партиялар, қоғамдық ұйымдардың қызметі;
* білім беру саясаты – білім беру жүйесінің жұмыс істеуі мен дамуын қаматамасыз ету бойынша қажетті шаралар кешені.

Келесіде білім беру ұғымы, білім беру жүйесі, білім беру саясаты түсініктері мен қызметтері қарастырылады.

*Білім – жеке тұлғаны тәрбиелеу мен оқыту жүйесі. Алынған білімдердің, дағдылардың, құндылықтардың, функциялардың, өндірістік тәжірибе мен құзыреттердің жиынтығы. Білім беру жинақталған білімді басқаға беру процесі. Білім беруді білім беру мекемелері арқылы яғни, балабақшалар, мектептер, колледждер, университеттер және басқа да мекемелер арқылы жүзеге асыруға болады.* *Қазіргі заманның жетістіктеріне байланысты интернет арқылы да білім беру мен алудың қолжетімділігі жоғары* [72].

Мемлекеттік саясаттың күрделі қызметінің бір саласы білім беру саясаты үкіметтің, оның органдарының, ірі әкімшілік-аумақтық құрылымның немесе саяси партияның басшылығының білім беруге қатысты бағыты, қызметі. Білім беру саясаты адамдардың білімге қатысты көзқарастарын білдіруі, саяси қатысуы. Білім беру жүйесінің мазмұны мен қызметіне, құрылымына тоқталатын болсақ: білім беру жүйесі – тиісті бағдарламалар мен стандарттар жиынтығы, мекемелер мен басқару органдарының желісі қызметін анықтайтын ұстанымдар жиынтығы.

Сонымен білім беруді әлеуметтік институт ретінде қарастыра отырып, оны оқыту мен тәрбиелеу мемлекеттің, жеке адамның, қоғамның мүддесі үшін міндетті бағытталған процесс екенін анықтаймыз. Білім – қазіргі қоғамның экономикалық, саяси, әлеуметтік-мәдени және жеке дамуын қамтамасыз ете отырып, адами капиталдың дамуының негізгі факторы. Білім мемлекет, қоғам және жеке адам өмірінің қарым-қатынасы негізінде тұлғаның әлеуметтену процесі. Адам білім берудің субъектісі ретінде өзінің интеллектуалдық, рухани-адамгершілік және мәдени мүмкіндіктерін дамытып, адами капитал ретінде дами алады.

Білім беру адами капиталды қалыптастыру мен дамытудың маңызды факторы болып табылатын тұлғаны дамытуда қоғамның әлеуметтік саясатының басты құндылығы ретінде анықталады. Білім - ашық әлеуметтік-мәдени ақпараттық жүйе ретінде қоғамның барлық саласының дамуына мүмкіндік жасайтын қоғамдағы жағдайлардың өзгеруіне бейімделетін, жаңашылдыққа дайын қарым-қатынас жүйесі. Сонымен бірге білім әлеуметтік даму мен әлеуметтік белсенділік негізінде қоғамдық және жеке қажеттіліктердің жиынтығын көрсетеді.

Қазіргі білім берудің табиғатын түсіндіруде оның көп деңгейлі сипаты анықталады. Тұжырымдамалық иерархиялық деңгейлеріне сәйкес оның мазмұнын «тар» және «кең» мағынада қарастыруға болады. Білім берудің «жалпы» және «кәсіби» мазмұны бар.

*Тар мағынада білім беру жүйесі адамның тұлға болып қалыптасуы мен әлеуметтену процесінің көрінісі болса, кең мағынада білім беру жүйесі әртүрлі әлеуметтік топтар мен қабаттардың мүдделерінің ерекшелігі мен ортақтығы, білім беру институтындағы өзгерістер тенденцияларының динамикасы туралы ғылыми негізделген идеялардың жиынтығы.*

Білім беру қоғамның әлеуметтік стратификациясының ерекшеліктеріне қарамастан жалпыға қолжетімді болуы керек. ХХ ғасырға дейін білім әртүрлі әлеуметтік топтар мен таптардың барлығына бірдей қол жетімді болмады. Қазіргі кезде білім адамның барлығына қолжетімді болу үшін мемлекеттік білім берудің рөлі артып келеді. Білім беру құрылымы бойынша мемлекеттік және жеке болып екіге бөлінеді.

Білім беру институттары күрделі формалды ұйым. Мемлекеттік және мемлекеттік емес оқу орындары біртұтас білім беру жүйесін құрайды. Деңгейлері бойынша жергілікті білім беру басқармалары, мектептер, институттар және университеттер болып жіктеледі. Білім беру жүйесі мұғалім-оқушы, тәрбиеші-оқушы, педагог пен ғалым сияқты әлеуметтік рөлдер жүйесі бойынша жұмыс жасайды. Әртүрлі әлеуметтік топтардың өзара әрекеттесу жүйесі бойынша оқушы яғни, мектеп ұжымы, студенттер ұжымы, педагогикалық ұжым, ата-аналар ұжымы, отбасы ұжымы, мектеп әкімшілігі болып білім беру мекемесіне топтасады [73].

Сондықтан қазіргі таңда жалпыға бірдей білім беру арқылы мемлекеттің өмір сүру деңгейі мен сапасын анықтайтын, оның дамуын қамтамасыз ете отырып, адами капиталды дамыту әрбір мемлекеттің білім беру саласында тиімді саясат жүргізуін қажет етеді. Білім беру саласындағы мемлекеттік саясат адами капиталды дамытуға бағытталуы шарт.

Адами капиталды дамытуда білім беру саласындағы мемлекеттік саясаттың басым бағыттары:

* білім мен тәжірибеге сүйене отырып, әрбір білім алушының дүниетанымдық көзқарастар жүйесін қалыптастыру;
* білім берудің әлеуметтік нормалары мен құндылықтары туралы сенімнің болуы;
* білім беру процесінде қоғамдық еркін және саналы түрде әрекет ету мүмкіндігін қамтамасыз ету;
* қоғамның кешенді дамуы болып табылатын білім беруді мақсаттылық принциптеріне негізделген тұрақты негізде қайта бағдарлау;
* қоршаған ортаны ұтымды басқару үшін қоғам мүшелеріне қолдау көрсете отырып, барлығына экономикалық және әлеуметтік қызмет көрсетеді. Әлеуметтік-экономикалық, табиғи экологиялық және тіршілікті қамтамасыз ету жүйелері тұрақты күйде және рухани, материалдық қажеттіліктерді қанағаттандыру мақсатына экономикалық және әлеуметтік әділеттіліктің болуы;
* білім беру жүйесі тұлғаның жан-жақты дамуы үшін қазіргі және болашақ ұрпақ үшін қызмет етеді;
* білім беруде болашақ маманның және оның білімін арттыру ол толықтай алатын кәсіби дайындық.

ХХІ ғасырдағы жаһандану жағдайында төртінші өнеркәсіптік төңкеріс білім беру саласына үлкен талаптар қойып отыр. Әлемдік экономиканың даму перспективалары елдің өндіргіш күштер дамуының жаңа кезеңіне өту сипатымен анықталады. Өндіргіш күштердің дамуы мен бәсекелестікке қабілетті болуы елдегі білім беру жүйесінің жетістігіне байланысты. Индустриалды кезең ғылым саласы, инновациялық дамуды қажет еткендіктен білім беру жүйесі кәсіпкерлік, білім беру қызметтерінің басымдығын қажет етеді. Жаһандық бәсекелестікте экономикалық дамудың жоғары қарқыны жоғары білікті кадрларды, жаңа білімдер мен дағдыларды, технологиялар мен басқару әдістерін қолдануды қажет етеді. Білім беру жүйесінің дамуы өндіру және өнімдерді қолдану әдісі елдің бәсекеге қабілеттілігінің маңызды факторына айналады. Білімнің дамуы елдің әлемдік аренадағы орнын анықтайды. Елдердің бәсекеге қабілеттілігі, экономикалық өсу адами капиталды қалыптастырудың арқасында мүмкін болады.

Демек, білім капиталы – жеке тұлғаның жалпы және арнайы білім беру жүйесінде алған білімі, білігі, дағдысы жиынтығы. Мемлекеттің білім беру жүйесі білім капиталын үздіксіз жаңарып отыратын өндіріс процесі ретінде түсіндіріледі.

Білім беру капиталы үш жағдайда қарастырылуы керек:

* бірінші – инкорпорацияланған жағдай, яғни адамның жеке тұлғалық бөлігіне айналған білімі;
* екінші – объективті күй, яғни білім берудің «тауар» түрінде ұсынылуы;
* үшінші – институттандырылған жағдай, яғни объектендіру түрінде болады, білім беруді институционалды ұйымдастыру объект және субъект қатынасы жүйесі болып табылады [74].

Сонымен білім беру негізінде адами капиталды дамытудың тұжырымдарын қорытындылай келе, қазіргі уақытта екі ғылыми мектептің көзқарастарын ұсынуға болады. Біріншісі, адами капиталды интеллектуалдық капиталдың құрамдас элементі ретінде қарастыру. Екіншісі, белгілі бір субъектінің интеллектуалдық капиталы, зияткерлік активтер, зияткерлік меншік, табиғи және игерілген қабілеттер мен дағдылары, жинақтаған білім қоры пайдалы қарым-қатынасы білімінің жиынтығы.

Постиндустриалдық қоғамның қалыптасуына сәйкес, ғылым мен техниканың дамуы, жоғары технологиялар, білім беру деңгейі мен сапасына қойылатын талаптардың артуы, ақпараттық қоғамның дамуы, өндіргіш күш ретінде білім мен ғылымға негізделген. Жаһандану процестерінің тереңдей түсуі саяси, экономикалық, әлеуметтік процестерде барған сайын білімнің маңызды рөлі және оның өндірісі қазіргі қоғамның экономикалық өсуінің негізгі қайнар көзі болып табылатынын дәлелдеуде. Демек, білім экономикасы адам капиталының жоғары үлесіне негізделген. Оның негізгі факторларының бірі – сапалы жаңа талаптарға негізделеді.

Білім адамның ел ішіндегі ғана емес, сонымен бірге жалпы әлемдік аренадағы мемлекеттердің бәсекеге қабілеттілігін көрсететін факторға айналып отыр. Қазіргі қоғамда білімді жинақтап қана қоймай, сонымен бірге оны жоғары табыс табу мақсатында қоғамдық өндірісте тиімді пайдалану мүмкіндігі ретінде қарастыруға болады. Осыған байланысты жұмысшылардың жаңа кәсіби құзыреттіліктері талабы күшеюде. Үздіксіз өзгермелі жағдайларға тез бейімделуге қабілетті болу үшін адам білім мен дағдыны жинау, оны үздіксіз жетілдіру үшін өмір бойы білім алу үдерісінде болады. Сондықтан білім әрқашан адами капиталға инвестицияның негізгі түрі болып қала береді және білім беру қызметтерінің сапасына қойылатын талаптар да артып отырады. Мемлекеттің білім беру саласындағы саясаты адами капиталды дамытуда «білім – ғылым – өндіріс» принципі бойынша үздіксіз жұмыс жасауы қажет.

Қазіргі экономика талаптарына сәйкес елдің жаһандық бәсекеге қабілеттілігі, даму әлеуеті және инвестициялық тартымдылығы еңбек ресурстарының сапасымен, яғни біліммен анықталады. Экономикалық өсу халықтың білім деңгейін арттыру арқылы адами капиталды дамытуға мүмкіндіктер туғызады. Білімге инвестиция адами капиталды дамыта отырып, экономикалық өсудің және ұлттық байлықтың қалыптасуының маңызды факторы болып табылады.

Халықтың білім деңгейінің артуы, білім беру жүйесінің жұмыс істеу сапасы, ғылыми-техникалық білімнің кеңеюін қамтамасыз етіп, еңбек өнімділігін арттырады.

*Қорытындылай келе,* білім беру саласындағы мемлекеттік саясат және адами капиталды зерттеудің бағыттары мен теориялық тәсілдері талданып, жалпығылыми әдістерге сүйене отырып, талдау жасалды. Талдау негізінде авторлық анықтама ұсынылды. *«Жаһандану процесінің күшеюі жағдайында білім беру капиталына негізделген білім экономикасы адами капиталдың дамуының маңызды элементі болып табылады. Мемлекеттің экономикалық қуаты елдің білім деңгейі мен сапасымен анықталады, білім бәсекеге қабілеттілікті қамтамасыз етудің шешуші факторына айналып отыр. Білім адами капиталды қалыптастырып, дамытуда мемлекеттің күші мен жүргізетін саясатына тәуелді».* Зерттеуде білім беру мәселесі адами капиталды қалыптастырушы негізгі фактор екені зерттеушілердің ғылыми көзқарастары мен тұжырымдарынан анықталды.

Құрылымдық-жүйелік әдіске сүйене отырып білім беру мен адами капитал теориялары талданып, диссертциялық зерттеудің теориялық негізі ұсынылды:

* білім беру саласына салынған инвестиция адам капиталының дамуын қолдауға жұмсалған шығын болғандықтан ол инвестициялық салымды қажет етеді деген тұжырымдама ұсынылды;
* жаһандық бәсекелестікке қабілетті болу үшін елдегі экономикалық өсу жұмыс күшіне, оның біліктілігіне және жұмысшылардың білімі мен дағдыларын арттыруға тиісті инвестицияларға тәуелді деген тұжырым қарастырылды;
* адами капитал, білім беру саясаты, білім беру саласындағы мемлекеттік саясат ұғымдары талданып, логикалық-жүйелік әдіс негізінде түсіктемелік аппараты нақтыланды.
* білім беру саласындағы мемлекеттік саясаттың неоинституционалдық теориясына сүйене отырып елдің білім беру жүйесінің ұйымдастырылуы мен реттелуінің тұжырымы анықталды. Білім беру саласы адами капиталды қалыптастырып, дамытатын институт ретінде мемлекеттің басқа құрылымдық институттарымен кешенді қызмет жасауы қажет деген ұсыныс жасалады.

Білім беру саласындағы мемлекеттік саясат және адами капиталды зерттеу елдің экономикалық, әлеуметтік, саяси дамуының көрсеткіші ретінде комплексті зерттеуді қажет ететін күрделі мәселе екені анықталды.

**1.2 Адами капиталды дамытуда білім беру саласындағы қазіргі мемлекеттік саясаттың эволюциясы: саяси-құқықтық талдау**

Білім – адами капиталды дамытудың негізі шарты ретінде елдің әлеуметтік, мәдени және экономикалық дамуына әсер ететін маңызды фактор. Қазақстан тәуелсіздік алған жылдардан бері білім беру жүйесінің қалыптасу, даму және реформалану кезеңдерін өткеруде. Осы үдерісті жүзеге асыру мақсатында адами капиталды дамытуда білім беру саясатын ұйымдастыру мен реттеу үшін ең алдымен мемлекеттік басқарудың заңнамалық-құқықтық негізі қалыптастырылды. Білім берудің мемлекеттік басқару қызметі құқықтық реттелгенде білімнің дамуы қоғамдық даму деңгейінің тікелей көрсеткішіне айналады. Білім ұлттық өндірістер мен кәсіпорындардың, ғылым мен технологияның дамуы білім беру жүйесінің саяси-құқықтық реттелуіне тікелей байланысты. Сондықтан зерттеудің осы бөлімінде Қазақстан Республикасында білім беру саласының саяси құқықтық реттелуі талданып, заңнамалық құжаттарға контент талдау жасалып, жүйеленіп, мақсаты, қызметтері бойынша классификацияланады.

Қазақстан Республикасының білім беру саясаты ең алдымен ҚР Конституциясымен реттеледі. Мемлекеттегі азаматтардың білім алу мүмкіндіктері мен білім беру жүйесінің мемлекеттік реттелуі, ұйымдастырылуы туралы заңдар мен құжаттар ҚР Конституциясында анықталған. Конституцияда Қазақстан Республикасы өзін демократиялық, зайырлы, құқықтық және әлеуметтік мемлекет ретінде орнықтырады, оның ең қымбат қазынасы – адам және адамның өмірі, құқықтары мен бостандықтары деп анықталғандай мемлекеттік құрылысы барлық саладағы мемлекеттік саясаттың еркіндігін, демократиялық талаптарға сай орындалуына кепілдік береді [75].

Білім беру саласындағы мемлекеттік саясат Конституцияға сәйкес азаматтарға төмендегі құқықты қамтамасыз етеді:

* азаматтардың мемлекеттік оқу орындарында тегін орта білім алуына кепілдік беріледі, жалпыға бірдей құқық қамтамасыз етіледі. орта білім алу барлық азаматтарға міндетті;
* азаматтың мемлекеттік жоғары оқу орнында конкурстық негізде тегін жоғары білім алуға құқығы, заңға сәйкес орындалады:
* жеке меншік оқу орындарында ақылы білім алу заңмен белгіленген негіздер мен тәртіп бойынша жүзеге асырылып, азаматтардың заңның аясында өз құқықтарын пайдалануларына мүмкіндіктері бар;
* мемлекет білім берудің жалпыға міндетті стандарттарын белгілеп барлық оқу орындарының осы талапты орындауларын қадағалайды. Кез келген оқу орнының қызметі осы стандарттарға сай келуі оқу мекемелерінің мемлекеттік деңгейдегі сапасы мен бірегейлігін қамтамасыз етеді.

Демек, Конституция ең алдымен азаматтардың білім алу теңдігін, еркіндігін қамтамасыз етеді. Қазақстан Республикасында жалпыға бірдей орта білім алудың міндеттелуі және оның барлық балаларға тегін берілуі азаматтардың әлеуметтік тұрғыда мемлекеттің тарапынан теңестірілуі. Орта білім ала отырып, азаматтар болашағын жоспарлау мен құруда, қоғамдық әлеуметтенуде бірдей мүмкіндік алады. Бұл білім беру саласындағы мемлекеттік қызметтің азаматтардың білімді болуына, болашағына деген қамқорлығы. Сонымен қатар мемлекеттік деңгейде адам капиталының дамуын қолдаудың заңнамалық негізі.

Қазақстан Республикасының білім беру саласындағы саясаты халықаралық құжаттардың жалпыға ортақ талаптарына сәйкес жүргізіледі. Сондықтан халықаралық құжаттардың білім беруді реттеу, ұйымдастыру, қорғауға қатысты құжаттарын талдау қажет. Халықаралық білім беру саласының заңнамалық-құқықтық реттелуін қамтамасыз ететін құжаттар:

1. Адам құқықтарының жалпыға бірдей декларациясы (1948 жылы 10 желтоқсанда БҰҰ Бас Ассамблеясы қабылдаған) [76].
2. «Экономикалық, әлеуметтік және мәдени құқықтар туралы» халықаралық пакт (1966 жылы 16 желтоқсанда қабылданған) [77].
3. Нәсілдік кемсітушіліктің барлық нысандарын жою туралы халықаралық конвенция (Нью-Йорк, 21 желтоқсан 1965 ж.) [78].
4. Әйелдерге қатысты дискриминацияның барлық нысандарын жою туралы конвенция (Нью-Йорк, 18 желтоқсан 1979 ж.) [79].
5. Азаматтығы жоқ адамдардың мәртебесі туралы конвенция (Нью-Йорк, 28 қыркүйек 1954 ж.) [80].
6. Босқындар мәртебесіне қатысты конвенция (Женева, 1951 ж. 28 шілде) [81].
7. БҰҰ Бас Ассамблеясының 1993 жылғы 20 желтоқсандағы №48/96 «Мүгедектердің мүмкіндіктерін теңестірудің стандартты ережелері» қарары [82].
8. Біріккен Ұлттар Ұйымының қарт адамдарға арналған принциптері (1991 жылы 16 желтоқсанда БҰҰ Бас Ассамблеясының 46-сессиясының 74-ші пленарлық отырысында 46/91 қарарымен қабылданған) [83].
9. Барлық еңбекші-мигранттар мен олардың отбасы мүшелерінің құқықтарын қорғау туралы халықаралық конвенция (БҰҰ Бас Ассамблеясының 1990 жылғы 18 желтоқсандағы 45/158 қарарымен қабылданған) [84].
10. БҰҰ Бас Ассамблеясының 1990 жылғы 14 желтоқсандағы №45/111 «Тұтқындармен қарым-қатынастың негізгі принциптері» қарары [85].
11. Бала құқықтары туралы конвенция (Нью-Йорк, 20 қараша 1989 ж.) [86].

Жоғарыдағы халықаралық құжаттардың барлығы білім алу барысында адамның құқығын жан жақты қолдауға арналады. Енді әрқайсысына тоқтала отырып, нәсілдік, ұлттық, діни көзқарасына, саяси позициясына, бас бостандығына байланысты мәселелеріне қарамастан дискриминациямен күресе отырып, білім алуға мүмкіндік беру үшін халықаралық деңгейде қолдау жағдайына қатысты құжаттарды талдаймыз. Барлық елдердің білім беру саясатының заңнамалық-құқықтық негізі Біріккен ұлттар ұйымының құжаттарына сүйенеді. Білім алу құқығы Жалпыға бірдей декларация мәтініне негізгі қағидалардың бірі ретінде енгізілді. Адам құқықтарының жалпыға бірдей Декларациясының 26-бабының 1-бөлімінде білім берудің жалпыға бірдей стандарттары белгіленген. Яғни:

* әркімнің білім алуға құқығы бар;
* білім тегін болуы керек. Әсіресе бастауыш және жалпы білім беру тегін және міндетті;
* техникалық және кәсіптік білім барлығына қолжетімді болуы керек;
* жоғары білім әр адамның қабілетіне қарай барлығына бірдей қолжетімді болуы керек;
* гуманитарлық білім беру жүйесінің негіздері адам тұлғасының жан-жақты дамуына және адам құқықтары мен негізгі бостандықтарын құрметтеуге бағытталуы қажет;
* барлық халықтар, нәсілдік және діни топтар арасындағы өзара түсіністік, толеранттылық пен достықты дамытуға және Біріккен Ұлттар Ұйымының басты талабы бейбітшілікті сақтау;
* ата-аналарға балаларына білім беру түрін таңдауда басымдық құқығына кепілдік беріледі [87].

Біріккен Ұлттар Ұйымының білім беруге қатысты құқықтық талабы адами капиталдың жан-жақты дамуын және оның қадір-қасиеті, адам құқықтары мен негізгі бостандықтарын басымдыққа алып, барлық адамға білім беруге мүмкіндік беру, өзара түсіністікке ықпал ету, барлық халықтар арасындағы толеранттылық пен достық, нәсілдік, этникалық және діни топтасып, бітімгершілік сипатта өмір сүруді қолдайды.

Білім беру ұйымдарының барлық деңгейлері үшін келесі принциптер айқындалады: жалпыға бірдей қолжетімділік, теңдік, ашықтық. Білім берудің бастауыш білім, орта және жоғары деңгейлері үшін нормативтік міндеттеме білім берудің міндетті болуы.

Барлық мемлекеттерде білім беру мекемелері барлық деңгейдегі мектептер желісін дамыту, шәкіртақылардың қанағаттанарлық жүйесін құру және педагогикалық ұжымның материалдық жағдайын үнемі жақсартуға міндеттенеді.

Ата-ананың бостандығына кепілдік берілуі балалардың тұлғалық қалыптасуы мен әлеуметтенуіне мүмкіндік береді. Мемлекет белгілеген немесе бекіткен білім беру стандарттарына сәйкес мемлекеттік мектептерден басқа мектептерді таңдауға, өз нанымдарына сәйкес ата-аналар балаларына діни-адамгершілік тәрбие беруді қамтамасыз ете алу да адамдардың еркіндігіне кепілдік болып саналады. Жалпыға бірдей Декларация ата-ананың еркіндігі мен таңдауына құқықтық бостандық беріп, адами капиталдың даму еркіндігін береді.

Әлемдегі барлық мемлекеттер үшін адами капиталды дамыту үшін білім саласында нәсілдік және басқа да кемсітушілік мәселелері өзекті болып отыр. Осы бағытта БҰҰ білім беру саласында кемсітушілікпен күресуге ерекше мән береді. 1965 жылғы 21 желтоқсанда қабылданған және 1969 жылғы 4 қаңтарда күшіне енген Нәсілдік кемсітушіліктің барлық нысандарын жою туралы халықаралық конвенцияның 5-бабына сәйкес «Қатысушы мемлекеттер нәсілдік кемсітушілікке оның барлық түрлерінде тыйым салуға және жоюға міндеттенеді» [88]. Жалпы әлемдік деңгейде адами капиталды дамытуда кемсітушіліктің кез келген түріне тиым салынып, білім берудегі теңдікті қамтамасыз етуде аталған халықаралық конвенцияның функционалдық рөлі жоғары.

Қазіргі таңда жаһандық деңгейде нәсілдік кемсітушіліктермен бірге әйелдер теңдігін қорғау өзекті. 1979 жылы 18 желтоқсанда қабылданған және 1981 жылы 3 қыркүйектен бастап күшіне енген кемсітушіліктің барлық нысандарын жою туралы конвенцияның 10-бабына сәйкес әйелдердің білім беру саласында ерлермен тең құқықтарын қамтамасыз ету, атап айтқанда мамандық таңдауда барлық санаттағы қалалық және ауылдық аумақтарда оқу орындарында білім алуға қол жеткізу мен диплом алу үшін бірдей жағдайлар жасалуын қамтамасыз етеді. Аталған құқықтық талаптар мектепке дейінгі, жалпы, арнайы және жоғары техникалық білім беруде, сондай-ақ кәсіптік оқытудың барлық түрлерінде қамтамасыз етілетін теңдік болып табылады [89].

Халықаралық құжаттар адами капиталдың әлеуметтік-экономикалық мүмкіндіктерінің теңестірілуіне назар аударады. Білім алушыларға бірдей оқу бағдарламалары, бірдей емтихандар, біліктілігі бірдей педагогикалық кадрлар, бірдей сападағы білім беру үй-жайлары мен жабдықтарды қамтамасыз етуді де қарастырады. Өйткені осы сипаттағы әртүрлі деңгей білім алушыларды алалау мен әркелкілікке әкелуі мүмкін. Кез келген стереотиптің барлық формаларын жою тұжырымдамасы ерлер мен әйелдердің бірлескен білім алуды ынталандыру оқу материалдары мен мектеп бағдарламаларын қайта қарау және оқыту әдістерін бейімдеуді қарастырады. Және де шәкіртақы және басқа да жеңілдіктер алудың тең мүмкіндіктері, ересектердің сауаттылығы функционалдық сауаттылығына қол жеткізу үшін тең мүмкіндіктер жасайды. Ерлер мен әйелдер арасындағы кез келген білім алшақтығын қысқартуға бағыттау, мектепті тастап кететін қыздардың санын азайту, спортпен және дене шынықтырумен белсенді айналысуға тең мүмкіндіктер, арнайы білім беру ақпаратына қол жеткізу, жанұялардың денсаулығы мен әл-ауқатын нығайтуға бағытталған, оның ішінде отбасын жоспарлау бойынша ақпарат пен кеңестер әлемдік деңгейде дискриминациямен күрес жолдары болып табылады.

Апатридтер мәртебесіне қатысты конвенция 1954 жылы қабылданып, апатридтердің қатысты келісілген мемлекеттердің азаматтарымен бастауыш білімге бірдей құқықтық мәртебеге ие болуын көздейді. Бастауыш білімнен басқа мемлекеттік білім берудің басқа түрлерін де пайдалану, шетелдік сертификаттарды, дипломдарды және дәрежелерді тану, оқу ақысы мен алымдардан босату, шәкіртақы беру сияқты жеңілдіктер қарастырылған. Апатридтер мәртебесіне қатысты конвенцияның 22-бабында белгілегнен [90]. Геосаяси, әлеуметтік-экономикалық жағдайлар қазіргі таңда да аталған жағдайлардың орын алуын жоққа шығармайды.

Босқындардың білім алу тәртібі халықаралық құжатпен қарастырылады. Ол әлемдегі кез келген адамға қатысты бола алады. Сондықтан босқындар мәселесін ешқандай елден тыс қарастыра алмаймыз. Экономикалық дамыған елдердің халқы босқын болмағанымен олар босқындарды қабылдайтын ел болуы мүмкін. 1951 жылы қабылданған босқындар мәртебесіне қатысты конвенция босқындарға қатысты уағдаласушы мемлекеттерге құқықтық негіздегі міндеттемелерді қояды [91]. Бас Ассамблеяның 1993 жылғы 20 желтоқсандағы 48/96 резолюциясымен қабылданған мүгедектер үшін тең мүмкіндіктерді қамтамасыз етудің стандартты ережелері балалардың, жастардың бастауыш, орта және жоғары білім берудегі тең мүмкіндіктер қағидатын мемлекеттердің мойындауын қарастырады [92]. Мүмкіндігі шектеулі адамдарды оқытуды жалпы білім беру жүйесінің құрамдас бөлігі ретінде таниды. Мүгедектігі бар адамдардың білім алу құқықтарын қорғаудың неғұрлым дамыған жүйесі 2006 жылғы білім беру құқығы туралы конвенцияда бекітілген [93].

Мүмкіндігі шектеулі адамдарға білім беру бойынша «Мүгедектердің құқықтары туралы конвенцияның» 24-бабында мүгедектердің білім алу құқығы мемлекеттердің ешқандай кемсітусіз және мүмкіндіктер теңдігі негізінде білім берудің барлық деңгейлерінде инклюзивті білім беруді және өмір бойы білім алуды қамтамасыз етілуі қарастырылады:

* адамның қадір-қасиеті мен өзін-өзі құрметтеу сезімі және адам құқықтарын, негізгі бостандықтарын және адамның әртүрлілігін құрметтеуді әлеуетін толық дамытуға нығайтуға құқығы бар;
* мүмкіндігі шектеулі адамдардың жеке басын, дарындылығын және шығармашылығын, сондай-ақ олардың ақыл-ой және дене қабілеттерін барынша дамытуға құқықығы бар;
* мүгедектердің еркін қоғамға тиімді қатысуына мүмкіндік берілуі қажет.

Демек, мүмкіндігі шектеулі азаматтардың барлық деңгейдегі білім алу мүмкіндіктері халықаралық заңмен реттеліп, қорғалады. Бұл олардың қоғамға белсене араласуларына, өздерін дамыта алуларына мүмкіндік береді.

Мемлекеттер осы құқықты жүзеге асыру барысында мүгедектігіне байланысты білім алу жүйесінен тыс қалмауға, мүгедек балалар тегін және міндетті бастауыш немесе орта білімді алудан шет қалмауын қарастырады.

Мүмкіндігі шектеулі адамдардың басқалармен тең қолжетімділігі инклюзивті, сапалы және тегін бастауыш және орта білім тұрғылықты жерінде қол жеткізу мүмкіндігі, қолайлы тұрғын үймен қамтамасыз етілуі, жеке қажеттіліктерді ескере отырып мүгедектерге білім беруді жеңілдету, мүмкіндігінше қолайлы орта қалыптастыру, білім мен әлеуметтік қамтуды дамытуды ұйымдастыру шаралары аталған халықаралық құжатта қарастырылады. Халықаралық деңгейде қабылданған құжат әрбір елдің мүмкіндігі шектеулі азаматтардың білім беру саласындағы мүмкіндіктерін дамытуды қолдауға қатысты заңнамалық құжаттарында жазылып, жұмыс жасайды.

Мемлекеттер мүгедектерге өмірлік және әлеуметтік дағдыларды үйренуге мүмкіндік береді. Қоғамдық процеске толық және тең қатысу мақсатында білім берудің Брайль шрифтін пайдаланады. Баламалы сценарийлерді, әдістерді, коммуникация режимдері мен форматтарын, бағдарлау және ұтқырлық дағдыларын меңгеруге жәрдемдесу қолдау мен тәлімгерлікке жәрдемдесу сияқты қосымша арнайы шараларды қарастырады. Естімейтін жандар үшін ымдау тілін меңгеруге және саңырау адамдардың тілдік сәйкестігін насихаттауға жәрдемдесуге қолдаулар қарастырылған. Көздері көрмейтін, құлақтары естімейтін балалардың оқуы мен әлеуметтік дамуын барынша арттыратын жеке тұлға және орта үшін ең қолайлы тілдерді, қарым-қатынас әдістері мен тәсілдерін қамтамасыз етеді.

«Мүгедектердің құқықтары туралы конвенцияның» 5-тармағына сәйкес мүгедектер жалпы жоғары, кәсіптік білім алуға, басқалармен тең негізде қол жеткізуге құқылы. Осы мақсатта қатысушы мемлекеттер мүгедектер үшін «тиімді бейімделуін» қамтамасыз етеді.

1991 жылы 16 желтоқсанда Бас Ассамблея БҰҰ-ның қарт адамдарға арналған принциптерін қабылдап, тиісті білім беру және оқыту бағдарламаларына қатысу мүмкіндігі және қоғамдық білім беру, мәдени, рухани және демалыс мүмкіндіктеріне қол жеткізуі керек [83].

Барлық еңбекші-мигранттардың құқықтарын қорғау туралы 1990 жылғы халықаралық конвенцияның 30 бабына сәйкес олардың отбасыларының әрбір баласы барған мемлекеттің азаматтарымен тең қарау негізінде білім алуға құқығы бар [84]. Еңбекші-мигранттың әрбір баласы ата-анасының біреуінің тұрғылықты жері немесе тұрақты тұру мәртебесінің болмауына байланысты мемлекеттік мектепке дейінгі білім беру ұйымдарына немесе мектептерге баруын шектеуге болмайды. Демек, балалардың білім ордаларына баруларына қандай да болмасын шектеу қоюға тиым салынады.

Бас Ассамблеяның 1990 жылғы 14 желтоқсандағы 45/111 резолюциясымен қабылданған сотталушыларға қатысты қатынастар қағидаттарына сәйкес барлық сотталғандар адамның жан-жақты дамуына бағытталған мәдени-ағарту, білім алуға құқылы [85]. Яғни, халықаралық бұл құжат бойынша кез келген адами капиталдың тұлғалық дамуы маңызды екені анықталады.

БҰҰ-ның маңызды құжаттарының бірі болып танылған 1989 жылы қабылданған «Бала құқықтары туралы конвенциясы» [86]. Осы құжаттың 28-бабына сәйкес, ол жалпыға бірдей декларацияның ережелеріне сәйкес адам құқықтары мен экономикалық, әлеуметтік және мәдени даму кепілдіктерін белгілейді. Конвенцияға қатысушы мемлекеттер баланың білім алу құқығына тең мүмкіндіктер береді. Аталған құжаттың талабына сәйкес мектепке дейінгі және жалпы орта мектептерде білім алу тегін және міндетті болса, жоғары білім алу азаматтардың қабілеттері мен бәсекеге қабілеттіліктеріне байланысты.

Сонымен барлық халықаралық құжаттар білім алу бойынша бала құқықтарын қорғауды басымдыққа алады. Бала құқықтары туралы конвенцияның 29-бабында балаларды тәрбиелеудің гуманистік негіздері бекітілген. Ол баланың тұлғалық, дарындылық, психикалық және физикалық қабілеттерін дамытуға арналады. Біріккен Ұлттар Ұйымының Жарғысында жарияланған адам құқықтары мен негізгі бостандықтарын құрметтеуге тәрбиелеу қағидаттары маңызды болып табылады. Баланы ата-анасын құрметтеуге тәрбиелеу, мәдениет, тіл және ұлттық құндылықтар, оның туған елі және басқа өркениеттерді құрметтеуге баулу қажеттілігі маңыздылығы көрсетіледі. Баланы тәрбиелеуде түсіністік, бейбітшілік, төзімділік, ерлер мен әйелдердің теңдігі және барлық халықтардың құндылықтарын құрметтеу, этникалық, ұлттық және діни наным сенімді сыйлау, байырғы халықтар арасындағы достық рухында еркін қоғамдағы саналы өмірге дайындау қажеттілігі анықталған. Сонымен бала толыққанды мәдени, білімді, тәрбиелі тұлға болып қалыптасуы үшін қоршаған табиғи ортаға құрметпен қарауға тәрбиелеу қажеттілігі құжатта негізделген.

Осылайша, БҰҰ жүйесі барлығына сапалы және қолжетімді, жалпыға бірдей білім алуға мүмкіндік беретін халықаралық стандарттар негізінде жүйе құрды. Ол халықаралық деңгейде білім беруді реттеу мен ұйымдастырудың тиімді құқықтық жүйесі ретінде жұмыс істеуде.

Біріккен Ұлттар Ұйымы Жарғысы адами капиталдың нәсіліне, жынысына, тіліне немесе діни көзқарасына қарамастан, барлық адамдардың құқықтары мен бостандықтарын құрметтеуге қатысты мақсаттары мен қағидаттарын қуаттай отырып, білім беру және ағарту арқылы адам құқықтары мен негізгі бостандықтарын құрметтеуге жәрдемдесуге ұмтылуы керектігін қолдайды. Барлық білім беру мен оқыту жөніндегі адам құқықтары үлесінің маңыздылығын мойындай отырып, халықаралық құжаттар негізінде білім беру арқылы адам құқықтары мен бостандықтарын құрметтеуді нығайтуға бағытталған. Білім адамның жеке тұлғасы мен қадір-қасиетін жан-жақты дамытуға, барлық адамдарға еркін қоғамның жемісті қатысушылары болуға мүмкіндік береді. Сондықтан Біріккен Ұлттар Ұйымының Адам құқықтары бойынша білім беру және оқыту туралы декларациясы осы мақсаттағы ең басты құжаттардың бірі болып табылады. Сондықтан халықаралық ұйымдардың білім беруге қатысты міндеттемелерімен қызметінің негізгі мақсатын анықтау үшін жалпы білім беруге қатысты халықаралық негізгі құжаттарды талдаған жөн. Төмендегі құжаттардың барлығы әлемдегі жалпыға бірдей білім беру, сауатсыздықпен күрес, ғылым және мәдениет мәселелерінің жүзеге асырылуын қадағалау, реттеуді жүзеге асырумен айналысады.

Сурет 2 – Жалпы білім беруге қатысты халықаралық негізгі құжаттар

Ескерту – Әдебиет негізінде құралған [94]

2-суретке назар аударатын болсақ, жалпы білім беруге қатысты халықаралық негізгі құжаттар көрсетілген. Олардың ішіндегі ең маңыздысы Біріккен Ұлттар Ұйымының Адам құқықтары бойынша білім беру және оқыту туралы декларациясы ең маңызды халықаралық деңгейде әр адамның саяси, әлеуметтік, экономикалық, мәдени, құқықтық, діни т.б. көзқарастарына қарамастан білім алуларына кепілдік беретін маңызды құжат.

Халықаралық деңгейде адамның білім алу мүмкіндігі мәдени әртүрлілікке даму факторы ретінде қарау қорғалады.

Барлығына арналған білім: ұжымдық міндеттемелерімізді орындау Дүниежүзілік білім форумы қабылдаған құжатта білім беру адамның негізгі құқығы ретінде тұрақты дамудың, елдер арасындағы бейбітшілік пен тұрақтылықтың тірегі екені айқындалған. Жаһандану жағдайында ХХІ ғасырдағы қоғамдық қатысудың маңызды құралы білім.

Ересектерді оқыту туралы Гамбург декларациясы, баршаға арналған білім туралы Дүниежүзілік Декларация және негізгі білім беру, сауатсыздықты жою туралы құжаттар әлемде орын алып отырған білім беруге қатысты мәселелерді шешу мен реттеуге бағытталған. Осы мақсаттарға қол жеткізуде ұлттық іс-қимыл жоспарларын әзірлеу және негізгі білімге инвестицияны айтарлықтай арттыру жолдарын ұсынады.

Қазіргі жаһандану жағдайында әлем елдері адами капиталды дамыту мақсатында білім беру саласын күшейтуге атсалысуда. Әлемде білім саласында күшті бәсекелестік орын алып отырғанына қарамастан, барлық мемлекеттер халықаралық ұйымдар мен олардың қызметін реттейтін құжаттардың аясында бірігіп, ұйымдасып жұмыс істеуде. Мектепке дейін, жалпыға білім беретін орта мектептер мен қатар күшті бәсекелестікті сезініп отырған жоғары оқу орындары. Қазақстан Республикасы осы білім беру саласындағы бәсекелестікте әлем елдерімен қатар дамуға әрекет етуде бірнеше халықаралық құжаттармен жұмыс істеуде. Олар:

1. Болон декларациясы. Жоғары білім біліктілігінің стандарттары мен сапасының салыстырмалылығын қамтамасыз етуге бағытталған келісім. Бүгінгі таңда бұл процеске 49 елден 46 қатысушы мемлекет кіреді. Болон процесі басқа елдердің қосылуы үшін ашық екені белгілі.
2. Бухарест мәлімдемесі. 2012 жылы Бухарестте өткен министрлер конференциясы. Еуропалық жоғары білім кеңістігінің, Еуропалық комиссияның, Болон процесінің кеңесші мүшелерінің және Болон мүшелерінің 47 министрлік делегациясын біріктірді;
3. Ереван мәлімдемесі. Жоғары білім жүйесін реформалауға бағытталған.
4. Лиссабон конвенциясы. Еуропалық аймақта жоғары білімге қатысты біліктіліктерді тану туралы конвенция.
5. Париж мәлімдемесі. Еуропалық жоғары білім кеңістігінің (EЖБК) делегациясы. Елдер арасындағы диалогты жалғастыруға мүмкіндік беретін Болон саясат форумын қамтыды.
6. INQAAHE тәжірибе бойынша нұсқаулық. Жоғары білім берудегі сапаны қамтамасыз ету агенттіктерінің халықаралық желісі бола отырып, барлық сапаны қамтамасыз ету агенттіктерінің жұмысында пайдалануға арналған.
7. Несиелік жинақтауды пайдалану жөніндегі нұсқаулық (ECTS). Еуропалық несиені жинақтау жүйесі (ECTS). Еуропалық жоғары білім беру жүйесінің бағалау құралы болып табылады.
8. (EHEA/EHEA), оқу процесінің ашықтығын арттыруға жақсартуға бағытталған, көмектесетін курстар, жоғары білім сапасы.
9. Жоғары білімнің еуропалық кеңістігінде сапаны қамтамасыз ету стандарттары мен нұсқаулығы (ESG) бойынша стандарттар мен нұсқаулар білім министрлері 2005 жылы қабылдады.
10. WFME тану критерийлері. Жоғары ғылыми және этикалық стандарттарды енгізу арқылы бүкіл әлемде медициналық білім беру сапасын арттыру болып табылатын халықаралық ұйым.
11. WFME сапаны жақсартудың жаһандық стандарттары: негізгі медициналық білім.
12. CIQG халықаралық сапа принципі. Білім берудің сапасын арттыру бойынша жұмыс істейді.
13. Азия-Тынық мұхиты аймағы үшін жоғары білім сапасын қамтамасыз ету қағидаттары.
14. Шекарааралық жоғары білім беру саласында ынтымақтастық: сапа кепілдігі бойынша агенттіктер үшін құрал.
15. Шекарааралық жоғары білім берудегі сапаны қамтамасыз ету жөніндегі нұсқаулық (ЮНЕСКО және ЭЫДҰ).
16. ENQA сапа кепілдігі кәсіби құзыреттілік шеңбері [95].

Жоғары білім беру сапасын арттыру мақсатында жұмыс жасап жатқан халықаралық ұйымдар мен олардың құжаттарының маңызы зор. Қазақстан Республикасы білім беру саясатын жүзеге асыруда халықаралық ұйымдармен серіктестігін жетілдіре отырып, елдің білім беру жүйесінің дамуына әрекет етеді.

Қазақстан Республикасының білім беру саласын ұйымдастыру мен реттеу саясаты халықаралық құжаттарға сәйкес жүргізіледі. Сондықтан Қазақстанды халықаралық қауымдастықтың субъектісі ретінде әлемдік білім беру жүйесінің талаптарынан бөлек қарастыра алмаймыз. Азаматтардың еркіндігі мен білім алуға қатысты таңдаулары олардың азаматтық көзқарастарын білдіреді. Әрбір адамның жеке құқықтары мен бостандықтары тұрғысынан алып қарағанда олардың білім алуға қатысты құқықтары құнды болып табылады. Себебі азаматтардың білімді болуы олардың болашақ өмірлеріне деген инвестиция. Сондықтан Қазақстан Республикасы да өзінің азаматтарына болашақта жағымды экономикалық жағдай жасай алатын, әлеуметтік қамтамасыз етілген, қоғамға жақсы әлеуметтене алатын адамдарды қалыптастыру елдің адами капиталы деңгейін дамытуға ұмтылады. Білімді адам ғана өзінің жеке көзқарастыарының негізінде таңдау жасай алады. Саяси мәдениеті жоғары адам елдің өміріне дұрыс көзқараспен қатысып, елінің дамуына үлес қосады. Мемлекеттің міндеті білімді, денсаулығы мықты, әлеуметтік-саяси тұрақты қоғамның мүшесі ретінде адами капиталды тәрбиелеу. Оның басты құндылығы адамның өмірі, бақыты. Яғни адами капиталдың құнды факторы білім. Білім адамның жеке басы мен мемлекет үшін де құнды. Білімді адам мемлекеттің экономикалық дамуының ұлттық құндылықтың баға жетпес байлығы.

Білім беру ұйымдарында, білім беру қызметінде, еңбек нарығында жалпы қоғамда заңнамалық-құқықтық нормалар білім беру саласындағы мемлекеттік саясат адами капиталды дамыту бойынша бірнеше заңнамалық-құқықтық негіздер аясында жұмыс жасайды. Жоғарыдағы халықаралық құжаттар аясында отандық құжаттарды талдау зерттеудің қажеттілігінен туындап отыр.

Сурет 3 – Қазақстан Республикасының Білім беру саласындағы құқықтық актілері

Ескерту – Әдебиет негізінде құралған [96]

Жоғарыдағы 3-суретте Қазақстан Республикасының Білім беру саласындағы құқықтық актілері топтастырылған. Осы заңнамалық актілер аясында мемлекеттің білім беру саласындағы саясаты жүзеге асырылады.

Басты заңнамалық акт Білім туралы Қазақстан Республикасының 2007 жылғы 27 шілдедегі №319 Заңы. Ол 2020 жылы 7 шілдеде өзгертулерімен толықтырылған. Заң білім беру саласындағы қоғамдық қатынастарды реттейді, білім беру саласындағы мемлекеттік саясаттың негізгі принциптерін айқындайды. Қазақстан Республикасы азаматтарының, шетелдіктердің және азаматтығы жоқ адамдардың білім алуға конституциялық құқығын қамтамасыз етуге бағыттала отырып, жалпы азаматтардың білім алу құқықтары, теңдіктері, мүмкіндіктерін қамтамасыз етеді [97].

Заңда мемлекеттік саясаттың негізгі принциптері, мемелекеттік және аймақтық, жергілікті деңгейдегі атқарушы органдардың білім беру саласындағы құзыреті белгіленген. Білім беру саласындағы білім процесі субъектілерінің құқықтары мен міндеттері, өкілеттілігі мен жауапкершілігі нақтыланған. Білім беру жүйесінің міндеттері көрсетіліп, осы сала ұйымдарының ережелері, бағдарламалары мен білім деңгейлері айқындалып, білім беру жүйесін басқару мен білім беру саласындағы халықаралық қызмет көрсетілген.

Сонымен бірге қазақстандық білім беруді ұйымдастыруға қатысты жоғарыдағы топтамада Қазақстан Республикасының кейбір заңнамалық актілеріне жоғары оқу орындарының академиялық және басқару дербестігін кеңейту мәселелері бойынша өзгерістер мен толықтырулар енгізу туралы Қазақстан Республикасының Заңы 2018 жылғы 4 шiлдедегi №171-VІ, 2018 ж. 04.07 өзгертулерімен көрсетілген. Бұл заңда жоғары оқу орындарының академиялық және басқару дербестігін кеңейту мәселелері қарастырылған. Жоғары оқу орындарының білім беру қызметін ұйымдастыру күрделі процесс. Мемлекеттік білім беру мекемелері және шаруашылық жүргізу құқығындағы мемлекеттік кәсіпорындардың ұйымдық-құқықтық нысанындағы орта білім беру ұйымдары мемлекеттік жалпыға міндетті білім беру стандарттары, ғылыми зерттеулерді жүргізу, шаруашылық жүргізу құқығындағы мемлекеттік кәсіпорындардың ұйымдық-құқықтық нысанындағы орта білім беру ұйымдарының міндеттемелері, жоғары және жоғары оқу орнынан кейінгі білімнің білім беру бағдарламалары бойынша білім беру қызметі, ұйым жүзеге асыратын ғылыми және ғылыми-техникалық қызмет нәтижелерін коммерцияландыру, жоғары оқу орнынан кейінгі білім беру ұйымының эндаумент-қоры, діни білім беру, әскери оқу орындары, ұлттық қорғаныс университеті, біліктіліктер бойынша, кадрларды даярлау бағыттары бойынша жоғары оқу орнынан кейінгі білім беру т.б. білім берудің орындарының академиялық және басқару дербестігін кеңейту мәселелері қарастырылған [98]. Аталған заңның аясындағы өзгерістер білім саласындағы мәселелердің реттелуі, шешілуіне жағдай жасайды.

Қазақстан Республикасының 2011 жылғы 18 ақпанда қабылданып, 2019 ж. 28.10 өзгертулер енгізілуі жүзеге асқан Ғылым туралы туралы заң толыққанды талдауды қажет етеді. Жоғарыдағы ҚР білімге қатысты заңдар мен құжаттарды топтастыруда Ғылым туралы заңның маңызы жоғары.

Заң Қазақстан Республикасының ғылым саласының қызметін ұйымдастыру мен реттеудің нормативтік құзіретін шектейді. Оның негізгі қызметі:

1. Аккредиттеу, рәсімдеуді жүзеге асыру, ғалым, ғылым, ғылыми зерттеулерді жүргізу олар туралы есептер жайлы яғни, ғылым жөніндегі ұлттық баяндама, ғылыми ұйымдар, жоғары оқу орындары және басқа да заңды тұлғалар, оның ішінде өндіріс саласында жұмыс істейтін басқа да заңды тұлғалар іргелі, қолданбалы ғылыми зерттеулерді жүргізу, технологиялық инновацияларды әзірлеу және жоғары білікті мамандарды даярлау үшін зияткерлік, қаржылық және өзге де ресурстарды біріктіретін бірлескен шаруашылық және ғылыми қызмет туралы шарт негізіндегі ерікті тең құқықты бірлестіктер, яғни консорциумдар, ғылыми, ғылыми-техникалық бағдарлама ұйымдар, ғылым және ғылыми-техникалық қызмет саласындағы мемлекеттік саясат мәселелерін реттеу заңдылықтары негізделген.
2. Мемлекеттің ғылыми және ғылыми-техникалық қызметке қатынасын білдіретін, ғылым мен техника саласындағы әртүрлі ұйымдар қызметінің, ғылыми-техникалық жетістіктерді іске асырудың, жаңа технологиялар жасаудың, оның ішінде ұлттық қауіпсіздікті қамтамасыз ету мақсатындағы негізгі басымдықтарын, мақсаттарын, бағыттарын, қағидаттарын, нысандары мен әдістерін айқындайтын әлеуметтік-экономикалық саясатын реттеу, ғылыми-техникалық жұмыстың іске асырылуы туралы ақпаратты, ғылыми, ғылыми-техникалық, тәжірибелік-конструкторлық, маркетингтік зерттеулерді, сондай-ақ жоспарланған жұмыстардың әрі қарай жүргізілуінің орындылығы туралы не аяқталған ғылыми, ғылыми-техникалық жоба мен бағдарлама нәтижесі туралы ақпаратты қамтамасыз теу жолдары, ғылыми-зерттеу жұмысы, ғылыми инфрақұрылым түсініктері мен қызметтерінің құқықтық реттелуі қарастырылған.
3. Ғылыми атақтарды беру тәртібі, ғылыми қызмет, ғылыми-техникалық ақпарат, ғылыми-техникалық қызмет тәртібі негізделген.
4. Ғылым саласындағы уәкілетті орган, жоғары және (немесе) жоғары оқу орнынан кейінгі білім беру ұйымының эндаумент-қоры – қайырымдылық көмек, өтеусіз аударымдар, қайырмалдықтар, гранттар, білім беру ұйымдары құрылтайшыларының салымдары есебінен қалыптастырылатын нысаналы капитал қоры, одан түсетін инвестициялық кіріс ғылыми қызметті және білім беру қызметін қаржыландыру, зияткерлік меншік анықталған.
5. Қолданбалы зерттеу, мемлекеттік тапсырыс, стратегиялық зерттеулер, тәжірибелік-конструкторлық жұмыстар, тәжірибелік өндіріс, іргелі зерттеу, теориялық және (немесе) эксперименттік зерттеу сияқты ғылымға қатысты қызмет осы заңның аясында реттеледі [99].

Қазақстан Республикасының Педагог мәртебесі туралы Заңы педагог мәртебесін айқындайды, педагогтің құқықтарын, әлеуметтік кепілдіктерін және шектеулерін, міндеттері мен жауапкершілігін белгілейді [100].

Білім берудің барлық деңгейінің мемлекеттік жалпыға міндетті білім беру стандарттарын бекіту туралы заңы мектепке дейінгі тәрбие мен оқытудың мемлекеттік жалпыға міндетті стандартын белгілейді. Осы міндеттерді орындауда алдына қоятын мақсаттар:

* оқыту нәтижелеріне бағдарланған мектепке дейінгі тәрбие мен оқытудың мазмұнына;
* тәрбиленушілердің оқу жүктемесінің ең жоғары көлеміне;
* тәрбиеленушілердің даярлық деңгейіне;
* оқыту мерзіміне қойылатын талаптарды анықтайды [101]. Заңда белгіленген міндеттер мен мақсаттар мемлекеттік жалпыға міндетті білім беру стандарттарын бекітіп, мемлекеттік саясаттың басымдығын құрайды.

Сонымен бірге жоғары оқу орнынан кейінгі білімі бар кадрларды даярлау бағыттары қызметін ұйымдастырудың заңнама аясында ұйымдастырылуы құқықтық көзқарас аясында маңызды.

Қашықтықтан білім беру 2019 жылғы COVID- тан кейін өзектілігі күшейді. Сондықтан 2015 жылы қабылданған «Қашықтықтан білім беру технологиялар бойынша оқу процесін ұйымдастыру қағидаларын бекіту туралы Заң» 2020 ж. 28 тамызда өзгертулерімен толықтыруларды енгізуге себеп болды. Қазіргі жаһандық цифрландыру аясында білім берудің қолайлы технологиясы ретінде қашықтықтан білім беру жүзеге асырылуда.


Болон жүйесінің тәртібіне сәйкес оқытудың кредиттік технологиясы бойынша оқу процесін ұйымдастыру Қазақстан Республикасында заңмен бекітілген. Кредиттік оқыту технологиясы бойынша оқу үдерісін ұйымдастырудың ережесіне сәйкес академиялық еркіндік - білім беру процесінің субъектілеріне таңдау компоненті пәндері, оқытудың қосымша түрлері бойынша білім мазмұнын дербес анықтау үшін және білім алушылардың, оқытушылардың шығармашылық дамуына және оқытудың инновациялық технологиялары мен әдістерін қолдануға жағдай жасайды. Білім беру қызметін ұйымдастыру, академиялық кезең (Term) - семестр, триместр, тоқсан сияқты үш нысанның біреуін білім беру ұйымы өзі белгілейтін теориялық оқу кезеңінен тұрады. Академиялық кредит - білім алушының және оқытушының ғылыми және оқу жұмысының көлемін өлшеудің біріздендірілген бірлігі. Академиялық күнтізбе (Academic Calendar) - оқу жылы бойына демалыс күндерін көрсете отырып, оқу және бақылау іс-шараларын, кәсіби практикаларды өткізу күнтізбесі. Академиялық сағат - оқу сабақтарының немесе оқу жұмысының басқа түрлерінің көлемін өлшеу бірлігі, 1 академиялық сағат 50 минутқа тең (ӘАОО-да 1 академиялық сағат кемінде 40 минутқа тең), академиялық ұтқырлық - білім алушыларды немесе оқытушы-зерттеушілерді белгілі бір академиялық кезеңге (семестр немесе оқу жылы) басқа жоғары оқу орнына (ел ішінде немесе шетелде) академиялық кредиттер түрінде игерген білім беру бағдарламаларын, пәндерін міндетті түрде қайта сынақ ретінде тапсырады. Өз университетінде немесе басқа университетте білімін жалғастыру немесе зерттеулер жүргізу үшін ауыстыру, білім алушыларды қорытынды аттестаттау (Qualification Examination), білім алушының академиялық рейтингі (Rating) (ретинг), екі дипломдық білім беру - қос тең бағалы диплом немесе бір негізгі және екінші қосымша диплом алу мақсатында, екі білім беру бағдарламалары мен оқу жоспарлары бойынша оқу мүмкіндігіне ие. Еуропалық трансферт және кредиттер жинау жүйесі (ECTS) - студенттің шетелде алған кредиттерін өзі оқитын білім беру ұйымына оралғанда дәреже алу, сондай-ақ білім беру бағдарламасы шеңберінде кредиттер жинау үшін есептелетін кредиттерге аудару тәсілі қолданылады. Жеке оқу жоспары, кредиттік ұтқырлық, қосымша білім беру бағдарламасы (Мinor), негізгі білім беру бағдарламасы (Major), постреквизиттер (Postrequisite), пререквизиттер (Prerequisite), үлгерімнің орташа балы (Grade Point Average - GPA), элективті пәндер - жоғары оқу орны компонентіне және белгіленген академиялық кредиттер шеңберінде таңдау компонентіне кіретін және білім беру ұйымы енгізетін, білім алушылардың жеке дайындығын көрсететін, нақты өңірдің әлеуметтік-экономикалық даму ерекшеліктері мен қажеттіліктерін ескеретін оқу пәндері, қалыптасқан ғылыми мектептер құзіреттілігі, қызметі мәні белгінген [102].

Демек, жоғары оқу орындарында, білім беру ұйымдарында оқытудың кредиттік технологиясы бойынша оқу процесін ұйымдастыру күрделі өзекті мәселе ретінде халықаралық технологияға сәйкес ұйымдастырылады. Оны әлемдік стандартқа сәйкес ұйымдастыру мемлекеттің білім беру саласын реттеу саясатының басым бағыты. Бұл заң қазақстандық білім беру жүйесінің оқу стандарттарының ұйымдастырылуын тиімдендіруде маңызды.

Қазақстан Республикасында білім беру саласындағы мемлекеттік саясаттың адами капиталды дамытуға қатысты қызметі елдің тәуелсіздік алған жылдарынан бері негізгі басымдыққа ие. Елдегі маңызды мемлекеттік құжаттар білім беру саласын дамыту мен жаһандану жағдайында бәсекеге қабілетті адами капиталды дайындауға арналады.

Қазақстанның тәуелсіздік алған жылдардан бері білімді адами капиталды даярлауға арналған мелмекеттік қызметі эволюциялық дамуда. Оған төмендегі мемлекеттік бағдарламалар мен мемлекеттік стратегия дәлел бола алады. «Қазақстан-2050 Стратегиясы – қалыптасқан мемлекеттің жаңа саяси бағыты» атты ұзақ мерзімді бағдарлама әлемнің ең дамыған 30 елінің қатарына кіру мақсатын қоя отырып, оны жүзеге арсырудың 7 бағытын белгіледі. Стратегияның 4-ші бағыты «Білім мен кәсіби машық – заманауи білім беру, кадрларды даярлау мен қайта даярлау жүйесінің негізгі бағдары» деп аталады. Бәсекеге қабілетті дамыған мемлекет болу үшін білімді ұрпақты даярлау арқылы жоғары дамыған елге айналуға болады.

2050 стратегиясының білім беруге қатысты мазмұнын зерттеуде контент анализ жасалды. Яғни, Қазақстан Республикасының маңызды стратегиялық бағдарламасы қаншалықты білім беру саласына көңіл бөледі деген сұраққа талдау жасалды (4-сурет).



Сурет 4 – 2050 стратегиясының білім беруге қатысты мазмұнына қатысты контент анализ

Ескерту – Әдебиет негізінде құралған [103]

2050 стратегиясының білім беруге қатысты мазмұны бағдарламаның жалпы сөз қорының 2 пайызға жуығын қамтиды. Яғни, білім беру сөзі - 31 рет қолданылған. Білім сөзі бағдарламада басқа сөз тіркестерімен қатысты – 56 рет кезедеседі. Стратегияның төртінші бағыты білім беруге қатысты болғандықтан білімге қатысты мазмұнды осы бағыт береді. Адам капиталы – 1 рет қана кездескенімен, негізгі жоспар адамның білім, денсаулығы, әлеуметтік жағдайы стратегияның негізгі мазмұны адам капиталына қатысты мазмұнды жоққа шығармайды. Осы талдауда мектепке қатысты бағдарламаның стратегиялық жоспары бар. Оған қатысты – 15 сөз кездеседі. Оқу – 20 сөзді құраса, ғылым – 19, ғалым – 2 сөздері де стратегияда басымдыққа ие. Әсіресе, оқу мен ғылым сөздері жиілігін байқауға болады. Технология – 33, инновация – 14, зерттеу – 11 сөздері осы төртінші бағытта жиі қолданылып тұр. Контент талдаудың негізінде ең басымдыққа ие сөздер білім, білім беру, технология, оқу, ғылым, инновация, зерттеу. Мамандыққа қатысты – 3 сөз кездесуі бәсекелестік жоспарлауда білімді, білікті мандықтарға назар аударылуы заңдылық екенін дәлелдейді.

Білім беруге қатысты білім мен кәсіби машық – заманауи білім беру, кадрларды даярлау мен қайта даярлау жүйесінің негізгі бағдары білім берудегі мақсатты жүзеге асыруда атқарушы билікті жұмылдыру жоспарланды.

Адами капиталды дамытуда білім беру саласының қызметінің барысын анықтайтын, мемлекет саясатының негізгі бағдары ҚР Президентінің жыл сайынғы халыққа жолдауы. Президенттің жолдаулары мемлекеттің алдында тұрған мәселелерге қатысты қысқа және ұзақ мерзімді жоспарларды көрсетеді. Жолдаулардағы тапсырмалар атқарушы биліктің назарын қажет ететін маңызды шаралар көрсеткіші. Сондықтан 1997 жылғы алғашқы ҚР Президентінің 2023 жылға дейін жолдауларында адами капиталды дамытудың маңызды факторы білім беруге қатысты нақты тапсырмалар мен жоспарлар олардың жүзеге асырылу барысының мазмұны бойынша топтастыру орындалады.

Кесте 1 – ҚР Президентінің жыл сайынғы халыққа жолдауларындағы білім берудің адами капиталды қалыптастырушы рөлінің маңызын талдау

|  |  |  |
| --- | --- | --- |
| Жолдаулар | Білім беру саласына қатысты ұстанымдар | Қорытынды тұжырымдар |
| 1 | 2 | 3 |
| Қазақстан Республикасы ның Президентінің Қа зақстан халқына Жол дауы.  «Барша қазақстандықтар дың өркендеу, қауіпсіз дік және әл-ауқатының жақсаруы»  1997 жылғы 16 қазан. | Барлық қазақстандықтар дың өмір сүру жағдайын, денсаулығын, білімі мен мүмкіндіктерін ұдайы жақсарту, экологиялық ортаны жақсарту жоспраланды. | Қазақстан азаматтарының денсаулығы, білімі және әл-ауқаты адам капиталының басты шарты. |
| «Жаңа онжылдық – жаңа экономикалық  Өрлеу – қазақстанның жаңа мүмкіндіктері»  2010 жылғы 29 қаңтар. | Елді жаңғырту стратегия сын іске асырудың табыс тылығы, ең алдымен, қазақс тандықтардың біліміне, әлеуметтік және дене бол мысы, көңіл-күйлеріне бай ланысты. БҒМ-не заманға сай білім алуға және озық технологияларды игеруге мүмкіндік беретін білім берудің тиімді инфрақұры лымын жасау тапсырылды. | Адам – елдің басты байлығы! Елдің саясатының басым бағыты эконмикалықтан әлеуметтік бағытқа басымдық алды. |
| «Болашақтың іргесін бірге қалаймыз!»  2011 жылғы 28 қаңтар. | «Өмір бойы білім алу» әрбір қазақстандықтың жеке кредосына айналуы тиіс. | Сапалы білім беру Қазақстан ның индустрияландырылуының және инновациялық дамуының негізіне айналуы басты назарға ұсынылды. |
| «Қазақстанның үшінші жаңғыруы: жаһандық бәсекеге қабілеттілік»  2017 жылғы 31 қаңтар | Адами капитал сапасын жақсарту.  Білім беру жүйесінің рөлін өзгерту. Оқыту бағдарлама ларын сыни ойлау қабіле тін және өз бетімен іздену дағдыларын дамытуға бағыттау қажет. | Осы жолдауда адам капиталын жаңа заманның талаптарына бейімдеу қарастырылды. IT-білімді, қаржылық сауаттылық ты қалыптастыруға, ұлтжанды лықты дамытуға баса көңіл бөлу керек. |
| «Төртінші өнеркәсіптік  революция жағдайын дағы дамудың жаңа  мүмкіндіктері»  2018 жылғы 10 қаңтар | индустрияландыру 4.0 жаңа технологиялық қалыптың барлық мүмкіндіктерін пайдалана отырып, мейлінше инновациялық сипатқа ие болуға тиіс. | Білім беру жүйесін, коммуника ция мен стандарттау салаларын жаңа индустрияландыру талаптарына бейімдеу адами капиталды жаңғыру негізі ретінде қарастырылды. |
| «Қазақстандықтардың әл-ауқатының өсуі: табыс пен тұрмыс сапасын арттыру»  2018 жылғы 5 қазан | Мектепке дейінгі білім беру сапасын түбегейлі жақсарту. | Білім беру ісінде 4К моделіне: креативтілікті, сыни ойлауды, коммуникативтілікті дамытуға және командада жұмыс істей білуге басты назар аудару ұсынылды. |
| 1-кестенің жалғасы | | |
| 1 | 2 | 3 |
| Мемлекет басшысы Қасым-Жомарт Тоқаевтың Қазақстан халқына Жолдауы.  «Сындарлы қоғамдық диалог – қазақстанның тұрақтылығы мен өркен деуінің негізі» 2019 жылғы 02 қыркүйек | Жоғары оқу орнының табыстылығын бағалаудың басты критерийі – оқу бітірген студенттердің жұмыспен қамтылуы, жалақысы жоғары жұмысқа орналасуы. | Білім берудің барлық дең гейінде дербес қаржыландыру тәртібін енгізу білім берудің сапасын арттыру механизмі ретінде ұсынылды. |
| «Жаңа жағдайдағы Қазақстан: іс-қимыл кезеңі»  2020 жылғы 1 қыркүйек | Кәсіпкерлердің жаңа буынын қалыптастыруға басымдық беріледі. «Кәсіп керлік негіздері» пәні мектептен бастап жоғары оқу орнына дейінгі барлық білім беру сатысында оқытылуы керек. | Оқушыларды мектеп қабырғасынан кәсіптік бағдарға баулу ұсынылды. Жастардың жұмыссыз қалуының алдын алу мүмкіндіктері болып табылады. |
| «Халық бірлігі және жүйелі реформалар – ел өркендеуінің берік негізі» 2021 жылғы 01 қыркүйек | Білім беру жүйеміз қолжетімді әрі инклюзивті болуға тиіс. «Цифрлы ұстаз», «Тегін техникалық және кәсіби білім беру» жобалары ғылымды дамы ту аса маңызды басымдық | Ұлттық ғылыми кеңестер шешімдерінің әділдігі туралы мәселесі де білім мен ғылымның дамуының ашықты ғына жасалатын қадамдар ретінде айтылды. |
| «Әділетті мемлекет. Біртұтас ұлт. Берекелі қоғам» 2022 жылғы 01 қыркүйек | Үшінші бағдарда ел бола шағына арналған страте гиялық инвестиция ретінде білім беру орындары айтылды.  Балаларды балабақшамен қамтамасыз ету. Орта білімнің сапасы – табысты ұлт болудың маңызды шар ты. «Жайлы мектеп» ұлт тық жобасы білім беруді да мытудың тетіктері болады | Еліміздің басты құндылығы – адам. Техникалық және кәсіби білім беретін оқу орындары еңбек нарығының нақты сұранысына бейімделуі және еліміздің жаңа экономикалық бағдарының міндеттеріне сай болуы мәселелерінің көтерілуі осы жолдаудағы білім беру маңыздылығын білдіреді. |
| «Әділетті Қазақстанның экономикалық бағдары» 2023 жылғы 01 қыркүйек | Сапалы орта білім алу – әрбір баланың мызғымас құқығы. жақсарту және мұғалімдердің біліктілігін арттыру білім берудің сапасын арттыратыны айтылды. | Осы жолдауда еліміздегі демо графиялық өсім білімге деген сұранысты артып келе жатқан дығына байланысты мемлекет тің білім саласына қатысты жұмысы бес жастан асқан балаларға арналған «Келешек» атты бірыңғай ерікті жинақтау жүйесін енгізу тапсырылады |
| Ескерту – Әдебиет негізінде құралған [104] | | |

Ұсынылған 2-кестеде 1997 жылдан бастап 2023 жыл аралығына дейінгі білім беру саласына қатыстылығына қарай ҚР Президентінің халқына жолдаулары мазмұндық талданды. Құжаттарды талдау негізінде 1997 жылдан 2010 жылға дейінгі жолдаулар мемлекеттің саяси институционалдық құрылымы реформалары мен экономикалық дамуға бағытталады. 2017, 2018 жылдардағы жолдауларға назар аудара отырып, мемлекеттің саясатының басымдығы жаһандық өнеркәсіптік төңкеріс аясында инновациялық басымдыққа бет бұрғаны айқындалады. Білім беру саласында да жаңа технологияны игеру арқылы бәсекеге қабілетті білім беру жүйесін дамыту ұсынылады.

2019 жылғы жолдау Қасым-Жомарт Тоқаевтың «Сындарлы қоғамдық диалог – Қазақстанның тұрақтылығы мен өркендеуінің негізі» биліктің қоғаммен байланысқа ұмтылуын көрсетеді. Білім беру саласын жетілдірудің жаңа тетіктерін ұсынады. Атап айтқанда білім берудің барлық деңгейінде дербес қаржыландыру тәртібін енгізу ұсынылды. Соңғы жылдардағы жолдаулар елдің дамуында адами капиталдың маңыздылығын басты фактор екендігіне назар аударады. Сондықтан мектепке дейінгі бала тәрбиесі мен білім беруде педагогтардың әлеуметтік жағдайы мен білім беру ұйымдарының қаржылық, техникалық жабдықталуына маңыз береді [105]:

Маңызды құжаттардың бірі ретінде талдауды қажет ететін «ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы», «ҚР жоғары білімді және ғылымды дамытудың 2023-2029 жылдарға арналған тұжырымдамасы» [106]. Себебі бұл құжаттар отандық білім жүйесін салалық бағыттары бойынша қызметтерін жоспарлап, басым бағыттарын анықтайды. «ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы» бойынша 28 индикатор берілген. «ҚР жоғары білімді және ғылымды дамытудың 2023-2029 жылдарға арналған тұжырымдамасы» бойынша 19 нысаналы индикатор бар. Индикаторлар қазақстандық білім беру жүйесінің көрсеткіштері мен даму болашағына байланысты өсім мүмкіндіктерін болжайды. Индикаторда анықталған критерийлер орынды және Қазақстанның білім беру жүйесінің болашақ дамуына нақты мақсаттар қояды. Дегенмен бұл индикаторлар бойынша шынайы мақсаттардың жүзеге асырылуы екіталай. Сондықтан тұжырымдама тиімді жұмыс жасау үшін қойылған мақсаттар мен белгіленген индикаторлардың жүзеге асырылуында жүйелілік орын алуы керек.

2-кестеде, (Қосымша А)-да берілген нәтижелер 2029-2030 жылдарға дейінгі уақытты болжайды. Мектепке дейінгі, орта, техникалық және кәсіптік білім беру бойынша мектепке дейінгі балалар мен оқушылардың білім мен тәрбие алудағы қолжетімділігін теңестіру көзделген. Сонымен бірге Қазақстанның білім беру саласындағы аймақтық мәселелер әлі де бар. Қала мен ауыл арасындағы алшақтықты 1,5 есе қысқарту көзделеді. Қала балалары үшін қосымша дайындықтар, халықаралық емтихандарға дайындалу курстары сияқты мүмкіндіктер ауыл балаларына қарағанда көп. Тиісінше қала балаларының шетелдік жоғары оқу орындарына түсу мүмкіндіктері мол. Бірақ ауыл балаларына жоғары оқу орындарына берілетін квоталар олардың отандық университеттерге түсулеріне жағдай жасайды. Сонымен бірге оқушылардың үш ауысымда және авариялық мектептерде білім алулары білім сапасына әсер етеді. Сондықтан оқушы орындарының тапшылығын жою тұжырымдаманың алға қойған шешуді талап ететін жоспары. ТжКБ ұйымдары түлектерінің көпшілігі жұмыспен қамтылуда қиындықтарға ұшырауда. 2029 жылға қарай олардың 89%-ы еңбек нарығында сұранысқа ие болуы жоспарланады. Ол жақсы көрсеткіш болар еді.

Кесте 2 – «ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы», «ҚР жоғары білімді және ғылымды дамытудың 2023-2029 жылдарға арналған тұжырымдамасы» бойынша күтілетін нәтижелер

|  |  |
| --- | --- |
| «ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы» | «ҚР жоғары білімді және ғылымды дамытудың 2023-2029 жылдарға арналған тұжырымдамасы» |
| 1. 2 жастан 6 жасқа дейінгі балалардың сапалы тәрбие мен оқытуға тең қолжетімділігі. | 1. 78% - жоғары және жоғары оқу орнынан кейінгі білім беру жүйесіне қанағаттану дәрежесі; |
| 2. Халықаралық салыстырмалы зерттеу лердің нәтижелеріне сәйкес қала мен ауыл арасындағы алшақтықты 1,5 есе қысқарту. | 2. QS-WUR, ТОП-700 рейтингінде белгіленген Қазақстандық 15 ЖЖОКБҰ; |
| 3. Үш ауысымды және авариялық мектептерді, оқушы орындарының тапшылығын жою. | 3. Шетелдік ЖЖОКБҰ-ның 12 филиалын ашу; |
| 4. Әрбір білім алушыға оның шығарма шылық, зияткерлік және дене әлеуетін дамыту үшін жағдайлар жасау. | 4. 1400 шетелдік сарапшы оқытушылық қызметке тартылды; |
| 5. ТжКБ ұйымдары түлектерінің 89%-ы еңбек нарығында сұранысқа ие. | 5. Алдыңғы білім беру деңгейінің дағдылары мен құзыреттерін, сондай-ақ формалды емес білім беру нәтижелерін ескеруге мүмкіндік беретін жинақтау жүйесін енгізу арқылы ересек адамдарды өмір бойы оқыту жүйесінің жұмыс істеуі; |
| - | 6. 55% - халықтың қызметтер спектрі мен формалды емес білім беру сапасына қанағаттану деңгейі; |
| - | 7. 1% - жалпы ішкі өнімнен ғылымға арналған шығыстар; |
| - | 8. 30% - ұлттық өтініш берушілердің патенттік белсенділігінің артуы; |
| - | 9. "Бизнеспен қаржыландыратын ҒЗТКЖ" GII рейтингінде 30 орын. |
| Ескерту – Әдебиет негізінде құралған [106] | |

Ал «ҚР жоғары білімді және ғылымды дамытудың 2023-2029 жылдарға арналған тұжырымдамасы» бойынша күтілетін нәтижелерге қазақстандық университеттердің сапасын арттырып, әлемдік бәсекеге қабілеттілігін арттыру үшін QS-WUR, ТОП-700 рейтингінде белгіленген Қазақстандық 15 ЖОО-ы орындарды иелену қажеттілігі көрсетіледі. Адами капиталдың сыртқа ағылуын азайту мақсатында және отандық ЖОО-ның бәсекелестігін арттыру үшін 12 шетелді ЖОО-ның филиалдарын ашу қажеттілігі тұр. Шетелдік сарапшы оқытушылар қызметке тартылуы барынша басымдықта. Ол Болон жүйесі талаптарына сәйкес мобильділікті күшейтіп, отандық білім беру жүйесінің дамуына ықпал етеді. Жалпы ішкі өнімнің 1%-ын ғылымға бөлу қажеттілігі ұсынылады. Әлі де ол көрсеткішке жете алмай отырмыз. Ғылым мен инновацияға бөлінетін шығындардың көрсеткіші бойынша Қазақстан 81 орында. Дамыған мемлекеттер Швейцария 1-ші орында, Америка Құрама Штаттары 2-ші, Швеция 3-ші орында тұр. Оңтүстік-Шығыс Азияның және Океанияның алты елі әлемдік көшбасшы болып табылады. Олар: Сингапур (5 орын), Корея Республикасы (10 орын), Қытай (12 орын), Жапония (13 орын) Гонконг (17-орын), және Австралия (24-орын) [107]. Демек, ғылым мен инноввациялық дамуға салынған қаржы артқан сайын ғалымдардың ғылыммен шұғылдануға деген ынтасы өсіп, ғылыми жаңалықтардың көбеюуіне мүмкіндік болады. Ғылымға инвестиция бәсекелестікті арттырады. Ғылымды бизнеспен байланыстырудың арттырылуы жоспарлануда. Тұжырымдамаға сәйкес білім мен ғылымды дамытуға қатысты жоспарлар мен алдыға қойылған міндеттер орынды, қажетті, тек олардың орындалуындағы бақылау мен жүйеліліктің сақталуы осы тұжырымдаманың жүзеге асырылуында маңызды болып табылады.

*Қорытынды.* Адами капиталды дамытуда білім беру саласындағы мемлекеттік саясаттың қызметін саяси-құқықтық талдау арқылы зерттеудің заңнамалық-құқықтық негізі, ұйымдастырылуы мен реттелуі айқындалды. Білім беру саласындағы мемлекеттік саясатты жүргізудің халықаралық және отандық құжаттары талданды. Құжаттарды талдауда логикалық-жүйелік, құрылымдық-функционалдық, контент анализге сүйене отырып төмендегі қорытынды алынды:

* халықаралық құжаттар талданып, олар мазмұны мен сипатына қарай жүйеленді. Мектепке дейін, жалпы білім беретін орта мектеп, кәсіптік-орта, жоғары орта білімнің қолжетімділігі, әлеуметтік, жыныстық, діни сенімі, саяси көзқарасы, бас бостандығынан айырылу жағдайы, денсаулығы т.б. ерекшеліктеріне қарамастан білім алу құқығының заңнамалық мүмкіндігі қазақстандық білім беру жүйесінің негізі болып отырғандығы айқындалды.

1. Қазақстан Республикасының білім беру жүйесінің құқықтық базасы талданып, олардың білім беруді реттеудегі рөлі көрсетілді.
2. Қазақстан Республикасының білім беру саласындағы мемлекеттік саясатын жүргізудің басым бағытын анықтайтын құжаттар ретінде Президент жолдаулары мен мемлекеттік тұжырымдама сараланды.

Құжаттарды талдау барысында алынған қорытындыларға сәйкес ұсыныстар:

1. Халықаралық құжаттармен байланысты отандық білім беруді реттеу құжаттарына қатысты құрылымдық-функционалдық тәртіптің орындалуын үнемі басымдыққа алу қажет.
2. Қазақстанның тәуелсіздік алған жылдардан бергі білім беруді реттеу мен жетілдіруге қатысты заңнамалық реформалардың орындалуына байланысты мониторинг жасап отыру ұсынылады. Ол осы саладағы алдыға қойылған мақсаттардың қаншалықты орындалғанын анықтап, кемшіліктері мен жетістіктерін көрсетеді.
3. Білім беру мен ғылымды дамытуға арналған мемлекеттік бағдарламалар мен тұжырымдамалардың алдына қойған мақсаты анық, осы жоспардың орындалуы барысын жүзеге асыруда жүйеліліктің болуы нақты нәтижеге әкеледі.

Сонымен Қазақстан Республикасының адами капиталды дамытуда білім беру саласын ұйымдастыру мен реттеу мақсатында жүргізіліп отырған саясаты құқықтық-заңнамалық тұрғыда халықаралық құжаттарға сәйкес реттелгендігі анықталып, жұмыс істеу барысы талданып, Қазақстандықтардың білім алуына жан-жақты мүмкіндік беретін құжаттар халықаралық стандарттармен сәйкес келеді, адами капиталдың дамуына жағымды жағдай жасалуда деген қорытынды алынды.

**2 АДАМИ КАПИТАЛДЫ ДАМЫТУДА БІЛІМ БЕРУ САЛАСЫН МЕМЛЕКЕТТІК БАСҚАРУ ТӘЖІРИБЕЛЕРІ, ҮЛГІЛЕРІ МЕН ЖАҢА ТРЕНДТЕР**

**2.1 Білім берудің адами капиталды дамытудағы қызметін мемлекеттік басқару тәсілдері: шетелдік тәжірибе**

Қазіргі әлемдегі тарихи уақыттың жылдамдығы мен ғылыми-техникалық прогресс білімнің адами капиталды дамытатын маңызды фактор екенін дәлелдеуде. Білім тұлғаның болашаққа деген жауапкершілігін сезінуіне, жаһандық сын-қатерлер мен қауіптердің алдын алу мен еңбек нарығындағы бәсекеге қабілеттілікті нығайтуға адами капиталдың әлеуметтік-экономикалық прогрестің жетекші факторы позициясынан қарастырылады. Адамзаттың даму эволюциясы адамның білімге деген құлшынысының нәтижесі. Сондықтан әлем елдері мемлекеттік саясаттың басым бағыты ретінде білім беру саласын мемлекеттік саясаттың басым бағыты ретінде қарастырады. Білім, ғылым, техника, технологияның дамуы жаһандық жағдайда тығыз байланыстырылғанымен еңбек нарығында бәсекелестікті күшейтіп отыр.

Осы тарауда шетел тәжірибесіне әсіресе, еуроодақ елдерінің білім беру жүйесі мен үлгілерін талдау арқылы қазақстандық білім беру жүйесіне қатысты тиімді тұстарын анықтап, талдаудың қорытындысынан ұсыныстар беріледі. Қазіргі таңда еуропалық елдердің білім беру жүйесі, атап айтқанда мектепке дейінгі, жалпы білім беру мектептері, мектептен кейінгі яғни, жоғары оқу орындарының қызметі, үлгілері өзекті. Қазақстан да білім беру жүйесінің стандарттарын осы елдермен сабақтастырады. Дегенмен, жүзеге асыруда әртүрлі қиындықтар мен мәселелер орын алуы мүмкін. Сондықтан тиімді модель ретінде еуроодақ елдерінің білім жүйесін шетелдік тәжірибе ретінде қарастыру, оны талдау объектісі ретінде анықтау қазақстандық білім беру жүйесін дамытуда маңызды.

Ең алдымен әлем елдеріне ортақ жалпы білім беру модельдеріне тоқтала отырып, қазіргі тиімді білім беру үлгісін анықтауға болады. Жалпы білім берудің қазіргі жетістіктері мен даму деңгейінің негізі болып табылатын әлемдік деңгейдегі білім беру үлгілері білім беру жүйелерінің жұмысын ұйымдастыратын, реттейтін, қызмет жүйесі:

*Дәстүрлі модель* (Д. Равич, Дж. Маго және т.б.) – жүйелі академиялық білім беру үлгісі білім алушыларға мәдениеттің әмбебап элементтерін беру арқылы оқушылардың кең дүниетанымын дамытуға мүмкіндік береді.

*Рационалистік модель* (П. Блум және т.б.) – білім берудің қалыптасқан әлеуметтік жағдайларға бейімделуіне, білім алушылардың тиімді мамандануына негізделген.

*Феноменологиялық модель* (А. Маслоу, К. Роджерс және т.б.) – білім алушының жеке басының артықшылықтарына оның психологиялық ерекшеліктеріне назар аударады. индивидуалды көзқарасқа басымдық береді.

*Институционалдық емес модель* (Дж. Холт, И. Ильич және т.б.) – білім алушы өзінің оқу әрекетін әлеуметтік институттардан тыс ұйымдастыруды көздейді. Ол білім алуда өзінің психологиялық табандылығы мен күшті мотивациясына сүйенеді. Бұл модельде білім алушының білімі туралы құжатты алуға мүмкіндігі болмайды [108].

Аталған білім беру модельдері жалпы білім берудің ерекшеліктеріне байланысты қызметін топтастыру мен оның жүйесіне қатысты. Себебі, дәстүрлі модель барлық елдердің білім беру жүйесіне тән қызмет болып табылады. Білім берудің мақсаты тек адамды белгілі бір мақсатты бағытта білімін арттыру ғана емес, сонымен қатар жеке тұлғаның кең дүниетаныммен, мәдени құндылықтарды бойына сіңіру арқылы адами капиталды дамыту мақсатынан тұрады. Рационалистік модельге тән қызмет білім алушының тиімді таңдауына негізделген. Яғни, білім алушы өзінің білімін нақты бір салаға мамандануға бағыттайды. Бұл да тиімді модельдің бірі. Себебі, білім алушы қаншалықты алып жатқан білімінің рационалды екенін анықтап сол бағытта жұмыс атқарса, оның еңбек нарығында өзін реализациялау мүмкіндігі жоғары болады. Феноменологиялық модель қазіргі таңда батыс елдерінің білім беру жүйесіне тән. Себебі, білім беру саласында индивидуализм жеке тұлғанының қалыптасуында маңызды рөл атқарады. Демек, білім алушының жеке қабілетін дамытуға басымдық беріледі. Институционалдық емес модель қазіргі таңда дамып келеді. Нақты білім беретін мекемелер емес білім алушылардың басқа орындардан және өздерінің қабілеттерін жетілдіру мен мотивацияларының күшімен білім алуға құлшынысы жатады.

Жоғарыдағы білім модельдері ешқандай елге таңылмайды. Диссертациялық зерттеудің осы тарауында шетелдік білім беру тәжірибесі ретінде еуроодақ елдері қарастырылады. Білім – Еуропалық Одақ елдерінің өздерінің таңдауына байланысты біркелкі жүйені құрамайтын салаларының бірі. Еуропалық қоғамдастыққа мүше әрбір елге ұлттық ерекшеліктері мен тарихи білім беру дәстүрлеріне сәйкес өзінің білім беру жүйесін қалыптастыру құқығы берілген. Еуроодаққа мүше елдердің білім беру жүйесінің ұйымдастырылуы, мемлекеттің тарапынан реттелу саясаты талданады. Себебі, қазіргі таңда әлемдегі ең озық білім беру үлгсі ретінде осы еуропалық одаққа мүше елдердің білім беру жүйесі қарастырылады.

Еуропалық Одақтың Маастрихт шартының (1993) ережелеріне сәйкес білім беру барлық елдерге бірдей өзгерістер енгізу қажеттілігін жүктей отырып, толық қабылдауды талап етпейді. Білім беру саласын ұйымдастыру, оның ішінде білім беру жүйесінің құрылымы мен білім беру мазмұны әр елдің өз құзыретінде болады. Бұл ереже Еуропалық Одақ туралы шарттың 126 және 127-баптарында бекітілген [109].

Білім беру саласында ЕО елдерінің білім беру жүйелерінің мемлекеттік саясаты терең трансформациясымен байланысты. 2001 жылы Еуропа Кеңесі еуропалық дамудың экономикалық бағыттарын ескере отырып, жалпы стратегиялық білім беру мақсаты «Білім беру және оқыту жүйесінің нақты болашақ міндеттері» баяндамасын бекітті. Стратегиялық мақсаттарға қол жеткізу және білім беру басымдықтарын жүзеге асыру үшін баяндамада еуропалық білім беру жүйелерін қазіргі заманғы еуропалық қоғамдардың талаптарына сәйкестендіру мәселесін жан-жақты шешетін ресми және бейресми білім беруді дамыту бағыттары айқындады.

Осы білім беру бағыттарын айқындайтын бірнеше *стратегиялық мақсаттарды* жүзеге асыру жоспарланды.

*Бірінші стратегиялық мақсат:*

1. ЕО елдерінде білім берудің тиімділігі мен сапасын арттыруды көздейді.
2. Білім беру сапасын және педагогтардың кәсіби біліктілігін арттыру.
3. «Білім қоғамын» табысты қалыптастыру үшін қажетті біліктілік пен құзыреттерді дамыту.
4. Ақпараттық-коммуникациялық технологияларға қолжетімділікті қамтамасыз ету.
5. Техникалық және жаратылыстану ғылымдары бойынша білім алушыларды қабылдауды арттыру.
6. Білім беруге жұмсалатын қаржыны арттыру.

*Екінші стратегиялық мақсат:*

* ашық білім беру кеңістігін құру;
* білім беру процесін жаңарту және жетілдіру;
* білім беру мүмкіндіктерінің теңдігін қамтамасыз ету арқылы білім беру жүйесіне қолжетімділікті кеңейтуді көздейді.

*Үшінші стратегиялық мақсат:*

* білім беру жүйелерін біртұтас еуропалық жүйеге біріктіруді еңбек нарығымен байланыстыру;
* білім беру жүйелерін ғылыми мекемелермен, жұмыс берушілермен және қызметкерлермен байланысты нығайту;
* білім беру жүйелерін кәсіпкерлікті дамытудың, шет тілдерін үйренуге жәрдемдесудің, ұтқырлық пен алмасуды арттырудың маңызды факторы ретінде қарастыру;
* білім алушылардың, студенттердің және оқытушылардың, еуропалық ынтымақтастығын нығайту [110].

Демек, жоғарыдағы ЕО ұйымына мүше елдердің білім саласын мемлекеттік басқаруда нақты стратегиялық мақсаттары ерекшеліктері мен тиімділігі бойынша топтастырылады.

ХХІ ғасырдағы жаһандану жағдайында өзіндік ерекшелігі мен ұлттық құндылығын сақтай отырып, Еуропалық Одаққа мүше елдерде орын алып отырған интеграциялық үдерістердің әсерінен өзара байланысты, құрылымданған, мазмұны жағынан ұқсас, икемді, өзгерістерге ашық, қабілетті білім беру жүйелері қалыптасуда. Ол Лиссабон - 2020 Стратегиясымен тұжырымдалған. Стратегиялық міндеттерді жүзеге асыруға бағытталған еуропалық білім беру жүйесін қалыптастыруға толық негіз бар.

Еуропалық білім беру жүйелерінің интеграциясы білім беру жүйесінің бастапқы деңгейі – мектепке дейінгі білім беруден басталады. Еуропа елдерінің көпшілігінде мектепке дейінгі білім беру міндеттелмегенімен мектепке баруға бір жыл қалғанда міндетті түрде мектепке дейінгі білім орнына бару талап етеді. Ол балалардың өмірінің жаңа жағдайларына әлеуметтік бейімделуі, дамуын ынталандыру үшін қажет. Сол арқылы қарым-қатынас дағдыларын, қозғалыс белсенділігін дамыту, адамгершілік-құндылық бағдарларын қалыптастыру, оның өмірінің әлеуметтік-мәдени жағдайлары мен мінез-құлық ерекшеліктеріне байланысты баланың дамуындағы белгілі бір кемшіліктерді түзетуге көмектеседі.

Еуропаның көптеген елдерінде балалардың жүз пайызы мектепке дейінгі мекемелерге барады. 0 жастан 3 жасқа дейінгі балалар Австрия, Бельгия, Болгария, Венгрия, Германия, Голландия, Дания, Италия, Испания, Польша, Португалия, Румыния, Франция, Чехия және басқа да бірқатар Еуропа елдерінде бүлдіршін тобына барады. 3 жастан 6 жасқа дейінгі балалар – балабақшаларға барады. Литва, Латвия, Исландия, Словения, Норвегия, Швеция және Финляндия сияқты Еуропаның кейбір елдерінде бүлдіршіндер топтары мен балабақшаларды біріктіретін мектепке дейінгі мекемелер жұмыс істейді [111].

Біртұтас Еуропада білім беру жүйелерінің трансформациясы жүріп жатыр. Білім берудің жекелеген сатылары арасында бірізді байланыс орнатылуда. Бір мектеп деңгейінен келесі деңгейге көшу кезінде туындайтын кедергілерді жоюға, жасқа байланысты дағдарыстарды шектеуге бағытталған. Сонымен бірге, балалардың жеке потенциалдық мүмкіндіктеріне сәйкес және олардың мәдени-әлеуметтік ортасының ерекшеліктерін ескере отырып дамуын ынталандыру маңызды болып табылады. Барлық дамыған Еуропа елдерінде мектепке дейінгі білім беру ұлттық білім беру саясатында басым орын алады. Шетелдік білім беру жүйелерінің ажырамас сипаттамасы күрделі әлеуметтік-экономикалық мәселелерді шешуге ықпал ететін ұлттық өмірдің ерекше саласы ретінде қарастырылады.

Білім беру интеграциясының маңызды бағыттарының бірі ретінде мектепке дейінгі және бастауыш білім беру жүйесінің бір деңгейге біріктірілетін біртұтас білім беру кеңістігін қалыптастыру табысты дамып келеді. Ол:

* мектепке дейінгі мекемелер мен бастауыш сыныптардың сабақтастығы мектепке дейінгі және бастауыш білім берудің мақсаттары мен міндеттерін анықтау;
* білім беру мазмұнын таңдау және құрылымдау;
* мектепке дейінгі және бастауыш мектеп жасындағы балалармен жұмыстың әдістері мен құралдарын қолдану;
* бағытталған түзету жұмыстарын ұйымдастыру;
* мектеп жасына дейінгі және бастауыш мектеп оқушыларының білім алу мүмкіндіктерін теңестіру;
* педагогикалық-психологиялық көмек пен қолдауды қажет ететін балалармен жеке жұмыс жасау.

Бастауыш білім беру мектепке дейінгі мекемелерде басталған оқу-тәрбие процесінің логикалық жалғасы болады. Шетел мамандарының үздіксіз білім беру принципін жүзеге асыру және оның сапасын арттырудың оңтайлы жолдарын іздестіруі білім беру жүйелерінің әртүрлі деңгейлері арасындағы сабақтастықты нығайту болып табылады.

Еуропалық Одаққа мүше елдердің білім беру жүйелерінің трансформациясы олардың құрылымдарының бір-біріне жақындай түскенін көрсетеді. Кейбір еуропалық елдер (Испания, Польша) балалардың жас ерекшеліктеріне байланысты бастауыш немесе төменгі мектеп деңгейін орта мектептен бөлу жолын ұстанды. Олар мектеп жүйесінің еуропалық үлгілеріне жақындады. Сарапшылар арасында үш сатылы білім беру жүйесіне көшу, орта мектептерде оқыту әдістемесінің өзгеруіне, жоғары сынып оқушыларының жоғары оқу орындарының талаптарына сәйкес келетін оқу пәндерін таңдау еркіндігін қанағаттандыра алады деген пікірлер бар.

Еуропалық Одақ елдерінде ең көп таралған білім беру құрылымына жататын жүйе:

* бастауыш немесе негізгі білім деңгейі - 5 жылдан 6 жылға дейін созылады;
* төменгі жалпы орта білім беру деңгейі - 3 жылдан 5 жылға дейін созылады;
* орта білімнің жоғары деңгейі 2 жылдан 3 жылға дейін созылады.

Осылайша, ЕО елдерінде оқу ұзақтығы келесі схемалардың біріне негізделген (жылдармен) [112]:

‒ 6+3+3=12 (ең таралған схема);

‒ 5+4+3=12;

‒ 6+5+2 = 13.

Еуропалық Одақтың Дания, Швеция, Финляндия сияқты бірқатар елдерінде 8-9 жылға созылатын мектептегі білімнің бірінші деңгейі негізгі білім ретінде сипатталады.

Еуропалық білім беру жүйелерінің конвергенциясы бағытындағы тенденция білім беру жасының 7 жастан 6 жасқа дейін төмендеуі. Соған сәйкес білім беру мерзімінің ұзаруы. Австрия, Бельгия, Германия, Ирландия, Италия, Исландия, Норвегия, Португалия, Румыния, Словакия, Чехия, Эстония және т.б. елдерде балалар мектепті 6 жастан бастайды. Голландияда және Ұлыбритания елдерінде, яғни, Англияда, Шотландияда және Уэльсте балалар 5 жасында барады. Солтүстік Ирландияда төменгі бастауыш білім 4 жастан басталса, Болгария, Латвия, Литва, Швеция, Финляндия және Эстониядағы балалар 7 жаста мектепке барады.

Міндетті мектепке дейінгі дайындық Венгрия, Голландия, Дания, Латвия, Польша және басқа да Еуропа елдерінде 5 жастан басталады.

Еуропадағы жалпы орта білім берудің жалпы ұзақтығы 11 жылдан 13 жылға дейін уақытты құрайды. Еуроодақтың 80 пайыздан астам елдерінде 12 жыл. Ұлыбританияда, Германияда, Италияда, Чехияда және Румынияда 13 жылдық оқу кезеңі енгізілді.

Мектеп жүйелерінің трансформация процесі орта білім беру сатысына ерекше әсер етті. Қазіргі уақытта ол ЕО-ға мүше елдердің әлеуметтік-экономикалық дамуының, ұлттық құндылықтар жүйесінің әркелкілігінен, білім беру стандарттарының сәйкес келмеуінен, кедергілерді еңсеруге қатысты жұмыстар жүргізілуде.

Еуропалық білім берудің сапасын арттыру мақсатында қажеттіліктерді қанағаттандыру және оқушылардың бейімділігін ескеру бойынша интеграциялық тенденциялардың көрінісі жалпы білім беру мазмұнын стандарттау процесі болып табылады. «Білім берудегі еуропалық өлшем» терминін ғылыми айналымға және білім беру тәжірибесіне енгізу білім беру ді басқару жүйесін орталықсыздандыру үшін ерекше маңызды. Егер орталықтандырылған жүйелерде ұлттық стандарттар мемлекеттік органдар бекіткен оқу жоспарлары мен бағдарламалар түрінде болса, ол барлық мектептер үшін міндетті болса, орталықтандырылмаған жүйелер үшін білім стандарттары жаңа құбылыс, таңдау болып табылады.

Білім беру сапасын арттыру бойынша білім беру стандарттарын әзірлеу келесі міндеттерді шешуге әсер етті:

* білім берудің жалпы және жеке мазмұнына сәйкес білім берудегі өзара әрекеттестік;
* қазіргі білім беру стандарттарында шешуші маңызы орын алатын білім беру мен дағдыларды қалыптастыру үдерісі арасындағы тепе-теңдікті орнату;
* гуманитарлық және жаратылыстану циклдері арасындағы оқу пәндерінің байланысын орнату;
* білім сапасын арттыру мен қажеттіліктерді қанағаттандыру арасында оқушылардың бейімділігін ескере отырып үйлесімділікке қол жеткізу.

ЕО елдерінің барлығында жалпы білім беру мазмұны стандартталған. Айырмашылықтар білім берудің негізгі кезеңінде стандарттау формасы мен дәрежесі қатаң және жан-жақты және орта білім берудің соңғы сатысына өткен сайын бірте-бірте әлсірейді.

Еуропалық қоғамдастық елдерінің білім беру жүйелерін жақындастыратын жағдай олардың білім беруді басқарудың оңтайлы моделін қалыптастыру процесінде де жүзеге асырылады. Білім беру саясатын реттеу мен ұйымдастыруды жүзеге асыруда барлық субъектілердің, білім беру мекемелерінің құзыретіліктері, өкілеттіктері, функциялары мен міндеттері жергілікті өзін-өзі басқару органдары, аймақтық және орталық білім беру құрылымдарына қатысты бөлінеді және келісіледі.

Білім беруді басқару жүйелерінің қызметі формализм, нұсқамалық, көп сатылылық, бюрократиялық және әкімшілік басқару әдістеріне қарсы жүзеге асырылады. Білім саласы қызметіндегі ең жоғары құқықтар мен бостандықтар жергілікті өзін-өзі басқару органдарына, мектептерге, мұғалімдерге, ата-аналарға, жұртшылыққа және оқушылардың өздеріне беріледі. Бiлiм берудiң барлық деңгейлерiндегi басқару құрылымдарының қызметiнде негізгі бағыт әкiмшiлiк-ұйымдастырудан қарағанда бiлiм беру сапасына бағытталған. Мектепті басқаруда өзін-өзі реттеу механизмдері жұмыс жасайды. Ол заманауи басқару технологиялары, басқарушы кадрларды таңдаудың объективті критерийлері арқылы жүзеге асырылады.

Еуропалық комиссияға сәйкес мұғалімдерді даярлау принциптері:

* мұғалімдерді жоғары оқу орындары дайындайды;
* мұғалім өз мамандығының өмір бойы ұстаздықпен байланысты екенін түсінуі керек;
* мұғалім мобильді болуы керек, мұғалімнің жұмысы білім алушылармен, мектептермен, өндірістік тәжірибені қамтамасыз ететін мекемелермен серіктестікке құрылуы керек.

Еуропаның ерекше білім беру қажеттіліктері бар балаларға қатысты инклюзивті білім беру жүйесі қалыптасқан. Дені сау балалар мен мүмкіндігі шектеулі балаларға ортақ білім беріп, тәрбиелеу идеясы өте құнды болып саналады. Адам құндылығын, жеке тұлғаның мүдделері мен мүмкіндіктерін ескере отырып, үйлесімді даму құқығын қамтамасыз ететін гуманистік педагогика мен психологияның ықпалымен әлемде дамып келеді. Бұл бағыттың өкілдері «Қазіргі уақытта әркімнің мұқтаждығына байланысты мүмкіндіктерін қанағаттандыру» деген ережені ұсынды [113].

Қазіргі шетелдік білім беруде инклюзивті білім беру балалардың жан-жақты дамуы үшін барынша интеграциялық қолайлы жағдайлар жасалған жаңа типті білім беру ортасын құруды көздейді. Инклюзивті білім беруде мектептердің жұмысына бағдарламалық және ұйымдастырушылық өзгерістер енгізілуде. Жеке оқу жоспарлары, көп деңгейлі білім беру жүйесі мен жеке оқу модульдері, сипаттамалық-сандық бағалау жүйесі құрылуда. Арнайы педагогика саласының мамандарын тарту арқылы мектептердегі инклюзияға қатысты педагогикалық кадрларды көбейтуде.

Инклюзивті білім беру халықаралық стандарттарға сәйкес келетін принциптер негізінде жұмыс істейтін жаңартылған білім беру жүйелерінің маңызды саласы болып табылады. ЕО елдері мемлекеттік басқару құрылымдары мен білім беру саласына қатысты ұстанып отырған мемлекеттік саясатына байланысты мектептерге қатысты жұмысын жүзеге асырып отыр. Мемлекеттің білім саласын қаржыландыруына байланысты сол елдің білім саласына деген көзқарасын анықтауға болады.

Қазіргі таңда мектепке дейінгі және орта мектептердегі білім беру жүйесі юойынша Еуро Одақ елдерінің үлгісі ең тиімді деп қарастырылуымен қатар, жоғары білім беруде осы елдердің тәжірибесі тиімді саналады. Әлемдік деңгейде бірден-бір үлгі болып отырған Болон жүйесі. Шетел тәжірибесінде жоғары білім беру жүйесінің озық моделі ретінде жұмыс жасайды. Жүйенің тиімді, ұтымды ерекшеліктері мен қоса басқа да пікірлерді салыстырмалы талдау жасалады. Бұл анализ білім берудің адами капиталды дамытудағы қызметін мемлекеттік басқарудың тәсілдерінің бірі ретінде шетелдің ұтымды тәжірибесі бола алады.

Болон жүйесі осы құжатқа қатысушы елдердегі университеттерді біріктіретін декларация. 1998 жылы Парижде Сорбоннаның 800 жылдығына арналған кездесуде Италия, Германия, Ұлыбритания және Франция елдерінің білім министрлері еуропалық білім берудің ортақ стандарттарын құру мақсатында Сорбонна декларациясына қол қойып, жоғары білім берудің жаңа жүйесін жасады.

Декларацияның көтеріп отырған мәселесі барлық жоғары білім беру үшін өзекті мәселелереге қатысты. Білім беруде мобильділікті жасау мен түлектердің еңбек нарығында сұранысқа ие болулары үшін негізгі принциптер анықталды:

* білім берудің бірыңғай жүйесі болып табылатын бакалавриат, магистратура және докторантура деңгейлерін құру мен сол жүйеге көшу;
* студенттер мен оқытушыларға кемінде бір семестр басқа елде оқу немесе тәжірибе алмасу мүмкіндігін беру;
* белгілі бір пәнге қатысты білім беру кредиттерінің бірыңғай бағалау шкаласын енгізу.

Жоғарыдағы принциптер жоғары білім жүйесін дамыту арқылы елдегі адам капиталын күшейтуге мүмкіндік береді. Себебі ортақ білім берудің стандарты оған қатысушы елдерге бірдей мүмкіндік береді. Бұл жағдайды Болон жүйесінің жоғары білім беру бойынша артықшылығы ретінде бағалауға болады. Сондықтан 1999 жылы 19 маусымда Италияның Болонья қаласында 29 елдің білім министрлері Сорбонна декларациясының тиімділігін қолдап, оның қорытындысы «Еуропалық жоғары білім кеңістігін» құру туралы Болон декларациясы қабылдады [114].

Болон декларациясына қатысушылардың кездесулері екі жыл сайын өткізіліп, маңызды стратегиялық мәселелер шешіліп отырады. 2020 жылы Римде өткізілген кездесуде 2030 жылға жоспарланған Болон жүйесін дамытудың стратегиялық қағидаттары бекітіліп, білім беруді жан-жақты жетілдірудің принциперін күшейту ұсынылды:

*Біріншіден,* жоғары білім беру жүйесі инклюзивті болу керек, яғни әрбір адамның білім алу құқығының тең болуы шарт.

*Екіншіден,* инновациялық білім берудің және бағалаудың жаңа әдістері пайда болады.

*Үшіншіден,* мобильділік. Студенттердің ұтқырлығын және білім алмасуды қолдау.

Жоғары білімді қолдау мен дамыту оған қатысушы елдердің білім алушыларының инклюзивті, инновациялық, мобильділік жағдайында білімді басқаруды реттеудің тиімді үлгісі болып отыр.

Білім беру стандарттарын құру арқылы студенттерге, түлектерге және қызметкерлерге білімдері мен тәжірибелерін арттыру және алмасу мақсатында басқа елдер мен университеттер арасында байланыс жасауға мүмкіндік береді. Олар білімдерімен бөлісе алады, жаңа тәжірибе жинақтайды, оқытады және зерттеу жүргізеді. Болашақта студент бәсекеге қабілетті маман болуына зор мүмкіндік алып, өзіне және қоғамға пайдалы маман болады.

Еуропалық білім еңбек нарығына бейімделуге негізделген үлгідегі білім беру жүйесі. Университеттер үшін студенттердің оқуын бітірген соң практикалық дағдылармен жұмысқа орналасулары маңызды. Студенттер өз жұмысына пайдалы болатын пәндерді таңдай алады. Ғылыми зерттеулерге қатысуға, әртүрлі университеттерде оқуын жалғастырады. Еңбек нарығында қажет болған жағдайда мамандығын өзгерте алады. Магистратурада нарық талап еткен мамандықты таңдап оқи алады.

Үш дәрежелі білім бакалавриат, магистратура, докторантура дәрежелерді алғаннан кейін кезең-кезеңімен оқылады. Жоғары білім циклдері бакалавриат – 240 кредит, магистратура – 120 кредит және үшінші докторантура – 180 кредитті құрайды. Медицина мен ветеринария және стоматология 300-360 кредит, магистр дәрежесіне баламалы біліктілігі бар біріктірілген бағдарламалар болады.

Болон білім беру жүйесінің басты ерекшелігі білім алушыға пәндерді таңдау еркіндігін береді. Сонымен қатар білім алушы білімін басқа университетте немесе басқа елде жалғастыра алады. Бұл білім алушылардың еркіндігін қамтамасыз ететін үлкен мүмкіндік.

Болон жүйесінің жұмыс істеуін қамтамасыз ететін механизм құқықтық жүйемен реттеледі. Оның жүзеге асырылу жағдайын төмендегі 3-кестеден көруге болады.

Кесте 3 – Болон жүйесінің құқықтық жүйесінің қалыптасуы хронологиясы

|  |  |
| --- | --- |
| Жылдар | Болон қалыптасуы хронологиясы |
| 1 | 2 |
| 1988 жылы 18 қыркүйек. Болонья | «Университеттердің жалпы жарғысы» (Magna Charta Unifersitatum) |
| 1997 жылы 11 сәуір. Лиссабон | Еуропа Кеңесі тану туралы конвенцияға қол қойды жоғары білімге қатысты біліктілік |
| 1998 жыл. Сорбон декларациясы | Болон процесінің негізгі принциптері Сорбонна бірлескен декларациясында бекітілді, төрт елдің білім министрлері қол қойды: Франция, Германия, Италия және Ұлыбритания 1998 ж. |
| 1999 жыл. Болон декларациясы | Сорбонна Декларациясы, Еуропалық жоғары білім кеңістігі туралы Болон декларациясы, 1999 жылы маусымда Еуропаның 29 елінің білім министрлері қол қойды. 2001 жылы наурызда Саламанкада Еуропадағы 300-ден астам оқу орындарының өкілдерінің кездесуінде Еуропалық университеттер қауымдастығы құрылды. Комитет құрамына Еуропалық университет ректорларының одағы (CEURAC) кірді. |
| Прага коммюникесі (2001) | Прага коммюникесінде Болон процесінің үш бағытына ерекше көңіл бөлінеді:  - үздіксіз білім алуды дамыту;  - университеттер мен студенттердің қатысуы;  - еуропалық жоғары білім аймағының тартымдылығын арттыру. |
| Берлин коммюникесі (2003) | Сапаны қамтамасыз ету жүйесін университет деңгейінде дамыту, ұлттық және еуропалық деңгейлер;  - екі циклді жүйені енгізу;  - оқу дәрежесі мен кезеңдерін, 2005 жылдан бастап барлық түлектерге дипломға қосымша беру;  - еуропалық аймақ үшін жоғары білімнің кешенді біліктілік шеңберін әзірлеу;  - ғылым докторы деңгейін үшінші цикл ретінде Болон процесіне енгізу;  - еуропалық жоғары білім кеңістігінде байланыстарды нығайтуға жәрдемдесу, білім беру және Еуропалық зерттеу аймағын дамыту. |
| 3-кестенің жалғасы | |
| 1 | 2 |
| Берген коммюникесі (2005) | Еуропалық жоғары білім кеңістігіндегі сапаны қамтамасыз ету стандарттары мен нұсқаулары және Еуропалық жоғары білім кеңістігінің біліктілік шеңбері қабылданды. |
| Лондон коммюникесі (2007) | Болон процесінің алғашқы заңды органы – Еуропалық сапаны қамтамасыз ету тізілімі (EQAR) құрылды. |
| Левенде/Лувен-ла-Невт коммюникесі (2009) | Болон процесінің ұйымдық құрылымдарының қызметі бекітіліп, шешім қабылданды. Болашақта Болон процесіне ЕО-ға төрағалық ететін мемлекет және ЕО-ға кірмейтін ел төрағалық етеді. |
| Будапешт/Вена коммюникесі (2010) | Қатысушы елдер қатарына Қазақстан қосылды, қазір олардың саны 47-ге жетті. |
| Төртінші Ереван Болон саяси форумы (2015) | Конференцияда 2012-2015 жылдарға арналған BFUG жұмыс жоспарында бекітілген сапаны қамтамасыз ету, ECTS кредиттерін пайдалану, біліктілік жүйелері, алдыңғы оқытуды тану саласындағы қызметтің негізгі нәтижелері ұсынылды. |
| Ескерту – Әдебиет негізінде құралған [115] | |

3-кестеге назар аудара отырып, Болон декларациясының еуропалық жоғары білімнің халықаралық бәсекеге қабілеттілігін нығайтуға және оның әлемде тартымдылығын арттыруға бағытталғанын анықтауға болады. Уақыт кезеңімен қабылданған әрбір құжат Болон білім беру жүйесі білім алушылардың нарықта бәсекелестікке жауап бере алатын білім алуларын қамтамасыз ете отырып, адами капиталдың дамуына тікелей әсер ететін бірден бір негізгі жүйе.

Болон процесі еуропалық жоғары білім беру кеңістігін құруда барлық қатысушыларды біріктіру кезеңінен өтті. Қатысушылардың саны өзгеріп, олардың құрамының артуы өзара әрекеттесудің нәтижесі [116]. Болон процесінің одан әрі дамуы жұмыс берушінің студенттердің, соның ішінде қызметкерлердің игерілген құзыреттеріне сұранысын әмбебап бағалау кезеңімен анықталады [116, р. 012020-1-012020-6]. Болон декларациясының негізгі ережелерін іске асыру мақсаты:

1. Еуропалық азаматтардың жұмысқа қабілеттілігін және еуропалық жоғары білім жүйесінің халықаралық бәсекеге қабілеттілігін арттыру.
2. «Өмір бойы білім алу» тұжырымдамасы аясында жүйелі қызмет.
3. Трансұлттық білім беру стандарттарына жүйелі баға беру.
4. Салыстырмалы критерийлер мен әдістемелерді әзірлеу үшін сапаны қамтамасыз етуде еуропалық ынтымақтастыққа жәрдемдесу.
5. Практикалық дайындық пен ғылыми зерттеулерді ынталандыру.

Қазақстан Болон процесіне кірген ТМД елдерінің ішінде алғашқылардың бірі болды. Болон процесіне қосылу Қазақстанның жоғары білім беру жүйесіндегі жағымды модернизация және халықаралық интеграциялау стратегиясы. Қазақстанда Болон жүйесін енгізудің негізгі қадамдары ретінде жаңа білім беру стандарттарын әзірлеу, үш деңгейлі білім беру жүйесін енгізу (бакалавр, магистратура, докторантура) және ECTS кредиттік аудару және жинақтау жүйесіне көшуді айтуға болады.

2010 жылы Болон процесінің негізгі қағидаттарына сәйкес «Білім туралы» Заң қабылданды. Білім сапасын бағалаудың Ұлттық жүйесін құру және білім беру бағдарламалары үшін жаңа стандарттар мен аккредиттеу критерийлерін әзірлеу қазақстандық білім беру жүйесінің негізі модернизациясы мен білім саласының трансформациясын көрсетеді.

Бүгінгі таңда Қазақстандағы Болон білім беру жүйесі бойынша бакалавр, магистратура және докторантураны қамтитын үш деңгейлі құрылым жұмыс істейді. Білім беру бағдарламалары Болон үдерісінің қағидаттарына сәйкес әзірленіп, халықаралық деңгейде және аккредиттеу әдістері бойынша бағаланады.

Студенттер, оқытушылар, университеттер, жұмыс берушілер мен үкімет білім беру саясатын қалыптастыру мен жүзеге асыру процесіне белсенді араласады.

Болон жүйесі Қазақстан үшін зор мүмкіндіктер береді. Білім сапасын арттыру, халықаралық бәсекеге қабілеттілікті дамыту, студенттер мен мұғалімдердің мүмкіндіктерін кеңейту жүйені одан әрі дамыту жоспарына сәйкес Болон қағидаттарын одан әрі енгізу және жетілдіру, аккредиттеу және сапаны бағалау рәсімдерін жетілдіру, білім беру саласындағы халықаралық ынтымақтастық деңгейін арттыруға мүмкіндік береді.

Қазақстан Республикасы сияқты аталған білім беру жүйесіне кіретін мемлекеттер студенттердің нарықтық қатынаста бәсекеге қабілеттіліктерін арттыруға жұмыс істеуде.

Әр мемлекеттің білім беру саласын мемлекеттік саясат тарапынан тиімді реттеу мен ұйымдастыру сол елдің білім беру саласының және елдің адам капиталының дамуын күшейтеді.

Білім беруге жұмсалатын шығындар мемлекет пен қоғамның азаматтарды тәрбиелеуге көңіл бөлу дәрежесін көрсетеді. Елдің әлеуметтік дамуының негізгі көрсеткіштерінің бірі болып саналады. Білімге құйылатын инвестиция елдің адами капиталын арттырудың және экономикалық даму перспективаларын жақсартудың маңызды механизмі. Білім адамдардың ой-өрісін кеңейтеді, олардың өзін-өзі жүзеге асыруына мүмкіндік береді, олардың материалдық құндылықтарына ықпал етеді. Алайда, білімге салынған инвестиция мемлекеттердің саяси жүйесі мен экономикалық дамуына байланысты әркелкі болып табылады.

Білім беру саласындағы мемлекеттік саясаттың көрсеткіші мен оның нәтижесі мемлекеттің сол салаға қатысты шығындарынан анықталады. Осы мақсатта зерттеудің шетелге қатысты тарауында негізгі нысан болып отырған еуроодақ елдерін салыстырмалы түрде талдау жасау білім беру саласындағы мемлекеттің саясатын анықтауда нақты нәтиже береді. Себебі, Еуропа елдерінің білім беру саласын зерттеу арқылы Қазақстан Республикасының білім саласын жетілдіруде нақты, тиімді, пайдалы тәжірибе алуға болады.

Сурет 5 – Білім беруге жұмсалған шығын деңгейі: ЖІӨ қатынасы, мемлекеттік шығындар, адам потенциялын көтеру бойынша ЕО елдерінің ретингі

Ескерту – Әдебиет негізінде құралған [117]

Жоғарыдағы 5-суретте ероодақ елдерінің ЖІӨ қатынасы, мемлекеттік шығындар, адам потенциялын көтеру бойынша білім беруге жұмсалған шығын деңгейі «Global economy» 200 мемлекеттің бизнес және экономикалық базасының статистикалық мәліметтерін өңдеу арқылы алынған салыстырмалы талдау ұсынылды.

Нәтижесінде анықталғандай, ЖІӨ-ге қатынасы бойынша білімге жұмсалған шығындар көрсеткіші Швеция – 6.68, Бельгия – 6.23, Греция – 4.06, Дания – 6.04 ең жоғары болып отыр. Яғни аталған көрсеткіштер бұл елдердің жалпы экономикалық үлесінің білім беруге деген көзқарасының жақсы екенін көрсетіп отыр. Сонымен қатар Ирландия – 2.98, Румыния – 3.25, еуроодақ елдерінің ішінде ЖІӨ-ге қатынасы бойынша білімге жұмсалған шығындар көрсеткішінің төменгі деңгейін көрсетті. Мемлекеттік экономикалық дамуы мен мемлекеттік саясат бағытының басымдығы сол елдің кез-келген саласының жетістігін анықтайды.

Мемлекеттің тарапынан білімге жұмсалған шығындар биліктің қаншалықты адами капиталды дамытуға әрекет жасап жатқанын анықтайды. Себебі білімге салынған бүгінгі инвестиция адами капиталдың дамуына ықпал ететін әрекет. Осы мәселені анықтауда әлемдік дамуда алдыңғы қатардағы еуропа елдерінің статистикалық мәліметтерін талдау арқылы қорытынды жасауға болады. Демек, мемлекет қаншалықты өзінің адамдарының білім саласында капиталын дамытуға күш жұмсап отыр, оның болашағы қандай деген сауалдар тұратыны белгілі. Өйткені білім саласын инвестициялауды ойлаған мемлекет халықтың болашағын ойлайды деген сөз.

Мемлекеттің білім саласына жұмсаған шығындарына назар аударатын болсақ, ең алдыңғы орында Швеция – 13.50, Кипр – 12.74, Мальта – 12.67, Ирландия – 12.02, Латвия – 12.65, Литва – 12.74, Дания – 11.89, Словения – 11.50. Аталған елдер еуроодақтың мүшелерінің ішінде биліктің білім саласына жұмсаған шығындары бойынша алдыңғы қатарда тұрған мемлекеттер. Швеция Еуропа елдерінің ішінде білім саласына ең үлкен назар аударып отырған ел. Бұл көрсеткіш мемлекеттік биліктің адами капиталды дамытуға салып отырған инвестициясы. Келесі жоғары көрсеткіш Кипр, Мальта сияқты шағын мемлекеттер. Олардың негізгі басымдықтары орта білімге негізделеді. Латвия және Литва елдері де адами капиталды дамытуға білім саласына мемлекеттік қаржыландыруды күшейту арқылы әрекет жасап отыр. Осы жолы да мемлекеттің білім саласын қаржыландыруға жұмсалып отырған шығындары бойынша төменгі статистиканы көрсетті. Яғни, Румынияның көрсеткіші – 8.14. әрине мемлекеттің экономикалық мүмкіндігіне байланысты әр саланың дамуына қаржылық шығындар бөлінеді.

Әр мемлекеттің білім саласына шығарған шығыны адам потенциялын дамытудың кепілі. Адамның біліміне салынған инвестиция оның потенциялының өсуіне тікелей әсер етеді.

Сондықтан, Еуропалық Одақ елдерінің «Global economy» 200 мемлекеттің бизнес және экономикалық базасының статистикалық мәліметтеріне сүйене отырып, білімге бөлінген шығынға қатысты адам потенциялын дамыту көрсеткіші анықталды.

Еуроодақ елдерінің ішінде білімге мемелекеттің шығынына қатысты адам потенциялын дамыту көрсеткіші Данияда жоғары. Ол – 0.948 болса, Швеция – 0.947, Ирландия – 0.945, Германия – 0.942, Нидерланды – 0.941, Финляндия – 0.940, Бельгия – 0.937, Люксембург – 0.930. демек, Еуропаның өмір сүру деңгейі бойынша жоғары елдерде білім беруге және адам потенциялын көтеруге деген мемлекеттің саясатының қолдауы жоғары. Осы көрсеткіштің ең төменгі деңгейі Болгарияның адам потенциялын дамытуға салған мемлекет шығынынан байқалады. Ол – 0.795. Румыния – 0.821, Словакия – 0.848, Хорватия – 0.858 көрсеткішін статистикалық мәліметтер дәлелдейді. Латвия және Литва елдері мемлекеттің тарапынан білім беруге шығындардың жоғарылығына қарамастан, адам потенциялын дамытуға 0.863 және 0.875 пайыз жалпы ішкі өнімнен бөлініп отыр.

Жоғарыдағы талдаудан анықталғандай әр мемлекеттің білім саласына, адам капиталын дамытуға жұмсалатын қаржысына байланысты білім деңгейі қалыптасады. Мемлекеттің білімді және адам капиталын дамытуға қатысты жүргізіп отырған саясатының негізгі қолдауы оларға жұмсалатын қаржы шығынына байланысты. Сондықтан төменде әлем рейтингіне назар аудара отырып, әлемдік рейтингте Еуропалық Одаққа мүше елдердің білім бойынша деңгейін анықтаймыз. Ең жоғарғы 30 орынның ішінде ероодақ елдерінің орынын осы рейтинг көрсетеді.

Білім индексі Біріккен Ұлттар Ұйымының Даму бағдарламасының (БҰҰДБ) жиынтық көрсеткіші болып табылады, ол елдің жетістіктерін халықтың қол жеткізілген білім деңгейі тұрғысынан өлшенеді.

2010 жылға дейін Индекс ересектердің нақты сауаттылық деңгейі мен жалпы халықтың бастауыш, орта және жоғары білім берумен қамтылуының жиынтық коэффициентін біріктіру арқылы өлшенген.

Елдің білім беру деңгейін төмендегі критерий бойынша қарастырады:

*Күтілетін білім беру жылдары* – білім алушының мектепке немесе басқа оқу орнына баруы күтілетін білім беру жылдарының болжамды саны салмағы ½ бойынша.

*Орташа білім беру ұзақтығы* – 25 жасқа дейінгі және одан жоғары (1/2 салмақ) білім алушының нақты алған білім беру жылдарының орташа саны.

Дүние жүзі халқының білім деңгейі туралы деректер ұлттық халық санағының ресми нәтижелерінен алынып ЮНЕСКО-ның статистика институты бағалауымен салыстырылады. Білім беру ұйымдарында оқитын азаматтардың саны туралы деректерді ЮНЕСКО-ның Статистика институты бүкіл әлем бойынша тиісті мемлекеттік органдар ұсынған ақпарат негізінде жинақтайды. Индекс мәліметтері екі жыл сайын жаңартылғандықтан, ұсынылып отырған индекс 2022 жылы шыққан. Демек, 2024 жылдың мәліметтері әлі жаңартылған жоқ. Әр елден алынған мәліметтер халықаралық салыстыруды қажет етеді.

Диссертациялық жұмыста қарастырылып отырған Еуропалық Одаққа мүше елдердің білім беруге қатысты көрсеткіштері салыстырмалы түрде олардың білімге байланысты жүргізіп отырған саясаттарының көрінісі. Себебі жоғарыдағы талдауда анықталғандай мемлекеттің білімге бөлініп отырған шығыны жоғары елдердің адам потенциялы да жоғары болды. Ал, осы мемлекттің саясатынан білім деңгейінің жалпы көрсеткіші анықталады.

Кесте 4 – Білім деңгейі индексі бойынша әлем елдерінің рейтингі

|  |  |  |
| --- | --- | --- |
| Елдер | Болжалды оқу ұзақтығы (жылдармен) | Орташа оқу ұзақтығы (жылдармен) |
| [Австралия](https://gtmarket.ru/countries/australia) | 21.1 | 12.7 |
| [Жаңа Зеландия](https://gtmarket.ru/countries/new-zealand) | 20.3 | 12.9 |
| [Исландия](https://gtmarket.ru/countries/iceland) | 19.2 | 13.8 |
| [Швеция](https://gtmarket.ru/countries/sweden) | 19.4 | 12.6 |
| [Бельгия](https://gtmarket.ru/countries/belgium) | 19.6 | 12.4 |
| [Финляндия](https://gtmarket.ru/countries/finland) | 19.1 | 12.9 |
| [Дания](https://gtmarket.ru/countries/denmark) | 18.7 | 13.0 |
| [Греция](https://gtmarket.ru/countries/greece) | 20.0 | 11.4 |
| [Нидерланды](https://gtmarket.ru/countries/netherlands) | 18.7 | 12.6 |
| [Норвегия](https://gtmarket.ru/countries/norway) | 18.2 | 13.0 |
| [Германия](https://gtmarket.ru/countries/germany) | 17.0 | 14.1 |
| [Ұлыбритания](https://gtmarket.ru/countries/united-kingdom) | 17.3 | 13.4 |
| [Ирландия](https://gtmarket.ru/countries/ireland) | 18.9 | 11.6 |
| [Словения](https://gtmarket.ru/countries/slovenia) | 17.7 | 12.8 |
| [Швейцария](https://gtmarket.ru/countries/switzerland) | 16.5 | 13.9 |
| [Канада](https://gtmarket.ru/countries/canada) | 16.4 | 13.8 |
| **Америка Құрама** [Штаттары](https://gtmarket.ru/countries/united-states) | 16.3 | 13.7 |
| [Литва](https://gtmarket.ru/countries/lithuania) | 16.3 | 13.5 |
| [Гонконг](https://gtmarket.ru/countries/hong-kong) | 17.3 | 12.2 |
| [Эстония](https://gtmarket.ru/countries/estonia) | 15.9 | 13.5 |
| [Латвия](https://gtmarket.ru/countries/latvia) | 16.2 | 13.3 |
| [Израиль](https://gtmarket.ru/countries/israel) | 16.1 | 13.3 |
| [Польша](https://gtmarket.ru/countries/poland) | 16.0 | 13.2 |
| [Чехия](https://gtmarket.ru/countries/czech-republic) | 16.2 | 12.9 |
| [Мальта](https://gtmarket.ru/countries/malta) | 16.8 | 12.2 |
| [Оңтүстік Корея](https://gtmarket.ru/countries/korea-south) | 16.5 | 12.5 |
| [Аргентина](https://gtmarket.ru/countries/argentina) | 17.9 | 11.1 |
| [Жапония](https://gtmarket.ru/countries/japan) | 15.2 | 13.4 |
| [Ресей](https://gtmarket.ru/countries/russia) | 15.8 | 12.8 |
| [Испания](https://gtmarket.ru/countries/spain) | 17.9 | 10.6 |
| Ескерту – Әдебиет негізінде құралған [118] | | |

Жоғарыдағы 4-кестеде әлем елдерінің білім деңгейі бойынша индексі рейтингі жалпы білім саласына қатысты білім беру ұзақтығымен есептеледі. Болжалды оқу ұзақтығы мен орташа оқу ұзақтығы жылдармен шаққанда елдердің көрсеткіші анықталады. Зерттеуге қатыстылығы сонда осы рейтингтегі 191 елдің ішіндегі көрсеткіштері жоғары 30 елді алып, оның ішінде қаншалықты еуропалық елдер білім бойынша рейтингтері жоғары екенін салыстырмалы анықтауға негіз бар. Атап айтқанда еуропалық 19 ел осы алдыңғы қатарлы рейтингте тұр. Олар: 3-15 орын аралығын алып отырған елдер Исландия, Швеция, Бельгия, Финляндия, Дания, Греция, Нидерланды, Норвегия, Германия, Ұлыбритания, Ирландия, Словения, Швейцария. Литва – 18, Эстония, Латвия – 20, 21 орында. 30-шы орында Польша.

Келесі кезекте еуропа елдерінің жоғарыдағы көрсеткіштеріне қатысты адами капитал рейтингіне салыстырмалы талдау жасайық (5-кесте).

Кесте 5 – Адами капитал индексі бойынша әлем елдерінің рейтингі

|  |  |  |  |  |  |
| --- | --- | --- | --- | --- | --- |
| № ретинга | Елдер | № ретинга | Елдер | № ретинга | Елдер |
| 1 | [Сингапур](https://gtmarket.ru/countries/singapore) | 11 | [Ұлыбритания](https://gtmarket.ru/countries/united-kingdom) | 21 | [Кипр](https://gtmarket.ru/countries/cyprus) |
| 2 | [Гонконг](https://gtmarket.ru/countries/hong-kong) | 12 | [Эстония](https://gtmarket.ru/countries/estonia) | 22 | [Дания](https://gtmarket.ru/countries/denmark) |
| 3 | [Жапония](https://gtmarket.ru/countries/japan) | 13 | [Жаңа Зеландия](https://gtmarket.ru/countries/new-zealand) | 23 | [Польша](https://gtmarket.ru/countries/poland) |
| 4 | [Оңтүстік Корея](https://gtmarket.ru/countries/korea-south) | 14 | [Словения](https://gtmarket.ru/countries/slovenia) | 24 | [Чехия](https://gtmarket.ru/countries/czech-republic) |
| 5 | [Канада](https://gtmarket.ru/countries/canada) | 15 | [Норвегия](https://gtmarket.ru/countries/norway) | 25 | [Германия](https://gtmarket.ru/countries/germany) |
| 6 | [Финляндия](https://gtmarket.ru/countries/finland) | 16 | [Австралия](https://gtmarket.ru/countries/australia) | 26 | [Австрия](https://gtmarket.ru/countries/austria) |
| 7 | [Макао](https://gtmarket.ru/countries/macao) | 17 | [Португалия](https://gtmarket.ru/countries/portugal) | 27 | [Исландия](https://gtmarket.ru/countries/iceland) |
| 8 | [Швеция](https://gtmarket.ru/countries/sweden) | 18 | [Франция](https://gtmarket.ru/countries/france) | 28 | [Израиль](https://gtmarket.ru/countries/israel) |
| 9 | [Ирландия](https://gtmarket.ru/countries/ireland) | 19 | [Бельгия](https://gtmarket.ru/countries/belgium) | 29 | [Испания](https://gtmarket.ru/countries/spain) |
| 10 | [Нидерланды](https://gtmarket.ru/countries/netherlands) | 20 | [Швейцария](https://gtmarket.ru/countries/switzerland) | 30 | [Италия](https://gtmarket.ru/countries/italy) |
| Ескерту – Әдебиет негізінде құралған [119] | | | | | |

Әлем елдерінің адам капиталы рейтингі көрсетіп отырғандай, алдыңғы қатарлы 30 елдің тізіміне кіріп отырғандар экономикалық дамыған, саяси институттары инклюзивті жұмыс ісстейтін мемлекеттер.

Олардың алғашқы үштікте Сингапур, Гонконг, Жапония болса, Еуропа елдері 8 орыннан басталады. Олар: Швеция, Ирландия, Нидерланды, Ұлыбритания, Эстония 17-30 орындар арасын [Португалия](https://gtmarket.ru/countries/portugal)**,** [Франция](https://gtmarket.ru/countries/france)**,** [Бельгия](https://gtmarket.ru/countries/belgium)**,** [Швейцария](https://gtmarket.ru/countries/switzerland)**,** [Кипр](https://gtmarket.ru/countries/cyprus)**,** [Дания](https://gtmarket.ru/countries/denmark)**,** [Польша](https://gtmarket.ru/countries/poland)**,** [Чехия](https://gtmarket.ru/countries/czech-republic)**,** [Германия](https://gtmarket.ru/countries/germany)**,** [Австрия](https://gtmarket.ru/countries/austria)**,** [Исландия](https://gtmarket.ru/countries/iceland)**,** [Испания](https://gtmarket.ru/countries/spain)**,** [Италия](https://gtmarket.ru/countries/italy) **алып отыр. Жалпы отыздықтың ішінде 22 орынды еуропалық елдер иеленген. Осы көрстекіштер арқылы еуропа елдерінің білімге, адам капиталына деген көзқарастарын анықтауға болады (Қосымша Ә).**

Еуропа елдері адами капиталды жеке тұлғаның және тұтастай алғанда қоғамның әл-ауқаты мен бәсекеге қабілеттілігін арттырудың ең маңызды құралы ретінде де қарастырады. Ол елдердің әл-ауқаты ең алдымен зияткерлік қызметі мен адам потенциалы арқылы анықталады.

Еуропалық қоғамның әлеуметтік құрылымы ғылыми-техникалық революцияның әсерінен еңбекті автоматтандыру және механикаландыру, әрбір адамның жеке және жалпы халықтың білім деңгейін, біліктілігін арттырды.

Жоғарыдағы талдауға сүйене отырып, адами капиталдың еуропалық елдерге қатысты сипатын анықтауға болады. Ол белгілі бір адамның денсаулығының, білімінің, дағдыларының, қабілеттерінің, мотивацияларының, энергиясының, мәдени дамуының, белгілі бір адамның, адамдар тобының белгілі бір деңгейінде жинақталған, инвестициялау нәтижесінде қалыптасып, қоғамдық ұдайы өндірістің дамуына пайдаланылады және экономикалық өсуге ықпал етеді.

Білім алу адамның білім деңгейін, адами капиталдың көлемі мен сапасын арттырады. Білімге салынған инвестиция білім деңгейінің жоғарылауын қамтамасыз етіп, адамның еңбек өнімділігін арттырады. Сондықтан еуроодақ елдері білім беруге қатысты мемлекеттік саясатқа үлкен мән беріп, оның нәтижелері жоғарыдағы рейтингтердің нәтижелерінен байқалады.

Білім беруге салынған капиталдың жұмысы олардың білім беру жүйесінің қызметін көрсетеді. Әсіресе, жоғары білім беру Еуропа елдерінің озық тәжірибесінен байқалады. Себебі Еуропа әлем елдеріне білім нарығында озық білім жүйесін ұсынып отыр. Жоғары білім жүйесінің сапасы ең маңызды критерийлермен есептеледі. Яғни, Университеттің академиялық беделі, оның ішінде ғылыми қызмет пен білім сапасы, университеттің белгілі бір салалардағы ғылыми беделі, зерттеудің әртүрлі бағыттарына қатысты нормаланған ғылыми жарияланымдардың жалпы дәйексөздері, жарияланған ғылыми мақалалардың профессорлық-оқытушылық құрам санына қатынасы, ПОҚ санына қатысты университеттің ғылыми-зерттеу қызметін қаржыландыру көлемі, оқытушылар құрамының санына қатысты университеттің ғылыми-зерттеу қызметіне сыртқы компаниялардан қаржыландыру көлемі, ғылыми-зерттеу қызметін мемлекеттік қаржыландырудың университеттің жалпы ғылыми бюджетіне қатынасы, педагогикалық ұжымның студенттердің жалпы санына қатынасы, педагогикалық ұжымның шетелдік өкілдерінің санының жергілікті әріптестер санына қатынасы, шетелдік студенттер санының студенттердің жалпы санына қатынасы, қорғалған диссертациялардың (PhD) профессорлық-оқытушылар құрамының санына қатынасы, қорғалған диссертациялардың (PhD) магистратурада оқитын бакалаврлар санына қатынасы, педагогикалық ұжым өкілінің орташа сыйақысы сияқты нақты көрсеткіштер арқылы жоғары оқу орындарының беделі анықталады. Осы көрсеткіштерге байланысты университеттердің деңгейі анықталады.

Кесте 6 – Әлемдегі үздік университеттердің рейтингі

|  |  |  |  |  |  |
| --- | --- | --- | --- | --- | --- |
| № ретинга | Университет атауы | Елдер | № ретинга | Университет атауы | Елдер |
| 1 | 2 | 3 | 4 | 5 | 6 |
| 1 | Оксфорд университеті | Ұлыбритания | 51 | Университет Манчестера | Ұлыбритания |
| 5 | Кембридж университеті | Ұлыбритания | 58 | Университет Париж-Сакле | Франция |
| 8 | Лондон императорлық колледжі | Ұлыбритания | 61 | Амстердам университеті | Нидерланды |
| 11 | Цюрихтегі Швейцарияның Федералдық технологиялық институты | Швейцария | 64 | Вагенинген универ­ситеті | Нидерланды |
| 22 | Лондон университеттік колледжі | Ұлыбритания | 71 | Париж политехникалық институты | Франция |
| 30 | Эдинбург университеті | Ұлыбритания | 75 | Сорбонна университеті | Франция |
| 31 | Мюнхен техникалық университеті | Германия | 77 | Лейден университеті | Нидерланды |
| 6-кестенің жалғасы | | | | | |
| 1 | 2 | 3 | 4 | 5 | 6 |
| 33 | Лозанна Жоғары федералдық политехникалық мектеп | Швейцария | 79 | Гронинген университеті | Нидерланды |
| 37 | Лондондағы Корольдік колледжі | Ұлыбритания | 80 | Цюрих университеті | Швейцария |
| 38 | Мюнхендегі Людвиг-Максимилиан университеті | Германия | 81 | Бристоль университеті | Ұлыбритания |
| 40 | Париждегі ғылым және гуманитарлық зерттеулер университеті | Франция | 87 | Глазго университеті | Ұлыбритания |
| 46 | Лондон экономика және саясаттану мектебі | Ұлыбритания | 88 | Гумбольд атындағы Берлин университеті | Германия |
| 47 | Гейдельберг университеті | Германия | 90 | Ахен университеті | Германия |
| 48 | Делфт технологиялық университеті | Нидерланды | 91 | Бонн университеті | Германия |
| 50 | Каролинск институты | Швеция | 94 | Шарите университеті | Германия |
| Ескерту – Әдебиет негізінде құралған [120] | | | | | |

Жоғарыдағы 6-кестеде жоғары білім беру бойынша әлемдегі үздік университеттердің рейтингі «Times Higher Education / THE World University Rankings» рейтингі бойынша берілген. Аталған рейтинг бойынша әлем елдерінің 199 жоғары оқу орындары бар. Аталған рейтингте 100 ге дейінгі еуропаның 30 университеті рейтингтегі орны бойынша алынды. Ұлыбританияның Оксфорд университеті рейтингтің ең алдында 1-ші орында тұр. Кембридж университеті 5-ші, Лондон императорлық колледжі 8-ші орында тұр. Цюрихтегі Швейцарияның Федералдық технологиялық институты 11-ші орында. Осы еуропаның алдыңғы қатарлы университеттерінің қатарында Ұлыбританияның 10 университеті тұр. Германияның 7 университеті, Нидерландының 5 университеті, Швейцарияның 3 университеті, Францияның 4 университеті, Швецияның 1 университеті осы рейтингтің алдыңғы қатарлы орындарын иеленген.

Алдыңғы орындарды иеленетін еуропа елдерінің университеттері жетістіктері олардың ұзақ жылдардағы қалыптасуы мен дамуына байланысты. Өйткені олар жалпы адамзаттың эволюциялық дамуымен байланысты модернизацияланып, қоғамның трансформациялануына ықпал етіп отырды. Көпшілік еуропалық жоғары оқу орындары өте тәжірибесі мол, ұзақ жылдарғы тарихы терең университеттер. Олар университеттердің дамуының 4 моделін өткерген:

1. Университет 1.0 – негізгі білім беру функциясын орындайды.
2. Университет 2.0 – білім беру және зерттеу функцияларын орындайды.
3. Университет 3.0 – білім беру, ғылыми-зерттеу функцияларын, сонымен қатар технологияларды беру және соңғы пайдаланушыларға жеткізу функциясын орындайды.
4. Университет 4.0 – болашақ туралы білім берушісі ретінде әрекет етеді. Жоғары технологиялық салаларды дамытуда көшбасшыға айналады, өз білімін барынша тиімді коммерцияландыруға қабілетті болады [121].

Сондықтан Еуропаның университеттері өзінің қалыптасуы мен дамуы кезеңдерінде білім беру мен біліктілікті қалыптастыруда әлемдегі алдыңғы қатарлы модельдерді қалыптастырып, дамудың жаңа үлгілерін көрсетіп отыр. Қазақстан да жоғары оқу орындарының қызметін жолға қоюда еуроодақтың ұсынып отырған озық үлгісін қабылдап, жүзеге асыруға ұмтылуда. Себебі жоғарыда талдауда анықталғандай білім деңгейі, ғылыми-зерттеу қызметі, ғылыми-зерттеу қызметін мемлекеттік қаржыландыру, студенттердің және оқытушылардың мобильділігі сияқты маңызды сұрақтар Қазақстанның да жоғары білім жүйесін дамытуда алдыңғы қатарда тұрған, шешуді талап ететін мәселелер. Демек, қазақстандық жоғары білім жүйесін дамытуда еуропалық одақ елдерінің білім жүйесін зерттеп, тиімділігін алу өте маңызды. Қорыта айтқанда Болон жүйесінің құрамдас бөлігі ретінде Қазақстан үшін әлі де оның талаптарын жетілдіру ұсынылады. Нақты айтатын болсақ, жабдықталған зертханаларда, технопарктерде және бизнес-инкубаторларда инновациялармен айналысуға, тереңдетілген ғылыми зерттеулерді жүргізуге Қазақстандық университеттері үш функцияны күшейту қажет:

* білім беруде Болон жүйесінің талаптарына сәйкес қызметін жетілдіру мен дамыту;
* теориялық және практикалық ғылыми зерттеулерді біріктіру;
* инновациялық кәсіпкерлік белсенділікті және өзара тиімді өзара әрекеттесуді дамыту.

*Қорытынды.* Білім беру саласындағы адами капиталды дамытудың шетелдік тәжірибесі ретінде еуропалық білім беру жүйесі талданды. Әлемнің озық тәжірибесін ұсынып отырған Еуропалық елдердің білім беру жүйесі Қазақстан үшін ең тиімді үлгі ретінде қарастырылады. Еуропаның білім беру жүйесі сабақтастығы бар білім беру бағдарламалары мен әр түрлі деңгей мен бағыттағы мемлекеттік білім беру стандарттары жүйесінің, оларды әртүрлі ұйымдастыру құқықтық формадағы, типтегі және түрдегі білім беру мекемелерінде іске асырушы тармақтардың, сонымен бірге білім беруді басқару органдары жүйесінің жиынтығы ретінде қарастырылды:

1. Талданған шетелдік тәжірибеге сүйене отырып, төмендегі қорытынды алынды:

Білім беру үлгілері білім беру жүйелерінің жұмысын ұйымдастыратын, реттейтін, қызмет жүйесі ретінде дәстүрлі модель (Д. Равич, Дж. Маго және т.б.), рационалистік модель (П. Блум және т.б.) феноменологиялық модель (А. Маслоу, К. Роджерс және т.б.) институционалдық емес модель (Дж. Холт, И. Ильич және т.б.) талданып, жүйеленді. Нәтижесінде, қазіргі таңда трендке айналып отырған модельдердің бірі институционалдық емес үлгі. Себебі, барлық елдерге тән білім алушының өзінің ізденісі күшеюде. Сондықтан Қазақстан білім алушылары мемлекеттік білім алу мекемелерінен тыс өз беттерімен іздену трендке айналдыру қажет.

1. Мектепке дейінгі және жалпы білім беру сапасын арттыру мен қажеттіліктерді қанағаттандыру бойынша оқушылардың бейімділігін ескере отырып үйлесімділікке қол жеткізу еуроодақ білім беру жүйесінің негізгі принципі. Бұл принциптер қазақстандық жоғары оқу орындарына дейінгі білім беру жүйесімен сәйкес келеді. Сондықтан білім беру стандарттарын басшылыққа ала отырып, білім беру саласын мемлекеттік ұйымдастыру мен жетілдіру маңызды екені анықталды.
2. Болон декларациясының еуропалық жоғары білімнің халықаралық бәсекеге қабілеттілігін нығайтуға және оның әлемде тартымдылығын арттыруға бағытталғанын анықтауға болады. Болон процесі еуропалық жоғары білім беру кеңістігін құруда барлық қатысушыларды біріктіру кезеңінен өтті. Студенттер, оқытушылар, университеттер, жұмыс берушілер мен үкімет білім беру саясатын қалыптастыру мен жүзеге асыру процесіне белсенді араласады. Білім сапасын арттыру, халықаралық бәсекеге қабілеттілікті арттыру, студенттер мен оқытушылардың мүмкіндіктерін кеңейту арқылы жүйені одан әрі дамыту, Болон қағидаттарын одан әрі енгізу және жетілдіру, аккредиттеу және сапаны бағалау рәсімдерін жетілдіру, білім беру саласындағы халықаралық ынтымақтастық деңгейін арттыру қажет.

Қазақстан Республикасы сияқты аталған білім беру жүйесіне кіретін мемлекеттер студенттердің нарықтық қатынаста бәсекеге қабілеттіліктерін арттыруға жұмыс істеуде. Әр мемлекеттің білім беру саласын мемлекеттік саясат тарапынан тиімді реттеу мен ұйымдастыру сол елдің білім беру саласының дамуына ықпал етіп, елдің адами капиталының дамуын күшейтеді.

**2.2 ҚР-да білім беру жүйесіндегі реформалар оның адами капиталды дамытуға әсері**

Қазақстанның мемлекеттік саясатының ең күрделі және үздіксіз реформаларға ұшырап отыратын саласының бірі – білім беру жүйесі болып табылады. Кез келген салада реформаның орын алу себебі сол салада туындаған мәселелерді шешуге араналған әрекеттің жолдарын ұсынып, шешім қабылдау. Бәсекеге қабілетті ұлт қалыптастыру үшін білімді ұрпақ тәрбиелеу қажет екені белгілі. Сондықтан да елдегі реформалардың басында білім саласының болуы қажеттілік. Жаһандық ғылым, білімнің қарқынды дамуы, төртінші өнеркәсіптік төңкеріс әлемдік бәсекелестікті арттырып, адамзаттың алдына үлкен міндеттер қойып отыр. Қазақстанның да жаһандық дамуға ілесуі үшін білім мен ғылым, технологияны дамыту қажет. Білімді, денсаулығы мықты, бақытты адам мықты мемлекеттің негізі. Сондықтан мемлекет мықты адами капиталды жасай отырып, қарқынды дами алады. Адами капиталдың ең басты факторы білім. Мемлекет білімді адами капиталды жасай отырып, мемлекеттің дамуын қамтамасыз ететін адамды қалыптастыра алады. Сондықтан бүкіл әлемде білім беру саласын күшейту үшін барлық күш жұмылдырылап, жетілдіру жолдары қарастырылуда. Қазақстан өз кезегінде дамыған әлем елдерінің тиімді үлгілерін пайдалана отырып, білім жүйесін реформалаудың нәтижесінде мемлекеттің білім беру саласындағы саясатын күшейтуге талпынуда. Диссертациялық жұмыстың осы тарауында қазақстандық білім беру беру жүйесіндегі реформаларды талдау арқылы оның адами капиталды дамытуға әсері, мәселелері мен оны шешуге бағытталған мехагизмдері талданады. Елімізде білімді жетілдіруге байланысты жүргізіліп жатқан реформаларды талдау үшін зерттеудің алдына қойған мақсатына байланысты бірнеше маңызды міндеттер қойылған:

1. Қазақстан Республикасында білім беру жүйесін ұйымдастыру мен реттеу бойынша жүргізілген реформаларды талдау.
2. Қазіргі қазақстандық білім беру жүйесінің ерекшелігі, мәселелері мен болашағын айқындау.
3. Жаһандық трендке айналып отырған білім, ғылымдағы цифровизация, оның қазақстандық білім беру жүйесіндегі қызметі. Қазіргі ахуалы және болашағын талдау.
4. Қазақстандық білім беру жүйесіндегі инклюзивті білім беру мәселелері, шешу жолдарын айқындау.
5. Қазақстандық білім берудің деңгейі оның адами капиталды дамытуға әсері. Статистикалық мәліметтер, әлемдік индекс көрсеткіштері, рейтингтарге сүйене отырып, отандық білім беру саласының трендтері мен динамикасын анықтау, тенденцияларына баға беру.

Жоғарыда көрсетілген міндеттер қазақстандық білім беру жүйесіне тікелей қатысты мәселелер. Әрбір мәселені эмпирикалық әдістерге сүйене отырып, талдау арқылы ғылыми қорытындылар жасап, шешудің, реттеудің ұсыныстарын әзірлеуге болады.

Қазақстан Республикасында білім беру жүйесін ұйымдастыру мен реттеу, жетілдіру үшін үздіксіз жүргізіліп отыратын реформалар адамның білімін жетілдіру үшін, оған инвестицияны салу арқылы адами капиталды дамытуға бағытталатын қызметтер жиынтығы ретінде түсіну қажет.

Осыған орай, білім беру жүйесінің қызметінің саяси аспектісінде білім беру саласындағы жетістіктер тікелей оның билік тарапынан ұйымдастырылуы, басқарылуы мен саяси жүйе қызметіне байланысты. Білім беру саласын реттеуге қатысты білім саласындағы мемлекеттік саясат дұрыс жүргізілуі үшін оның қызметі дұрыс жүйелі ұйымдастырылуы қажет. Жаһандық сын, қатерлерге, бәсекелестікке жауап бере алатындай адами капиталды даярлауға мүмкіндік, білім берудегі жетістіктер оның ұйымдастырылуына да байланысты. Қазақстанның тәуелсіз ел болғаннан бергі ең көп реформаларды жүзеге асырған салалалары ретінде білім беру жүйесін атауға болады. Себебі мемлекет экономикалық қуатты, саяси тұрақты дамуға ғылым мен білімді жетілдіру арқылы жететіні мемлекеттік саясаттың басымдығынан үнемі көрініс тауып отыруы керек. Қазіргі Қазақстанның ұстанып отырған саясаты озық үлгідегі жоғары оқу орындарының Болон жүйесі, мектепке дейінгі, жалпы білім беру саласы бойынша еропалық стандарттар, БҰҰ-ның білім беруді қамтамасыз етуге қатысты құжаттарына сай жұмыс істеуде. Қазақстан Республикасы білім беру жүйесін жетілдіруде көптеген реформаларды жүргізді, әлі де адами капиталды дамыту мақсатында мемлекеттің тарапынан саяси қадамдар жасалып, шешімдер қабылдануда. Білім беру жүйесін ұйымдастырудың қазіргі деңгейіне жету барысында реформалардың жүзеге асырылуы төмендегі кезеңдерден өтті:

*Бірінші кезең.* 1991-1994 жж. – жоғары білім берудің заңнамалық және нормативтік базасының қалыптасуы. Қазақстан Республикасының «Білім туралы», «Жоғары білім туралы», «Ғылым туралы», «Қазақстан Республикасындағы баланың құқықтары туралы», «Мемлекеттік білім беру жинақтау жүйесі туралы», «Коммерцияландыру туралы» «Ғылыми және (немесе) ғылыми-техникалық қызмет нәтижелері туралы», «Педагог мәртебесі туралы» және т.б. заңдары қабылданды.

*Екінші кезең.* 1995-2000 жылдар – білім беруді басқару мен қаржыландыруды орталықсыздандыру, білім беру ұйымдарының академиялық еркіндігін кеңейту. Жоғары оқу орындарына қабылдау принциптері түбегейлі өзгерді. 1999 жылдан бастап жоғары оқу орнына түсуге талапкерлерге қатысты жаңа талап қойылды. Конкурстық негізде мемлекеттік білім гранттарын және мемлекеттік білім беру несиелерін беру арқылы жоғары оқу орындарына қабылданудың жаңа моделі енгізілді.

2000 жылға қарай елімізде мектепке дейінгі ұйымдар желісі 8 есеге қысқарды (1991 жылы – 8881 бірлік, 2000 жылы – 1089). Осы мәселені шешуге қатысты мемлекеттік жекеменшік әріптестігі (МЖӘ) қызметін пайдалана отырып шешу жолға қойыла бастады.

*Үшінші кезең.* 2000-2007 жж. – жоғары және орта білім беру жүйесін стратегиялық дамыту жолға қойылды. 2000 жылы Білім және ғылым министрлігі (ҚР БҒМ) жеке ведомстволық құрылым ретінде құрылды.

*Төртінші кезең.* 2010 жыл, қазіргі кезең. Қазақстан Республикасының үздіксіз білім беру жүйесіне балабақша – мектеп – колледж – университет педагогикалық жоғары оқу орындарында білім беру жүйесін нарықтық экономика жағдайына бейімдеудің оңтайлы жолдарын іздеу. ҚР жоғары оқу орындары Болон жүйесіне кірді. Елде жоғары білім алудың жаңа моделі үш кезеңдік құрылым қалыптасты. Орта білім беру жүйесінде 2015 жылдан бастап елімізде бағалаудың «Kundelik» электронды жүйесі енгізіле бастады. 2016 жылдан бастап мектеп жасына дейінгі баланың меңгеруі тиіс негізгі дағдыларды анықтайтын мектепке дейінгі тәрбие мен оқытудың типтік бағдарламасы енгізілді. 2018 жылы «Мектепке дейінгі тәрбие мен оқытудың мемлекеттік стандарты» бекітілді. Осы кезеңде 2022 жылы құрылымдық реформалардың тиімділігін арттыру және Қазақстанның білім беру жүйесін дамыту мақсатында Білім және ғылым министрлігі екі ведомствоға бөлінді. Ғылым және жоғары білім министрлігі мен Білім министрлігі сияқты дербес, жеке министрлік жаңадын пайда болып, білім беру саласын жетілдіру мақсатында жаңа мүмкіндік алды.

Қазақстан Республикасының білім беру жүйесін реформалау кезеңдерінде мемлекеттің білім саласын жетілдіруге бағытталған шаралар жүзеге асырылды. Ол адам ресурстарын даярлау сапасын арттыруға, тұлғаның, қоғамның және мемлекеттің қажеттіліктерін қанағаттандыруға бағытталған білім берудің ұлттық моделін қалыптастыруды жүзеге асырды. Әрине білім беру мемлекеттік басқарудың өте күрделі саласы болғандықтан реформалардың кемшілік тұстары да орын алды. Осы тарауда жүргізілген реформаларды талдай отырып, оның білім саласын дамытуға қатысты артықшылығы мен кейбір тұста орын алған қиыншылықтарына байланысты кемшілігі талданады. Білім беру саласы өте ауқымды, күрделі жүйе. Сондықтан мектепке дейінгі, жалпыға бірдей білім беру яғни, орта мектеп, техникалық және кәсіптік білім беру саласы, жоғары білім беру жүйесіндегі жүргізілген реформаларға жеке тоқталып, талдауды қажет етеді.

Мектепке дейінгі білім беру саласында 2000 жылға дейін бала бақшалардың саны жеткіліксіз болып, халықтың бала бақшамен қамтылуы үлкен мәселелерді тудырды. Тәуелсіздіктің алғашқы жылдарынан 2000 жылға дейін мектепке дейінгі мекемелер саны 8 есеге қысқарған. Оның саны 1991 жылы – 8881 бірлік болса, 2000 жылы – 1089 бірлікті көрсетіп, үлкен айырмашылықты аңғартты. Бұл мәселеден шығудың тиімді жолы ретінде мемлекеттік жекеменшік әріптестіктердің іске қосылылғандығын айтуға болады. Мемлекеттің қолдауымен жекеменшік бала бақшалардың ашылуы жағдайды жеңілдетті. Осы саясаттың нәтижесінде балаларды мектепке дейінгі тәрбиемен және оқытумен қамту 9,6 есеге өсті. 1999 жылы 10,2% болса, 2020 жылы 98,7%-ға дейін өсті [122]. Мектепке дейінгі білім беруді басқару саясаты тиімді жұмыс жасап отыр. Оған дәлел МЖӘ қызметі мектепке дейінгі білім беруді дамытудың басым бағыты болып табылады. Соңғы жылдары осы саланы мемлекеттік қолдау арқылы лицензиялауды жою, нормативтік құқықтық актілерді жеңілдету және мемлекеттік тапсырыстарды жеке секторға бөлу сияқты жұмыстар атқарылды. Осы саясаттың ықпалымен жекеменшік балабақшалар саны 162-ден 4608-ден 28 есеге өсті. Мектепке дейінгі ұйымдарды лицензиялау тәртібі жеңілдетілуі жекеменшік бала бақшалардың жұмыс істеуіне мүмкіндік берді. Демек, бұл жүзеге асырылып отырған жұмыс бір жағынан балалардың мектепке дейінгі ұжымға қабылдануын жеңілдетсе, екінші жағынан мемлекеттің жеке секторларға жұмыс істеу мүмкіндігін арттырып отыр. Сонымен бірге мектепке дейінгі білім беру ұйымдарында ерекше қамқорлықты қажет ететін балаларға көңіл бөлу жыл сайын жолға қойылып дамып келеді. Мектепке дейінгі ұйымдардың қазіргі таңда 28,1%-ы яғни, 1852 бірлікті құрайтын инклюзивті білім беруге жағдай жасалып отыр. Мектепке дейінгі ұжымдарда балалардың тең тәрбие мен білім алуға мүмкіндігі мемлекеттің тарапынан жасалып отырған қолдауы ретінде бағалауға болады.

Мектепке дейінгі балаларды тәрбиелеу мен оқытуда мемлекеттің тарапынан көптеген бағдарламалар ұсынылып, жұмыс жасауда. Олар балалардың қоршаған ортаны тани білу, әлеуметтенуі, білім дағдысын қалыптастыру, отанын сүю сияқты тәрбиені баланың бойына сіңіруге арналған. Олар «Балбөбек» бағдарламасы 1996 жылы жасалған. «Қайнар» 2007 жылы қабылданған. «Алғашқы қадам», «Зерек бала», «Біз мектепке барамыз» бағдарламалары 2008 жылдан жұмыс жасады. Мемлекет мектепке дейінгі білімді ұйымдастыру мен басқаруды жүзеге асыру үшін мемлекеттік стандарттарды жасап, бекітті. Олар:

1. Мектепке дейінгі тәрбие мен оқытудың үлгілік оқу бағдарламасы (Қазақстан Республикасы Білім және ғылым министрінің міндетін атқарушының 2016 жылғы 12 тамыздағы №499 бұйрығы).
2. Мектепке дейінгі тәрбие мен оқытудың үлгілік оқу жоспарлары (Қазақстан Республикасы Білім және ғылым министрінің 2020 жылғы 12 желтоқсандағы №557 бұйрығы);
3. Мектепке дейінгі тәрбие мен оқытудың мемлекеттік жалпыға міндетті стандарты (Қазақстан Республикасы Білім министрінің 2022 жылғы 3 тамыздағы №348 бұйрығы);
4. Мектепке дейінгі ұйымдар қызметінің үлгілік қағидаларын (Қазақстан Республикасы Білім министрінің 2022 жылғы 31 тамыздағы №385 бұйрығы) басшылыққа алады [123]. Аталған бағдарламалар мен стандарттар еліміздегі мектептке дейінгі білім беру мен тәрбиені реттейтін басты құжат. Елдің мектепке дейінгі ұжымдары осы құжаттарға сүйене отырып, қызметтерін жүргізеді. Бағдарламалар елдегі адами капиталды қалыптастырушы ең бастапқы негізі болып табылады. Адами капиталдың негізін салу осы бала бақшалардан басталады. Сондықтан бұл ұжымдар балалардың білімі, денсаулығы, тәрбиесіне ерекше мән берілу қажет. Бағдарламалардағы негізгі басымдық:

* физикалық даму;
* коммуникация яғни, қарым-қатынас дағдыларын дамыту;
* танымдық және интеллектуалдық қабілеттерін дамыту;
* шығармашылық қабілеттерін, зерттеушілік әрекетін дамыту;
* әлеуметтік-эмоционалды дағдыларды қалыптастыру сияқты кешенді дағдылар маңыздылыққа алынады [124].

Жоғарыдағы стандарт мектепке дейінгі ұйымды аяқтаған түлек үшін талаптарды қояды. Түлекке қойылатын талап бойынша олар өзі, отбасы, қоғам, мемлекет, әлем және табиғат туралы алғашқы идеялары бар, физикалық дамыған, ізденімпаз, белсенді, табанды, қоғамға бейімделе алатын, көпшіл, өз-өзіне сенімді, ұжымда жұмыс істей алатын мектепке дайын оқушы болып шығуы керек. Балабақшаларда бөбектерді тәрбиелеу мен алғашқы білімдерін қалыптастыруға арналған реформалар қазіргі таңда тиімділігін көрсетуде. Оның артықшылығы ретінде балалардың тұлға ретінде қалыптасуында отбасы, отаны, қоршаған ортаны сүюге арналған көзқарастарын қалыптастыру жүйелі жүзеге асырылып жатқанын айтуға болады.

Толыққанды, құнды адами капиталды даярлау мемлекет үшін үзіліссіз білім берудің нәтижесінде жүзеге асады. Мектепке дейінгі білім беруден кейінгі адамның білім, тәрбие алуының жалғасы мектепте қалыптасады. Тұлғалық, азаматтық көзқарасының қалыптасыуында үлкен рөл атқаратын орта мектептердің бәсекелестікке сай білім беруге қабілетті болуы еліміздегі мектептердің атқарып жатқан жұмысына байланысты. Республикада 7550 жалпы білім беретін мектеп бар, онда 3 589, 275 миллион оқушы оқиды [125].

Сапалы білім беру негізінде адами капиталды дамыту үшін жалпы орта білімнің маңызы зор. Білім беруді қорытындылау, оның сапасымен анықталады. Бұл шара да Қазақстанның білім беру жүйесін дамыту мақсатында атқарылып жатқан ірі қадам ретінде бағалауға болады. Ол жетістікті білім сапасын бағалаудың ұлттық жүйесін құрудан көруге болады. Білім сапасын бағалаудың отандық Ұлттық біріңғай тестілеу (ҰБТ), орта білім беру ұйымдарындағы оқу жетістіктерін сырттай бағалау сияқты халықаралық бағалау құралдары қолданылады.

Қазақстандық мектеп оқушылары оқу жетістіктерін PISA, TIMSS, PIRLS халықаралық тәуелсіз халықаралық бағалау арқылы сапасын анықтауға мүмкіндігі бар.

ҰБТ пәндерін ағылшын тілінде тапсыратын түлектердің саны жыл сайын артып келеді. Ол 2017 жыл – 95 мың, 2018 жыл – 120 мың, 2019 жыл – 180 мың, 2020 жыл – 265 мың, 2023 жылы жалпы ҰБТ тапсырған түлектердің 0,1%-ын құрады. Демек, орта мектептердегі білім беру бағытында ағылшын тіліне деген көзқарас күшейіп келеді. Ол қазақстандық жастардың халықаралық білім алуға деген құлшыныстарының артып келе жатқанының көрсеткіші [125].

Қазіргі таңда билік тарапынан білім алушылардың білім сапасын арттырудың бір жолы ретінде оқытушылардың білімдерін көтеруге мән берілуде. Мұғалімдердің білімдерін бағалау да жүзеге асырылуда. Өйткені оқушылардың білім деңгейі тікелей мұғалімнің біліміне байланысты.

Сол себепті 2018 жылдан бері мұғалімдер Ұлттық біліктілік сынағынан өтіп отырады. Сынақтан өткен мұғалім біліктілігіне қарай 30-дан 50 пайызға дейін қосымша ақы алады. Бүгінгі күні 158 405 мұғалім немесе 50,4% ҰБС өтті [122]. Мемлкет мектепке дейінгі білімнің сапасын арттыру мақсатында мұғалімдердің әлеуметтік жағдайын көтеруді қамтамасыз етуге ұмтылуда. Себебі бақытты мұғалім бақытты оқушыны тәрбиелей алады. Мұғалімнің алаңсыз өз қызметіне берілуі үшін оның әлеуметтік жағдайына мән берілуі керек. Яғни, тұрғын үй, лайықты жалақымен қамтамасыз етілуі қажет.

Мұғалімдердің жалақысын көтеру, құқықтарын қорғау және әлеуметтік қолдау сияқты мәселелер Қазақстанның тәуелсіздік алған жылдарынан бері көтеріліп келе жатқан өзекті мәселе. «Қазақстан Республикасының кейбір заңнамалық актілеріне педагог мәртебесі, оқушы мен мұғалімге жүктемені төмендету мәселелері бойынша өзгерістер мен толықтырулар енгізу туралы» заң жобалары Елбасы Н. Назарбаевтың «Қазақстандықтардың әл-ауқатының өсуі: табыс пен тұрмыс сапасын арттыру» Жолдауы және Қазақстан Президенті Қ. Тоқаевтың 2019 жылы өткен «Білім және ғылым!» педагогтердің тамыз конференциясында берген тапсырмаларын орындау мақсатында әзірленген. Сөйтіп «Педагог мәртебесі туралы» заң 2019 жылы 27 желтоқсанда қабылданды [100]. Бұл заң көптеген педагогтарды қолдауға байланысты мәселелерді шешуге бағытталған. Оны маңызды реформа ретінде бағалаймыз.

Заңда мектеп мұғалімдерінің беделін арттыру үшін оқу жүктемесі 18 сағаттан 16 сағатқа қысқартылды. Бұл мектеп мұғалімдерінің сабақтарына тыңғылықты дайындалуларына мүмкіндік береді, білімнің сапасын арттырады. Сонымен бірге мұғалімдердің қағазбастылығын қысқартуға байланысты шаралар қолға алынып, олардың есеп берулері 10 құжаттан 2 құжатқа қысқартылды.

Мемлекеттің тарапынан атқарылып жатқан осы аталған реформаларға байланысты жыл сайын республикадағы мектептерге орта есеппен 10 мыңнан астам жас маман мұғалім болып жұмысқа келеді. 2020 жылы білім беру ұйымдарына 10 900 жас маман, оның ішінде ауыл мектептеріне 5 411 жас маман келді. Бұл көрсеткіштен ұстаздардың беделінің артып келе жатқандығын, осы саладағы мамандардың сапасы мен санынының артқаны байқалады.

Жалпы білім беретін мектептердің адами капиталды дамытудағы рөлі жоғары. Салауатты, денсаулықтары мықты, білімді азаматтарды қалыптастыруда мектептің орны зор. Қазіргі таңда жалпы білім беретін мектеп – бастауыш, негізгі орта және жалпы орта білім берудің жалпы білім беретін оқу бағдарламаларын, оқушыларға білім беру бағдарламаларын іске асыратын оқу орыны ретінде танылады. Жалпы білім беретін мектеп үздіксіз білім беру жүйесінің негізгі буыны болып табылады. Қазақстанның барлық азаматтарына мемлекеттік стандарттар аясында тегін жалпы орта білім алу құқығын жүзеге асыру мүмкіндігі бар, білім беру заңына сәйкес ақылы білім беруді де жүзеге асырылады.

Сурет 6 – Меншік нысаны бойынша жалпы білім беретін мектептер саны

Ескерту – Әдебиет негізінде құралған [126]

Жоғарыдағы 6-суреттен 2013 жылдан 2022 жылға дейінгі аралықта мемлекеттік мекемеге жататын орта мектептер мен қатар жеке меншік мектептердің саны салыстырмалы берілген. Статистикаға сүйене отырып, жыл сайын мемлекеттік емес мекемеге жататын мектептердің санының артып келе жатқаны байқалады. Елімізде нарықтық қатынастық экономикалық дамуға байланысты бәсекелестік білім саласында да өсіп келеді. Нарықтық экономиканың басты принципі бәсекелестік. Кез келген саладағы бәсекелестік дамуға әкеледі. Осы мәселеге қатысты эксперттердің пікіріне тоқталатын болсақ, *«білім берудің кез келген саласында меншік нысанының жұмыс істеуі олардың арасындағы бәсекелестікті тудырады. Біздің елімізде қазіргі таңда жетіспей отырған осы шынайы бәсекелестік. Демек, жеке меншік мекемелері өздерінің ұсынып отырған білім мен тәрбие берудегі өзіндік модельдері мемлекеттік меншіктегі мектептер үшін де* *белгілі бір меже қойып, олардың бәсекелестік дамуына мүмкіндік береді»* (*№11 эксперт).* Осылайша қазіргі таңда жыл сайын артып келе жатқан мектепке дейінгі, орта мектеп, жоғары оқу орындарының меншіктік қатынасқа байланысты өзгеруі нарықтық қатынастың дамуында заңдылық екені анықталды. 2013 жылы 106 жеке меншік мектептер болса, қазіргі таңда 735 ке дейін өскен.

*Орта білім беруді да дамыту мен бәсекелестікті арттыруға қатысты «Жағымды тұстары «Жайлы мектеп» жобасын толық іске асыруды жеделдету мен жүзеге саыруда өкілетті билік пен азаматтық қоғамның өкілдерін бақылау тетіктеріне көбірек тарту қажет»* (*№17 эксперт).* Деген пікірімен бөлісіп, қазіргі таңда мемлекет пен жеке менжік әріптестігінің қолдауымен қолға алынып жатқан «Жайлы мектеп» жобасын тиімді атқарылып жатқан жұмыс ретінде көрсетті («Комфортные школы» – инвестиции в будущее). Бұл жобаның ұсынылуы мен қолға алынуына бастау болған ҚР Президенті Қ.К. Тоқаевтың Мемлекет басшысы Қасым-Жомарт Тоқаевтың «Әділетті мемлекет. Біртұтас ұлт. Берекелі қоғам» атты Қазақстан халқына Жолдауындағы сөзі. «Әрбір қазақстандық оқушының білім алуына және жан-жақты дамуына лайықты жағдай жасалуы тиіс. Бұл – 2025 жылға қарай біз заманауи талаптарға сай 800 мың оқушы орнын құруға бағытталған апатты және үш ауысымдағы мектептердің саны да бұл шара қалалар мен ауылдардағы білім беру инфрақұрылымының сапасы арасындағы айырмашылықты айтарлықтай теңестіреді» [127]. – деген еді. Премьер-министр Олжас Бектенов, жалпы «Жайлы мектеп» жобасы 2026 жылға дейін 740 мың орындық 369 мектеп салу жоспарланып отыр деген еді. Сондықтан бұл жоба мемлекеттік қолдаумен бағдарламаға сәйкес жүзеге асырылуда [128]. Осы жолдауда елдің білім саласы мен балаларға деген қамқорлықты сипаттайтын жоба ұсынылды. Ол «Ұлттық қордан – балаларға» жобасы [129]. 18 жасқа толған кезде жинақталған соманы тек екі мақсатқа жұмсауға болады: білім алу және тұрғын үй сатып алу. Мемлекеттік билік тарапынан адами капиталды қалыптастыруда болашаққа жасалып жатқан тиімді қадам ретінде бағалауға болады.

Қазақстан Республикасы азаматтарының үздіксіз білім алу процесі техникалық және кәсіптік білім (ТКБ) берумен жалғасады. Қазақстанның еңбек нарығына дайындайтын адами капиталының басым көпшілігі техникалық және кәсіптік білім (ТКБ) беру орындарында дайындалады. Қазақстанның тәуелсіздік алған алғашқы жылдарында барлығы 693 мемлекеттік техникалық және кәсіптік білім (ТКБ) ұйымы жұмыс істеді. 1999 жылдан бастап ел экономикасының қарқынды өсу кезеңінен бастап, білікті жұмысшыларға сұраныс артты. Осы сұранысқа байланысты 1999-2011 жылдар аралығында ТКБ көрсеткіші 47%-ға өсті. 2000 жылдан бері 2,5 миллионнан астам қызметкер оқытылды.

Техникалық және кәсіптік білім беретін училищелер, колледждер мен жоғары колледждерде негізгі орта және жалпы орта білім беру базасында орындалады. Қазіргі таңда техникалық және кәсіптік білім беруді 32 оқу орны жүзеге асырады, білім алушылардың жалпы контингенті 21 мыңнан астам адамды құрайды. 32 колледждің 26 мемлекеттік және 6 жекеменшік [130].

Колледждерде оқыту барысында 165 біліктілік бойынша 97 кәсіп бойынша мамандық дайындалады. Олардың негізгілері: ауыл және орман шаруашылығы, құрылыс және коммуналдық шаруашылық, педагогика, медицина, тау-кен ісі, қызмет көрсету саласы, өнер және мәдениет мамандықтары, энергетика, машина жасау технологиясы, көлікті пайдалану және т.б. Аймақтық индустриялық-инновациялық даму жобалары үшін мамандар даярлау маңызды рөл атқарады.

«Сапалы білім беру. Білімді ұлт» ұлттық жобасына сәйкес 2025 жылға дейін республикада 9-сынып түлектерін колледждерде тегін оқумен 100% қамту міндеті сұранысқа ие мамандықтары қатысты жоспарланған. 2023 жылы мемлекеттік тапсырыс көлемі бойынша кадрларды даярлау 5800 орынды қамтыды. Бұл қазақстандықтардың техникалық және кәсіптік білім алып, еңбекке араласуларына мүмкіндік беретін мемлекеттік саясаттың тиімді реформасы.

Кәсіптік, техникалық білім беру мәселесі білім беру саласында өзекті болып тұр. Өйткені жастардың еңбекпен қамтылуын қамтамасыз ететін бірден бір мүмкіндік олардың тиімді, мемлкетке қажетті мамандықтарды игерулері болып табылады. Осы мәселеге қатысты *№8 эксперт пікірі бойынша техникалық және кәсіптік білім беру училищелері мен колледждердің түлектерін оқу бітіргеннен кейін жұмыспен қамтамасыз етілуі қажет.* Эксперт мемлекеттің тарапынан қолдауларды кеңейтуді ұсынады.Сондықтан бұл саланы еңбек нарығына қатысты ғылыми зерттеулер мен жобаларды көбейту қажет.

*Кәсіптік колледждердің сапалық индикаторлары білім мен тәжірибені ұштастырғанда күшейеді. Мемлекеттің дамуы үшін қызмет ететін, елдің экономикалық қуаттылығы мен саяси тұрақтылығына әсер ететін жастар нағыз елдің дамуына үлес қосатын адами капитал. Оны жан жақты дамытудың күші, құралы білім (№16 эксперт)* Демек, қазіргі таңда осы саладағы жұмысты теорияны практикада жүзеге асырылуын күшейту қажет екендігі анық. Осы мақсатта жұмыс жалғасын табуы қажет.

Жалпы адам үшін кадрларды даярлау мен адами капиталды өндіруші білім берудің бастауы жоғары мектеп. Өйткені мектепке дейінгі, орта, орта кәсіби мектеп оқытушыларын дайындайтын жоғары білім ордалары. Ол тек білім беретін мамандарды ғана емес, жалпы қоғамның қажеттілігін қамтамасыз ететін барлық саланың мамандарын даярлайды. Бұл жерде қарастырылатын мәселе білім берудің адами капиталды дамытуға ықпалы, оның ішінде жоғары білімнің рөлі мәселесі. Біздің елімізде адами капиталды даярлайтын жоғары білім беру орындарының реформалануы, қазіргі жағдайы, болашағына қатысты саясаттанулық талдау жасау арқылы оның адами капиталды дамытуға үлесін анықтауға болады.

Тәуелсіздіктің алғашқы жылдары Қазақстанда 61 жоғары оқу орны жұмыс істеген еді. Бүгінде олардың саны 117-ге жетті.

Бүгінгі таңда елімізде жоғары оқу орындарының саны 117, оның ішінде ұлттық университеттер – 11, мемлекеттік – 27 (коммерциялық емес акционерлік қоғамдар), халықаралық университеттер – 2, корпоративтік университеттер – 15, жеке меншік – 47, автономды – 1 Назарбаев Университеті, азаматтық емес – 14.

Тәуелсіздік жылдарында 3,2 миллион жоғары білімді кадрлар даярланды. Егер 1991 жылы жоғары білімді мамандарды бітіру көрсеткіші 42,2 мың адамды құраса, бүгінде 176,4 мың адамды құрап отыр [131]. Бұл көрсеткіш білім беру саласындағы мемлекеттің жүргізіп отырған саясатын адами капиталға үлесінің артқанын көрсетеді.

Адами капиталды қалыптастыру мен дамытуды мемлекеттік саясат жоғары білім беру саласын реформалау арқылы жүзеге асыруда. Тәуелсіздік алған жылдардан бері Қазақстан Республикасы жоғары білімді реформалау жолын өткізді. 1999 жылдан бастап Қазақстанның жоғары оқу орындары студенттер құрамын қалыптастырудың жаңа үлгісі мемлекеттік білім беру тапсырысы негізіне көшті.

Жоғары білім беру орындарын реформалауда маңызды қадамның бірі 2018 жылғы «Білім туралы» Қазақстан Республикасының Заңына жоғары оқу орындарының академиялық және басқарушылық дербестігін кеңейту мақсатында түзетулер мен өзгерістердің енгізілуі. Жоғары оқу орындары білім беру процесін жұмыс берушілермен байланыса отырып, заманауи еңбек нарығына бағытталған, интеграцияланған және икемді білім беру бағдарламаларын жасау құқығын алды.

Келесі маңызды Қазақстанның жоғары білім беру жүйесіндегі реформалардың бірі мектеп түлектерін жоғары оқу орындарына қабылау процесі. Өйткені халықтың арасында оқуға түсу барысында әртүрлі ережелерді бұзушылықтар орын алып, қабылдау емтихандарының әділетті өтуіне күмән орын алған еді. Осы мәселелерді шешу мақсатында 2019 жылдан ҰБТ-ны тапсыру жылына бір рет қана емес, қайталанбалы жылына 4 рет өткізу жүзеге асырылуда. Жоғары оқу орындарына шартты түрде қабылдау тәжірибесі бірінші академиялық кезеңнің соңына дейін жалғасады. Тағы бір түлектер үшін жағымды жаңалық, 2020 жылдан бастап алғаш рет халықаралық сертификаттары (IELTS, TOEFL) бар тұлғалар ҰБТ тапсыру барысында шет тілі блогын тапсырудан босатылды. Білім беру саласын басқару бойынша мемлекеттің осы мәселеге қатысты жүргізіп отырған саясаты түлектер үшін тиімді болып табылады. ҰБТ тапсыру түлектер үшін қолайлы жағдайда, объективті, әділетті болуы керек. Сонда ғана мемлекет адами капиталын басқа елге оқуға жіберіп алмайды. Аталған әрекет түлектердің емтихан тапсыру процедурасын қиындатпай, олардың білімдерінің деңгейіне назар аударады. Жоғары оқу орындарының білім беруде әлемдік бәсекелестікке ұмтылуына ықпал ететін универститтерге түсуге келетін түлектердің дайындығы болып табылады. Таңдаулы түлектер іріктеліп алынатын болса жоғары оқу орындарында оқитын студенттердің білімдері жоғары және бәсекелестік ортаны қалыптастыра алатын контингент қалыптасады. Демек, түлектерді білімдері бойынша іріктеудің маңызы зор.

Сонымен бірге мемлекеттік гранттан басқа мектеп бітіруші түлектерге жоғары оқу орындарына түсуге көптеген басқа мүмкіндіктер қарастырылуда. Қазақстанда жоғары білім алу үшін қосымша гранттар алуға болады:

1. Жалпы мемлекеттік. Республикалық жоғары оқу орындары арасында мемлекеттік бюджеттен бөлінеді.
2. Батыс аймақтардың, халқы тығыз және жаңадан құрылған өңірлердің жастарына арналған гранттар. Мемлекеттің бекіткен тізіміндегі жоғары оқу орындарына бөлінетін грант, қаржы республикалық бюджеттен бөлінеді.
3. Мемлекеттік мақсатты. Алдын ала нақты университеттерге беріледі. Нақты белгілі бір оқу орнында жүзеге асырылады.
4. Әкімшілік гранттар. Қаражатты жергілікті атқарушы орган әкімшілік бөледі. Өңірлерде тапшы мамандықтар бойынша студенттер жергілікті немесе республикалық деңгейде жоғары оқу орындарында білім алады.
5. Ректордың гранттары мен шәкіртақылары. Университетте ерекше жетістіктері мен сіңірген еңбегі үшін марапатталған студенттер аталған гранттарды ала алады. Оны алу үшін әр университеттің өз талаптары бар.
6. Қорлар мен қоғамдық ұйымдардың гранттары мен шәкіртақылары үздік студенттерге университеттердегі конкурс негізінде немесе бүкіл республикалық деңгейде берілуі мүмкін [131].

«Қазақстан халқына» қоғамдық қорының ұсынып отырған жобасы талапкерлер үшін үлкен мүмкіндік.

Грант алу үшін өтініш бере алатын Қазақстан Республикасының азаматтарына жататын категориялар:

* ауылдық жердегі, шағын және моноқалалардағы аз қамтылған отбасылардан;
* жетім балалар немесе кәмелетке толғанға дейін ата-анасының қамқорлығынсыз қалғандар;
* мүгедектігі бар;
* мүгедек балаларды тәрбиелеп отырған отбасылардан;
* 2022 жылғы қаңтардағы қайғылы оқиғалар кезінде қайтыс болған Қазақстан Республикасы азаматтарының балалары;
* 2022 жылғы қаңтардағы қайғылы оқиғалар кезінде жараланған балалар аталған грантқа ие болуға қатыса алады [132]. Бағдарламаға қатысу үшін азаматтың жасы 29 жасты қоса алғанда одан аспауы керек. Демек, қайырымдылық қорының Қазақстан азаматтарының білім алуына қатысты қосымша гранттар беру туралы іс шараларды жүзеге асыруда. Азаматтық қоғам тарапынан адами капиталдың құндылығын түсіну, қолдау қоғамның саяси, азаматтық мәдениетінің дамып келе жатқанының көрсеткіші.

Демек, Қазақстанның жоғары білім беру жүйесін жетілдіруде маңызды қадам ретінде түлектердің қабылдануының баламалы жолдарын ұсыну тиімді реформа ретінде бағалауға болады.

Қазақстанның білім беру жүйесі оның ішінде жоғары білім саласындағы басты маңызды, күрделі реформа 2010 жылы Қазақстанның Болон жүйесіне кіруі жоғары білім беру жүйесін түбегейлі өзгерткен реформа болды. Ол кадрларды даяраудың үш сатылы моделіне көшуді жүзеге асырды: бакалавриат – магистратура – докторантура.

Болон жүйесінің басты принципі білім мен тәжірибе алмасуға негізделсе, Қазақстанның университеттерінің білім алушылары мен оқытушы, профессорлары шетелмен байланыс орнатып, мобильділікке қол жеткізді. Бұл білімнің интеграциясын жүзеге асырады.

Сурет 7 – Қазақстанның жоғары білім беру жүйесі Болон процесінің параметрлері контекстінде мынадай құрылымы

Ескерту – Әдебиет негізінде құралған [133]

Жоғарыдағы 7-суретте Қазақстанның 2010 жылы Болон жүйесіне кіргеннен кейінгі реформасына сәйкес жоғары оқу жүйесі ұсынылған. Аталған жүйеге сәйкес қазақстандықтардың жоғары білім алуға мүмкіндіктері іштей немесе стационарлық оқытылу форматында студент семинарлар мен лекцияларға міндетті түрде қатысуы керек. Бұл формат дәстүрлі білім беру жүйесі ретінде барлық жоғары оқу орындарында жұмыс жасайды. Стационарлық формат білім алушылардың біліммен қатар қоғамдық, саяси, дүниетанымдық көзқарасын қалыптастыратын маңызды кезең. Демек, осы уақытта адами капиталдың қалыптасуының маңызды кезеңі орын алады деп айтуға толық негіз бар.

Келесі білім беру форматы – қашықтықтан немесе дистациялық. Білім беру процесі интернет арқылы өтіп, білім беру бағдарламалары цифрлық жағдайда ұйымдастырылады. Білім алушылардың өздігінен білім алулары үшін тапсырмалар мен оқу материалдары желіде орналастырылады. Консультациялар, барлық бағалау процестері онлайн жүргізіледі. Дипломдық жұмыстарды қорғау жоғары оқу орнының қабырғасында орындалады. Оның артықшылықтары да көп, қазіргі күні бұл форматта білім беру көбейіп келеді. Оның артықшылықтары ретінде:

*Икемділік.* Білім алушылар мен оқытушылар үшін де ыңғайлы, себебі студенттер өздеріне ыңғайлы уақытта және ыңғайлы жерде білім ала алады.

*Ұзақ аймақтардан қатысу*. Студенттердің тұрғылықты жерлерінің оқу орынында болуы маңызды емес. Студент кез келген қашықтықпен шектелмейді.

*Материалдық тиімділік*. Студенттер оқу орнына бару үшін жол шығынын үнемдейді. Айтарлықтай материалдық тұрғыда үнемділік орын алады.

Академиялық адалдық мәдениетін қалыптастыру бойынша 2018 жылы АҚШ-тағы Айви Лигасы, Ұлыбританиядағы Russell Group және Қытайдағы C9 үлгісі бойынша тәуелсіз ұйымдар жұмыс атқарады.

Болон жүйесі жоғары білім берудің сапасы мен тартымдылығының маңызды көрсеткіші оның интернационалдану дәрежесі. Яғни, шетелдік студенттерді тарту білім беру орындарының тартымдылығына байланысты. Ұлттық статистика бюросының мәліметтеріне сүйенсек, жыл сайын шетелдік білім алушылардың санының артып келе жатқаны байқалады. Оған дәлел ретінде 2010 жылы – 10 361 адам келсе, 2016 жылы – 12 837 студент болса, 2019 жылы – 39 558 студент, 2020 жылы шетелдік студенттер саны 29 069 адамды құрады. Жыл сайынға өсім байқалғанымен 2019 жылдан кейін білім алушылардың келуі COVID-2019 короновирус індетінің орын алуымен байланысты күрт азайды. Дегенмен соңғы жылдары студенттердің мобильділігі қайтадан жанданып, қарым-қатынас арта бастады. 2022 жылғы көрсеткіш бойынша 26 080 студент [134].

Қазақстандық жоғары оқу орындары Болон жүйесінің талаптарына сәйкес ұйымдастырылып, жылдан жылға дамуда. Әлем елдері сияқты Қазақстан да адами капиталды жаһандық бәсекелестік жағдайында еңбек нарығында сұранысқа ие адам ретінде даярлауға ұмтылуда. Жоғары білім беру орындарының әлемдік бәсекелестікке сай болуға ұмтылуы олардың әлемдік рейтингтегі орындарынан айқындалады.

QS - Education index дүниежүзілік университеттер рейтингі бойынша әлем елдерінің университеттерінің көрсеткіші арқылы олардың білім беру деңгейін анықтайды. Бұл рейтингтің алдында әлемнің алдыңғы қатарлы университеттері орналасқан. Дегенмен Қазақстанның жоғары оқу орындары да жыл санап бәсекелестіктің деңгейін көтеруге ұмтылуда. Ол төмендегі 7-кестеден анық байқалады.

Кесте 7 – Дүниежүзілік университеттер рейтингі QS - Education index бойынша Қазақстан университеттерінің орналасуы

|  |  |  |  |  |
| --- | --- | --- | --- | --- |
| Университет атаулары | 2021 жыл | 2022 жыл | 2023 жыл | 2024 жыл |
| Әл-Фараби атындағы Қазақ ұлттық университеті | 165 | 175 | 150 | 230 |
| Л.Н.Гумилев атындағы Еуразия ұлттық университеті | 357 | 328 | 277 | 355 |
| Мұхтар Әуезов атындағы Оңтүстік Қазақстан университеті | 490 | 482 | 443 | 611 |
| Абай атындағы Қазақ ұлттық педагогикалық университеті | 601 | 551 | 511 | 681 |
| КИМЭП Университеті | 751 | 801-1000 | 801-1000 | 951 |
| Қазақстан-Британ техникалық университеті | 751 | 801-1000 | 801-1000 | 1001 |
| Ескерту – Әдебиет негізінде құралған [135] | | | | |

7-кестеде берілген Қазақстан Республикасының алдыңғы қатарлы университеттерінің QS - Education index бойынша орналасу реті көрсетіліп, жоғары оқу орындарының салыстырмалы түрде әлемдік рейтингтегі деңгейі ұсынылады. Адами капиталды дайындауға жұмыс жасаудың бағыттары көрсетілген. Сол бойынша реті мен деңгейі анықталады. Академиялық беделіне қарай университеттегі оқу үдерісі бойынша академиялық сарапшылардың пікірі негізінде критерий бағаланады. Жұмыс берушілер арасындағы бедел критерийіне қатысты түлектер мен білім сапасы туралы жұмыс берушілердің пікірі ескеріледі. Студент пен оқытушы қарым- қатынасы бойынша аз оқу топтары мен жеке оқытушылары бар университеттері бойынша пікірлер маңызды. Университеттердің жұмысында 1 мұғалімге шаққандағы сілтемелер көрсеткіші ЖОО-ның ғылыми зерттеу саласындағы беделін сипаттайды. Шетелдік мұғалімдерді тарту университеттің беделі мен білім алмасу үшін маңызды. Шетелдік оқытушылар үшін жақсы жағдай жасалуының өзі маңызды критерий. Шетелдік студенттерді тарту халықаралық студенттер үшін ең жақсы жағдайлар жасауды талап етеді. Себебі шетелдік оқытушылар тиімді жұмыс шартын талап етеді. Аталған критерийлер білім беру сапасын көтеруге негізделген бірліктер. Осы талаптарға байланысты әрбір университет деңгейі бойынша рейтингтен орын иеленді. Кестедегі мәліметтерге сәйкес, әл-Фараби атындағы Қазақ ұлттық университеті алдыңғы қатарлы 200 орынның тізіміне орналасты. 2021 жылы – 165, 2022 жылы – 175, 2023 – 150-ші орынды иеленіп, беделді 200 үздік университеттердің қатарында болды., 2024 – 230-шы орынға түскені мәлім. Ал, Л.Н. Гумилев атындағы Еуразия ұлттық университеті үнемі үш жүздіктің қатарында. Мысалы, 2021 жылы 357, 2022 жылы – 328, 2023 – 277 болса, 2023 жылы 355 орынмен бұрынғы беделінен төмендеді. Мұхтар Әуезов атындағы Оңтүстік Қазақстан университеті де төрт жыл қатарынан бірқалыпты орында. 2021 – 490, 2022 – 482, 2023 – 443, Рейтинг көрсеткіші бойынша соңғы 2024 жыл бәекелесстікте орынын төмендетіп, 2024 – 611 орынды иеленді. Абай атындағы Қазақ ұлттық педагогикалық университеті рейтингте 600 орындардың маңайында. Универститеттің көрсеткшіші соңғы 2024 жылы бұрынғыдан сәл төмендеді. Яғни, 2024 жылы – 681 орында. 2023 жылы 511 орында еді.

Қазақстанда беделді университеттердің қатарында КИМЭП Университеті және Қазақстан-Британ техникалық университеті. Олар әлем елдерінің рейтингтерріне 801 мен 1000-ның арасын иемденуде.

Жалпы әлем университеттерінің білім беру деңгейлері жоғарыда аталған критерийлер бойынша ортақ болып табылады. Осы ортақ критерийлер әлем елдерінің университеттерін ортақтастырып, дамуға талпынысына мүмкіндік береді. Әлемнің ең үздік университеттерімен бірлесе отырып, мобильді жұмыс жасау отандық университеттің мазмұнын кеңейтеді.

Бұл көрсеткіштер қазақстандық жоғары білімнің халықаралық деңгейде танылуының артып келе жатқанының көрсеткіші. Әлемдік рейтингтерден белгілі бір орынды иелену мен жыл сайынғы көрсеткіштерінің ілгерілеуі – қазақстандық жоғары білім сапасының жақсарғанының және университеттердің жоғары мәртебесінің айқын дәлелі. Аталған халықаралық рейтингтер қазақстандық университеттердің халықаралық аренадағы жоғары бәсекеге қабілеттілігін көрсетеді.

Халықаралық рейтингтегі көрсеткіштер жоғары оқу орындарының реформалануының нәтижесі. Оқытушылар мен ғалымдардың белсенді жұмысының көрсеткіші [136].

Жоғары оқу орындарының кешенді дамуы қазақстандық жастардың білім алу мен кәсіби шеберлігін қалыптастыру, тұлға ретінде әлеуметтенуінің негізі. Жоғары оқу орындарының адами капиталды дамытуға қосатын үлесі жоғары екені жоғарыдағы талдауда дәлелденді. Тәуелсіздік алған жылдардан бері қазақстандық оқу орындары бәсекелестікке қабілетті, еңбек нарығында сұранысқа ие азаматты дайындауда жұмыс жасап, даму мақсатында үнемі реформаланып, әлемдік үздік тәжірибелерге сүйене отырып жан-жақты дамуға талпынуда. Білім беру жүйесінің сатылары бір бірімен тығыз байланысты, оларды ажыратып қарау мүмкін емес. Өйткені, адами капиталдың дамуы үздіксіз білім алу нәтижесінде жүзеге асады. Сондықтан зерттеудің осы бөлімінде Қазақстандағы білім беру жүйесінің реформаларға сәйкес дамуы мектепке дейін, мектеп, орта кәсіптік білім беру, жоғары оқу орындарының даму деңгейлері бойынша талданды.

Жоғары оқу орындары тек жоғары білімді мамандарды ғана дайындап қоймайды, ол ғылыми зерттеу орталықтары арқылы ғылымды дамыту болып келеді. Университеттер мен ғылыми шығармашылықты кешенді қарастыру қажет. Ол Қазақстанда жылдан жылға жағымды тенденцияға айналып келеді.

2011 жылы қабылданған Қазақстан Республикасының «Ғылым туралы» Заң және 2015 жылы қабылданған «Ғылыми және ғылыми-техникалық қызмет нәтижелерін коммерцияландыру туралы» Заң Қазақстандағы ғылым саласын реттейді.

1990 жылдары Қазақстанда 289 ғылыми мекеме болды. Іргелі ғылыми-техникалық қызметпен айналысатын қызметкерлердің жалпы саны 50,6 мың адамды құрады. Қазіргі күні 384 ұйым ғылыми зерттеулермен және тәжірибелік-конструкторлық жұмыстармен айналысады, оларда 22 378 адам жұмыс істейді, оның ішінде 17 454 зерттеуші мамандар [128].

Ғылым – адам қызметінің стратегиялық маңызды саласы, елдің іргелі ресурсы, экономикалық өсуді қамтамасыз етеді. Осыған байланысты әлем елдерінің көпшілігі ғылыми саланы дамытуға және оның тиімділігін арттыруға үлкен көңіл бөлуде.

Кеңестік өкіметтің саяси жүйесіне сәйкес ғылым да тоқырауға ұшырады. Қазақстан Республикасы тәуелсіздігін алып, қоғамның барлық саласы модернизацияланып, ғылым саласы да трансформацияланды. Оны жүзеге асыру үшін әрине үлкен реформалар қажет болды. Бұл реформалар Қазақстан Республикасының Конституциясы аясында заңдар мен мемлекеттік бағдарламалар негізінде жүзеге асты.

90-шы жылдардағы тоқырау елдің барлық саласын қамтыды. Соның ішінде әсіресе ғылым саласы қиын жағдайда болды. Кеңестік жүйе құлағаннан кейін ғалымдардың өз елдеріне ағыны күшейді. Соның салдарынан ғылыми зерттеу орталықтарында ғалымдардың тапшылығы байқалды. Ғылым саласын қаржыландыру да дағдарыстық кезеңді өткерді. 2000 жылға дейін интеллектуалды миграция Кеңестік жүйеге қатысты барлық елдерде орын алды. Мәселен, республикадағы ғылыми қызметкерлердің саны 1991 жылдан 2000 жылға дейін екі есеге, яғни 27,6 мыңнан 14,8 мыңға дейін қысқарды [137].

Тәуелсіздіктің алғашқы жылдарындағы қиыншылықтармен күресу үшін мемлекет өз тарапынан ғылым саласын реттеу мен дамыту бойынша құқықтық реформаларды жүзеге асырды. Атап айтқанда 1992 жылы «Қазақстан Республикасының ғылым және мемлекеттік ғылыми-техникалық саясаты туралы» Заң қабылданып, ғылым салысын реформалаудың алғашқы қадамдары жасалды. Осы саладағы алғашқы заң қазіргі кезеңдегі республика ғылымының дамуының негізгі қағидаттарын айқындады. 2000 жылдары ғылым саласындағы реформаларды одан әрі жүргізіліп, жаңа міндеттерді айқындау үшін Қазақстан Республикасының «Ғылым туралы» Заңы және «Қазақстан Республикасының ғылымын дамытудың 2007-2012 жылдарға арналған мемлекеттік бағдарламасы» қабылданды [138].

Ғылым саласы адами капиталдың Қазақстан үшін маңызды саласы. Өйткені ғылым экономиканың, қоғамның дамуының негізі. Осы мақсатта ғылымды дамыту жалындағы реформаның ең негізгісі 2011 жылы қабылданған «Ғылым туралы» Қазақстан Республикасының жаңа Заңы. Онда озық әлемдік тәжірибе мен заманауи жағдайларды ескеріліп, ғылымды басқарудың жаңа моделі ұсынылды. Бұл модель қаржыландырудың жаңа нысандарын, ғылымды басқарудың жаңа құрылымдарын енгізу сияқты реформаларды қамтыды. Оның негізгі принципі – шетелдік сарапшыларды кеңінен тарта отырып, бірнеше деңгейлі сараптама негізінде ғылыми жобаларды конкурстық іріктеу, ғылымды терең интеграциялау және білім беру, университет ғылымын нығайту, ғылымның экономиканың нақты секторымен байланысы сияқты маңызды мәселерді қамтыды.

2015 жылы қабылданған «Ғылыми және ғылыми-техникалық қызмет нәтижелерін коммерцияландыру туралы» Қазақстан Республикасының Заңы ғылымды реформалаудың жалғасы болды. Ол ғылым мен практиканың байланысының жаңа тетіктерін әзірлеуге бағытталған. Басты принцип ғылыми зерттеулер мен ғылыми зерттеу нәтижелерін өндіріске енгізуді қамтамасыз ету. Сонымен бірге ғылымды қаржыландыруды ұлғайту арқылы саланы *қаржыландырудың 3 түрін* енгізу жолға қойылды. Олар:

1. Іргелі.
2. Гранттық.
3. Бағдарламалық-мақсатты.

Халықаралық ынтымақтастықты кеңейту, әлемдік ғылыми орталықтармен бірлескен зерттеулер, зерттеу университеттерін ашу және т.б. мәселелер ғылымды дамытудың басым бағыттарына айналды.

Соңғы мәліметтер бойынша Қазақстанда ғылым саласында 21 782 адам жұмыс атқарса, ғылыми қызметкерлердің 35%-ының ғылыми, академиялық дәрежесі бар, 1697 ғылым докторы, 4165 ғылым кандидаты, 1340 PhD докторы және 293 сала докторы бар. Ғалымдардың жас мөлшерінің шегіне назар аударатын болсақ, 34%-ы 35 жасқа дейінгілер, 43% – 35 жастан 54 жасқа дейін, 23 пайызы 55 жастан асқандар болып табылады. Гендерлік сипаты бойынша ғалымдардың әйелдер үлесі – 54%, ерлер – 46% [139].

Қазақстан республикасының ғылым саласының дамып келе жатқанына отандық ғылымның әлемдік рейтингтерде алатын орны дәлел бола алады (8-кесте).

Кесте 8 – Қазақстан Республикасының жетекші халықаралық рейтингтердегі орны ғылыми-техникалық және инновациялық даму

|  |  |  |  |
| --- | --- | --- | --- |
| Жылдар | 2020 | 2021 | 2022 |
| Адам дамуының индексі | 189 елдің ішінде 51 орында | 191 елдің ішінде 56-шы орында (0,811 ұпай) | 191 елдің ішінде 56-орын |
| Жаһандық бәсекеге қабілеттілік индексі | 64 елдің ішінде 35-ші орында | 63 елдің ішінде 43-орын (35 ұпай) | 63 елдің ішінде 55-орын |
| Жаһандық иннова циялар индексі | 132 елдің ішінде 79-орын | 132 елдің ішінде 83 орын (24,7 ұпай) | 132 елдің ішінде 83-орын |
| Ескерту – Автор құрастырды | | | |

Қазақстан 2021–2022 жж. өте жоғары елдер тобына кіріп отыр. Адам дамуының деңгейі, Еуразиялық экономикалық одаққа (ЕАЭО) мүше елдер арасында екінші орынды иеленген ТМД елдері арасында да рейтингке қатысқан 191 елдің ішінде 56-орынға ие болды.

Жаһандық бәсекеге қабілеттілік деңгейіне қарай рейтинг елдің бәсекеге қабілеттілігі ұлттық экономиканың бәсекеге қабілетті бизнес пайда болатын ортаны құру және қолдау қабілетін білдіреді.

Өнеркәсіптік бәсекеге қабілеттілік индексін бағалау үшін Біріккен Ұлттар Ұйымының Өнеркәсіптік Даму Ұйымы зерттеу жүргізіп, әлем елдерінің осы саладағы орнын анықтайды. Индекс елдердің тауар өндіру және экспорттау мүмкіндігін бойынша бәсекеге қабілеттілігін анықтайды.

Қазақстан Республикасының стратегиялық мақсаты – 2025 жылға қарай бәсекеге қабілеттілікті арттыру негізінде халықтың өмір сүру деңгейін арттыруға әкелетін жоғары сапалы және тұрақты экономикалық өсуге қол жеткізу. БҰҰ Тұрақты даму мақсаттарына сәйкес Қазақстан бизнес, адами капитал, технологиялық жаңғырту, институционалдық ортаны жақсарту және табиғатқа теріс әсер етуді азайту сияқты жағдайларды мемлекеттік саясаттың басымдығы ретінде анықтайды [140].

Мемлекеттің ғылым саласына қаржыны жыл сайын арттыруы биліктің ғылымға деген көзқарасының жақсы екенін, сол жағдайда ғылымның алға жылжу мүмкіндігінің артып келе жатқанын көрсетеді. Қазақстандағы ғылыми-зерттеу және тәжірибелік-конструкторлық жұмыстарға (ҒЗТКЖ) жұмсалған қаражат соңғы бірнеше жылда қарқынды өсіп келеді. Қазақстан Республикасы Ұлттық статистика бюросының мәліметтері бойынша, өткен жылы әртүрлі ғылыми зерттеулерге 172,6 млрд. теңге жұмсалды, бұл 2022 жылмен салыстырғанда бірден 42%-ға көп.

Кесте 9 – Қаржыландыру көздері бойынша ҒЗТКЖ-ға ішкі шығындардың көлемі

|  |  |  |  |  |  |  |
| --- | --- | --- | --- | --- | --- | --- |
| Қаржыландыру көзі | 2020 жыл | | 2021 жыл | | 2022 жыл | |
| млрд.  тенге | % | млрд.  тенге | % | млрд.  тенге | % |
| Жалпы шығын | 89,0 | 100 | 109,3 | 100 | 121,6 | 100 |
| Бюджет қаражаты | 45,6 | 51,2 | 63,6 | 53,6 | 81,5 | 67,0 |
| Ғылыми ұйымдардың меншікті қаражаты | 35,5 | 39,9 | 36,5 | 33,4 | 28,0 | 23,1 |
| Шетелдік инвестициялар | 2,2 | 2,6 | 2,1 | 1,9 | 2,8 | 2,3 |
| Банктердің қарыздары | 0,1 | 0,1 | 0,04 | 0,1 | 0,1 | 0,1 |
| Басқа да қаржыландыру көздері | 4,9 | 5,7 | 6,6 | 6,0 | 8,7 | 7,2 |
| Ескерту – Әдебиет негізінде құралған [140] | | | | | | |

9-кестеде, қаржыландыру көздері тұрғысынан ҒЗТКЖ-ға ішкі шығындарды талдау соңғы ғылыми зерттеулер бойынша бас инвестордың мемлекет болып қалатынын көрсетеді. Жалпы шығын соңғы үш жылда 32 пайызға ұлғайған. Демек, ғылыми-зерттеу және тәжірибелік-конструкторлық жұмыстар мемлекеттік саясаттың басым бағытына айналып отыр деген сөз. Керісінше ғылыми ұйымдардың меншікті қаражаты 7,5 пайызға төмендеген. Ғылыми ұйымдар қаражатына қарағанда шетелдік инвестициялар 0,6 пайызға өскен. Мемлекеттік бюджеттен бөлінетін қаражаттың артық болуы заңдылық. Дегенмен елімізде ғылыми-зерттеу және тәжірибелік-конструкторлық жұмыстарға бөлініп жатқан қаржының жыл санап өсімінің жағымды ахуалы байқалады.

Ғылым саласына мемлекеттің назар аударуы елдегі экономикалық даму мен адам капиталының жетілдірудің негізгі көзі болатыны анықталды.

*Қорытындылай келе,* Қазақстан Республикасының адами капиталды дамытуға білім беру жүйесіндегі реформалар әсерін талдау жасалды. Зерттеу негізінде тәуелсіздік алған жылдардан бүгінге дейінгі білім беру жүйесінің трансформациясы мен тиімді жаңғыру, жаңару жолында екені анықталды. Қазақстанның білім беру жүйесінің құрылымы сатылы қызметі адами капиталды дамытуда үздіксіз білім беру жүйесіне сүйенеді. Яғни, мектепке дейінгі, мектеп, мектептен кейінгі кәсіби орта білім мен жоғары білім, ғылым салаларының даму жолы талданып, адами капиталдың да үздіксіз дамуды қажет ететіндігі дәлелденді. Білім жүйесі адамның тек білім алып қана қоймай сонымен бірге тәрбие алып, отансүйгіштік қоғамдық, азаматтық пікірлері қалыптасып, қоршаған ортаны құрметтейтін белсенді, әлеуметтенген тұлға ретінде қалыптастырады. Мемлекет білім беру орындары арқылы жеке адамды елдің ең бастығы байлығы адами капиталды жасайды. Сол үшін қомақты қаржы адами капиталды дайындауға жұмсалады.

Қазақстан Республикасында білім беру жүйесін ұйымдастыру мен реттеу бойынша жүргізілген реформаларға сәйкес заңнамалық актілер талданып, білім беру жүйесінің модернизациялануы мен трансформациясы талданып, даму кезеңдері ұсынылды:

1. Білім беру жүйесі адами капиталды қалыптастыру мен дамытудың үздіксіз процесі болғандықтан, талдау мектепке дейінгі кезеңдердің даму жағдайы, оның артықшылықтары мен кемшіліктері айқындалды. 2000 жылға дейін бала бақшалардың мемлекеттік меншікте болуы оның тапшылығына әкелді. Сондықтан жеке меншік бала бақшалардың жұмыс істеуілеріне мүмкіндік беру қазіргі мемлекеттік саясаттың бұл саладағы орын алған мәселені шешуде тиімді реформасы ретінде бағаланды. 2 жастан 6 жасқа дейінгі балалардың сапалы тәрбие мен оқытуға тең қолжетімділігін қамтамасыз етуде аймақтық, ауылдық жерлердегі балабақшалармен қамтылу ескерілуі қажет және үнемі мемлекеттік саясаттың басымдығында болуы керек деген ұсыныс жасалды.
2. Қазақстандық білім беру жүйесіндегі жалпы білім беру мектептерінің қазіргі жағдайы, мәселелері, ерекшелігі мен болашағын талдау арқылы айқындау барысында мектеп білімнің сапасын арттыру мақсатында мұғалімдердің әлеуметтік жағдайын көтеру үнемі басымдықта болу қажеттігі ұсынылды.
3. Үш ауысымды мектептерді яғни, оқушы орындарының тапшылығын жою. Сыныптағы оқушылар санының көп болуы білім сапасына кері әсер етеді. Авариялық мектептерді жою күн тәртібіндегі өзекті мәселе. Қазіргі цифрлық дамыған жаһандық жағдайға сәйкес білім орындарын толықтай интернетпен қамтамасыз ету қажет. Мектептердің техникалық, материалдық жабдықталуы қамтамасыз етілмей жан-жақты дамыған адами капиталды қалыптастыру олардың еңбек нарығында бәсекелестікке қабілеттілігін арттыру қиын.
4. ТжКБ ұйымдары түлектерінің 89%-ы еңбек нарығында сұранысқа ие болуы мемлекеттік бағдарламаға сәйкес жүйелі орындалуы маңызды.
5. Оқушылардың білім деңгейі мұғалімнің біліміне байланысты болғандықтан мұғалімдердің білімдерін бағалау маңызды, мейлінше олардың білімдерін жетілдіру жүзеге асырылып отырылуы қажет.
6. Әлемнің қазіргі даму жағдайына байланысты Қазақстан Республикасы білімді, жан-жақты дамыған адами капиталды даярлау қажет. Сондықтан ең күрделі трансформацияны өткерген Қазақстанның жоғары білім беру жүйесі Болон жүйесін енгізу сияқты маңызды реформаның арқасында үлкен жетістіктерге жетті. Әлемдік рейтингтерде дамыған елдердің жоғары оқу орындарымен бәсекелесе алатындай жағдайдағы еліміздің университеттерінің мүмкіндіктері бар. Адами капиталды дамытудың басты шарты жоғары білім, сондықтан азаматтарымыздың талабын қанағаттандыра алатындай білім мен біліктілікті ұсына алатын жоғары оқу орындарының жұмысын күшейту, жан-жақты дамыту ұсынылады.

Қазақстандық ғылым білімді дамытуға үлес қосады, экономикалық дамуға ықпал етеді, сонымен бірге елдердің жаһандық бәсекелестікке қабілетті болуына көмектеседі. Сондықтан білім саласын қаржыландыруды үнемі арттырып отыру мемлекеттік саясаттың басым бағытының маңызды саласы. Ғылымды қолдау мақсатында коммерцияландыру, білім мен өндірістің байланысын, балансын ұстап тұратын тиімді тетіктер ретінде ғылымның еркіндігі қорғалуы маңызды. Ғылыми зерттеу орталықтарының дамуына жағдайды күшейту елдің адами капиталын дамытуға ықпал етеді. Қазақстандық білім берудің деңгейі оның адами капиталды дамытуда отандық білім беру саласының трендтері мен динамикасын бірқалыпты өсуде, жағымды даму тенденциялары бар деген қорытынды жасауға болады.

1. **ҚАЗАҚСТАН РЕСПУБЛИКАСЫНДА АДАМИ КАПИТАЛДЫ ДАМЫТУДАҒЫ БІЛІМ БЕРУ САЛАСЫНДАҒЫ МЕМЛЕКЕТТІК САЯСАТ: МӘСЕЛЕЛЕРІ МЕН БОЛАШАҒЫ**

**3.1 Білім беру саясаты: қазақстандық ақыл ой ағынының адами капиталға әсері**

Қазақстан Республикасында білім беру саласына қатысты жүргізіп отырған саясаты адами капиталды жасау мен дамытуда маңызды шешімдер қабылдап, жүзеге асырып отырғаны белгілі. Дегенмен, осы саясаттың астарында еліміздің экономикасын дамытуға үлес қосатын интеллектуалды адами капиталдың миграциясы маңызды мәселеге айналып отыр. Ақыл ой ағыны жаһандық тренд. Әлемдік деңгейде миграция процесі әсіресе интеллектуалды миграция көптеген дамушы елдер үшін ұлттық қауіпсіздікке қауіп ретінде қарастырылады. Себебі ол елдер жылдар бойы мемлекеттің дайындаған, яғни мектепке дейінгі, мектеп, мектептен кейінгі білім алуға, денсаулық сақтау, әлеуметтік қамқорлықтар сияқты адами капиталын дамытуға жұмсалатын қаржының шығынына әкеледі. Мемлекет дайын адами капиталын басқа елге береді деген сөз. Өзінің репродуктивті кезеңіндегі білімі, қабілеті, тәжірибесін басқа елдің экономикасы, ғылымы, технологиясын дамытуға жұмсайды. Сондықтан ақыл ой ағыны елдің қауіпсіздігіне қауіпінің алдын алу үшін мемлекеттің білім беру саласындағы саясатына мән беру қажет. Ол мемлекеттің білім беру саласындағы саясатының басым бағытының бірі болуды талап етеді. Осы мақсатқа сәйкес зерттеу жұмысының бөлімінде қазақстандық ақыл ой ағыны жағдайындағы білім беру саясатының адами капиталға әсері эмпирикалық әдістерге сүйене отырып талданады. Ресми сайттардың статистикалық мәліметтері өңделіп, ақыл ой ағыны динамикасы анықталады. Ақыл ой ағынына қатысты отандық білім беру мәселелері мен шетелдік білім беру ерекшеліктері салыстырылып, қорытынды жасалады. Қазақстандық білім беру саласын жетілдіру арқылы адами капиталды дамыту, елімізде сақтап қалу жолдары қарастырылады. Өйткені білімді адами капитал елдің болашақ дамуының кепілі. Әлемнің барлық елдері адами капиталды дамытуда білім беру саласына назар аударуға талпынғанымен оны елде ұстап қалуға шамасы жетпей қалып жатыр. Себебі ғылыми техникалық прогресс күн санап дамуда, жаһандық мобильділік пен коммуникация, интеграция күшеюде. Сол себептен білім беру саласындағы мемлекеттің саясатын зерттегенде міндетті түрде адами капиталдың ақыл ой ағынына қатысты мәселесіне назар аударған жөн. Өйткені Қазақстан қазіргі таңда интеллектуалды жастарға өте бай ел. Ақылды адами капиталды елдің болашақ дамуы үшін пайдалана алса, соған қатысты әлемдік үлгілерге сүйене отырып, дұрыс қадамдар жасап қазақстанның болашақ дамуын жасауға болады. Осы мәселелер төңірегінде зерттеу жүргізе отырып, ғылыми ұсыныстар әзірлеу мақсатында қазақстандық ақыл ой ағыны жағдайындағы білім беру саясаты оның адами капиталға әсерін талдау өзекті әрі маңызды. Саяси ғылымдар тұрғысынан баға беруді қажет етеді.

Білім миграциясы елдің экономикалық дамуының динамикасы мен сипатын анықтайды. Осы тұрғыда Қазақстан үшін білім беру қызметтерінің халықаралық нарығындағы қатаң бәсекелестік жағдайында білім беру миграциясын реттеу қажет болып табылады.

Зерттеудің өзектілігі Қазақстанның ұлттық жоғары білім беру жүйесі мен шетелдік білім беру жүйесінің бәсекелестік жағдайда артықшылықтары мен кемшіліктерін анықтау арқылы ақыл ой ағының себептері мен салдарын анықтап, адами капитал тұрақтылығын қамтамасыз ету мүмкіндіктері мен жолдарын іздеу қажеттілігімен анықталады.

Экономикалық ресурстар арасында білімнің пайда болуы соңғы 70 жылдағы әлемдік экономиканың трансформациясының айқындаушы белгісіне болды. Білім өндірістік факторға айналды [141]. Бұл аспект халықаралық экономикалық миграция процестеріне әсер етеді. Адами капитал білім мен ақпараттың халықаралық қозғалысын зерттеу процесінде талдау пәнінің объектісі [142]. Адами капитал миграциясы қазіргі заманғы білім беру мәселесімен қатар қарастырылатын маңызды зерттеу объектісі ретінде ұлттық қауіпсіздікті қамтамасыз ету факторы болып табылады.

Адами капиталдың халықаралық ақыл ой ағыны – адами капиталдың келуі, кетуі яғни елден тыс қызмет ету процесі. Адами капитал халықаралық еңбек нарығы арқылы қозғалады. Ақыл ой ағыны адами капиталдың қозғалысын тудырып, қабылдаушы ел үшін экономикалық өсуді арттыруға, экономиканың инновациялық және жоғары технологиялық секторларын дамытуға, жұмыспен қамту деңгейін арттыруға және жұмыссыздықты азайтуға ықпал етеді.

Адами капиталдың ақыл ой ағынына қатысты қозғалысының негізгі себептері:

* елдегі адами капиталға сұраныс пен ұсыныс арасындағы сәйкессіздік;
* адами капиталға салынған инвестицияның қайтарымдылығы жоғары аймақтарға ағылады;
* өмір сүру деңгейі, қауіпсіздік және сенімділік деңгейі неғұрлым жоғары болса, соғұрлым басқа елдерден эмигранттар ағыны көп болады;
* жаңа нарықтарды игеруге ақыл ой ағыны бәсекелестікке ұмтылады;
* саяси тұрақсыздық ақыл ой ағынының мәжбүрлі көші-қонына себеп болып табылады;
* постиндустриялық деңгейіндегі елдер жоғары білікті адами капиталды тарту үшін қатаң бәсекелестікке мәжбүр.

Демек, адами капитал қаншалықты білімді, бәсекелестікке қабілетті болған сайын оларға деген бәсекелестік арта түседі. Жоғары дамыған елдердің адами капиталды ақыл ой ағынынын тартуға мүмкіндіктері жоғары. Ең алдымен жоғары білікті мамандардың қозғалысын көздейтін интеллектуалды миграция ғылым және жоғары білім салалары бойынша негізгі ғылыми-білім беру орталықтарының жетекші мамандарын тартуымен байланысты [143].

ХХ және ХХІ ғасырлардағы интеллектуалды миграцияның ерекше қарқын алуы әлемнің саяси жүйесінің терең қайта құрылуымен байланысты. Өндіріс жаһандық сипат алуда. Жаңа әлемдік тәртіп жаһандандық трансформация аясында адами капитал ағынынының күшеюімен сипатталды. Қазақстандық ақыл ой ағынының білімді адами капиталға қатысты проблемасына талдау жасау үшін алдымен тұжырымдамалық негізіне назар аударған жөн.

Қазіргі интеллектуалды миграция технологиялық прогрестің негізгі тенденцияларын және халықаралық аренадағы жағдайдың өзгеруін көрсететін құбылыс, әлеуметтік проблема. Оның дамуы бірнеше кезеңдерден өтті:

* 1945-1950 жж. бірінші кезең. Екінші дүниежүзілік соғыстан кейін, 1950 жылдардың басына дейін жалғасты. Осы кезеңде Американың әскери-өнеркәсіптік кешенінде сұранысқа ие физика, ракета жасау және көптеген өз саласының мықты мамандықтары Германиядан АҚШ-қа қоныс аударды;
* 1950-1960 жж. екінші кезең. Осы кезеңде өз салаларында сұрыпталған мықты мамандар кейбір экономикалық дамыған елдерден, тіпті еуропалық университеттердің түлектері, ғылымның беделді өкілдері жұмыс істеуге Америка Құрама Штаттарына, Канада, Австралия сияқты елдерге ұмтылды. Америка Құрама Штаттары қысқа тарихи кезеңде әртүрлі салаларда жоғары білікті мамандардармен толықты. АҚШ-тың ғылым-білім салаларын, экономикасының дамуына ықпал етті. Интеллектуалды адами капиталдың ағыны американдық экономиканың инновациялық дамуына мүмкіндік берді. Осы жағдайдан кейін Еуропадағы көптеген ғылыми мектептер әлсіреп, бірнеше жылдан кейін ғана ғылым, білім саласын қалпына келтіріп, көңіл бөліне бастады;
* 1960-1980 жж. Үшінші кезең. Бұл кезеңде ақыл ой ағынының географиясында елеулі өзгерістер болды. Азия, Латын Америкасы және кейінірек Африка елдерінен интеллектуалды мигранттар АҚШ-қа, Ұлыбританияға, Канадаға және Австралияға ағыла бастады;
* төртінші кезең, 1980 жылдан қазіргі кезеңге дейін. Қазіргі интеллектуалдық миграцияның төртінші кезеңі қырғи-қабақ соғыстың аяқталуымен бүгінгі күнге дейін жалғасуда. Бұл кезең Қазақстанға да қатысты. Постбиполярлық кезеңде ақыл ой ағыны Орталық және Шығыс Еуропа, ТМД елдерінде кеңінен орын алды. Посткеңестік елдерде миграциялық процесс ағыны қарқынды жүрді. АҚШ, Канада, Германия, Израильге аттанған ғалымдардың, техникалық мамандардың, шығармашылық зиялылардың жаппай қоныс аудару толқыны посткеңестік елдерді де қызықтыра бастады. Америка Құрама Штаттары ақыл ой ағынының негізгі орталығы болып қалып отыр [144].

Білімді адами капиталдың ағынының негізігі себебі шығармашылық еркіндік, әлеуметтік жоғары мүмкіндіктер мен өмір сүру деңгейінің жоғары сапасы. Әсіресе өзінің біліміне сенімді ақылды жастардың елден кетуі қай елді болмасыын алаңдатуда.

Қазақстан Республикасы да жоғары да аталып өткен кезеңдерге қатысты интеллектуалды адами капиталдың ағынын сезінуде. Тәуелсіздік алғаннан кейін Қазақстанның халқының миграциялық қоғалысы күшейді. Білімді адами капиталды жоғалту енді ғана тәуелсіздік алып жатқан ел үшін оңайға түспеді. алғашқы миграциялық процесс Қазақстанда өмір сүріп жатқан басқа ұлт өкілдерінің өздерінің тарихи отандарына оралумен сипатталды. Елдің экономикалық жағдайына кері әсері болғаны сөзсіз. Өйткені ол жылдары Қазақстан өзінің көптеген интеллектуалды адами капиталын жоғалтты.

Сурет 8 – ҚР көші-қон сальдосы 1991-2024 жылдар аралығы

Ескерту – Әдебиет негізінде құралған [145]

8-суретте, жоғарыда Қазақстанның азаматтарының тәуелсіздік алған жылдардан бергі жалпы көші-қон сальдосы көрсетілген. 1991 жылдан 2002 жылға дейін теріс сальдо анықталды. Себебі, Кеңестік одақ кезінде Қазақстанда өмір сүріп жатқан басқа ұлт өкілдері өздерінің тарихи отандарына оралды. 1991 жылы – 56 261 сальдоны көрсетсе, 1993 жылы теріс сальдоның шарықтау шегі - 406 679 болды. 2003 жылдан 2011 жылға дейін оң сальдо байқалады. Себебі, басқа ұлт өкілдерінің он жылдық ағыны аяқталып, көші-қон басқа сипатқа ауысты. 2009 жылдан басталған әлемдік экономикалық дағдарыс миграцияның жаһандық ағынына кедергі болды. Сондықтан қазақстандықтардың да осы жылдар аралығында басқа елдерге көшу процесі саябырлады. 2012 жылдан қазіргі уақытқа дейін Қазақстанға келушілерден қарағанда қоныс аударушылардың саны көп болып тұр. 2018-2019 жылдары теріс сальдо көрсеткіші жоғары. 2019 жылы - 32 970 болса, 2020 жылы әлемдік коронавирустық індетке байланысты халықтың қозғалыс басылды. Дегенмен соңғы статистикалық мәліметтерге сүйенсек, 2023 жылы оң сальдо анықталды. Ол 9 293 ті құрайды. Бұл мәліметтер Қазақстанның тәуелсіздік алған жылдардан бергі миграциялық қозғалысы сальдосының жалпы көрінісі. Бұл талдауды жасаудың қажеттілігі қазақстандықтардың миграциялық сальдосынан жағымды немесе жағымсыз сипатын анықтап, келесі жеке талдаулары жасауда осы негізгі статистиканы басшылыққа алу көзделеді. Өйткені Қазақстаннан 1991 жылдан он жыл аралығында көші-қон этникалық сипатта болса, 2012 жылдан теріс сальдо ағыны қазақстандықтардың әлеуметтік, экономикалық сипатта қоныс аударуларын көрсетеді. Басқа елдерге жағымды әлеуметтік жағдай іздеп қоныс аударатын азаматтардың көпшілігі білімді, кәсіби білікті мамандар. Сондықтан олардың кетуі елдің экономикалық дамуына кедергі болары сөзсіз. Қазіргі таңдағы көші-қон сипаты мемлекеттің қаржысына дайындалған интеллектуалды адами капиталдың шетелдерге қоныс аударулары талдаудың объектісі болмақ. Себебі Қазақстан өзінің адами капиталын дайындап, дамыту үшін мемлекеттік шығындар әлемдік рейтингте алдыңғы қатарда. Мысалы, адам капиталын дамытуға бөлінетін қаржы 0,811 болса, білімге жұмсалатын шығындар 24,09%, ЖІӨ-ге қатысты білімге жұмсалатын шығындар 4,21%-ды құрайды. Демек, Қазақстанның білімге жұмсап отырған қаржысы қомақты. Дегенмен, интеллектуалды адами каптиал, әсіресе жастардың дамыған шетелге қызығушылықтары жыл сайын артып келеді.

Интеллектуалды адами капиталдың сыртқа ағыны жыл сайын артып отырғанын Қазақстан Республикасы Стратегиялық жоспарлау және реформалар агенттігі Ұлттық статистика бюросының Ақпараттық-талдамалық жүйесі мәліметтері растайды.

Эксперттердің пікіріне сүйенсек, экономист Б. Қисықов, - *«Қазақстанның интеллектуалды адамдары өздерінің болашағын шетелмен байланыстырады. Себебі, біздің экономика оларға жеткілікті деңгейде жұмыс, біліктілік пен мүмкіндіктер бере алмайды. Олардың орнын шетелден біліктілігі төмен, қара жұмыс істейтін мигранттар келеді».* Яғни, интеллектуалды адам капиталын қара жұмысшы күші алмастырып отырғанын айтады. Төменде ұсынылып отырған жоғарғы білімді адами капиталдың шетелге қоныс аудару кестесі 2000 жылдан бүгінгі күнге дейінгі статистиканы көрсетеді. Статистика ҚР Стратегиялық жоспарлау және реформалар агенттігі Ұлттық статистика бюросының Ақпараттық-талдамалық жүйесінен алынып, өңделді.

Қазақстан жаһандық процестің субъектісі ретінде ақыл ой ағынына мәжбүр. Дегенмен, елдің интеллектуалды адами капиталды сақтап қалуға қатысты саясаты жүргізіліп жатқанына қарамастан, ақыл ойдың ағыны жыл санап артуда. Төменде 9-суретке назар аударсақ, жоғары білімді азаматтардың сыртқа көші-қоны 2000 жылдары үлкен санды құрады. Атап айтсақ, 2000 жылы нақты жоғары білімі бар азаматтар 17 913 сыртқа қоныс аударған. 2001 жылы 1402 адамға қысқарған, демек, 16 511 жоғары білімді азаматтар шетелге кеткен. 2002 жылдан 2011 жылға дейін көрсеткіш сәл төмендей бастады. Ең төменгі көрсеткішті көрсеткен жылдар 2006 жылы 5 849, 2010 жылы 6 621, 2011 жылы 5 829 жоғары білімді адами капитал шетелге қоныс аударды. 2016 жылдан 2020 жылға дейін жоғары білімді адамдардың қоныс аудару саны қайтадан артты. 2018 жылы 12 349 болса, 2020 жылы 12 629 адамды құрады. 2022 және 2023 жылдары сыртқа қоныс аударған жоғары білімді адами капитал саны азайды. Атап айтқанда 2022 жылы 6 284 болса, 2023 жылы 3854 болды. Бұл статистика нені көрсетеді дейтін болсақ, мәліметтер мемлекеттің ішкі және сыртқы ахуалының көрсеткіштерінің жағдайын анықтайды. Демек, сыртқа адами капиталдың ағыны күшейсе елдің экономикалық жағдайының әлсірегенін білуге болады. Бұл жағдайда мемлекет адами капиталды сақтап қалудың жолдарын іздестіріп, мемлекеттік саясаттың басымдығын осы салаға бұру керек деген сөз. Жоғары білімді азаматтардың елден қоныс аудару жағдайы тым артып кетсе елдің еңбек нарығы, ғылым саласы, білім беру жүйесіндегі олқылықтармен жұмыс жасаудың қажеттілігі проблемаға айналады.

Сурет 9 – Қазақстан Республикасының жоғары білімі бар азаматтардың сыртқы көші-қоны

Ескерту – Әдебиет негізінде құралған [146]

Елдегі білім саласы интеллектуалды жастарды ұстап қалу арқылы адами капиталдың ұлттық мүддеге еңбек етуін жұмылдырады.

Мемлекеттің ұлттық бюджеттен қаржы бөліп даярлаған интеллектуалды мамандардың шетелге қайтарымсыз кетуі мемлекеттік саясаттың басым назарында болуға тиіс. Төмендегі 10-суретте ұлттық статистика агенттігінің мәліметтеріне сәйкес дайын мамандардың шетелге ағынын көрсетілген.

Сурет 10 – Қазақстан Республикасының мамандықтар бойынша азаматтардың сыртқы көші-қоны

Ескерту – Әдебиет негізінде құралған [147]

Жоғарыда ұсынылған 10-суретте ҚР мамандықтар бойынша азаматтардың сыртқы көші-қоны статистикалық мәліметтерінің өңделген көрсеткіші. 2000 жылдан бері елімізден қоныс аударған дайын, басым көпшілігі техникалық саланың интеллектуалды мамандары. Мысалы 2000 жылы медицина саласының мамандары 4 646 маман, техникалық 19 073 мамандар, педагогикалық 7 824 мамандар, экономикалық саланың мамандары 5 418 адамды құрап, шетелге қоныс аударды. Ең көп қоныс аударғандар техникалық саланың мамандары. Себебі, әлемде ғылыми-техникалық прогреске байланысты техникалық мамандар қажеттілігі артуда. Келесі көп қоныс аударғандар педагог мамандар.

Келесі жылдары да сандық көрсеткіш 2001 медицина саласының мамандары 3 964, техникалық мамандар 16 423, педагогикалық мамандар 7 194, экономикалық саланың мамандары 5 219 шетелге қоныс аударды. 2002 жылдан 2010 жылға дейінгі көрсеткіште көп өзгеріс болмады. Мысалы, 2010 жылы медицина мамандары 834 қана адам кетсе, техникалық мамандар 4 212, педагогикалық мамандар 1 709, экономикалық саланың мамандары 2 127 адами капитал шетке кетті. Бұл көрсеткіш алдыңғы жылдармен салыстырғанда төмен. Ол әлемдік экономикалық дағдарыстың салдарынан болған жағдай. 2018 жылы шетелге қоныс аударған интеллектуалды мамандар саны қайтадан жоғарылады. Медицина мамандары 1,225, техникалық мамандар 7 355, педагогикалық мамандар 2 478, экономикалық саланың мамандары 3 897 адами капитал шетелге кетсе, 2019, 2020 жылдар пандемияға байланысты интеллектуалды адами капитал шығыны аз болды. 2022 жылы медицина мамандары небәрі 668 адам болды. Техникалық мамандар 4 175 адамды құрап, 2000 жылдардан қарағанда азайды. Дегенмен, ғылыми-техникалық даму техника саласының мамандарына қажеттілікті көбейтпесе, азайтпайды. Соңғы 2023 жылғы мәліметтерге назар аударсақ, медицина саласы мамандары 429 адам, жыл сайын азайғанын көрсетеді. Техникалық мамандар осы жылы басқа мамандықтарға қарағанда артық 2 256 адамды құрады. Педагогтар 795 адам. Медицина саласына қарағанда сәл көбірек. Техника саласының мамандарынан кейінгі орында экономика саланың мамандары көбірек. Ол 1 087 адам. Жалпы адами капиталдың сыртқа ағыны жыл сайын 2012 жылдардан қарағанда төмен түскені байқалады. Шетелге интеллектуалды адами капиталдың ағынының азаюуы елдегі жағымды ахуалды көрсетеді. Дегенмен, білім беру саласы мен жалпы еңбек нарығын мемлекеттік саясат үнемі басымдықта ұстауы керек.



а ә

Сурет 11 – Әлем елдерінің шетелде оқитын студенттер саны (мың адам) мен халықтың санына қатысты шетелде оқитын студенттер саны (%)

Ескертулер:

1. 2024 жылғы көрстекіш

2. Әдебиет негізінде құралған [148]

Жоғарыдағы 11-суреттегі мәліметтер «Сапалы Қазақстан» сайтының мәліметтері негізінде жасалды. ЮНЕСКО Статистика институтының соңғы 2024 жылғы жаңартылған мәліметтері бойынша әлем елдерінің шетелде оқитын студенттер саны (мың адам) мен халықтың санына қатысты шетелде оқитын студенттер саны (%) өңделіп, топ-10 елдер анықталды. Қазақстан шетелде оқитын студенттер саны бойынша 9-шы орында тұр. Шетелде оқитын студенттер саны 91,2 мың студент [149].

Дүние жүзіндегі халқы ең көп Қытай мен Үндістанда шетелде оқитын студенттер саны көп болғанымен халқының санына шаққанда ең аз, ондықтың төменгі жағында. Қытай – 0,07%, Үндістан 0,04%. Осылайша, бір миллионнан астам 1,021 мың қытайлық студенттер шетелде білім алады. Үндістан студенттерінің саны 508,2 мың адамды құрайды. Ол елдерден кейін Вьетнам 137 мың, Германия 126,4 мың және Өзбекстан 109,9 мың студент шетелде білім алуда. Бұл көрсеткіш білім миграциясының яғни, адами капитал ағынының әлемдік тренд екенін көрсетеді. Себебі, экономикалық дамыған елдерде, дамушы елдерде де шетелде білім алу тренд болып отыр, дегенмен экономикалық дамыған елдердің білім миграциясының тенденциясы мақсатты түрде нақты университеттерге ұмтылса, дамушы елдердің студенттерді экономикалық дамыған елдерге бағытталады.

Соңғы статистикалық мәліметтерге сүйенетін болсақ, шетелде оқитын студенттердің халық санына қатысты Қазақстан 0,48 пайыздық үлеспен топ-10 елдің арасында бірінші орында тұр. Ұлттық инвесторлар қауымдастығы сайты мәліметтерінің динамикасы қазақстандық адами капиталдың жан басына шаққандағы көрсеткішінің жоғары екенін дәлелдейді. Сондықтан адами капиталдың шамадан тыс ағыны, оның үстіне білім миграциясының жоғары тенденциясы адами капиталды дамытудың шарты ретінде білім беру саласындағы мемлекеттік саясаттың басым бағытына айналып, нақты шаралар қарастырылуы қажет. Елдің экономикалық дамуына қатысты ұлттық қауіпсіздіктің өзекті мәселесі ретінде қарастырылуды қажет етеді.

Эксперттердің пікірінше, интеллектуалды мамандардың жаппай кетуін азайтудың бір жолы азаматтардың шетелде емес, өз елінде білім алу қажет екенін айтады. Ал ол үшін білім сапасын жақсарту қажет. Б. Кисиковтың пікірінше, «Б*ілім алушыларды елдегі сұранысқа ие мамандықтар бойынша оқыту керек. Сан емес сапаға мән беру маңызды. Сонымен бірге эксперт экономиканы мұнай арқылы емес, адами капитал арқылы құру керек. Мұнайлы Араб елдері өздерінің ғана емес, шетелдік адам ресурстарын тарта отырып, орасан зор еңбек ресурстарын пайдаланады. Олардың экономикасы мұнай немесе пайдалы қазбалар емес, адам ресурстарының есебінен өсіп отыр».*

Еңбек министрлігінің есебі бойынша 2030 жылға қарай еңбек нарығындағы кадрларға деген қажеттілік 2 миллионға өседі. Негізгі сұраныс Астана, Алматы және Шымкент сияқты ірі қалаларда болады.

Келесі эксперт ҚР Еңбек және халықты әлеуметтік қорғау министрлігі Ұлттық біліктілік жүйесін дамыту департаментінің басшысы Ұлжан Қалимұратқызы пікірі бойынша, *«Ең алдымен білім беру саласында мамандарға деген мұқтаждық болады. Әсіресе мектепке дейінгі білім беру және тәрбие орындарында тәрбиешілерге деген сұраныс өседі. Екінші орында денсаулық сақтау саласы бойынша медицина қызметкерлері мен науқастарды күту қызметкерлері. Үшінші орында – ауыл шаруашылығы мамандарының тапшылығы орын алады»*. – дейді [150].

Демек, жоғарыдағы эксперттердің пікірі бойынша жыл сайын медицина саласы мен педагогтардың шетелге қоныс аудару көрсеткіші басқа мамандықтармен салыстырғанда жоғары болып отыр. Ал, 2030 жылға қарай дәрігерлер мен педагогтарға сұраныс көбейетін болса, еліміздегі тапшы мамандарға жағдай жасау арқылы олардың көші-қон процесін азайту қажет.

Шетелде оқыған студенттердің шетелдік менталитетке, тұрмыстыық жағдайдың артықшылығына үйреніп келмей қалу жағдайлары көп болғандықтан олардың елде білім алуларына мүмкіндік жасап, отандық білім берудің сапасын арттыруға көңіл бөлген жөн.

Қазіргі таңда аталған мәселеге қатысты мемлекеттің жүргізіп отырған саясаты ретінде «Болашақ» стипендиясын айтуға болады. Қазақстан өзіне қажетті мамандықтар бойынша жастарды шетелде оқытып, елге қайтарып, ғылым, білім, технология саласынан жинақтаған озық елдердің тәжірибесін тиімді пайдалануды көздеуде. Оны елдің жүргізіп отырған тиімді саясаты ретінде бағалауға болады.

Адами капиталдың ағынын азайтуда отандық білім беру жүйесінің әлемдік бәсекелстікке қабілеттіліктерін арттыру қажет. Осы мақсатта не істеліп жатыр десек, олардың мемлекеттік тапсырыс бойынша жұмыстарының күшейіп жатқанын байқаймыз. Оған төмендегі статистикалық мәліметтер дәлел. Ғылым және жоғары білім министрлігі мәліметі бойынша 2023/2024 оқу жылында жоғары және жоғары оқу орнынан кейінгі оқу орындарындағы студенттердің жалпы саны 642 мың. Оның ішінде 255 685 студент мемлекеттік тапсырыс бойынша білім алуда:

* бакалавриат – 592 000 адам, оның 227 000 мемлекеттік тапсырыс бойынша;
* магистратурада – 36 000 адам, оның 19 000 мемлекеттік тапсырыс бойынша;
* докторантурада – 5 000 адам, оның 4 000 мемлекеттік тапсырыс бойынша;
* резидентура – 7 000 адам, оның 5 000 мемлекеттік тапсырыс бойынша;
* «Болашақ» стипендиясы бойынша – 1171 студент. 132 докторант, 633 магистрант болса, 118 тағылымдамада, 286-сы ғылыми тағылымдамадан өтуде.

Соңғы 2023 жылғы мәлімет бойынша «Болашақ» стипендиаттары 576 білім алушылар АҚШ-та, Еуропа елдерінде 131 білім алушылар, Ұлыбританияда 321, Азия елдерінде 62, Канадада 16, Ресей және ТМД елдерінде 31, Океанияда 34 адам білім алуда [151].

Еңбек және халықты әлеуметтік қорғау министрлігі ақпараттарына сәйкес, Қазақстан азаматтары үшін ең тартымды елдер Германия, АҚШ және Польша болып отыр. Жоғары білікті мамандардың Қазақстаннан кетуінің негізгі себептері дамыған елдердегі өмір сүру деңгейі мен жалақының жоғары болуы. Ғылым және жоғары білім министрі Саясат Нұрбектің пікірі бойынша *білім алушылардың Германия, Скандинавия елдері, Солтүстік Еуропа елдерін таңдау себептері оларда жоғары білім, кәсіптік білім беру шартты түрде тегін. Студенттердің көпшілігі мемлекет тарапынан толығымен субсидияланатын мемлекеттік университеттерде оқиды* [152]. Сонымен бірге министр классикалық еуропалық университеттердің білім сапасы жоғары деген пкірін білдірді. Демек, қазақстандық ақыл ой ағыны осы бағытта қозғалады деген сөз.

Ақыл ойдың шетелге қоныс аударуының тағы бір негізгі факторы білім беру бағдарламаларының өмірге бейімділігі. Білім беру бағдарламалары жұмыс берушілердің талаптарымен тығыз байланысты. Мысалы, Германияда тиімді дуальды оқыту жүйесі жұмыс жасайды. Ол бойынша екінші немесе үшінші курстан бастап студенттер өндірісте жұмыс істей бастайды. Университетті бітіргеннен кейін студент сол компанияда жұмыс істей алады.

Сонымен бірге экс білім министрі, А. Аймағамбетовтың пікірінше, *«ақыл ой ағыны мәселесі Қазақстандағы ең өткір әрі өзекті мәселелердің бірі болып отыр. Бұл мәселені тек білім беру саласының ғана олқылығы немесе жеке проблемасы деп қарамау керек.* *Бұл кешенді, күрделі мәселе»* [153].

Талантты жастардың шетелге кетуімен күресу үшін Ғылым және жоғары білім министрлігі жоғары және жоғары оқу орнынан кейінгі білім беру ұйымдарына қабылдау механизмін жетілдіруді жоспарлауда. Жоғары білім алуға тең қолжетімділікті қамтамасыз ету үшін бірқатар рефрмалар орын алуда. Жыл сайын гранттар санын арттыру, ҰБТ-ны тапсыру кезінде тиімді жаңашылдықтар жүзеге асырылуда.

Интеллектуалды адами капиталдың шетелге кетуін азайту мақсатында жасалып жатқан тағы бір қадам, шетел университеттерінің филиалдарын ашу болып табылады. 2022-2023 жылдар аралығында Қазақстанда сегіз филиал ашылды. 2022 жылдан бастап үш филиал: МИФИ (Ресей Федерациясы), Губкин атындағы мұнай және газ университеті (Ресей Федерациясы) және Аризона университеті (АҚШ) ашылды. 2023 Хериот-Ватт университеті (Ұлыбритания), Экономика университеті (Польша), Марке политехникалық университеті (Италия), Қазақстан-Германия тұрақты инженерия институты (Германия), Гонконг қалалық университеті сияқты университеттердің бес филиалы құрылды. Қазақстандық түлектердің аталған елдерге бармай-ақ сол елдердің филиалдарында өз елдерінде білім алуға мүмкіндіктері бар. Бұл әлемде орын алып отырған тиімді тәжірибе. Мысалы Біріккен Араб Әмірлігінде 130 астам жеке меншік университеттері және АҚШ, Канада, Австралия, Еуропа елдері университеттерінің филиалдары жұмыс істейді [154]. Бұл өз кезегінде жастардың шетелге ағынын азайтса, сонымен қатар шетелдік білімді адами капиталды елге тартуға мүмкіндік береді. Сол арқылы елдің білім мен ғылым деңгейін көтеруге болады. Сондықтан Қазақстанның шетелдік университетердің филиалдарын ашуы қазақстандық білім, ғылымның дамуына үлкен мүмкіндіктер береді.

Қазақстанда түлектердің шетелге ағынының тағы бір себебі олардың еңбек нарығына дайындығының төмендігі. Жоғары және орта білім беру жүйесі үшін өзекті мәселе болып отыр.

Ақыл ой ағынына байланысты Мәжіліс депутаты Ю. Кучинская пікіріне сүйенсек, *«білім алушылар білім мен тәжірибе жинақтап елге оралған жағдайда шетелге оқуға кетуге болады. Қай елде болмасын адамды жетістігікке әкелетін оның жеке басының қасиеттері. Адам жақсы оқып, адал еңбек етсе, алдына қойған мақсаттары мен нәтижелерге қол жеткізеді. Мемлекет өзінің тарапынан сыбайлас жемқорлықпен күресіп, қоғамдағы барлық процестердегі ашықтықты қамтамасыз етіп, экономикалық қатынастарда мемлекеттік органдармен өзара іс-қимыл қатаң заңмен жүзеге асса азаматтардың қауіпсіздігіне жағдай жасалып, азаматтардың елде қалып өмір сүрулерінің саны мен сапасы артады»,* [155] - деген пікірін білдірді.

Қазіргі миграциялық ағыннан қорықпауға болады. Себебі ол жаһандық тренд. Тек мемлекеттің тарапынан интеллектуалды адами капиталдың ағынын тұрақтандыруға тырысу керек. Шетелге кетіп жатқан жастардың көбі ол жерде тұрақтап қалуға мүмкіндіктері жоқ. Тұрақты тұрғын үйлері болмаған соң қаражаттарының көбі пәтер жалдауға кететеді. Ал ол елде біржола қалу үшін көп уақыт пен қаржысын жинауға тура келеді. Олардың кетуінен емес, келген жағдайда қоғамды қалай өзгертетініне де мән беруіміз керек. Өйткені олар білім, білік, тәжірибе жинақтағаннан кейін елге қайтқысы келе ме, келген жағдайда олардың елде қалауларына сай жалақы, әлеуметтік жағдайлармен қамтамасыз етіле ала ма деген сұрақтар туындайды.

Білім беру миграциясы әлемдік тенденция болғандықтан халықаралық ұйымдарда осы мәселеге назар аударады. Осы мақсатта ЮНЕСКО 2022-2029 жылдарға арналған Стратегияны қабылдады. «Табысты және әділ даму үшін техникалық және кәсіптік білім мен оқытуды трансформациялау» деп аталатын стратегия техникалық және кәсіптік білім беру және оқыту (ТжКБ) арқылы жастар мен ересектердің әлеуетін аша отырып, адамдарға жақсы болашаққа сенім беріп, оларға білім мен еңбек әлемін байланыстыру арқылы жетістікке жетуді нұсқайды. Әлемде 267 миллион жас бос. Жұмыс, оқумен айналыспайды. Сондықтан аталған стратегия 2022 және 2029 жылдар аралығында жастардың лайықты жұмысқа орналасу, цифрлық, жасыл және инклюзивті экономика мен қоғамды трансформациялау көзқарасын белгілейді [156].

ЮНЕСКО мүше мемлекеттерге үш негізгі басымдықты ұсына отырып, ТжКБ саласындағы ағымдағы және болашақ қиындықтарға жауап беруге қолдау көрсетеді:

1. Барлық адамдарға оқу, жұмыс істеу және өмір сүруге тең мүмкіндік беретін дағдыларды дамыту.
2. Инклюзивті және тұрақты экономика дағдыларын дамыту.
3. Инклюзивті және бейбітсүйгіштік қоғам дағдыларын дамыту.

Сондықтан аталған стратегия әлемнің барлық азаматтарының тең дәрежеде білім алып, лайықты жұмыспен қамтылуын қамтамасыз етуге бағытталған. Яғни, оқу миграциясы қазіргі жаһандық тенденция болғандықтан жеке мемлекеттің ғана қызмет аясы емес, әлем елдерімен халықаралық ұйымдардың бірлесіп атқаратын жұмысы.

forbes.kz, kapital.kz, caravan.kz, informburo.kz, baigenews.kz, the-steppe.com, eurasianet, inbusiness.kz, dknews.kz, factcheck.kz, 24.kz, tengrinews.kz, migrate-policy.kz сияқты ақпараттық сайттарға мониторинг жасау арқылы ақыл ой ағынына байланысты мақалалар мен эксперттердің пікірлері талданды.

Сайттардағы ақпараттардың басым көпшілігі ақыл ой ағынының басты себебі ретінде жоғары білім беру орындарының әлемдік бәсекеге жете алмай отырғандығын айтады. Осы мақсатқа жетуде Қазақстанның жоғары оқу орындары түбегейлі трансформациялануы керек. 2010 жылдан бері Болон жүйесіне ауысқан қазақстандық жоғары оқу жүйесі осы күнге дейін өзгеріске түсіп, жетілдірілу үстінде. informburo.kz сайтындағы Қазақстандағы жоғары білім. Академиялық еркіндік студенттерге не береді? Тақырыбындағы мақалада қазақстандық жоғары оқу орындарының ректорларының сұқбаттары берілген. Университеттердің трансформациясы академиялық еркіндікке негізделу қажеттігі пікірлердің тоғысына әкелді.

Атап айтқанда *университеттерге негізгі үш салада академиялық, басқарушылық және қаржылық еркіндік беріледі*. Осыған байланысты жоғары оқу орындары білім беруді ұйымдастырады. Бұл университеттердің әлемдік деңгейге ұмтылуына мүмкіндік береді. Білім алушылар отандық жоғары оқу орындары жақсы білім ұсына алса шетелге кетуге құлшыныстары азаяр еді. Қазіргі таңда университеттерге беріліп отырған еркіндік мүмкіндік шаралары:

* әрбір жоғары оқу орындары оқу бағдарламаларын дербес әзірлейтін болады. Университеттер өз қалауына сәйкес әр мамандық бойынша пәндер тізімін жасауға құқығы бар. ҚР Білім және ғылым министрлігі Қазақстан тарихы, дене шынықтыру, ағылшын тілі, информатика сияқты міндетті пәндердің 15 пайызын ғана қалдырады;
* білім алу уақытының ұзақтығы студенттің білім бағдарламасын меңгерулеріне байланысты барлық пәндерді 4-5 жылда, бұрынғыдай, немесе үш жылда оқи алады, ол университет еркіндігіне беріледі;
* жылына оқу ақысын төлеудің белгіленген мөлшерлемесі жоқ. Студент кредитті (пән бойынша сағаттар) сатып алады. Студент қалауы бойынша кредиттерді орындап, белгілі оқу жылында азайта алады немесе келесі жылға көп пәндерді қалдыра алады. Яғни студенттің таңдауы үлгерімі мен қалауына байланысты.

Аталған тәжірибені оқыту барысында қолдануда ІТ саласы бойынша Сүлеймен Демирел университеті алдыңғы қатарда. Аталған университет ректоры Қанат Қожахмет *«Қазақстанда жұмыс істейтін халықтың 60%-дан астамы мемлекетке жұмыс істейді. Жоғары оқу орындарының мамандарды дайындаудағы бағыттарының айырмашылығы: мемлекеттік жоғары оқу орындарының көпшілігі мемлекеттік қызметке мамандарды дайындаса, ал жеке меншік оқу орындары бизнеске мамандарды дайындайды. Мысалы, IT мамандарын біз тапсырыс бойынша дайындаймыз. Студент университетте оқып жүріп тәжірибеден өтеді. Университет бітіргенде тәжірибесі бар және әлеуетті маман болып шығады»,* - дейді [157]. Демек, аталған университет ректорының пікірінше тапсырыс бойынша дайындалған студенттің оқу барысында тәжірибеден өту орындары да бітіргеннен соң жұмыс орны да болады. Егер барлық жоғары оқу орындары осы тәжірибемен жұмыс істесе білімді адами капиталды сыртқа ағылуына тосқауыл болар еді. Мемлекеттік салада жұмыс істеуге дайындалатын мамандар саны өте көп. Сондықтан университет бітіргеннен кейін көптеген жас мамандар өз мамандығы бойынша жұмысқа орналаса алмайды. Ол мамандыққа бәсекелестік те жоғары болады. Сондықтан мемлекеттік тапсырыс бойынша осы мәселе ескерілуі керек.

Нархоз университетінің ректоры Эндрю Вахтель өзінің пікірімен бөлісу барысында дипломатия мамандығы туралы айтты. *«Қазіргі таңда жастардың көпшілігі экономика саласы мамандықтарына қызығады. Бірақ ол мамандыққа сұраныс өте аз. Болашақтағы ең қажетсіз мамандық бухгалтер. Ең сұранысқа ие мамандық ретінде мамандықтар дизайнер, экология, психология және әлеуметтану болатыны болжанады».* Тірі адамды алмастыра алмайтын машина үлкен көлемдегі ақпаратты талдауды және өңдеуді, сондай-ақ креативті көзқарасты қажет ететін салалар сақталады.

Жоғары оқу орындарының міндеті – алған білімін кез келген уақытта, жағдайда пайдалана алатын тұлға дайындау болып табылады. Мамандыққа бейімдеу оқу орнының білім алушыларды игеретін сауаттылығы мен дағдысын қалыптастыру. Негізгі мақсат студенттердің өмірде алған білімдерін пайдалана алу мүмкіндігі.

Академиялық еркіндікті енгізу қазақстандық жоғары оқу орындарының дамуына мүмкіндік береді. Педагогикалық құрамды құру барысындағы ЖБҒМ-нің ортақ талабының кемшілік тұстары да бар. Министрлік дербестік бергенімен екінші жағынан талаптары бойынша кафедрадағы профессорлық-оқытушылар құрамының 50% ғылыми дәрежесі талап етіледі. ҚБТУ ақпараттық технологиялар факультетінің деканы Фуад Гаджиевтің пікірінше *«IT бөлімінде ғылыми атағы бар оқытушыларды табу қиын. Олардан қарағанда ІТ мамандардың кәсіби тәжірибесі болуы қажет».*

Университеттердегі оқытушылар құрамына ғылыми атағына қатысты мәселелер жас мөлшеріне байланысты. Ғылыми атағы бар мұғалімдердің көбісі зейнеткер жасында. Олардың қазіргі заманғы технологиялық дамуға қатысты білімдері жастардан төмен. Ал жастардың ғылыми атағы болмағанымен олар қазіргі технологияларды меңгерген. Осы тұрғыда ІТ және техникалық мамандықтарға жаңа технологияларды меңгерген оқытушылар қажет. Олар өздерінің білімдерін беруге дайын. Студенттердің сапалы білім алуы үшін тиімді жолды таңдау қажет.

Қазақстандық білім беру жүйесін дамыту арқылы адами капиталды отандық білім беру жүйесіне бейімдеу жолында еліміздегі жоғары білім мен ғылымды дамытудың жаңа тұжырымдамасының басым бағыттарының бірі интернационалдандыру болып табылады. Оны іске асыру 2029 жылға дейін жоспарланған. Негізгі мақсаттарының бірі – жоғары білімнің біртұтас Орталық Азия кеңістігін құру. Оны жүзеге асыруда ғалымдардың тағылымдамадан өту санын арттыру, бірлескен ғылыми жобалар, университеттер мен студенттер альянстарын құру, академиялық және мәдени өзара әрекеттесуді дамыту, озық тәжірибе алмасуға ықпал ету арқылы отандық білім беру жүйесін дамытуға болады.

Қазіргі таңда Қазақстан білім беруді жетілдіруде бірталай қадамдар жасауда. Жалпы білім беру кеңістігінде табысты бәсекеге түсу үшін отандық білім беру жүйесіне жоғарыда айтылғандай академиялық еркіндік беру қажет. Сонымен қатар шетелдік студенттердің үлесін арттыру үшін басқа елдердің студенттері мен ғалымдарын тартуда жағымды көрінуге тырысып, олар үшін қолайлы жағдай жасау керек.

Қазақстан отандық жоғары білім беру жүйесін дамыту, білім мен озық халықаралық тәжірибені трансферттеу арқылы оның сапасын арттыру мақсатында қазіргі кезеңде елімізде жетекші шетелдік жоғары оқу орындарының бірнеше филиалдарын ашу міндетін қойып отыр. Оны сәтті шешуге тырысуда.

Осы мақсаттарға қол жеткізу үшін 2021 жылдан бері шетелдік жоғары оқу орындарымен 12 стратегиялық әріптестік орнатылды. Әр жыл сайын шетелдік жоғары оқу орындарымен қарым-қатынас жолдары жаңартылуда. Нақты айтқанда шетелдік серіктес университеттердің қаражаты есебінен 2023 жылдың қазан айында ашылған университет филиалдарын айтатын болсақ:

1. Сеул ұлттық ғылым және технология университетінің (Оңтүстік Корея) Жасанды интеллект және информатика жоғары мектебі Қорқыт ата Қызылорда университетінің базасында ашылды.

2. Д. Серікбаев атындағы Өскемен қаласындағы ШҚТУ базасындағы Лу Бань шеберханасы (ҚХР) ашылды.

3. Польша экономикалық университетінің филиалы Семей қаласындағы Шәкәрім университетінің базасында ашылды.

4. Италия елінің Марке политехникалық университетінің филиалы І. Жансүгіров атындағы Жетісу университеті базасында ашылды.

Ғылыми-педагогикалық кадрларды даярлауға арналған филиалдар құрылып, жұмыс атқара бастады. Атап айтатын болсақ:

1. Солтүстік-Батыс Политехникалық Университеті (ҚХР) филиалы әл-Фараби атындағы Қазақ Ұлттық университеті базасында инженерлік магистрлерді дайындау үшін құрылды.

2. Жасанды интеллект саласындағы зерттеу бойынша PhD докторларын дайындау үшін Қ.Сәтбаев атындағы Қазақ ұлттық техникалық университеті базасында Гонконг университеті филиалы ашылды.

Қазіргі таңда филиалдар құру бойынша жұмыс жалғасуда:

1. Менделеев атындағы Ресей химия-технологиялық университеті. М. Дулати атындағы Тараз өңірлік университетінің базасында химия және химиялық технология саласындағы мамандарды дайындау үшін университеттің филиалын ашу дайындығы жүруде.

2. Педагогикалық кадрларды даярлау мақсатында Оңтүстік Қазақстан педагогикалық университетінің базасында Гази университеті (Түркия) филиалын ашу дайындығы жүріп жатыр.

3. Алматы қаласындағы Қазақ ұлттық аграрлық университетінің базасында Ташкент ирригация және механикаландыру инженерлері институтының ғылыми-зерттеу орталығы филиалын ашу көзделуде [158].

2029 жылға қарай ашылып жатқан филиалдар ел экономикасына қажетті 2 мыңнан астам жоғары білікті мамандарды даярлайды деп күтілуде. Бұл қадамдардың негізгі міндеті шетелдің алдыңғы қатарлы университеттерінің филиалдарын Қазақстанға тарту арқылы шетелге кетуге ұмтылып отырған қазақстандық адами капиталдың ағынын қысқарту.

Қазақстан білім беру жүйесін реформалау арқылы адами капиталды дамытуда тек филиалдар ашумен шектелмей, еліміздің оқу орындарына шетелдік студенттерді тарту жұмыстары жүргізілуі қажет. Шетелдік азаматтардың еліміздің жоғары оқу орындарында білім алулары білім саласындағы бәсекелестікті күшейтеді. Шетелдің интеллекуалды адами капиталын тарту арқылы елдің экономикасын дамытуға үлес қосуға болады. Елдің білім жүйесін, ғылымды дамыту елдің жан жақты дамуына мүмкіндік береді. Осы мақсатта жұмыстар атқарылуда. 2023 жылы Қазақстанның жоғары оқу орындарында білім алатын шетел азаматтарының саны 39 323 адамды құрады, оның ішінде 22 237 студент өз қаражатына оқиды. Шетелден Қазақстанға оқуға ниеттенген студент өз елінің алдыңғы қатарлы оқушысы ретінде осы елдің білімнің дамуына үлес қосатыны сөзсіз.

Еліміздің жоғары оқу орындарының басым көпшілігі шетелдік студенттерді коммерциялық негізде қабылдайды. әл-Фараби атындағы ҚазҰУ университетінде шетелдік студенттер саны – 2674 адам болса, С.Асфендияров атындағы ҚазҰМУ-де 2365 адам оқиды. Мемлекеттік медициналық университеттер де шетелдік азаматтардың қызығушылығын тудырып отыр. Оңтүстік Қазақстан медицина академиясында 1632 шетелдік азаматтар, Қарағанды медицина университеті 1559 адам, Семей қаласының медициналық университетінде 1155 адам шетелдік білім алушылар білім алуда [159]. Білім алушылардың алмасуы қазақстандық білімнің дамуына үлкен ықпал етеді. Сондықтан білім беру жүйесін дамыту мақсатында еліміздің оқу орындары шетелдік студенттерді жұмылдыруды дамыту керек. Мемлекеттік билік адами капиталды дамыту саласындағы саясатында білім беру саласын дамытудың әртүрлі тиімді жолдарын қарастырғаны жөн.

Адами капиталды дамыту үшін тиімді жолдардың бірі ретінде Қазақстандағы жоғары білім шетелдік студенттер үшін тартымды болуы қажет. Осыған орай бірнеше ұсыныстар бар:

1. Қазақстанда жоғары білім сапасын арттыру бойынша белсенді жұмыс жүргізіп жатыр. Дегенмен, еліміздің жоғары оқу орындары халықаралық білім беру стандарттарына сай болуға, білікті оқытушыларды тартуға және заманауи оқыту бағдарламаларын әзірлеуге ұмтылып, жұмысты қарқынды жалғастыру қажет.
2. Университеттер студенттерге академиялық ұтқырлық, алмасу және тағылымдамадан өту бағдарламаларына қатысуға мүмкіндік беретін халықаралық ынтымақтастықты қарқынды дамытуда студенттерді жұмылдырып, түсіндірме жұмыстарын белсендіру қажет.
3. Жоғары білімді әлемнің түкпір-түкпірінен келген студенттерге қолжетімді ету үшін ағылшын тілдерінде білім беру бағдарламаларының саны мен сапасына мән беру қажет.
4. Қазақстанның экономикалық дамуы студенттерге тәжірибеден өтуге және оқуды бітіргеннен кейін жұмысқа орналасуға мүмкіндік беріп, адами капиталдың сапасының артуына мүмкіндік береді. Сондықтан білім беру мен елдің экономикалық дамуы бір бірімен тікелей байланысты.
5. Еуропа және дамыған елдердің университеттерімен салыстырғанда Қазақстанда оқу және тұру құны әлдеқайда төмен. Сондықтан сол елдердің университеттерінің филиалдарын ашу арқылы басқа елдердің ақылды адам капиталын тарту мүмкіндігі бар. Білім миграциясының циркуляциясы елдің адам капиталын дамытудың бір көрсеткіші бола алады.

Білім миграциясының циркуляциясы ақыл ой ағынының айналымын жүзеге асырып, білімнің алмасуына әкеледі. Басқа адамдармен бірге өзге елдердің білімі, мәдениеті келіп, білім аясы жаңарады. Қазақстандағы 2017–2023 жылдарға арналған академиялық ұтқырлық бағдарламасы аясында 6 936 білім миграциясы жүзеге асты. Олардың 4 467-сі ТМД елдерінің жоғары оқу орындарының студенттері. 2023 жылы білім алуға келушілердің саны 2017 жылмен салыстырғанда екі есеге артқан. Атап айтатын болсақ, Ресей Федерациясынан 2023 жылы 264 адам, Қырғызстаннан 215 адам және Өзбекстаннан 167 адам студенттер келген. Демек, жыл сайынға келушілердің өсу тренді байқалады. Тәжікстан мен Беларусь студенттері де соңғы жылдары елімізде білім алуда [160].

Алыс шетелдерден қазақстандық университеттерге Оңтүстік-Шығыс Азия елдерінен 1251 адам қабылданса, Қытай елі де студенттерді жіберуге ынталы болып отыр. Жапония мен Оңтүстік Кореядан келген студенттер қызығушылық танытып, Қытаймен салыстырғанда аз болғанымен біздің елге келем деушілер бар.

Еуропа елдерінен келетін академиялық ұтқырлық бағдарламасы бойынша студенттердің үлесі ТМД және Оңтүстік-Шығыс Азия елдерінен қарағанда аз. Дегенмен, олардың саны жыл сайын артып келеді. 2017 жылдан бері Қазақстан университеттері ұтқырлық арқылы Еуропа университеттерінен 751 студенттерді қабылдады.

Мемлекеттің білім модильділігін дамыту бойынша мемлекеттік бағдарламасы «Болашақ» қазақстандық студенттер үшін шетелде білім алудың ең танымал мүмкіндігі. Ол қазақстандықтардың жетекші шетелдік жоғары оқу орындарында білім алуына бірегей мүмкіндік. Азаматтар магистратура, докторантура, резидентура академиялық дайындықтан, шетелдік компаниялар мен университеттерде ғылыми-өндірістік тағылымдамадан өте алады. Яғни, мемлекет қазақстандықтарға әлемнің алдыңғы қатарлы университеттерінен білім алуына жағдай жасап отыр. Бұл бағдарлама Қазақстан Республикасының адами капиталды дамытуға бағытталған үлкен мүмкіндігі.

«Болашақ» стипендиясы аяасында 30 жыл ішінде магистратурада 12 мыңнан астам маман дайындалды, олардың 80 пайызы өз мамандығы бойынша жұмыс істейді. Бүгінде түлектердің 42 пайызы жеке секторда, 32 пайызы мемлекеттік органдар мен мекемелерде, 17 пайызы квазимемлекеттік секторда, 7 пайызы халықаралық ұйымдар мен шетелдік компанияларда жұмыс атқаруда. Болашақты бітірген білімді азаматтар шетелдік озық білім мен тәжірибені жинақтап, елімізде жауапты мемлекеттік қызметтерді атқаруда [161].

Статистикалық мәліметтер бойынша «Болашақ» бағдарламасы әлемнің ең танымал Америка Құрама Штаттары, Ұлыбритания және Еуропалық Одақ елдерінде жүзеге асырылуда. Мемлекеттің аталған елдердің ең танымал оқу орындарында қазақстандық азаматтарды оқытуы адами капиталды дамтыуға бағытталған үлкен қамқорлығы, саясаты ретінде бағалауға болады.

Мемлекеттік бағдарламаның білім алушы немесе тәжірибеден өткен адамның еліне қайтарылу міндеттілігі елдің экономикалық дамуына жасалып жатқан жұмыс. Себебі, «Болашақ» бағдарламасына кететін білім алушылардың барлығы таңдаулы, ең білімді, әртүрлі сынақтар мен конскурстан өткен азаматтар. Олардың бағдарламадан тыс шетелге кету мүмкіндіктері бар. Дегенмен, бұл шетелде оқу жоспарының түрі азаматтардың алған білімдері мен күш-қайраттарының өз елінде пайдалану мүмкіндігі.

Қазақстан Республикасы білімнің алмасуы мақсатында тек білім алушылар мен әртүрлі саланың қызметкерлері, ғалымдарды елге тартып отырады. Жыл сайын республикалық бюджеттен үшін 200 шетелдік ғалымды университеттер бір айға оқытушылық қызметті жүзеге асыруға тартады.

2023 жылы республикалық бюджет есебінен 58 жоғары оқу орны арасында Түркия, Польша, Болгария, Пәкістан, Малайзия, Германия, Ұлыбритания және басқа да елдерден ғалымдар шақырылып, оқу орындарына бөлінді. Олар педагогика жаратылыстану-математика және статистика, машина жасау, өңдеу өнеркәсібі және құрылыс, бизнес, менеджмент және құқық салалары мамандары.

Шетелден тартылған ғалымдар дәрістер мен семинарлар өткізу, кандидаттық және докторлық диссертацияларға бірлесіп жетекшілік ету, ғылыми жобаларға мақалалар мен ұсыныстар жобасын дайындауға міндеттеледі.

Қазақстандық жоғары оқу орындары ғалымдарының басқа да бағдарламалар арқылы мобильділіктерін жүзеге асыру мүмкіндіктері бар. Олар DAAD, Erasmus+, Fullbright, Орхун және т.б. бағдарламалар. Әртүрлі қаржыландыру көздерін пайдалана отырып 718 ғалым шетелдік мамандарды және бюджеттен тыс қорлар арқылы 2023 жылы – 877 ғалым белсенді түрде тартылуда. Түркия, Оңтүстік Корея, Италия елдерінің консулдықтары мен елшіліктері есебінен шақырылған ғалымдар бар. Қазақстан Республикасының 18 жоғары оқу орындарына 67 шетелдік маман тегін жұмыс жасауы ғылым саласындағы мобильділіктің артуын көрсетеді [162].

2023 жылға арналған Қазақстан Республикасының жоғары оқу орындарына бюджеттен тыс қаражат есебінен шетелдік мамандарды тарту 2022 жылдан бері тартылған мамандар саны 16%-ға өсті. Оқытушылық қызметтегі шетелдік сарапшылардың маңызды рөлін көрсетеді.

2023 жылы Ресейден 233 адам тартылып, шетелдік мамандардың келу саны бойынша көшбасшы болды. ТМД елдерінен, Германия, АҚШ, Польша, Ұлыбритания, Италия және Франциядан мамандарды тартудың оң тенденциясы байқалады. Нақты Түркиядан 71, Өзбекстаннан 65 ғалым тартылғаны ол елдермен тек мәдени, туыстық қатынас қана емес, білім саласындағы байланыстың жыл сайын жағымды тенденциясын аңғартады.

Білім беру салалары бойынша «Педагогика ғылымдары» 153 маман, «Өнер және гуманитарлық ғылымдар» 145 маман және «Бизнес, менеджмент және құқық» 138 маман шақырылды.

PhD дәрежесі бар мамандар санатының өсуі байқалады, ал ғылыми дәрежесі бар мамандардың саны басым, 65,5% құрайды [163].

Қазақстандық жоғары оқу орындары әлемнің үздік университеттерімен аталған байланыстар негізінде бәсекеге түсе алады. Олардың халықаралық академиялық рейтингтердегі жетістіктері ұжымдық жүйелі әрі тынымсыз еңбегінің нәтижесі.

Әлемдік рейтингтердегі ғылыми-зерттеу қызметіне көп көңіл бөлінеді. Қазақстандық университеттер өз күш-жігерін ғалымдардың жұмысына жұмылдыруы адами капиталды дамытуға деген көңіл күйдің жоғарылауын білдіреді. Университет ғылыми-технологиялық және инженерлік парктерді құрып, университеттер мен ғылыми ұйымдарды біріктіруге, эндаумент қорларын қалыптастыруға баса назар аудара отырып, дамуға қосымша серпін білдіруі қажет.

Мемлекеттік билік министрлік жанында қазақстандық жоғары оқу орындарының халықаралық кеңістікте танылуын кеңейту бағытында жүйелі жұмыс жүргізуде.

Қазіргі уақытта мемлекет онлайн жұмысты ұйымдастыру мақсатында университеттердің жұмыстарын жаңартуға ұмтылуда. Қос дипломдық және халықаралық бағдарламаларды дамыту, студенттер мен профессорлық-оқытушылық құрамның академиялық ұтқырлығын арттыру, Халықаралық ынтымақтастықтың географиясын кеңейту, шетелдік студенттер мен шетелдік ғалымдарды тарту бойынша жұмыстар үнемі жүргізіліп отыруы қажет.

Халықаралық серіктестік жобаларын дамыту және салалық ұйымдармен өзара әрекеттесу мақсатында қазақстандық ғалымдардың зерттеулерінің халықаралық сарапшылық топтарда көрінуін арттыру үшін мобильділікті арттыра беру маңызды.

*Қорытынды*

Қорыта келе, қазақстандық адами капиталдың шетелге білім алуға немесе жұмыс істеуге кетуі, түбегейлі қоныс аударуының негізгі себептері шетелдік білімнің сапасы, шетелдік дипломдардың жаһандық мойындалуы, мансаптық перспективалар мен ағылшын тілін меңгеру деңгейінің жоғарылауы. Шетелдік білім қазақстандық біліммен салыстырғанда тәжірибеге бағытталған және заманауи. Өкінішке орай отандық білім беру жүйесі ескірген стандарттар мен теориялық негіздерге әлі де болса сүйеніп отыр. Отандық білім беру жүйесі әрине әлемдік терендке талпынуда. Оған еліміздің алдыңғы қатарлы жоғары білім беру ордаларының жыл сайынғы әлемдік университеттердің рейтингтерінен алға жылжуы дәлел болып отыр. Дегенмен ол жаппай сипат алмайды. Аймақтық жоғары оқу орындарының деңгейін бәсекелестікке қабілетті болуға модернизациялау Қазақстанның аймақтардан адами капиталдың шетелге ағынын азайтуға ықпал етеді.

Қазақстандық ақыл ой ағынының адами капиталға әсерін бағалай отырып, оның шетелге ағыны ұлттық дамуға қауіп дей келе, оның себептері мен шешу жолдары ұсынылады:

1. Ақыл ой ағынының адами капиталға әсерінің басты себептерінің бірі – жоғары оқу орындарының беделі. Ата-аналар мен студенттер үшін дипломның халықаралық деңгейде танылғаны маңызды. Себебі олар үшін, шетелде оқу мансаптық перспективаларға, жоғары жалақыға және жақсартылған жұмыс жағдайларына әкелетіндіктен студенттердің оқуды бітіргеннен кейін шетелде қалуына ынталандырады.
2. Шетелге оқуға кеткен студенттердің басым көпшілігі шетелдің жоғары тұрмыс жағдайларына үйреніп, елге қайтып келгісі келмейді. Білімді ақыл ой ағынын азайту үшін шетелдегі жағдайға сәйкес жұмыс пен жалақы төлеу жағдайы реттелуі қажет.
3. Ақыл ой ағыны білімге салынған инвестицияның, адами каппиталды жоғалтуға және жоғары білікті мамандардың тапшылығына әкеледі. Бұл экономиканың әртүрлі салаларының дамуын бәсеңдетеді және елдің инновациялық әлеуетін төмендетеді. Осы процестің салдарынан көптеген талантты ғалымдар мен зерттеушілер шетелге жұмыс істеуге кетеді.

Ақыл ой ағыны жаһандық табиғи тренд екенін мойындай отырып, ұлттық дамуымыздың болашағы үшін нақты қадамдар жасаудың қажеттілігіне қатысты ұсыныстар:

1. Отандық жоғары оқу орындарына неғұрлым заманауи және тәжірибеге бағытталған бағдарламаларды ұсыну қажет. Студенттер ең жақсы зерттеу құрылғылары мен оқу материалдарына қол жеткізе алатындай және тәжірибесі мол оқытушылардан үйрене алатындай жағдай жасалуы қажет. Аталған жағдай түлектердің халықаралық еңбек нарығында бәсекеге қабілетті болуына мүмкіндік береді.
2. Шетелден білім мен тәжірибе жинақтап елінің дамуына үлес қосуға дайын адами капиталға ғылыми алаң, кәсіби дамуға мүмкіндік беріліп, әлемде пайда болып жатқан жаңа мамандықтарды дамыту жағдайы қамтамасыз етілуі қажет.
3. Елдің тұрақты дамуының мүмкіндігі болып табылатын адами капиталды экономикалық өсім, техника, ғылым, білімнің жаһандану процесіне сәйкес ұлттық қауіпсіздікті қамтамасыз етуші фактор ретінде білім беру саласының сапасы мен адами капиталды дамыту саяси ғылым тұрғысынан комплексті зерттелуді қажет етеді. Білім беру жүйесі мен адами капиталды ұлттық дамудың басты шарты ретінде бірегей қарауды басымдыққа алып, кешенді зерттеуді күшейту қажет.

**3.2 Адами капиталды дамытудың шарты ретінде білім беру саласындағы мемлекеттік саясаттың инновациялық механизмдері, реттелу жолдары, болашағы**

Диссертациялық зерттеу жұмысының соңғы тарауында жүргізілген зерттеулерге сүйене отырып, адами капиталды дамытуда білім беру саласындағы мемлекеттік саясатты жүргізудің механизмдері, реттелу жолдары, болашағы ұсынылады. Осы мақсатқа қол жеткізуде эксперттердің пікірлері маңызды болды. Себебі осы салада кемінде 5-10 жыл қызмет жасаған, тәжірибелері бар, осы саланы зерттеп жүрген ғалымдар, осы салада мемлекеттік қызметте жүрген мамандардың пікірлерін жинап, өңдеп, ғылыми қорытынды шығаруға мүмкіндік болды. Ұлттық статистика мен нақты деректерді талдау арқылы диссертациялық зерттеу жұмысының міндеттеріне сәйкес осы мәселені зерттеудің қорытындылары негізінде нәтиже алынып, ғылыми ұсыныстар әзірленді.

Білім беру саласындағы мемлекеттік саясат және адами капиталды дамыту үшін жоғарыдағы талдаулармен байланысты болашақтағы дамуын әлемдік тенденциялармен байланыстырамыз. Демек, білім берудің интеграциясы қазақстандық білім беру жүйесін дамытудың бірден-бір құралы. Оған қол жеткізуде білім беру саласының цифрландырылуы маңызды. Жаһандану жағдайында білім беру саласының цифрлануы адами капиталдың әлемдік еңбек нарығында мықты бәсекелеске айналады. Ғылым мен білімнің дамуына мүмкіндік береді. Сондықтан осы тарауда білім беру саласының цифрландырылуы адами капиталдың дамуына мүмкіндік беретін құрал ретінде талданады. Адами капиталды дамытуда білім беру саласының білім алушылардың инклюзивтілігі, тең құқықтығын қамтамасыз ету саясатына қатысты мемлекеттік саясаттың қызметінің ұйымдастырылуы мен реттелу ерекшеліктері талданды. Қазақстандық білім беру жүйесінің инклюзивтілігі мәселелері қазіргі уақытта ескеруді қажет ететін және осы саланың дамуының болашақтағына назар аударылуы қажет етілетіндігі талданып, қазіргі жай-күйі мен ұсыныстар алынды. ҚР-да білім беру жүйесіндегі реформалар оның адами капиталды дамытуға әсері Қазақстанныңң жан-жақты дамуының кепілі. Қазіргі таңда әлемнің барлық елдеріне қатысты тенденцияға айналып отырған білім көші-қоны, яғни ақыл-ой ағыны Қазақстанның да білім беру саясатында үлкен мәселеге айналып отыр. Қазақстандық ақыл ой ағынының адами капиталға әсер ететіні сөзсіз. Осы мәселелер эксперттік сұқбаттың қорытындысы бойынша талданып, қорытындыланып, нақты адами капиталды дамытудың шарты ретінде білім беру саласын дамыту жолдары ұсынылды.

Елімізде білім беру салсын жетілдірудің бір механизмі ретінде осы саланың цифрландырылуы маңызды болғандықтан, қазіргі әлемдік тенденция көрсетіп отырғандай білім беру саласының болашақ жетістігі цифрландыру жағдайында жүзеге асатыны болжанады. Диссертациялық жұмыстың қорытынды бөлімінде адами капиталды дамытуда білім беру саласының жетістігін, болашағын цифрландырумен тікелей байланысты талдау жүзеге асырылады. Халықаралық деңдейде және Қазақстанда да білім беру саласының қызметін барлық адамдарға қатысты теңестірілу мәселесі көтерілуде. Сондықтан адами капиталды дамытуда білім саласының болашақ даму тенденциясын қозғағанда білімнің цифрлануы мен инклюзивті білім беруді міндетті түрде талдап, біздің еліміздегі жағдайын, мәселелерін талдап, болашағына болжам жасау диссертациялық зерттеудің құндылығын арттырады.

Білім саласының цифрландырылу мәселесі соңғы жылдары көптеп талқыланып, зерттеу жұмыстарының объектісіне айналуда. Осы тұрғыда Е. Амантаевтың диссертациялық жұмысында *«Білім беру саласын цифрландыру төртінші өндірістік революция талаптарына сай экономикаға қажетті сапалы адам капиталын қамтамасыз ететін, елдің бәсекеге қабілеттігін арттыратын білім беру саласын цифрландыру үдерісінің орын алуы, қарқынды дамуы әбден заңды, орынды құбылыс»,* - деген қорытынды ұсынады [164]. Демек, білім беру жүйесін цифрландыру әлемдік тренд. Елдің болашақ бағыты әлемдік тенденцияға қатысты дамуы қажет. Осы тұрғыда еліміздің мемлекеттік саясатының басты бағыты ретінде білім беру саласының цифрландырылуының қажеттілігі бар.

Зерттеуде жаһандық жағдайда білім беру жүйесінің даму деңгейіне байланысты қазақстандық білім беру жүйесінің цифрлану жағдайы ортақ критерийге сәйкес талданады.

Сурет 12 – Білім беру саласын цифрландырудағы негізгі индикаторлар

Жоғарыдағы 12-суретте көрсетілгендей, кез келген елдің білім беру саласын жетілдіру нақты индикаторлармен анықталады. Сондықтан әрқайсысына тоқталып өткен жөн.

Интернетке қолжетімділік білім беру саласында өте маңызды. Осы мақсатта «Цифрлық Қазақстан» мемлекеттік бағдарламасы Қазақстан Республикасы экономикасының даму қарқынын жеделдету және цифрлық технологиялары арқылы халықтың өмір сүру сапасын жақсартуды жүзеге асырады. Бағдарламаны іске асырудың бес негізгі бағытының төртіншісі – «Адами капиталды дамыту» білім экономикасының жаңа жағдайына бейімделуде креативті қоғам құруды мақсат ететін түрлендіру бағыты.

Сурет 13 – БҰҰ деректері бойынша Қазақстан Республикасы E-Government Development Index, EGDI электронды үкіметті дамыту индексі

Ескерту – Әдебиет негізінде құралған [165]


Цифрлық Қазақстанның дамуын әлемдік рейтингтегі елдің алатын орны анықтайды. Цифрлық интеллект индексі (Digital IQ) бойынша Қазақстан цифрландыру жылдамдығы бойынша 20-шы орында. Цифрлық әл-ауқаттың дамуы білім беру саласының ең перспективалы елдер тобына кіруіне мүмкіндік береді. Цифрландыруды дамыту әсіресе білім беру саласында Қазақстанның маңызды стратегиялық бағыттарының бірі. БҰҰ деректері бойынша Қазақстан Республикасы E-Government Development Index, EGDI электронды үкіметті дамыту индексі бойынша 193 елдің ішінде бойынша 24-ші орында [166]. Бұл ТМД және Орталық Азия елдері арасындағы ең жоғары көрсеткіш болып отыр. 2024 жылдың сәуіріндегі Speedtest әлемдік индекс бойынша Қазақстандағы мобильді интернеттің орташа жылдамдығы 43,62 Мбит/с құрады. Бұл 144 елдің ішінде 53-орын [167]. Демек, Қазақстанның цифрландыру жағдайының елді қамтуына кедергілер жоқ. Дегенмен, ол мүлде мәселелер жоқ дегенді білдірмейді.

Күн сайын уақыттың жылдамдығымен білім берудегі цифрландыру жағдайы цифрлық құрылғыларға тәуелді. Яғни, мектептерде, университеттермен кез келген білім беру орындарында цифрлық бағдарламаларды, оқыту құралдарын пайдалану, цифрлық құрылғылармен қамтылу білім беру саласын цифрландырудағы негізгі индикатордың бірі болып табылады.

Білім беру саласын цифрландырудың келесі критерийі цифрлық сауаттылық. Цифрлық құралдар, технологиялар және интернетті қауіпсіз және тиімді пайдалану үшін қажетті білім мен дағдылардың жиынтығы цифрлық сауаттылықты білдіреді. Цифрлық сауаттылық цифрлық тұтынуға, цифрлық құзыреттіліктерге және цифрлық қауіпсіздікке негізделеді.

Цифрлық оқыту контенті білім беру саласының маңызды критерийі болып отыр. Себебі, оқыту контентінің көлемі Қазақстанның білім беру жүйесінің қашықтан оқытуға бейімделе бастауымен өсе бастады.

Яғни, мектептерде, университеттермен кез келген білім беру орындарында цифрлық бағдарламаларды, оқыту құралдарын пайдалану, цифрлық құрылғылармен қамтылу білім беру саласын цифрландырудағы негізгі индикатордың бірі болып табылады.



Сурет 14 – Қазақстан Республикасы бойынша оқу процесінде пайдаланылатын компьютерлер саны

Ескерту – Әдебиет негізінде құралған [168]

14-суретте Қазақстан Республикасы бойынша оқу процесінде пайдаланылатын компьютерлер саны, яғни елдің білім беру саласының цифрлық құралдармен қамтылғаны берілген. Цифрлық сауаттылыққа толыққанды қол жеткізу үшін ел мектептерінің цифрлық құралдармен қамтамасыз етілуі маңызды. Статистикада көрсетілгендей, ең алдыңғы қатарда Түркістан облысы, Алматы облысы, Алматы қаласы, Шымкент қаласы, Қызылорда облысы, Астана қалаларының көрсеткіштері қамтылуы бойынша басқа аймақтармен салыстырғанда алдыңғы қатарда. Демек, цифрлық сауаттылықты арттыру үшін алдымен құралдар яғни, компьютерлермен қамтамасыз етуге мән берілуі керек.

Адам ресурстары білім беру саласының негізгі индикаторы. Себебі, адами капиталды дамытуда білім беруді жетілдірудің маңызды индикаторы цифрлық қызметті дамыту. ол үшін осы саланы жетілдіруде білімді мамандарды тарту маңызды.

EdTech нарығының дамуы, инвестициялар, яғни қомақты қаржыландыруды білім беру саласындағы цифрлық технологияларға инвестиция салу, цифрлық теңсіздікті азайту, яғни цифрлық құрылғылары жоқ табысы төмен, көпбалалы отбасылардың балаларын, мүмкіндігі шектеулі оқушыларды, толық емес отбасылардағы оқушыларды құрылғылармен қамтамасыз ету, цифрлық менеджмент немесе білім беру саласындағы менеджменттің цифрлық технологиялардың негізінде автоматтандырылуы және ашықтығы, яғни білім беру саласындағы басқару, мониторинг және бағалау процестерін ақпараттық-компьютерлік технологиялардың негізінде автоматтандыру. Білім беру саласын цифрландыру субъективизм яғни, жеке адам факторын, сыбайлас жемқорлық қатерін азайтуы артып келеді. Бұл индикаторлар Қазақстанның білім беру жүйесінің цифрландыру процесі жақсы қарқын алып келе жатқанын және білім беру саласында жүзеге асырылып жатқанын көрсетеді.

Қазақстанның қазіргі таңда білім беру жүйесінің цифрлық қызметін жүзеге асыратын edu.kz біріңғай білім беру платформасы жұмыс істейді. Бұл жүйе отандық білім беру жүйесінің біртұтас, қолжетімді жұмыс істеуіне мүмкіндік береді. Мектепке дейінгі білім жалпы білім берудің бірінші деңгейі, орта білім жалпы білім берудің екінші деңгейі, орта арнайы білім жалпы білім берудің үшінші деңгейі, жоғарғы білім жалпы білім берудің төртінші деңгейі аталған цифрлық жүйеге топтастырылған [169]. Цифрлық білім беру ресурстарын оқытушылар сабақ жүргізу үшін, оқушылар өз беттерімен сабаққа дайындалу үшін және анықтамалық материалдар ретінде пайдалана алады. Цифрлық сауаттылық білім алушылардың қазіргі заманғы білім алудың көзі, маңызды элементі болса, оқытушының цифрлық сауаттылығы қауіпсіздіктің негізгі шарты болып табылады (10-кесте).

Кесте 10 – Цифрлық білім беру ресурстары

|  |  |
| --- | --- |
| BilimLand | Оқу бағдарламасына сәйкес әзірленген, мектепте оқытылатын пәндер бойынша интерактивті сабақтар мен факультативтер, сондай-ақ оқушылардың бойындағы ХХІ ғасыр дағдыларын дамытуға және мектеп теориясын іс жүзінде қолдануға арналған қосымша ресурстар. |
| Kundelik | Электрондық күнделік. Бағаларды қою және көру, үй тапсырмаларды беру және көру, қатысу. Оқушылар мен ата-аналарға арналған Kundelik платформасы. Мектеп жаңа мобильді қосымшасы. Бейнесабақтар, мектептер картасы, қашықтықтан оқыту, цифрлік білім беру контенті беріледі. |
| OnlineMektep.org платформасы | Еліміздің үздік педагогтері Үлгілік оқу бағдарламасына сәйкес әзірлеген 24 000-нан астам интерактивті сабақ.  Мұғалімдер мен сынып жетекшілері үшін, оқушылар мен ата-аналар үшін электрондық материалдар. |
| orleu.kz | «Өрлеу» инновациялық технологиялар орталығы.«Edu-Mark» мобильді қосымшасы.  Мобильді электронды күнделік ата -аналар мен оқушыларға барлық тапсырмалар, сабақ тақырыптары мен бағалар туралы үнемі хабардар болуға мүмкіндік береді.  «EduMark 2.0» - бұл қосымша «Bilimal» білім беру платформасына арналған және келесі функционалға ие. Электронды мектеп, электронды колледж, ПедАтт, Цифрлық қызмет көрсету платформасы, |
| SmartNation | Мемлекеттік қызметтерді автоматтандыру және білім беру саласындағы бизнес-процестерді цифрландыру. Мектепке дейінгі білім беру саласында мемлекеттік қызметтерді алу, жалпы орта білім беру саласында мемлекеттік қызметтерді алу, техникалық және кәсіптік білім беру саласында мемлекеттік көрсетілетін қызметтерді алу, кадрлық іс жүргізу және білім берудегі мансап, қаржылық жоспарлау және бухгалтерлік есеп үшін цифрлық құрал қызметтерін жүзеге асырады. |
| EDUS IT платформасы | «Смарт мектеп» қағидасы бойынша мекемеде бірыңғай басқару мақсатында барлық процестерді бір жүйелік бағдарламалық шешімге біріктіру. Колледж, мектеп және балабақша жұмыс процестерін автоматтандыру. Жұмыс үдерістерін сауатты басқаруға арналған аппараттық-бағдарламалық кешен. EDUS оқу үдерістерінің өзара әрекеттесуін, шартты басқаруды, қол жеткізуді бақылауды және кіруді, мұрағаттық және кітапханалық деректер базасын құруды, есептерді жасауды және т.б. біріктіретін және жақсартатын интеграцияны ұсынады |
| Ескерту – Әдебиет негізінде құралған [170-175] | |

Жоғарыдағы 10-кестеде Қазақстан Республикасының білім саласындағы цифрландыру платформалары көрсетілген. Мектепке дейінгі білім беру, жалпы орта білім беру, техникалық және кәсіптік білім беру саласында, жоғары оқу орындарында мемлекеттік көрсетілетін қызметтерді алу, білім беру мен алуды ұйымдастырудың электрондық қызметі жүйеленген. Цифрлық білім беру жүйесі білім алушылар үшін барлық қызметтерді жеңілдетіп қана қоймайды, сонымен бірге қаржы ресурстарын үнемдеу, уақытты тиімді пайдалануға көмектеседі [176].

Жоғары білім саласындағы цифрландыру жағдайына келетін болсақ, Қазақстан Республикасында жоғары білімді және ғылымды дамытудың 2023–2029 жж. арналған тұжырымдамасында дамыту болашағы берілген. Тұжырымдамаға сәйкес, жоғары және жоғары оқудан кейінгі білім беру ұйымдары «smart-университеттер» моделіне сәйкес жұмыс істейді [177]. Қазіргі таңда Қазақстанның университеттерінде Platonus және Univer LMS – оқытудағы менеджмент автоматтандырылған жүйелері қолданылады. Университеттерде цифрлы кітапхана базасы жасалып, ашық оқыту курстары, ғылыми платформалар жұмыс жасайды. Ұлттық білім беру деректер қоры (ҰБДҚ), Big Data және бұлтты технологиялар еліміздегі білім берудің деңгейлерін қамтиды. Ол ақпараттық жүйе 20 мыңнан астам білім беру ұйымдарын, білім басқармалары, мектепке дейінгі ұйымдар, мектептер мен колледждерді қамтиды. Деректер қорында 4,5 млн пайдаланушының жеке мәліметтері мен оқыту барысында қолданылатын материалдық-техникалық база ақпараты мен 2800 көрсеткіш бойынша жалпы статистика жинақталған [178]. Жоғары оқу орындарының цифрлық жұмысы ҰБДҚ-да жүзеге асырылып, ақпараттың бәрін қызметкерлер өз орындарында толтырып, деректерді электронды цифрлы қолтаңба арқылы растай алады. Аталған Ұлттық білім беру деректер қоры Қазақстан Республикасының жоғары оқу орындарының электронды жүйелі жұмыс істеуіне мүмкіндік береді.

Қазақстан Республикасының білім беру жүйесінің цифрландырылу мәселесі адами капиталды дамытуда білім беру саласын жетілдірудің қазіргі және болашақ дамуының маңызды саласы. Сондықтан адами капиталды дамытуда мемлекеттің білім беру саласын зерттеуде осы мәселеге баса назар аударып, қазіргі мәселелерін анықтап, жетілдіру жолдарына ерекше мән беру қажет. Осы тұста Қазақстандағы білім беру саласын цифрландырудағы мемлекеттік саясат тақырыбын зерттеген Е. Амантаевтың жұмысында білім беру салсын цифрландыруды жетілдірудің 5 ықтимал сценарийін көрсетті. Зерттеуші даму сценарийін 4 негізгі факторға байланыстырады. Олар, біріншіден - жаһандану және экономикалық даму, екіншіден - жер шарындағы халық санының өзгеруі, үшіншіден - болашақтағы жұмыс орындары және дағдылар, төртіншіден - технологиялардың дамуымен қатыстырды.

Аталған факторлар негізінде білім беру саласының цифрландырылу болашағы сценарийлері бірінші сценарий бойынша білім беру саласы бұрынғыдай өзгеріссіз қалады деген болжам жасайды. Екінші сценарий аймақтық дамуды болжайды. Үшінші сценарий әлем одан сайын жаһандана түседі деп болжанады. Төртінші сценарий P2P немесе «тең теңіне» яғни, технологиялардың арқасында адамдар арасындағы өзара байланыс дами түседі десе, бесінші сценарий бойынша болашақта білім саласында робореволюция күтіп тұр деген болжам жасайды. Жоғарыдағы сценарийлер зерттеушінің цифрландыруға қатысты маңызды қорытытындысын көрсетеді. Себебі, адамзат 4-ші өнеркәсіптік төңкеріс жағдайында цифрландыру бойынша алға жылжымаса, басқа сценарий күтілмейді [164, б. 4-124].

Қазақстанда білім берудегі цифрлық трансформация картасының әзірленуі осы саланың жетілдірілуіне жасалып жатқан мемлекеттік саясаттың маңызды қызметі. ҚР Оқу-ағарту министрінің 2024 жылғы 9 қыркүйектегі бұйрығымен 2024-2028 жылдарға арналған мектепке дейінгі, орта, техникалық, кәсіптік және орта білімнен кейінгі, арнайы және қосымша білім беру саласындағы мемлекеттік басқарудың цифрлық трансформация картасын білім беру ұйымдарының бизнес ортадағы өзгерістерге тиімді бейімделуге және цифрлық трансформацияларды сәтті жүзеге асыруға мүмкіндік береді.

Картаның негізгі принципі мемлекеттік басқаруды цифрлық трансформациялау бойынша көрсетілген қағидаттарды ескеру қажеттігі. Негізгі міндеттері қазіргі таңда білім саласында орын алып отырған проблемаларды шешуге, реттеуге арналады:

* білім беру ұйымдарына қатысты мемлекеттік деректер қорын жинау арқылы мемлекеттік органдар арасында ақпараттың жылдам берілуін қамтамасыз етеді;
* шығыс құжаттарды цифрлық сәйкестендірумен цифрлық құжаттарға аудару;
* білім беру ұйымдарына кезектерді бөлуде ашықтық пен әділдікті қамтамасыз ету, ресурстарды басқаруды жақсарту және процестің тиімділігін арттыру үшін баллдық үлгілерді енгізу;
* жергілікті деңгейде деректерді пайдалану кезінде әділетсіз шешім қабылдауды жою мақсатында деректерді тіркеуді орталықтандыру;
* процестерде электронды айналымды енгізу барысында жеке адамның қатысын азайту.

Демек, білім беру ұйымдарының қызметінің цифрлануы ашықтық, әділеттілікті қамтамасыз ете отырып, олардың жүйелі жұмыс жасауына жағдай жасайды.

Білім беру саласын цифрландыруда перспективалы технологиялар ретінде:

1. Жасанды интеллект (AI).
2. Блокчейнге негізделген білім беру платформалары.
3. Толықтырылған (AR) және виртуалды шындық (VR).
4. Заттар интернеті (IoT).
5. Геймификация және ойын технологиялары.
6. Бейімделетін оқыту технологиялары.
7. Деректерді талдау технологиялары (Big Data).
8. Виртуалды зертханалар және симуляциялар.
9. Интерактивті және бейімделген оқу материалдары [179].

Жоғарыдағы білім беру саласын цифрландырудағы технологиялар білім беру мен оны ұйымдастыруды жеңілдетіп, білім алушылардың сапалы білім алуына, уақыт пен ақшаны үнемдеуге, білім беруге қатысты мәселелерді шешуде субъективизмді азайтып, әр түрлі сипаттағы жағымсыз әрекеттердің алдын алып, тиым салуға мүмкіндік береді. Сондықтан білім беру саласын цифрландыру мемлекеттік саясаттың басым бағыттарының бірі болып саналады.

Қазақстан Республикасында білім беру саласының келесі маңызды саласы ретінде цифрландырумен қатар инклюзивті білім беру. Цифрландыру білім берудің ақпараттық қорын ыңғайлы пайдалану, ұйымдастыру, менеджменттік қызметке бағытталса, инклюзивті білім беру азаматтардың білім алу жағдайын құқықтық теңестіруе басымдық береді. Инклюзивті білім беру мәселесі диссертациялық зерттеу жұмысында назардан тыс қала алмайды. Себебі елімізде білім берудің осы саласы уақыт өткен сайын жетілдіріліп, мемлекеттік саясаттың басым бағытының бірі болып отыр.

Қазақстан Республикасының білім беру саясатының басты назарын республикадағы 492 арнайы білім беру ұйымдары жұмыс істеуі анықтайды. Оның ішінде 104 психологиялық-медициналық-педагогикалық консультациялар болса, 218 психологиялық-педагогикалық түзету кабинеттері мен 99 арнайы мектептер және 48 арнайы мектепке дейінгі ұйымдар, 13 оңалту орталықтары, 10 аутизм орталықтары жұмыс істейді. Бұл Қазақстанның инклюзивті білім беру саласын қолдау бойынша саясатының дәлелі. Инклюзивті білім беру жағдайында мектепке дейінгі, орта және техникалық, кәсіптік орта ұйымдарында ерекше білім беру қажеттіліктері бар 77 мыңнан астам бала білім алуда. Қазіргі таңда елімізде ерекше білім беру қажеттіліктеріне мұқтаж балаларды қолдау үшін 2,4 мыңнан астам педагог-ассистент жұмыс жасауда [180].

Қоғамдағы мүмкіндігі шектеулі балалардың білім алуы олардың тек білім алғаны жайлы құжаттарды алуымен шектелмеуі қажет. Ең бастысы азаматтардың қоғамға бейімделуі мен әлеуметтенуі маңызды болуы керек.

Инклюзивті білім берудің принциптері:

* әрбір бала өзінше ерекше;
* барлық балалар әлеуметтік даму перспективалары бойынша яғни, құқықтары, достасуы, білім алу, концерттерге және үйірмелерге қатысуы, құқықтары тең;
* әрбір бала өз қарқынымен дамиды, балалар арасындағы қарым-қатынас мейірімділікке, жауап беруге және эмпатияға негізделген;
* балалардың өзара қарым-қатынасы олардың дүниетанымын кеңейтіп, академиялық интеллектісін дамытуға бағытталуы керек.

Мемлекет «Өзгерістер мен толықтырулар енгізу туралы Қазақстан Республикасының кейбір заңнамалық актілерінде инклюзивті білім беру мәселелері бойынша Заңда» 8-бап, 1-1-тармақтарында ерекшелігі бар балаларға білім беруде балалардың жеке даму ерекшеліктерін ескере отырып, білім беру жүйесі шеңберінде білім алуы үшін жағдай жасауға міндеттенеді [181]. Мүмкіндігі шектеулі балалар үшін арнайы білім беру бағдарламаларына сәйкес, мектепке дейінгі және орта білім беру ұйымдары заң бойынша өздеріне қызмет көрсететін аумақта тұратын барлық балаларды және ерекше білім беру қажеттіліктері бар балаларды қабылдауға міндеттілігі аталған заңның 26-бабының 2-тармағында көрсетілген.

Инклюзивті білім беруді қалыпты жағдайға айналдыру үшін шешілуі қажет мәселелер мен қазіргі күнгі кедергілер:

* білім беру орындарындағы педагогтардың мүмкіндігі шектеулі балалармен жұмыс істеуге психологиялық және кәсіби дайын болмауы;
* ата-аналардың өздерінің қалыпты балаларының ерекше балаларымен бірге оқу фактісін қабылдай алмаулары мен қиындықтары;
* балабақшалардың, мектептердің, білім беру орындарының материалдық-техникалық базасының дайын еместігі;
* мүмкіндігі шектеулі балалардың ата-аналарының психологиялық жайсыздық, әлеуметтік остракизм (қорлау, келемеждеу) салдарынан қорқуы.

Жоғарыдағы аталған жайсыздықтар мүмкіндігі шектеулі балалардың жалпы ортаға бейімделулеріне кедергілер болып табылады. Сондықтан қазақстандық қоғамда мүмкіндігі шектеулі баларларды қолдау бойынша жұмыстар қолға алынып, жұмыс барынша күшейтілуде. Бұл саясат Ұлыбританияда 1976 жылдан бастап қолға алынса, біздің елімізде білім беру туралы Заңға 2021 жылы ғана инклюзивті білім беру туралы өзгерістер енгізілді.

Елімізде мүмкіндігі шектеулі балалар яғни, ДЦП, көздері көрмейтіндер (соқырлар), құлағы естімейтіндер (саңырау-мылқаулар), ақыл-ой кемістігі бар балалармен жұмыс істейтін мамандардың жетіспеушілігі байқалады. Осы салада кадр мәселесін шешу мақсатында Қазақстанда дефектолог мамандарды даярлау жұмысы жүргізіліп жатыр. Қазіргі таңда еліміздің 17 жоғары оқу орнында осы салаға арналған мамандар даярлануда. Инклюзивті білім беруді дамытуға жасалып жатқан жұмыстар ерекше балалардың болашақта өзін қоғамның толыққанды мүшесі ретінде сезінуіне мүмкіндік береді.

Инклюзивті білім беру – жаһандық даму жағдайында барлық азаматтардың құқықтарын қорғау мақсатында өмір талабы және халықаралық стандарт. Қазақстанда инклюзивті білім беруді қажет ететін 160 мыңнан астам мүмкіндігі шектеулі балалардың 23%-ға жуығы ғана инклюзивті оқу үдерісіне қатысады [182]. Қазіргі заманның талабына сәйкес адами капиталды даярлауда инклюзивті білім беруді енгізу жолында Қазақстан қиындықтарды еңсеріп, туындаған мәселелерді шешуге тырысуда. Халықаралық тәжірибеге сәйкес инклюзивті білім берудің жұмыс жүйесі:

1. Қазақстандық мектептерде мұғалімнің көмекшісі тьютор (тәрбиеші) енгізіліп, ерекше балалармен жұмыс жасаудың халықаралық жүйесіне бейімділік жүзеге асырылуда.
2. Қазақстан Республикасының педагогтары ерекше балалармен жұмыс құруда бейімделу спортының негіздерін меңгеруде. Бейімделген спорт түрлерін мектеп бағдарламасына енгізу мақсатында арнайы бағдарламалар әзірленуде.
3. Инклюзивті ойындар арқылы білім беру бағытын дамту жолға қойылып, ол процеске ерекше балалармен бірге қарапайым балалар да қатысады.
4. Қайырымдылық ұйымдар инклюзивті қолдау бөлмелерін ашып, балаларды оқытудың әдістері үйретіледі.

Әлемдік тәжірибені зерттей отырып, қазақстандық білім беру жүйесі адами капиталдың ерекше балаларға қатысты инклюзивті білім берудің жүйесін қалыптастыруда деген көзқарасқа негіз бар. Оған мысал ретінде жоғарыдағы негізгі педагогқа тютор қызметінің қосылуы, ерекше балалармен жұмыс құруда бейімделу спортының негіздерін меңгеру, ерекше балалармен бірге қарапайым балалар да қатысуы, қайырымдылық ұйымдардың инклюзивті білім беруді қолдаулары жатады. Демек, қазақстандық білім беру жүйесі инклюзивті білім беру жүйесін назардан тыс қалтырмай оны дамытудың жолдарын қарастырып, жүйесін құруда. Кез келген саланың жұмысының жетістігі сол саланың жүйелі жұмыс жасауымен сипатталады. Сонда ғана тиімді нәтиже болады.

«Қазақстан Республикасының Білім және ғылымды дамытудың 2020–2025 жылдарға арналған мемлекеттік бағдарламасына» сәйкес 2025 жылға қарай мектептердің, балабақшалардың 100 пайызы, колледждер мен жоғары оқу орындарының 70 пайызы инклюзивті білім беру үшін жағдай жасауы тиіс [183]. Қазақстан және әлем үшін инклюзивті білім беру – бұл қазіргі адамдардың санасындағы революция және ашық демократиялық мемлекеттердің адам құқықтарын теңестіру жолындағы таңдауы. Инклюзивті білім беру – БҰҰ-ның бірқатар конвенциялары қолдайтын жаһандық қозғалыс, деп атап көрсетеді Ұлттық білім беру саясатына шолуда [184].

Инклюзивті білім беру принциптері халықаралық қолданысқа 1994 жылы Испанияның Саламанка қаласында ерекше қажеттіліктері бар адамдарға арналған білім беру жөніндегі дүниежүзілік конференцияда енгізілді. Сол кезден бастап, Қазақстан «Баршаға арналған білім» халықаралық бағдарламасына қол қойып, қосылды [185].

Англия инклюзивті білім беруді жүзеге асырған алғашқы ел ретінде әлем елдері үшін ерекше модель ретінде қарастырылады. Инклюзивті білім беруді жүзеге асырып, дамыту үшін ол елдің бірнеше ерекшеліктерін үлгі ретінде алуға болады:

1. Мемлекет арнайы мамандарды дайындау үшін қаражат бөледі.
2. Ерте жастан бастап жоғарғы орта мектепке дейін психологтар мен мұғалімдер ерекше баланы сүйемелдеп, қажетті дағдыларды дамытып, ата-аналарына кеңес беруді жолға қойған.
3. Арнайы оқыту бағдарламаларын әзірлеген.
4. Мүмкіндігі шектеулі баланың мұғалімнен басқа жеке көмекшісі болады. Ол оқу материалын меңгеруге, психологиялық және әлеуметтік мәселелерді шешуде көмек береді [186].

Демек, қазақстандық білім жүйесі азаматтардың білім алу құқығын теңестіруде алдыңғы қатарлы экономикалық дамыған, инклюзивті білім беру жүйесі қалыптасқан Англия сияқты елдердің тәжірибесін зерттеп, тиімді тұстарын алуға болады. Негізгі мақсат қазақстандық адами капиталды дамытуда азаматтардың білім алудағы теңдіктеріне басымдық беру арқылы елдің әрбір азаматтардың білім алуларына жағдай жасау.

Англияның қалыптасқан бұл жүйесі мүмкіндігі шектеулі балалардың өздерін қоғамның толыққанды қатысушысы ретінде сезінулеріне, дамуына және басқаларға пайдалы болуына мүмкіндік береді. Инклюзивті білім беруді дамыту арқылы мүмкіндігі шектеулі балаларды қолдау арқылы бүкіл білім беру жүйесін дамытуға қол жеткізуге болады. Инклюзивті білім беру әрбір адамға тең құқықта және тең жағдайда оқуға мүмкіндік береді.

Халықаралық деңгейде инклюзивті білім беру жүйеленіп жұмыс жасап жатқанымен Қазақстанда қиындықтардың бар екені рас. Әсіресе, ауылдық, аймақтық жерлерде мүмкіндігі шектеулі балалардың тең дәрежеде білім ала алмай отырған жағдайдайлары бар. Оған дәлел ретінде nur.kz ақпараттық порталында жарияланған «Қазақстандағы инклюзивті білім беру: ерекшеліктері мен даму перспективалары» мақаласына мүмкіндігі шектеулі баласы бар аналардың пікірлері. Бұл пікірлерге назар аудару қажет. Себебі олар нақты мәселені басынан кешіріп отырған, мәселеге бет-бет келіп отырған аналар. Ол ананың пікіріне назар аударатын болсақ, *Қызық, инклюзивті білім беру қайда жүзеге асырылады? Мен аутист баланың анасымын, біз Еңбекшіқазақ ауылында тұрамыз. Мектепке алмайды, тек үйден, арнайы пәндер бойынша білім ала аламыз, психолог немесе логопед туралы мүлде сөз жоқ! Есік қаласындағы коррекциялық орталыққа 114 бала барса, шамамен 20 пайызы мектеп оқушылары бола алды. «Ерекше қажеттіліктері бар балаларды қайда оқыту керек?», ерекше балалар үшін, нейротиптік балалар үшін лайықты оқу жағдайлары қашан ұйымдастырылады?* Деген бірқатар өзекті сұрақтарды қояды. Бұл Қазақстанның бір Есік қаласына қатысты емес, сол сияқты ерекше балалары бар аналарға қатысты. Келесі мүмкіндігі шектеулі баласы бар ананың пікірі бойынша *«әлі қоғамдық орта ерекше балаларды қабылдай алмайды. Тіпті жалпы білім беретін мектеп мұғалімдерінің өзі мүмкіндігі шектеулі балалар мен басқа балаларды бірге оқытуға дайын емес»* екендігін айтады. Ата-аналар да өздерінің сау балаларын ерекше балалармен бірге оқуына наразылықтары бар екенін айтады [187]. Сондықтан көптеген мүмкіндігі шектеулі балалары бар аналардың пікірлері мен сұрақтарына сәйкес, мемлекеттік билік мүмкіндігі шектеулі балаларлы оқыту мәселесіне қатысты сұрақтарды әсіресе, ауылдық, аймақтық деңгейде ескеріп, ортақ нақты жұмыс бағдарламаларын құрып, жұмыс істегендері дұрыс. Сонымен бірге қоғамдық ортаға түсіндірме жұмыстары жүргізілуі қажет. Басқа аналар мен жалпы білім беру орындарындағы білім алушылардың ерекше балаларға қатысты көзқарастары өзгереді. Сонда инклюзивті білімге қатысты жұмыстар нәтижелі болады.

https://inbusiness.kz/ ақпаратттық порталының Қазақстанда инклюзивті білім беру қалай қамтамасыз етуге болады деген сұраққа осы саланың маманы, «SATR Center» ЖШС бас директоры Роза Сүлейменованың сұқбатында «*инклюзивті білім беру мәселесін қозғамас бұрын оның маңызын түсінуіміз керек дейді. Инклюзивті білім беру идеясы – еліміздегі барлық балалардың ешбір дискриминациясыз сапалы білім алуға мүмкіндігі болуы, оқуда қиындықтары бар балалардың білім алуына ерекше жағдай жасалуы»* [188]. Осы мақсатта Қазақстанда 2011 жылдан бері инклюзивті білім беруді дамыту жолға қойылуда. 2022 жылы Білім министрлігі балалардың тең білім алу жағдайларына байланысты ерекше білім беру қажеттіліктерін бағалау ережелерін, білім беру ұйымдарында психологиялық-педагогикалық қолдау көрсету ережелерін әзірлеп, бекітті. Бұл заңнамалық өзгерістер мен реформалар инклюзивті білім берудің реттелуін қамтамасыз етеді. Эксперттің пікірінше, құжаттардың жетілдірілуі инклюзивті білім беруді нақтылайды. Өйткені оның күрделілігіне қарай инклюзивтілігі анықталады. «Ерекше білім беру қажеттіліктері бар балалар» санатына жатқызылған балалар топтарына балабақшалар мен мектептердегі ерекше жағдайлар жатады. Практикалық ұсыныстар берілуі маңызды. Олар:

‒ бірінші топ - мінез-құлық және эмоционалдық проблемалары бар балалар;

‒ екінші топ - әлеуметтік-психологиялық, экономикалық, тілдік және мәдени сипаттағы кедергілері бар балалар;

‒ үшінші топ - дамуында кемістігі бар балалар (есту, көру, интеллект, сөйлеу, тірек-қимыл аппараты, психикалық дамуы тежелген және эмоционалдық-еріктік бұзылыстары).

Қазіргі уақытта біздің елімізде ерекше білім беру қажеттіліктері бар балалардың санаттық ерекшеліктері ескерілуі қажет.

«Ерекше білім беруді қажет ететін балалар» мен «мүмкіндігі шектеулі балалар» категорияларын ажырату қажет деп атап көрсетеді эксперт. Екінші санат яғни, «мүмкіндігі шектеулі балалар» категориялары әлеуметтенуге мүмкіндіктері бар, инклюзивті білім алуға қабілетті балалар. Сондықтан оларды адами капитал ретінде осы категориядағы балаларға білім беруді дамытқан жөн [189]. Арнайы білім беру ұйымдарында арнайы жағдай жасау үшін психологиялық-медициналық-педагогикалық консультациялардың ұсыныстары бар балалардың аз ғана бөлігі оқиды. Мысалы, мүмкіндігі шектеулі оқушылардың жалпы санынан 14%-ға жуығы арнайы мектептерде білім алады. Қалған балалар жалпы білім беретін мектептердің оқушылары болып табылады, олар үшін табысты оқу, дамыту және әлеуметтік дағдыларды қалыптастыру үшін жағдай жасалуы керек. Осылайша, біздің еліміз үшін инклюзивтілік принципіне негізделген жалпы білім беруді дамытудың өзектілігі айқын деген қорытынды пікірімен бөлісті Р. Сүлейменова [190].

Алматы қаласы әкімдігінің мәліметі бойынша, 335 білім беру ұйымында, оның ішінде 1757 бала балабақшаның 117-сінде, 2437 оқушы мектептердің 19407-сінде, 4601 ерекше қажеттіліктері бар бала білім алуда. 20 колледждердің үшеуінде арнайы тігінші, шаштараз, гүл өсіруші, ағаш ұстасы, аяқ киім тігуші сияқты мамандықтары бойынша білім алуда. Ведомствоның баспасөз қызметі 2025 жылға қарай қаладағы барлық білім беру ұйымдарының мектепке дейінгі, орта мектеп, техникалық және кәсіптік оқу орындарында инклюзивті білім беру ұйымдастырылатынын хабарлады [191].

Ата-аналардың таңдаулары негізінде оқығысы келмейтін немесе оқи алмайтын ерекше білім беру қажеттілігі бар балалар үшін қалада сегіз арнайы мектеп-интернаты бар. Атап айтатын болсақ, саңырау және нашар еститін балаларға арналған №1 және 5 мектеп-интернаттары, тірек-қимыл аппараты бұзылған балаларға арналған №2 мектеп, зағип және нашар көретін балаларға арналған №4 мектеп, ақыл-ойы бұзылған балаларға арналған №6 және 7 орта мектеп, сөйлеу қабілеті нашар балаларға арналған №9 орта мектеп жұмыс істейді. Олар дамуында әртүрлі ауытқулары бар 2685 баланы арнайы білім беру бағдарламалары бойынша оқытуда. Оның ішінде 2078 бала мүгедіктігі бар балар. Көру қабілеті, сөйлеу қабілеті бұзылған, есту қабілеті, тірек-қозғалыс аппараты, интелектуалды қабілеті бұзылған балар, аутизм спектрімен, ақыл-ойы кем балаларға арналған №13 арнайы мектепке дейінгі ұйым жұмыс істейді. Бұл Алматы қаласындағы «ерекше білім беруді қажет ететін балалар» мен «мүмкіндігі шектеулі балалар» категорияларын оқытуға байланысты жұмыс жасап жатқан білім орындары.

Сонымен инклюзивті білім беру мәселесін зерттеудің нәтижесінде бірнеше қорытындылар алуға болады:

1. Инклюзивті білім беруге қатысты ғылыми ізденістерге сүйенген зерттеулерді көбейту.
2. Инклюзивті білім берудің мазмұндық сипатына байланысты оны қолдаудың жолдарын қарастыру мен қамтылуын көшейту.
3. Білім алуға қолжетімділікті қамтамасыз етуде қалалармен қатар ауыл аймақтарда да инклюзивті білім беруді дамыту қажет.
4. Инклюзивті білім алуға мұқтаж жандардың әлеуметтік, психологиялық, медициналық көмек алуларына комплексті түрде биліктің көмегі қажет, және ол мемлекеттің басым саясатына айналуы керек.
5. Мүмкіндігі шектеулі балалар мен қатар ата-аналарына қамқорлық қолдау шараларының бірі ретінде медиа кеңістікте түсіндірме жұмыстарын кеңейту қажет. Бұл шаралар еліміздегі инклюзивті білім беруді жолға қоя отырып, адами капиталдың тең дәрежеде дамуына мүмкіндік береді.

Адами капиталды дамытудың ең басты шарты білім беру саласының тиімді қызметі ретінде жоғарыдағы қазіргі Қазақстандағы білім беру саласының мәселелерін зерттеу арқылы оның реттелу жолдарын ұсына отырып, елдегі адами капиталдың сапасын дамытуға болатыны дәлелденіп келеді. Тек білімді азамат өз елінің дамуына үлес қоса алатын құнды адами капитал бола алады. Мемлекеттің экономикалық дамуы елдегі ғылым мен білімнің дамуына тікелей мұқтаж. Сондықтан білім мен ғылымды көтермей адами капиталды дамыту мүмкін емес. Осы тұжырымдаманы дәлелдеуге көмектесетін бірден-бір ғылыми зерттеу жұмысы осы зерттеудегі эксперттерден алынған тереңдетілген сұқбаттар болып табылады.

Жалпы еліміздегі білім беру ахуалы елдің білім беру саласындағы қазіргі даму жағдайын сипаттайды. Қазіргі білім беру саласының тенденциясы осы саланың цифрландырылу жағдайы мен инклюзивтілігіне тікелей қатысы бар. Ол болашақта да мемлекеттік саясаттың білім беру саласы мен адами каптиталды жетілдіру саласының басым бағыты болып қала береді. Дегенмен, зерттеу барысында эксперттік тереңдетілген сұқбаттарға сүйене отырып, еліміздегі білім беру саласының адами капиталды дамытудағы рөлі мен оның мәселелері, болашағы анықталды. Білім беру саясатының адами капиталды дамыту бойынша қазіргі ахуалы, білім беру жүйесінің проблемалары, білім беру жүйесінің даму келешегіне қатысты талдау жүргізіліп, ұсыныстар алынып, ғылыми қорытындылар беріліп, бәсекеге қабілетті адами капиталдың сапасын арттырудың «оң» сценарийі жасалды.

Зерттеу барысында библиографиялық және деректемелік базаны талдауға сүйене отырып, ұсынылып отырған тұжырымдамалардың ерекшелігін анықтап, сандық көрсеткіштер мен өңделген мәліметтерге сүйене отырып болжалдарды дәлелдеу, гипотезаны тексеру жүргізілді. Диссертациялық жұмыстың мақсат, міндеттерін орындау үшін эмпирикалық зерттеулерді жүзеге асырып, алынған мәліметтермен ғылыми жаңалықтар негізделді. Қолданбалы зерттеудің тиімді әдісі ретінде 25 эксперттің сұқбаттары өңделді. Конкордация коэффициенттері әртүрлі эксперттердің пікірлерінің сәйкестік дәрежесін объективті түрде анықтауға мүмкіндік береді. Алынған мәліметтер білім беру саласындағы мемлекеттік саясаттың адами капиталды дамытудың шарты ретіндегі қазіргі ахуалын анықтап, білім беру жүйесінің проблемаларын көрсетіп, білім беру жүйесінің даму келешегін болжауға мүмкіндік береді.

Қазақстандағы қазіргі білім беру жүйесінің даму ахуалы, оны дамыту бойынша жасалып жатқан реформалар тиімділігіне қатысты құнды пікірлер ұсынылды. Осы мәселеге қатысты пікірлердің басым көпшілігі қазақстандық білім беру жүйесінің адами капиталды дамытуға қатысты жағдайы даму үстінде, жүйе трансформацияланып, реформаларды жүзеге асыруда деген пікірде. Атап айтатын болсақ, №2-эксперт, аға ғылыми қызметкер, саясаттанушы, PhD, тәжірибесі – 7 жылдан астам, *Қазақстандағы заманауи білім беру жүйесі трансформациялар мен реформалардың белсенді кезеңін бастан кешуде. Жаңа білім беру стандарттарын енгізу, оқу бағдарламаларын жаңғырту және цифрлық технологияларды белсенді пайдалану білім беру сапасын жақсартуға және әлемдік стандарттарға сәйкестікке ұмтылысты айғақтайды.*

*Қазақстанда жүргізіліп жатқан реформалар білім беру жүйесін жаңғыртуға және оның бәсекеге қабілеттілігін арттыруға бағытталған. Оң өзгерістердің ішінде оқытудың үштұғырлы моделін (академиялық, практикалық және зерттеу компоненттері) енгізуді, тілдік дайындықты күшейтуді және оқытудың инновациялық әдістеріне баса назар аударуды атап өтуге болады. Алайда, реформалардың тиімділігі оларды жергілікті жерлерде іске асыруға, педагог кадрларды даярлауға және халықтың барлық топтары үшін білім беру ресурстарының қолжетімділігіне байланысты.*

Эксперт өзінің пікірмен жоғарыдағы тұжырымды нақтылайды. Демек, жүргізіліп жатқан реформалар білім беру жүйесін жаңғыртуға және оның бәсекеге қабілеттілігін арттыруға бағытталған деп адами капиталды дамытуда білім беру жүйесіне байланысты мемлекеттік биліктің жасап жатқан жұмысына қатысты позитивті болжам жасайды.

Осы сұраққа қатысты пікірін білдірген №11-эксперт, Жоғары оқу орнының қызметкері, білім беру мәселесін қызметтегі тәжірибесі – 13 жыл. Жоғарыдағы эксперттің пікірімен конкордация коэффициенттері сәйкес келеді. *Қазақстандағы білім білім беру жүйесінің жалпы ахуалын бағалауына сүйенсек,* *елеулі өзгерістер мен реформалардан өтуде. Мәселен, үш тілді оқытуды енгізу, білім беруді цифрландыру, педагогтардың біліктілігін арттыру, білім беру стандарттары және аккредиттеу, инклюзивті білім беру және халықаралық ынтымақтастық. Сонымен қатар, ауылдық жерлерде білім беру сапасы, ресурстарға қол жеткізудегі теңсіздік және сыбайлас жемқорлық мәселелері сияқты қиындықтар да бар.* Білім беру жүйесінің адами капиталды дамытуға негізделген қызметінің жалпы ахуалын айта келе, оны жүзеге асырудағы қиыншылықтарын да көрсетеді. Яғни, ресурстарға қол жеткізудегі теңсіздік және сыбайлас жемқорлық мәселелерін білім беру саласы жұмысының қиыншылықтары ретінде көрсетеді.

Қазақстандағы білім беру жүйесінің ахуалына қатысты эксперттердің жауаптары толығымен білім саласында жасалып жатқан реформалар жалпы еліміздегі жүргізіліп жатқан түбегейлі модернизацияның бір бөлігі екенін растады. Білім беру саласындағы реформаларды жүргізудің негізгі мақсатының бірі қазақстандық білімнің сапасы мен тиімділігін арттыру, әлемдік деңгейде жеткізу екені мәлім.

Қазақстандағы білім беру саласының қазіргі ахуалына қатысты пікірін білдірген Астана қаласы, Білім министрлігі жанындағы Қоғамдық кеңестің мүшесі, Astana Garden School жекеменшік мектептер желісінің негізін қалаушы және акционері Н. Досыбаев, білім беру жүйесі үлкен реформаларды қажет етеді дей келе, ең үлкен реформалар мектептерде жүргізілуі қажет дейді. «*Мен оқыған мектеп заманауи еді. мектебімде жақсы педагогикалық ұжым болғандықтан ұстаздарға үлкен құрметпен қарадық, олар өз кезегінде бізге құрметпен қарады. Бірақ мен университетке келген алғашқы күннен-ақ мүлдем басқа жағдайлар орын ала бастады. Яғни, білім беру саласының көптеген мәселелері ашыла бастады. Әрі қарай барған сайын сұрақтар көбейді. Бірақ жауабын таба алмадым. Уақыт өте келе бұл сұрақтар мені Кембридж университетіне әкелді. Мен өз бетімше жауап іздей бастадым, елімнің білім беру жүйесіне үлесімді қосу үшін білім беру саласына қызметке келдім»* [192]. Сөйтіп қоғамдық істер мектептегі білім беру жүйесіне оң өзгерістер енгізумен айналысқан Н. Досыбаев Қазақстан Республикасы Білім министрлігінің Білім және балалардың құқықтарын қорғау жөніндегі қоғамдық кеңесінің ресми мүшесі болып сайланды. Өз қызметінің аясында білім беру жүйесінің дамуына, Қоғамдық кеңестің мүшелері ретінде қызметін бақылауға тиісті органның жұмысына оң әсер етуге тырысады. Аталған эксперт қазіргі таңда орта білім беру саласында «Назарбаев Зияткерлік мектептері (NIS)», «Білім-Инновация «Bilim-Innovation», РФММ және жеке халықаралық мектептер сияқты мамандандырылған мектептер түлектерінің білім деңгейі мемлекеттік мектеп түлектерінің деңгейінен ерекшеленеді дей келе, жалпы білімді көтерудің жолдарын ұсынады:

*«Біріншісі – инфрақұрылым. Жеке меншік мектептер мен жалпы білім беретін мемлекеттік мектептердің инфрақұрылымы өте алшақ.*

*Екінші маңызды мәселе – мұғалімдер. Қазақстанның барлық балаларының ішінде мамандандырылған және жекеменшік мектептерде оқитын 5%-ы ғана мықты мұғалімдерді алады. Мұндай мектептердің мұғалімдері қатаң іріктеуден өтеді.*

*Үшінші мәселе – контент, оқулықтар мен оқу құралдары. Мемлекеттік мектептер балаларды тек арнайы уәкілетті орган бекіткен оқулықтармен қамтамасыз етеді. Білім сапасын арттыруда педагогқа оқу материалдарын таңдауға еркіндік беру қажет.*

*Төртінші мәселе – менеджмент, басқару жүйесі. Барлық халықаралық және отандық емтихандар диагностикалық құралдар нақты көрсеткіштерді білдірмейді және пайдалы емес екенін көрсетеді. Мысалы, PISA тестінен жоғары нәтиже мектептерде балаларды алдын ала дайындаудың нәтижесі».*

Эксперттің жоғарыдағы пікірінен мемелкеттік мектептерді мамандандырылған және жекеменшік мектептердің білім жүйесіне бейімдеудің жолдарын қарастырылу анықталады. Пікірінің қорытынды түйіні бойынша білім саласы – мемлекеттік мекеме. Сондықтан қоғам білімнің дамуына араласуы керек. Дәл осындай жағдай әлемнің барлық дамыған елдерінде кездеседі. Мемлекет тек екі функцияны атқаруы керек: қандай ұлтты өсіру керектігін анықтау және қаржыландыру сұрақтары. Бұл шараның жүзеге асырылуын басқаруды, реттеуді, тексеруді қоғам жауапкершілікке алуы керек.

Адами капиталды даярлауда мұғалімнің маңызды қызметтерінің бірі – тәрбие беру. Білім берумен қатар, мұғалім балаларға құндылықтар мен ойлау тәсілдерін жеткізуі керек.

Н. Досыбаевтың адами капиталдың қалыптасуындағы білім мен тәрбиенің мектеп жасындағы рөліне қатысты бірнеше деңгейлерге бөліп қарастырды. Бірінші деңгей базалық – жеке адам. Екіншісі – адамның өз отбасы. Төртінші деңгей – мемлекет, ұлт деңгейіндегі ойы. Бесінші – «Адамзат» – адамзат деңгейінде ойлау, яғни өзін әлемнің адамы ретінде сезіну. Жақсы ұстаз елдің адами капиталын даярлауда ру, ұлт, «бөтен», «біз» деп бөлмей, барлық баланы бірдей жақсы көретін әлемнің адамы болуға тәрбиелеп оқытуы керек. Сонда қазақстандық адами капиталының әлем азаматы санасы қалыптасып, барлық адамдарға бірдей жақсылық жасайтын білімді, мейірімді, бәсекеге қабілетті мәдениетті адами капитал қалыптасады [193]. Қазіргі таңда білім берудің жалпы ахуалы орта мектептердің даму жағдайына байланысты екені эксперттің пікірінің маңызды аспектісі болды.

Қазақстанның білім беру саласының мектеп пен жоғары мектеп қызметінің мемлекеттік билік тарапынан ұйымдастырылуының дербес жүргізілуі қажеттілігі көптеген сұрақтар тудырды, дегенмен екі үлкен саланың дербестігі білім саласының дамуына өзіндік ықпалын тигізері сөзсіз. ҚР Білім министрлігінің ҚР Оқу-ағарту министрлігі және ҚР Ғылым және жоғары білім министрлігі болып бөлінуіне қатысты эксперттік интервьюге қатысқан мамандар пікірлеріне тоқталатын болсақ, олардың басым көпшілігі ортақ пікірде. Мысалы, №14 эксперт, жоғары оқу орнының қызметкері, білім беру мәселесін зерттеумен айналысу тәжірибесі – 20 жылдан астам, саясаттанушы. *«ҚР Білім және ғылым министрлігі Ғылым және жоғары білім министрлігі мен Оқу-ағарту министрлігі болып бөлінуі білім беру саласындағы құрылымдық реформалардың тиімділігін арттыру мақсатында жасалған өте дұрыс шешім болды. Оқу-ағарту министрлігінің құрылуы біріншіден, жоғары оқу орнына дейінгі білім деңгейлері үшін жеке министрлік болып бөлінуі елдегі мыңдаған балабақшалар мен мектептер мен жүздеген колледждерді тиімді басқаруды оңтайландыру мен бірыңғай білім беру стандарттары жүйесін жасауға септігін тигізеді. Екіншіден, елдің ғылыми әлеуетін дамыту мен ЖОО білім беру жүйесін реформалау, ЖОО-на академиялық еркіндік беру мен ғылими зерттеу институттардың әлеуетін арттыру, инновациялық технологияларды енгізу, ғылымды коммерцияландыру, өндіріске енгізу мәселесін жолға қоюға, әлемдік бәсекелестікке жол ашу мәселелерія Ғылым және жоғары білім министрлігінің құзырына берілуі өте орынды болды».* Эксперттің бұл құнды пікірі білім беру жүйесін басқару мен реттеуге қатысты тиімділікті жүзеге асыруға ықпал етеді.

Білім беру жүйесі менеджментінің артықшылықтарына байланысты пікірін білдірген №17 эксперт, ғылыми зерттеу институты, білім беру мәселесін зерттеу тәжірибесі – 13 жыл, ҚР жоғары білім және ғылым министрлігінің жұмыс тобының мүшесі. «*Білім Министрлігінің екі ведомстваға бөлінуінің өзіндік артықшылықтары бар. Бұл әр салада тар мамандандыруға және басқаруды жақсартуға ықпал етуі мүмкін. Білім министрлігі мектепке дейінгі, мектеп және орта арнайы білімге, ал Ғылым және жоғары білім министрлігі университеттер мен ғылыми зерттеулерді дамытуға назар аудара алады. Бұл тәсіл Түркия тәжірибесіне ұқсас, мұнда Ұлттық білім министрлігі (Millî Eğitim Bakanlığı) және Жоғарғы білім кеңесі (Yükseköğretim Kurulu) деп бөлінген. Түркияда әр саланы мамандандырылған басқаруға баса назар аудару, әсіресе білім беру мен ғылыми зерттеулердің сапасын жақсартуда өзінің тиімділігін көрсетті. Дегенмен, бұл модельдің сәттілігі білім беру жүйесінің тұтастығын қамтамасыз ету үшін ведомстволар арасындағы үйлестіру мен өзара әрекеттесу деңгейіне байланысты».*

Жоғарыдағы эксперттің пікіріне сүйенсек, ведомстволар арасындағы үйлестіру мен өзара әрекеттесу деңгейі білім беру жүйесі қызметінің сәттілігіне әсер етеді деген түсінікті береді (Қосымша Б).

Адами капиталды дамытуда мемлекеттің атқарып жатқан ең маңызды жұмыстарының бірі «ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы», «ҚР жоғары білімді және ғылымды дамытудың 2023-2029 жылдарға арналған тұжырымдамасы» сияқты осы саланы дамытуға арналған мақсатты жоспарлар. Олардың осы жұмысты атқарудағы бағдарламалардың рөлі мен ықпалын анықтауда эксперттердің пікірлері өзіндік ерекшелік сипатта болды.

№14 эксперт, жоғары оқу орнының қызметкері, білім беру мәселесін зерттеумен айналысу тәжірибесі – 20 жылдан астам, саясаттанушыпікіріне сүйенсек, *«ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы балабақшадан бастап үздіксіз білім беру мен оқу бағдарламаларының мазмұнын түбегейлі жаңғырту мен кәсіби орта және арнаулы техникалық мамандарды кадрларды даярлауда инновациялық бағдарламаларға иек артады. Нақты қазіргі жағдайларды талдай отырып проблемаларды шешуде өңірлердің ерекшеліктері мен сұранысын қанағаттандыруға тікелей ықпал ететін іс-қимыл жоспарлары индикаторлармен анықталған кешенді тұжырымдамалар деп айтуға болады.*

*ҚР 2023-2029 жылдарға арналған жоғары білім мен ғылымды дамыту тұжырымдамасы өмір бойы білім алу және ғылымды дамытуға бағытталған. Жоғары және жоғары оқу орнынан кейінгі білімнің қолжетімділігін артыруға, озық кадрлармен қамтамасыз етуге арналған. Әсіресе университтерді, ҒЗИ жүйесін реформалау, ғылымды басқарудың жаңа моделін жасау қазақстандық ғылымның әлемдік бәсекеге қабілеттілігін арттыруға ықпал етуі тиіс».*

Демек, білім беруді дамыту тұжырымдамалары білім берудің барлық деңгейлерін жаңғыртуға кешенді тәсілді көздейді. Оларға білім беру бағдарламаларын жаңарту, оқытудың заманауи технологияларын енгізу, педагогтардың біліктілігін арттыру және білім беру мекемелерінің инфрақұрылымын жақсарту жөніндегі шаралар кіреді. Бұл бастамалар адами капиталды дамытуға ықпал ететін тұрақты және бәсекеге қабілетті білім беру жүйесін құруға бағытталған деген қорытындыға келуге негіз бар.

Зерттеудің келесі маңызды бөлігі Қазақстандағы қазіргі білім беру жүйесіндегі басты проблемалары мен инклюзивті білім беру, білімді цифрландыру жағдайы сұрақтары болып табылады.

№9 эксперт, жоғары оқу орнының қызметкері, білім беру мәселесін зерттеумен айналысу тәжірибесі – 15 жылдан астам, әлеуметтанушы, PhD. Инклюзивті білім беру мен цифрландыруды дамытудағы оң өзгерістердің оң жақтарымен қатар мәселелерін де атап көрсетті.

«*Қазақстанның қазіргі білім беру жүйесі білім сапасының біркелкі еместігі, сыбайлас жемқорлық, білікті педагогтардың жетіспеушілігі және оқу бағдарламаларының өзектілігі сияқты бірқатар маңызды мәселелерге тап болып отыр. Инклюзивті білім беру мен цифрландыруды дамытудағы оң өзгерістерге қарамастан, жүйелі көзқарас пен инвестицияны талап ететін күрделі міндеттер бар. Тұрақты жақсартуларға қол жеткізу үшін бар проблемаларды шешу, педагогтарға қолдау көрсету және инфрақұрылымды дамыту, сондай-ақ студенттердің барлық санаттары үшін сапалы білімге тең қолжетімділікті қамтамасыз ету бойынша жұмысты жалғастыру қажет».*

Яғни, инклюзивті білім беру жүйесі барлық оқушылардың қажеттіліктерін қанағаттандыруға бағытталғанымен, бірақ бұл жүйені толыққанды жүзеге асыру әлі де көптеген қиындықтарды қамтитыны белгілі.

Мектепке дейінгі және орта мектептердегі адами капиталды дамытуға қатысты қызметтің жағымды және жағымсыз тұстары, реттеудің жолдары, Болон жүйесі енгізілгеннен кейінгі жоғары білім саласындағы артықшылықтар мен кемшіліктер, оның адами капиталды дамытуға қатысты дәрежесі, қалалық, аймақтық елді мекендердегі білім беру жүйесінде айырмашылықтар мәселелері мен орын алған қиындықтарға қатысты пікірлер топтастырылды. Пікірлердің ортақ корреляциясына сүйене отырып, Қазақстанның мектепке дейінгі және орта мектептерінде адами капиталды дамытуға бағытталған қызметтің оң және теріс тұстары анықталды. Позитивті пікірлер ішінде сыни ойлауды, шығармашылықты және балалардың жан-жақты дамуына ықпал ететін жаңа білім беру стандарттары мен бағдарламаларын енгізуді атап өту, ерте даму мен тәрбиеге баса назар аудару болашақта табысты оқытудың негізін қалауға көмектеседі, ал әртүрлі үйірмелер мен секцияларды дамыту балаларға әртүрлі іс-шаралармен айналысуға мүмкіндік береді. Алайда, жағымсыз жақтарына тоқталсақ, мысалы, қалалық және ауылдық мектептер арасында ресурстардың біркелкі бөлінбеуі, бұл білім беру сапасының нашарлауына әкеледі. Сондай-ақ, кейбір мұғалімдердің төмен мотивациясы мен біліктілігінің жоқтығын атап өтуге болады, бұл оқытуға теріс әсер етеді, ал оқу бағдарламасының шамадан тыс жүктелуі сабақтан тыс жұмыс пен шығармашылыққа аз уақыт қалдырады. Бұл мәселелерді реттеу үшін мектептер арасында қаржыландыруды ұлғайту және ресурстарды біркелкі бөлу, мұғалімдерге арналған біліктілікті арттыру және ынталандыру бағдарламалары, сонымен қатар сабақтан тыс жұмыстар мен шығармашылық сабақтарды қамтитын оқу бағдарламаларын оңтайландыру ұсынылады.

Қазақстанда жоғары білім беру саласында Болон жүйесін енгізудің артықшылықтары мен кемшіліктеріне қатысты пікірлерге тоқталатын болсақ, артықшылықтардың ішінде бірыңғай білім беру стандарттарының арқасында студенттер мен оқытушылардың ұтқырлығын арттыру, түлектерді халықаралық еңбек нарығында бәсекеге қабілетті ететін қазақстандық дипломдарды шетелде тануды жеңілдетуді және жоғары білім мен ғылыми қызметтің сапасын жақсартатын ғылыми зерттеулер мен академиялық алмасу бағдарламаларын ынталандыруды атап өтуге болады. Дегенмен, уақыт пен ресурстарды қажет ететін және уақытша қиындықтар мен қарсылықты тудыруы мүмкін жаңа стандарттарға бейімделу қажеттілігі сияқты кемшіліктер де бар. Сондай-ақ, Болон жүйесінің талаптарын ресми орындауға байланысты білім беру сапасын арттыру мүмкіндігі және білім беру бағдарламаларын қайта құру және оқытушылардың біліктілігін арттыру қажеттілігі бар. Жалпы, Болон жүйесі мамандарды даярлау сапасын және олардың халықаралық стандарттарға бейімделу қабілетін жақсарта отырып, қазақстандық жоғары білімнің әлемдік білім беру кеңістігіне интеграциялануына ықпал етеді.

Қазақстандағы білім беру жүйесінде қалалық және өңірлік елді мекендер арасындағы айырмашылықтарға қатысты қалалық мектептерде әдетте жақсы жабдықтар, білікті тәрбиешілер және білім берудің жоғары сапасына ықпал ететін оқу бағдарламаларының әртүрлілігі олардың айырмашылықтарын сипаттайды. Аймақтық елді мекендерде көбінесе заманауи білім беру ресурстарына қолжетімділік шектеулі, бұл оқыту сапасына әсер етеді. Сондай-ақ, шалғайдағы елді мекендерде білікті мұғалімдерді тарту және сақтау қиындықтары бар, бұл мұғалімдердің тапшылығына әкеледі. Бұл проблемалар қалалық және ауылдық мектептер арасындағы білім сапасының алшақтығын тудырады.

Диссертациялық зерттеу жұмысының эксперттік сұқбат мазмұнының маңызды болжамы ретінде білім беру жүйесінің даму мүмкіндіктерін болжауға сүйеніп, білім беру жүйесін дамыту арқылы бәсекеге қабілетті, адами капиталдың сапасын арттырудың «оң» сценариі жасалды.

Білім беру жүйесін дамыту арқылы бәсекеге қабілетті адами капиталдың сапасын арттырудың «оң» сценарийі бірнеше негізгі аспектілерді қамтиды (15-сурет).

Сурет 15 – Білім беру жүйесін дамыту арқылы бәсекеге қабілетті адами капиталдың сапасын арттырудың «оң» сценарийі

Бұл сценарийді жүзеге асыру үшін мемлекеттің, оқу орындарының, бизнес пен қоғамның келісілген күш-жігері, сондай-ақ тұрақты қаржыландыру мен жүйелі мониторинг қажет болады. Нәтижесінде тұрақты экономикалық өсім мен әлеуметтік прогреске ықпал ететін адами капитал сапасының айтарлықтай жақсаруын күтуге болады. Болашақта ұлттық білім беру басымдықтары айқындалған, ақпараттық, технологиялық жетістікткерге арқа сүйенген әлемдік бәсекеге қабілетті білім беру жүйесінің сценариін көреміз.

Тараудың адами капиталды дамытуда білім беру саласындағы мемлекеттік саясаттың инновациялық механизмдері, реттелу жолдары мен болашағына қатысты SWOT-талдау ұсынылады.

Күшті жақтары:

* *мемлекеттік билік тарапынан білім беру жүйесінің тиімді трансформациясы мен реформалары жүйенің жаңаруына әкеледі;*
* *білім берудің барлық деңгейлерінің білім мен тәрбиеге негізделген бағдарламаларға сүйенуі тиімді, жүйелі жұмысты көрсетеді;*
* *мектепке дейінгі және жалпы білім беретін мектептерде адами капиталды дамыту – қоғамның болашағын қалыптастырудың негізгі аспектісі ретінде сыни ойлауды қалыптастыру, адамның тұлғалық қалыптасуы мен әлеуметтенуіне ықпал етеді;*
* *білім беру саласының мемлекеттік жекеменшік әріптестікті жолға қою арқылы инфраструктура, материалдық қамтамасыз етілу, білім алушылардың тамақпен қамтылуы т.б. мәселелерді шешуге мүмкіндікті жоғарылатады;*
* *білім беру саласына қатысты мемлекеттік бағдарламалардың айқындылығы ұлттық, аймақтық, ауылдық деңгейлердегі мәселелерді қамту мүмкіндігі;*
* *білім беру саласының инклюзивтілігі мен цифрландырудың тиімділігі еліміздегі адами капиталдың дамуы мен еңбек нарығындағы бәселестікке қабілетті болуға мүмкіндік береді;*
* *білім беру саласының интеграциясы қазақстандық білім беру жүйесінің әлемдік деңгейде дамуына, білімді адами капиталдың бәсекеге қабілетті бола алады;*
* *білім мен тәжірибенің сабақтастығы өмірге икемді адами капиталдың даярлануына алып келеді.*

Әлсіз жақтары:

* *билік жүйесінің тиімді трансформациялануы мен модернизациясының әлемдік бәсекелестікте әлі де әлсіздігі жүйедегі орын алып отырған жемқорлықтың салдары болып табылады;*
* *білім беру саласын жетілдіруге қатысты бағдарламаларды даярлауда ғылымның қатысының аздығы орын алып отыр. Бағдарламаны даярлау барысында шетелдік тәжірибелерді зерттеп, солардың тиімдісіне сүйене отырып орындау нәтижелі болар еді. Осы мақсатта Финляндия өзінің инновациялық оқыту әдістемелерімен, әр оқушыға жеке көзқарасқа назар аударумен, мұғалімдердің күшті қолдауымен және білім беру процесінде технологияны белсенді қолданумен танымал. Сондай-ақ, STEM біліміне, сыни ойлауды дамытуға және білім беру мекемелері мен индустрия арасындағы тығыз ынтымақтастыққа баса назар аударылатын Сингапурдың тәжірибесін зерттеген жөн;*
* *заманауи білім бағдарламаларының мазмұнын игертетін біліктіліктің кадрлар мен балабақшалар мен мектептерді басқару менеджменті ақсап тұр. Он-жиырма жыл басқарған директорлар әлі де отыр және басталған ротация тәртібі аяқсыз қалды*. *Осы процесті қайта қолға алу қажет. Басшыларды аттестациялау формальды деңгейден аспай отыр және ауылдық, аймақтық деңгейде білім мекемелерін қаржыландырудың ашықтық жүйесін енгізу керек. Мектептерде мамандарды жұмысқа қабылдаудың конкурстық тәртібі де формальды күйінде қалып, тамыр-таныстыққа жол беріліп, тәжірибесіз жаңа келген жас мамандар жұмыссыз қалуда. Мамандарды жүмысқа қабылдауда сыбайластық, жемқорлық сақталып отыр. Кадр мәселесін шешетін реформалар мен жаңа конкурстық жүйе керек. Ауылдық елді мекендердегі білім мекмелеріне қажетті жағдайларды, инфрақұрылымдарды жасау жергілікті әкімдердің жұмыстарына да тікелей қатысты және бұл мәселеде біліксіз, формальды сайланған ауыл әкімдері қауқарсыздық танытып отыр;*
* *білім мен ғылымға деген қаржының әлемдік дамыған елдермен салыстырғанда төмен болуы бұл салалардағы бәсекелестіктің аздығына әкеледі. Бәсекелестік аз жерде даму әлсірейді.*

Мүмкіндіктер:

* *қазақстандағы білім беру жүйесінің түбегейлі трансформациясы жағымды даму сценарийін көрсетеді. Жаһандық трендке айналып отырған білімді цифрландыру мен инклюзивті білім беру, білім алушының еркіндігі, сыни көзқарасы мен қоғамдық әлеуметтену жағдайының жағымды ахуалы байқалады;*
* *мемлекеттік бағдарламалары толық іске асыруды жеделдету мен жүзеге асыруда өкілетті билік пен азаматтық қоғамның өкілдерін бақылау тетіктеріне көбірек тарту орын алуда. Қазақстанда соңғы жылдары бұл саланы жақсартуға айтарлықтай күш-жігер жұмсалуда. Қазақстандағы мектепке дейінгі және жалпы білім беретін мектептердегі адами капиталды дамыту білім берудің сапасы мен қолжетімділігін арттыру, қаржыландыруды ұлғайту, сыбайлас жемқорлықпен күрес, инклюзивті білім беруді дамыту және цифрландыруды қамтитын кешенді тәсілдері талап етіледі. Педагогтардың кәсіби дамуы үшін қолайлы жағдай жасау және олардың тұрғылықты жері мен әлеуметтік жағдайына қарамастан барлық балаларға тең мүмкіндіктерді қамтамасыз ету маңыздылығы арттырылады;*
* *сыни ойлауды дамытуға және білім беру мекемелері мен индустрия арасындағы тығыз ынтымақтастыққа баса назар аударылатын жағдайда оң даму орын алары сөзсіз;*
* *мемлекеттік биліктің білім мен ғылымға жан жақты қолдауы, әсіресе қаржылық қолдауы ұлттық экономиканың дамуына, адами капиталдың бәсекелестікке сай дамуына жағымды мүмкіндік береді;*
* *адами капиталды дамытуда білім мен ғылым саласын реттеу мен ұйымдастыруда мемлекеттік бағдарламалар мен ұлттық жоспарлардың орындалуын жүйелі басқару тиімді нәтижелер береді.*

Қатерлер:

* *сапасыз менеджмент білім беру жүйесін дамытуға қатысты бағдарламалардың жүзеге асырылуын тежейді. Ол өз кезегінде билік пен қоғамның байланысын күрделендіреді. Азаматтық қоғам институттарының бақылау қызметіне кедергілер келтіруі мүмкін;*
* *білім беру жүйесінің тиімді қызметін жүзеге асыруда орын алған мәсселелер әсіресе сыбайлас жемқорлық, билік жүйесіндегі басқарудағы олқылықтар білім беру саласын кешенді тоқырауға әкеледі;*
* *қазіргі Қазақстанда орын алып отырған білім беру саласындағы күрделі мәселелер интеллектуалды адами капиталдың ағынына әкеледі. Сондықтан зерттеуде анықталғандай жүйедегі жемқорлық, білім беру жүйесіндегі кемшіліктер, білім беру мен практиканың алшақтығы, ғылымның қолданбалықтан қарағанда әлі де іргелі сипатта болуы, мамандардың өз мамандықтары бойынша жұмыспен қамтыла алмауы, әлеуметтік қаматамасыз етілудің әлсіздігі, лайықты жалақы сияқты көптеген сұрақтар әсіресе білімді жастардың шетелге кетуіне себеп болады. Еліміздің болашағы білімді, денсаулығы мықты, кәсіби маманданған жастар десек, олар еліміздің экономикалық дамуының кепілі. Сондықтан осындай адами капиталды сақтап қалу еліміздің саясатының басты приоритеті болып қалуы керек;*
* *шетелдік тәжірибені назардан тыс қалдырмаған жөн. Жоғары сапалы және тиімді шетелдік білім беру жүйесі өзінің инновациялық оқыту әдістемелерімен, әр оқушыға жеке көзқарасқа назар аударумен, мұғалімдердің күшті қолдауымен және білім беру процесінде технологияны белсенді қолданумен танымал. Сондай-ақ, STEM біліміне, сыни ойлауды дамытуға және білім беру мекемелері мен индустрия арасындағы тығыз ынтымақтастыққа баса назар аударылатын Сингапурдың тәжірибесі оңтайлы. Егер әлемдік тәжірибе ескеріліп, зерттеліп, тәжірибеде қолданылысқа ие болмаған жағдайда отандық білім беру жүйесінің әлемдік бәсекелестікте үлкен қиындықтарға ұшырау қаупі орын алады. Оның ең айқын көрінісі білімді адами капиталдың шетелге ағыны.*

Жоғарыда ұсынылған SWOT-талдау зерттеудің жағымды, жағымсыз жақтарын анықтай отырып, болашқтағы білім беру саласының мүмкіндіктері мен болашағына болжам жасауға ықпал етті.

*Қорытынды.*

Қорыта келе, Қазақстанның білім беру саласы елдің экономикалық дамуына жағдай жасайтын адами капиталды даярлауда жағымды сипатта дамуда деп айта аламыз. Елдің қазіргі таңдағы жүргізіп отырған саясаты білімді адами капиталды қалыптастыруда қарқынды бағытта. Әрине кемшіліктер мен олқылықтар да бар. Соған қарамастан соңғы жылдары білім беру саласының барлық деңгейлері жаһандық дамудың қадамымен өзгерістерге сәйкес әрекет етуде. Зерттеулерге сүйене отырып, білім беру жүйесінің тиімділігін арттыру қадамдары бойынша нақты ұсыныстар беріледі:

1. Мектепке дейінгі білім беру бойынша, сапалы мектепке дейінгі мекемелердің қолжетімділігін кеңейту үшін қаржыландыруды ұлғайту, тұрақты тренингтер мен курстар арқылы тәрбиешілердің біліктілігін арттыру, балаларды жан-жақты дамытуға бағытталған ерте даму бағдарламаларын енгізу, тәрбиешілердің жалақысын арттыру ұсынылады.
2. Орта білім беру саласы бойынша, сыни тұрғыдан ойлау мен практикалық дағдыларға баса назар аудара отырып, оқу бағдарламаларын жаңғырту, оқу процесін жақсарту үшін цифрлық технологиялар мен платформаларды енгізу, ынталандыру және кәсіби өсу жүйелері арқылы мұғалімдерді қолдау және ынталандыру ұсынылады.
3. Орта техникалық білім беру саласы бойынша, оқу орындарының материалдық-техникалық базасын жаңарту, өзекті оқу бағдарламалары мен тәжірибелерін құру үшін өнеркәсіппен ынтымақтастық, дуалды білім беруді дамыту, теория мен практиканың үйлесіміділігі ұсынылады.
4. Жоғары білім және ғылым саласы бойынша, ғылыми зерттеулер мен инновацияларды қолдау үшін гранттық бағдарламаларды енгізу, тәжірибе және білім алмасу үшін шетелдік университеттермен және ғылыми орталықтармен ынтымақтастық, студенттер мен оқытушылар үшін академиялық ұтқырлық бағдарламаларын дамыту ұсынылады.
5. Білім берудің қазіргі таңда орын алып отырған олқылықтарымен бірге жағымды жақтары да көп. Цифрлы білім беру жүйесі елдің жақандық трендке сәйкес дамуына мүмкіндік беріп отыр. Адами капиталды дамытуда білім берудегі инклюзивтілік білім алушыларды теңестірудің бір маңызды формасы ретінде қарастырылып, жүзеге асырылу деңгейі артып келеді. Сондықтан осы саладағы жұмыстар үздіксіз жалғастырылуды талап етеді.

**ҚОРЫТЫНДЫ**

Қазақстан Республикасының адами капиталды дамытуда білім беру саласының трансформациялануы мен жан жақты модернизациялануының ғылыми-теориялық аспектілерін, халықаралық тәжірибесін және еліміздегі эволюциялық даму тәжірибесін, қазіргі ахуалын талдау мен болашағын болжауда келесі нәтижелерге қол жеткізуге мүмкіндік берді:

* 1. Диссертациялық жұмыс барысында ғалымдардың адами капиталдың дамуы білімге инвестиция салумен маңызды деген тұжырымдарға сүйенген классикалық және неоклассикалық теориялары зерделенді. Аталған теориялар жалпығылыми әдістерге сүйене отырып, бағыттары бойынша классификацияланды. Білім беруді әлеуметтік-саяси процесс ретінде қарастыратын тұжырымдамалар білім беруді үнемі қозғалыстағы процесс ретінде түсіндіріп, адамзаттың дамуымен бірге адами капиталдың дамитынын айғақтады. Демек, адами капиталдың дамуы мемлекеттегі білім беру саясатының жағдайына байланысты екені анықталды.
  2. Адами капиталды дамытуда білім берудің заңнамалық-құқықтық негізін талдау үшін Қазақстан Республикасы және халықаралық құжаттар талданды. Қазақстан Республикасының білім беру жүйесі Біріккен Ұлттар Ұйымының Адам құқықтары бойынша білім беру және оқыту туралы декларациясына сәйкес жұмыс жасауда. Халықаралық және отандық құжаттардың негізгі мазмұны барлық адамның тең құқылы үздіксіз білім алуын қамтамасыз ету. Қазақстанның міндеті барлық адамға тең мүмкіндік беріп қана қоймай, жетілдіру, дамытуды жалғастыру. Мемлекеттің білім саласын дамытудағы бағыты «ҚР мектепке дейінгі, орта, техникалық және кәсіптік білім беруді дамытудың 2023–2029 жылдарға арналған тұжырымдамасы» және «ҚР жоғары білімді және ғылымды дамытудың 2023–2029 жылдарға арналған тұжырымдамасы» дей келе, осы бағыттар бойынша жоспарға сәйкес жұмыс жүргізілуде. Бұл білім берудің салалық бағытта дамуына мүмкіндік береді. Эксперттердің сұқбаттарына сүйене отырып, адами капиталды дамыту мен интеллектуалды құндылықты сақтап қалуға қатысты барлық салалардың мемлекеттік бағдарламалары кешенді жұмыс жасауы қажет екендігі анықталды.
  3. Еуропалық білім беру жүйесі білім беру саласындағы адами капиталды дамытудың ең тиімді шетелдік тәжірибе ретінде талданды. Еуропаның білім беру жүйесінің артықшылығы ретінде білім алушылардың теңдігі, таңдау еркіндігі мен сабақтастығы болып табылады. Мемлекеттік білім беру жүйесін ұйымдастыру, реттеу ашық, демократиялық стандарттарға сүйенген басқару органдары жүйесінің жиынтығы ретінде қарастырылды. Адами капиталды даярлауда білім берудің басты принципі өмір сүруге икемді әлеуметтік тұлғаны дайындау.
  4. Қазақстан Республикасының адами капиталды дамытуға арналған білім беру жүйесіндегі реформаларға талдау жасалып, тәуелсіздік алған жылдардан бүгінге дейінгі білім беру жүйесінің трансформациясы Қазақстанның білім беру жүйесінің құрылымы сатылы адами капиталды дамытуда үздіксіз білім беру жүйесіне сүйенетіні анықталды. Яғни, адами капиталдың білім арқылы дамуы үздіксіз дамуды қажет ететіндігі дәлелденді. Білім жүйесі адамға тек білім беріп қоймай сонымен бірге тәрбие беріп, азаматтық пікірді, қалыптастырады. Қазақстан Республикасында білім беру жүйесін ұйымдастыру мен реттеу бойынша жүргізілген реформаларға сәйкес заңнамалық актілер талданып, білім беру жүйесінің модернизациялануы мен трансформациясы талданып, даму кезеңдері анықталды.
  5. Жаһандық трендке айналып отырған интеллектуалды адами капиталдың ағыны елдегі білім беру саласының жағдайына тікелей байланысты. Әлемдік бәсекеге қабілетті білім беру жүйесін дамыту арқылы елдің білімді адами капиталын сақтап қалу мүмкіндігі болады. Себебі, экономикалық өсім, техника, ғылым, білімнің жаһандану процесіне сәйкес тұрақты дамуы адами капиталдың елге қызметіне байланысты. Сондықтан білім беру жүйесі мен адами капиталды ұлттық дамудың басты шарты ретінде бірегей қарауды басымдыққа алып, кешенді зерттеуді күшейту қажет.
  6. Қазақстан Республикасының адами капиталды даярлауда білім беру саласын басқаруда жүргізіп отырған саясатының тиімділігі оның құрылымдық басқарудағы жүйелілігіне байланысты. Әрбір жаңадан келген министрлер өз идеясымен басқаруға тырысып, жаңа реформаларды енгізеді. Бұл өз кезегінде білім саласының дамуына емес, тежелуге әкеледі. Сондықтан адами капиталды дамытуда білім беру саласына қатысты мемлекеттік саясат ұлттық жоспар мен мемлекеттік бағдарламалардың аясында жүргізілуі қажет. Сонда жүйелі басқарудың арқасында үздіксіз дамуға қол жеткізуге болады.

Диссертациялық жұмыстың алынған нәтижелеріне байланысты төмендегі ұсыныстар беріледі:

1. Адами капиталды дамыту мақсатында білім беру саласын мемлекеттік басқару үздіксіз даму үстінде. Дегенмен реформалардың тиімді жүзеге асырылуы мен мемлекеттік бағдарламалар мен ұлттық жоспарларға қол жеткізіу үшін басқарудағы жүйелелік принципінің орындалуы маңызды.
2. Мемлекеттік бағдарламалардың орындалу барысын әр жыл сайын мониторинг жасап, азаматтық қоғам тарапынан қадағалауды жолға қою керек. Бұл өз кезегінде билік пен азаматтық қоғамның ашықтық байланысын қамтамасыз етеді.
3. Білім беруді жетілдіруде еуроодақ елдерінің ұтымды тәжірибесі қабылданғанымен олқылықтар орын алуда. Жоғары оқу орындарында әсіресе аймақтық деңгейде білім беруді ұйымдастыруда Болон жүйесінің жұмысы иммитациялық сипатта болып отыр. Атап айтатын болсақ, Болон жүйесінің негізгі принциптері білім берудегі еркіндік, таңдау, ұтқырлылық толыққанды жүзеге асырылмай келеді. Бұл жүйенің толық жұмыс істеуі қазақстандық білім жүйесінің интеграциялануына алып келеді. Отандық білім беру жүйесінің әлемдік стандарттарға ұмтылуына жол ашады. Сондықтан аймақтық жоғары оқу орындарында осы жүйенің шынайы жүзеге асырылуы үшін ұйымдастырушылық жұмыстар жүргізілуі қажет.
4. Адами капиталды даярлауда білім берудің негізгі принципі адамның қоғамдық әлеуметтенуі болуы шарт. Себебі көптеген жоғары білімі бар азаматтар қоғамда өз орындарын таба алмай жатады. Сондықтан адами капиталды даярлауда білім мен қатар тәрбиенің маңызын түсіну қажет. Жоғары мектеп пен университет білім алушыларының әлеуметтенуінде еріктілер рөлі жоғары. Қоғамдық мәселелерге бейжәй қарамайтын азамат басқа адамға да көмектесіп және өмірден өз орынын да таба алады. Осы мәселені аймақтық деңгейде де қолға алған дұрыс.
5. Соңғы жылдары білім беру саласының жағымды болашағы ретінде педагог мамандықтарын таңдаған түлектердің біріңғай ұлттық тестілеу бойынша жоғары балмен оқуға түсіп жатқандықтары болашақта білімді мұғалімдердің келетінін көрсетеді. Оларды педагог мамандықтарына тартудың әртүрлі жолдары қарастырылуда. Соның бірі басқа мамандықтармен салыстырғанда шәкіртақыларының жоғарылығы. Мемлекеттің тарапынан атқарылып отырған бұл қадамдар білім берудің болашағына жасалып отырған оң шешімдер. Педагог мамандарды қолдау үнемі жалғасып отыруы қажет.
6. Мемлекеттік бағдарламада 2029 жылға дейін ІЖӨ-нен 1% процентке дейін ғылым саласына қаржы бөлу жоспарлануда. Әлемдік рейнтингте 81 орынды алып отырған Қазақстан үшін осы көрсеткішті жетілдіру маңызды. Ғылым мен білімді қолдаған мемлекеттер ғана үлкен жетістіктерге жететіні белгілі.

Диссертациялық зерттеуде жүргізілген талдаудың нәтижелері және жасалған ұсыныстар тиісті органдарының адами капиталды дамыту үшін білім беру саласын мемлекеттік басқару шешімдерін әзірлеу үшін ғылыми-әдістемелік негіз бола алады деп есептеуге болады.

Сонымен бірге адами капиталды дамытудың шарты ретінде білім беру саласындағы мемлекеттік саясаттың ахуалы, басым бағыттары, мәселелері, болашағын саясаттану ғылымы тұрғысынан және басқа ғылымдармен кешенді зерттеуге қажеттілік бар.

**ПАЙДАЛАНЫЛҒАН ӘДЕБИЕТТЕР ТІЗІМІ**

1 Беккер Г. Воздействие на заработки инвестиций в человеческий капитал // https://libertarium.ru/69974. 10.11.2024.

2 Schultz T.W. Investment in Human Capital: The Role of Education and of Research. – NY.: Free Press, 1971. – 272 р.

3 Фишер С., Дорнбуш Р., Шмалензи К. Экономика / пер. с англ. – М.: Дело, 1993. – 864 с.

4 Самуэльсон П.А., Нордхаус В.Д. Экономика / пер. с англ. – М., 1997. – 800 с.

5 Маршалл А. Принципы политической экономии: в 3 т. / пер. с англ. – М.: Прогресс, 1983. – Т. 1. – 418 с.; 1984. – Т. 2. – 310 с.; 1984. – Т. 3. – 350 с.

6 Блауг М. Вальрас Леон // В кн.: 100 великих экономистов до Кейнса / пер. с англ. – СПб.: Экономикус, 2008. – С. 55-58.

7 Джевонс В.С. Политическая экономия / пер. с англ. – СПб., 1905. – 140 с.

8 Глен А. Великие инвесторы: практические уроки: Бенджамин Грэхема, Джона Темплтона, Джорджа Сороса, Чарльза Мангера, Уоррена Баффета, Филипа Фишера, Энтони Болтона, Питера Линча / пер. с англ. – М.: Альпина Паблишер, 2014. – 317 с.

9 Блауг М. Теория благосостояния Пигу // В кн.: Экономическая мысль в ретроспективе. – М.: Дело, 1994. – С. 551-553.

10 Блауг М. Экономическая мысль в ретроспективе / пер. с англ. – М.: Дело ЛТД, 1994. – 687 с.

11 Mincer J. Investment in Human Capital and Personal Income Distribution Wayback Machine // Journal of Political Economy. – 1958. – Vol. 66, Issue 4. – P. 281-302.

12 Туроу Л. Будущее капитализма / пер. с англ. – Новосибирск: Сибирский хронограф, 1999. – 430 с.

13 Hansen L.P. Generalized Methods of Moments: A Time Series Perspective // In book: International Encyclopedia of the Social and Behavior Sciences. – NY., 2000. – P. 101-112.

14 Eckaus R.S. Dynamic Models of Domestic and International Trade. unpubl. doc. dis. – Cambridge, 1954. – 222 p.

15 Арон Р. Этапы развития социологической мысли / пер. с фр. – М., 1992. – 608 с.

16 Белл Д. Социальные рамки информационного общества // Новая технократическая волна на Западе: сб. ст. – М., 1986. – С. 330-342.

17 Друкер П.Ф. Эпоха разрыва: ориентиры для нашего меняющегося общества. – М.: Вильямс, 2007. – 336 с.

18 Тоффлер Э. Сверхборьба // В кн.: Третья волна. – М., 2004. – С. 31-50.

19 Balán J., García A. El sector privado de la educación superior // In book: Los temas críticos de la educación superior en América Latina. – México, 1997. – Vol. 2. – P. 9-91.

20 Bracey G.W. The Second Bracey Report on the Condition of Public Education // The Phi Delta Kappan. – 1992. – Vol. 74, Issue 2. – P. 104-108.

21 Brunner J.J. Legitimidad y financiamiento // In book: Toward a Philosophy of Education. – NY., 1969. – Vol. 1. – 518 p.

22 Clark B. The higher education system: Academic organization in cross-national perspective. – London, 1983. – 330 p.

23 McLean M. The Curriculum: A Comparative Perspectives. – London, 2018. – 258 p.

24 De Groof J. Balancing Freedom, Autonomy and Accountability in Education. – Nijmegen, 2012. – Vol. 1. – 2012. – 314 р.

25 Nagel A-K., Martens K., Windzio M. Transformation of education policy. – London: Palgrave Macmillan, 2010. – 284 р.

26 Neave G. The European Dimension in Higher Education: An excursion into the Modern use of Historical Analogues // In book: Higher education and the nation state: The International Dimension of Higher Education. – Oxford, 2001. – Р. 13-73.

27 Altbach Ph. The Complexity of Higher Education: A Career in Academics and Activism // In book: The Forefront of International Higher Education. – Boston, 2013. – P. 1-31.

28 Dale R. NLP in a post-truth world // Natural Language Engineering. – 2017. – Vol. 23, Issue 2. – P. 319-324.

29 Reichert S. The role of universities in regional innovation ecosystems. – Brussels, 2019. – 106 p.

30 Hartley M., Ruby A. Higher Education Reform and Development: The Case of Kazakhstan. – Cambridge, 2017. – 208 p.

31 Bridges D. Education Reform and Internationalisation: The Case of School Reform in Kazakhstan. – Cambridge, 2014. – 208 p.

32 Huisman J., Smolentseva A., Froumin I. 25 years of transformations of higher education systems in post-soviet countries. – Cham, 2018. – 494 p.

33 Булатбаева А.А., Мынбаева А.К. Контент-анализ казахстанских интернет сайтов по образовательной политике // Вестник КазНУ. – 2013. – №2(39). – С. 29-37.

34 Иватова Л.М. Подготовка резерва кадров в системе государственной службы Республики Казахстан // Евразийский союз: вопросы международных отношений. – 2013. – №1(2). – С. 118-122.

35 Кусаинов А. Развитие образования: проблемы и перспективы. – Алматы: Изд-во «ROND&A», 2005. – 280 с.

36 Нуртазина Р.А. Образовательная политика Республики Казахстан в условиях глобализации: автореф. … док. полит. наук: 23.00.02. – Алматы, 2005. – 49 с.

37 Нурмагамбетов А.А. Образовательная политика Республики Казахстан в контексте трансформации системы высшего образования. – Алматы: Казак университетi, 2002. – 354 с.

38 Фрумин И.Д. Образовательная политика: практика анализа: путеводитель по курсу. – М.: ЦИОП, 2002. – 168 с.

39 Мынбаева А.К., Таубаева Ш.Т., Булатбаева А.А. и др. Образовательная политика: теории и концепции, тенденции и стратегии развития. – Алматы: Қазақ университеті, 2014. – 228  с.

40 Maudarbekova B., Kashkinbayeva Z. Internationalization of Higher Education in Kazakhstan // Procedia - Social and Behavioral Sciences. – 2014. – Vol. 116. – P. 4092-4097.

41 Кузембайулы А., Абиль Е.А. История Казахстана. – Костанай, 2006. – 350 с.

42 Бекишев К. Тенденции развития системы образования в Республике Казахстан // Русский журнал общей химии. – 2013. – №83(3). – С. 594-603.

43 Абдирайымова Г.С., Буркитбаев М.М. Стратегия высшего образования Казахстана в Европейской перспективе // Высшее образование в контексте Болонского процесса: науч.-метод. сб. – Алматы, 2014. – C. 65-88.

44 Амантаев Е.. Қазақстандағы білім беру саласын цифрландырудағы мемлекеттік саясат: қазіргі жағдайы және келешегі: 8D03106: док. PhD. … дис. – Астана, 2024. – 130 б.

45 Байшань Г. Государственная политика в сфере образования в современном Казахстане: дис. … док. PhD: 8D03106. – Астана, 2024. – 148 с.

46 Негиши Т. История экономической теории / пер. с англ. – М., 1995. – 461 с.

47 Смит А. Исследование о природе и причинах богатства народов / пер. с англ. – М.: Эксмо, 2007. – 960 с.

48 Петти В., Смит А. и др. Классика экономической мысли: сочинения. – М.: Эксмо-Пресс, 2000. – 895 с.

49 Dedolko J.V. Human Capital Concept Evolution in the Context of Scientific Knowledge Stages Dynamics // Humanitarian Vector. – 2021. – Vol. 16, Issue 5. – P. 8-17.

50 Schultz T.W. On economics and politics of agriculture // Bulletin of the American Academy of Arts and Sciences. – 1978. – Vol. 32, Issue 2. – Р. 10-31.

51 Schultz T.W. Investment in Human Capital: The Role of Education and of Research. – NY., 1971. – 272 p.

52 Mayo A. Making human capital meaningful: recognizing people as the source of all intellectual capital // Knowledge Management Review. – 1999. – Vol. 16, Issue 4. – Р. 26-29.

53 Bowman M.J. Education and economic growth: an overview // Education and Income: World Bank staff working paper. – Washington, 1980. – Issue 402. – P. 92-103.

54 Kendrick J.W. The Accounting Treatment of Human Investment and capital // Review of Income and Wealth. – 1974. – Vol. 20, Issue 4. – P. 439-468.

55 Добрынин А.И., Дятлов С.А., Цыренова Е.Д. Человеческий капитал в транзитивной экономике: формирование, оценка, эффективность использования. – СПб.: Наука, 1999. – 309 с.

56 Маркс К. Капитал. – СПб., 2018. – 512 с.

57 Маршалл А. Принципы экономической науки: в 3 т. / пер. с англ. − М.: Прогресс, 1993. – Т. 1. – 414 с.

 58 Mincer J. Investment in Human Capital and Personal Income Distribution // Journal of Political Economy. – 1958. – Vol. 66, Issue 4. – P. 281-302.

59 Глущенко В.М., Пронькин Н.Н., Симаков А.И. Роль образования в человеческом капитале // <http://edrj.ru/article/07-07-20>. 05.03.2024.

60 North D. Institutions, Institutional Change and Economic Performance. – Cambridge, 2002. – 152 р.

61 Аузан А.А. Трансформация неформальных институтов: опыт полевого исследования // Экономическая политика. – 2015. – Т. 10, №3. – С. 61-67.

62 Шерстюк Ю.О. Сущность экономической категории образования // Теоретическая экономика. – 2020. – №10(70). – С. 96-100.

63 Осипов А.М. Социология образования: очерки теории. – Р-на-Д.: Феникс, 2006. – 501 c.

64 Дюркгейм Э. О разделении общественного труда // <http://www.ckp.ru/biblio/d/dur_labour.htm>. 20.03.2024.

65 Parsons T. Social Systems and The Evolution of Action Theory. – NY., 1977. – 440 р.

66 Merton R.K. Social Theory and Social Structure // Sociological researches. – 1992. – Issue 2-4. – P. 118-124.

67 Парсонс Т. Социальная система / пер. с англ. – М., 2018. – 529 с.

68 Соломатина Е.Н. Социология конфликта. Изд. – 2-е, испр. и доп. – М.: Юрайт, 2024. – 192 с.

69 Гаевская Е.Г., Левченко Е.Н. Некоторые аспекты проблемы интеграции Казахстана в международное образовательное пространство // <http://www.elenag.freenet.kz/download/publication_2_2.doc>. 05.04.2024.

70 Защиринской О.В., Белобрыкиной О.А., Николаевой Е.И. Понимание и коммуникация: когнитивный контекст содержательно-смысловых конструктов: монография. - СПб., 2018. – 132 с.

71 Бордавская Н.В., Реан А.А. Педагогика. – СПб.: Питер, 2001. – 304 с.

72 Kneller G.F. Introduction to the Philosophy of Education. – NY.: John Wiley and Sons, 1971. – 128 р.

73 Гогин Д.Ю. Государственная образовательная политика Российской Федерации на современном этапе: дис. … канд. полит. наук: 23.00.02. – М., 2005. – 218 c.

74 Гладышева А.В., Горбунова О.Н., Голубева Л.Ф. Образовательная компонента человеческого капитала как один из важнейших факторов поддержания конкурентоспособности государства в условиях информационного общества // Социально-экономические явления и процессы. – 2013. – №9. – С. 22-26.

75 Қазақстан Республикасының Конституциясы // <https://www.akorda.kz/kz/official_documents/constitution>. 05.04.2024.

76 Всеобщая декларация прав человека: утв. резолюцией Генеральной Ассамблеи ООН от 10 декабря 1948 года, №217А(III) // <https://www.un.org/ru/documents/decl_conv/declarations/declhr.shtml>. 05.04.2024.

77 Международный пакт об экономических, социальных и культурных правах: утв. резолюцией Генеральной Ассамблеи от 16 декабря 1966 года, №2200А(XXI) // <https://www.un.org/ru/documents/decl_conv.> 05.04.2024.

78 Международная конвенция о ликвидации всех форм расовой дискриминации: утв. резолюцией Генеральной Ассамблеи от 21 декабря 1965 года, №2106(XX) // <https://www.un.org/ru/documents/decl_conv.> 05.04.2024.

79 Конвенция о ликвидации всех форм дискриминации в отношении женщин: утв. резолюцией Генеральной Ассамблеи от 18 декабря 1979 года, №34/180 // <https://www.un.org/ru/documents/decl_conv/conventions.> 05.04.2024.

80 Конвенция о статусе апатридов: утв. 28 сентября 1954 года Конференцией полномочных представителей, созванной в соответствии с резолюцией Экономического и Социального Совета от 26 апреля 1954 года, №526А(XVII) // <https://www.un.org/ru/documents/decl_conv.> 05.04.2024.

81 Конвенция о статусе беженцев: утв. 28 июля 1951 года Конференцией полномочных представителей по вопросу о статусе беженцев и апатридов, созванной в соответствии с резолюцией Генеральной Ассамблеи от 14 декабря 1950 года, №429(V) // <https://www.un.org/ru/documents/decl_conv.> 05.04.2024.

82 Стандартные правила обеспечения равных возможностей для инвалидов: утв. резолюцией Генеральной Ассамблеи от 20 декабря 1993 года, №48/96 // <https://www.un.org/ru/documents/decl_conv/conventions.> 05.04.2024.

83 Принципы Организации Объединенных Наций в отношении пожилых людей. Сделать полнокровной жизнь лиц преклонного возраста: утв. резолюцией Генеральной Ассамблеи от 16 декабря 1991 года, №46-91 // <https://www.un.org/ru/documents/decl_conv/conventions/oldprinc.shtml>. 05.04.2024.

84 Международная конвенция о защите прав всех трудящихся-мигрантов и членов их семей: утв. резолюцией Генеральной Ассамблеи от 18 декабря 1990 года, №45/158 // <https://www.un.org/ru/documents/decl_conv.> 05.04.2024.

85 Основные принципы обращения с заключенными: утв. резолюцией Генеральной Ассамблеи от 14 декабря 1990 года, №45-111 // <https://www.un.org/ru/documents/decl_conv/conventions/prisoners_.> 05.04.2024.

86 Конвенция о правах ребенка: утв. резолюцией Генеральной Ассамблеи от 20 ноября 1989 года, №44/25 // <https://www.un.org/ru.> 05.04.2024.

87 Комаров В.В. Образование в ландшафте ООН // Экономика образования. – 2013. – №5(78). – С. 12-23.

88 Международная Конвенция о ликвидации всех форм расовой дискриминации (Нью-Йорк, 7 марта 1966 г.) // Ведомости Верховного Совета СССР. – 1969. – №25, ст. 219.

89 Конвенция о ликвидации всех форм дискриминации в отношении женщин (Нью-Йорк, 18 декабря 1979 г.) // Ведомости Верховного Совета СССР. – 1982. – №25(2151), ст. 464.

90 Конвенция о статусе апатридов (Нью-Йорк, 28 сентября 1954 г.) // https://base.garant.ru/2541076/?ysclid=m92d2ven5o989107755. 05.05.2024.

91 Конвенция о статусе беженцев (Женева, 28 июля 1951 г.) // <https://constitution.garant.ru/act/right/megdunar/2540374/>?. 05.05.2024.

92 Стандартные правила обеспечения равных возможностей для инвалидов: утв. резолюцией Генеральной Ассамблеи ООН от 20 декабря 1993 года, №48/96 // <https://www.un.org/ru/documents/decl_conv>. 05.05.2024.

93 Конвенции о правах инвалидов: утв. резолюцией Генеральной Ассамблеи от 13 декабря 2006 года, №61/106 // https://www.un.org/ru. 05.04.2024.

94 Конвенции и соглашения. 2010-2019 годы // <https://www.un.org/ru/documents/decl_conv/conv2010.shtml>. 15.04.2024.

95 Международные документы в сфере образования // <https://iaar.agency/iaar/mezhdunarodnye-dokumenty-v-sfere.> 15.04.2024.

96 Білім саласындағы нормативтік-құқықтық актілер материалдары // <https://kvmk.edu.kz/index.php/kz-KZ/2016-02-01-05-04-32/bilim.> 15.04.2024.

97 Қазақстан Республикасының Заңы. Білім туралы: 2007 жылдың 27 шілдесі, №319 қабылданған // <https://adilet.zan.kz/kaz/docs.> 25.04.2024.

98 Қазақстан Республикасының Заңы. Қазақстан Республикасының кейбір заңнамалық актілеріне жоғары оқу орындарының академиялық және басқару дербестігін кеңейту мәселелері бойынша өзгерістер мен толықтырулар енгізу туралы: 2018 жылдың 4 шілдесі, №171 // https://adilet.zan.kz/kaz. 25.04.2024.

99 Қазақстан Республикасының Заңы. Ғылым туралы: 2011 жылдың 18 ақпанда, №407 қабылданған // <https://adilet.zan.kz/kaz/docs.> 25.04.2024.

100 Қазақстан Республикасының Заңы. Педагог мәртебесі туралы: 2019 жылдың 27 желтоқсанда, №293 // <https://adilet.zan.kz/kaz/docs.> 25.04.2024.

101 Қазақстан Республикасы Білім және ғылым министрінің Бұйрығы. Білім берудің барлық деңгейінің мемлекеттік жалпыға міндетті білім беру стандарттарын бекіту туралы: 2018 жылдың 31 қазанда, №604 бекітілген // <https://adilet.zan.kz/kaz/docs/V1800017669>. 25.04.2024.

102 Қазақстан Республикасы Білім және ғылым министрінің Бұйрығы. Жоғары және (немесе) жоғары оқу орнынан кейінгі білім беру ұйымдарында оқытудың кредиттік технологиясы бойынша оқу процесін ұйымдастыру қағидаларын бекіту туралы: 2011 жылдың 20 сәуіресі, №152 // https://adilet.zan.kz/kaz/docs/V1100006976. 05.04.2024.

103 2050 стратегиясының білім беруге қатысты мазмұнына қатысты контент анализ // <http://www.voyant-tools.org/?corpus.> 25.04.2024.

104 Стратегиялар мен бағдарламалар // <https://www.akorda.kz.> 05.05.2024.

105 Казақстан Республикасының Президенті К.-Ж. Тоқаев. Сындарлы қоғамдық диалог – Қазақстанның тұрақтылығы мен өркендеуінің негізі: Қазақстан халқына жолдау // <https://www.akorda.kz/kz/addresses>. 05.05.2024.

106 Қазақстан Республикасы Үкіметінің Қаулысы. Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасын бекіту туралы: 2023 жылдың 28 наурызда, №249 // <https://adilet.zan.kz/kaz/docs>. 05.05.2024.

107 Глобальный инновационный индекс 2023 года // <https://www.wipo.int/pressroom/ru/articles/2023/article_0011.html>. 05.05.2024.

108 Зуева Е.Н. Образовательные модели в современном мире // Философско-гуманитарные науки: сб. науч. ст. – Минск, 2019. – С. 359-366.

109 Образование: сокрытое сокровище: основные положения докл. / Международная Комиссия по образованию для XXI века. – М., 1996. – 31 с.

110 Kluczowe dane o edukacji w Europie 2012 // <https://ruj.uj.edu.pl/entities/publication>. 05.05.2024.

111 Sielatycki M. Kompetencje nauczyciela w Unii Europejskiej // Ksztalcenie nauczycieli w szkole wyzszej: wyb. zagad. – Wroclaw, 2008. – S. 13-21.

112 Савина А.К. Образование в европейском Союзе // Проблемы современного образования. – 2014. – №2. – С. 53-64.

113 Conceptualizin Inclusive Education and Contextualizin­ it within the UNICEF Mission / UNICEF. – NY., 2014. – 56 p.

114 Сорбонская декларация – 1998 год / Национальный центр развития высшего образования // <https://enic-kazakhstan.edu.kz/ru/bologna_.> 05.05.2024.

115 Болонский процесс историческая справка (до 2010 года) // <https://www.econ.msu.ru/ext/lib/>. 05.05.2024.

116 Masaev S.N. et al. Assessment of the application of the Universal Competencies // Journal of Physics. – 2020. – Vol. 1691. – P. 012020-1-012020-7.

117 The Global economy.com/Business and economic data for 200 countries // <https://ru.theglobaleconomy.com/>. 15.06.2024.

118 Education Index // <https://gtmarket.ru/ratings/education-index>. 15.06.2024.

119 Human Capital Index 2020 / World Bank // <https://gtmarket.ru/ratings/human-capital-index>. 15.06.2024.

120 Жоғары білім беру бойынша әлемдегі үздік университеттердің рейтингі // <https://gtmarket.ru/ratings/the-world-university-rankings>. 15.06.2024.

121 Мусаев А. Трансформация высшего образования: модели мировых университетов и перспективы для Кыргызстана // <https://mnenie.akipress.org/unews/un_post:38377>. 15.06.2024.

122 Что изменилось в сфере образования и науки за годы Независимости // <https://www.inform.kz/ru/chto-izmenilos-v-sfere-obrazovaniya-i.> 15.06.2024.

123 Қазақстан Республикасы Оқу-ағарту министрінің Бұйрығы. Тиісті типтердегі және түрлердегі мектепке дейінгі, орта, техникалық және кәсіптік, орта білімнен кейінгі, қосымша білім беру ұйымдары қызметінің үлгілік қағидаларын бекіту туралы: Қазақстан Республикасы Оқу-ағарту министрінің 2022 жылдың 31 тамызда, №385 бекітілген //  [https://adilet.zan.kz/rus.](%20https://adilet.zan.kz/rus.) 15.06.2024.

124 Қазақстан Республикасы Оқу-ағарту министрінің Бұйрығы. «Мектепке дейінгі тәрбие мен оқытудың үлгілік оқу бағдарламаларын бекіту туралы» Қазақстан Республикасы Білім және ғылым министрінің міндетін атқарушының 2016 жылғы 12 тамыздағы №499 бұйрығына өзгеріс енгізу туралы: 2022 жылдың 14 қазанда, №422 бекітілген // <https://adilet.zan.> 15.06.2024.

125 Білім беру, ғылым және инновациялар статистикасы // https://stat.gov.kz/industries/social-statistics/stat-edu-science-inno/. 15.06.2024.

126 Меншік нысаны бойынша жалпы білім беретін мектептер саны // https://bala.stat.gov.kz/kz/obscheobrazovatelnye-shkoly-po-formam. 17.06.2024.

127 Қазақстан Республикасының Президенті Қ.-Ж. Тоқаев. Әділетті мемлекет. Біртұтас ұлт. Берекелі қоғам: Қазақстан халқына жолдауы // <https://www.akorda.kz/kz/addresses>. 17.06.2024.

128 Постановление Правительства Республики Казахстан. Об утверждении пилотного национального проекта в области образования «Комфортная школа»: утв. 30 ноября 2022 года, №963 // https://adilet.zan.kz /rus/docs/P2200000963. 17.06.2024.

129 «Ұлттық қор – балаларға» жобасы бойынша // [https://www.gov.kz/ memleket/entities/minfin/press/news/details.](https://www.gov.kz/%20memleket/entities/minfin/press/news/details.) 17.06.2024.

130 Техникалық және кәсіптік білім беру // [https://www.gov.kz/ memleket/entities/aqmola-edu/activities/4130?lang](https://www.gov.kz/%20memleket/entities/aqmola-edu/activities/4130?lang). 17.06.2024.

131 Система высшего образования в Казахстане / Национальный центр развития высшего образования // <https://enic-kazakhstan.edu.kz/ru.> 17.06.2024.

132 Образовательные гранты общественного фонда «Қазақстан халқына» // <https://qazaqstanhalqyna.kz/ru/programs/17-charity-ru/190/>. 17.06.2024.

133 Қазақстандағы жоғары білім беру жүйесі // <https://enic-kazakhstan.edu.kz/ru/reference_information/sistema-vysshego.> 23.06.2024.

134 Мониторинг реализации программы академической мобильности обучающихся (Блок 3. Пункт 1): аналит. справка / Национальный центр развития высшего образования. – Астана, 2023. – 42 с.

135 QS World University Rankings // [https://www.educationindex.ru/ articles/university-rankings/qs/](https://www.educationindex.ru/%20articles/university-rankings/qs/) 23.06.2024

136 Рекордное количество казахстанских вузов вошло в мировой рейтинг вузов QS WUR // <https://www.gov.kz/memleket/entities/edu/press.> 23.06.2024.

137 Наука Казахстана за годы Независимости // [https://baraev.kz/ novosti/2161-nauka-kazahstana-za-gody-nezavisimosti.](https://baraev.kz/%20novosti/2161-nauka-kazahstana-za-gody-nezavisimosti.) 23.06.2024.

138 Қазақстан Республикасы Президенттінің Жарлығы. Қазақстан Республикасының ғылымын дамытудың 2007-2012 жылдарға арналған мемлекеттік бағдарламасы туралы: 2007 жылдың 20 маусымда, №348 бекітілген // <https://adilet.zan.kz/kaz/docs/U070000348_>. 23.06.2024.

139 Казахстанская наука в цифрах // <https://www.gov.kz.> 23.06.2024.

140 Национальный доклад по науке // <https://www.gov.kz/.> 23.06.2024.

141 Карова Е.А. Человеческий капитал как фактор экономического роста // Экономика и предпринимательство. – 2016. – №12, ч. 1(77-1). – С. 165-168.

142 Иващенко М.А., Реутов Н.Н. Трудовой и интеллектуальный капитал как разновидность человеческого капитала // Современные научные исследования и инновации. – 2018. – №1(81). – С. 55-65.

143 Шишкина  С.В. Формы и причины интеллектуальной миграции // Вестник Костромского государственного университета им.  Н.А. Некрасова. – 2009. – Т. 15, №2. – С. 181-185.

144 Боришполец К.П. Подходы к изучению интеллектуальной миграции // В кн.: Интеллектуальная миграция в современном мире.   ‒ М., 2014. – С. 26-29.

145 Барлық ағындар бойынша сыртқы көші-қондағы айырмашылық // <https://taldau.stat.gov.kz/kk/NewIndex/GetIndex/2929754>. 10.07.2024.

146 Білім деңгейі бойынша 15 жастан жоғары жастағы халықтың сыртқы көші-қоны – кетуі // <https://taldau.stat.gov.kz/kk/NewIndex.> 10.07.2024.

147 Мамандығы бойынша 15 жастан жоғары жастағы халықтың сыртқы көші-қоны – кетуі // <https://taldau.stat.gov.kz.> 10.07.2024.

148 Сколько казахстанских студентов учится за рубежом? // <https://standard.kz/ru>. 10.07.2024.

149 Обучение зарубежом // <https://standard.kz/ru>. 10.07.2024.

150 Байгазина А. «Утечка мозгов»: почему казахстанцы с высшим образованием мигрируют? // <https://inbusiness.kz/ru/last/utechka.> 10.07.2024.

151 Дарибай А. Какие страны выбирают казахстанцы по «Болашаку» // <https://tengrinews.kz/article/diplom-ne-garantiya-pochemu-iz-kazahstana.> 10.07.2024.

152 Куда утекают мозги // <https://tengrinews.kz/article/diplom.> 10.07.2024.

153 «Диплом не гарантия». Почему из Казахстана утекают мозги // <https://tengrinews.kz/article/diplom-ne-garantiya-pochemu-iz.> 10.07.2024.

154 Особенности высшего образования в ОАЭ // <https://unistudy.kz>. 10.07.2024.

155 Решится ли проблема утечки мозгов в Казахстане? // <https://tengrinews.kz/article/diplom-ne-garantiya-pochemu-iz.> 10.07.2024.

156 Преобразование технического и профессионального образования и подготовки для успешной и справедливой трансформации: стратегия ЮНЕСКО на 2022-2029 гг. // <https://unesdoc.unesco.org/ark:/48223/pf.> 10.07.2024.

157 К чему будут готовы выпускники при академической свободе // https://informburo.kz/stati/vysshee-obrazovanie-v-kazahstane-chto-dast. 10.07.2024.

158 Қазақстан халықаралық кеңістікте: жоғары білім беруді интернационалдандыру қарқын алуда // <https://www.bilim.expert/.> 10.07.2024.

159 Сколько иностранцы платят за образование в Казахстане и какие выгоды получает страна // <https://informburo.kz/stati/skolko-inostrancy.> 17.07.2024.

160 Петрухин А. Казахстан в международном пространстве: интернационализация высшего образования набирает обороты // [https://www.bilim.expert/post/%](https://www.bilim.expert/post/%25). 17.07.2024.

161 Исаев Н.М. Қазақстандағы білім беру саласын цифрландыру жағдайына саясаттанулық талдау // Қоғам және Дәуір. – 2024. – №4(84). – Б. 65-75.

162 Погорельская А.М. Интернационализация системы высшего образования в Казахстане (2022-2023 гг.): преемственность курса или смена ориентиров? // Высшее образование в России. – 2024. – Т. 33, №1. – С. 68-86.

163 Количество обучающихся по двудипломным программам (2018-2023 гг.) // https://enic-kazakhstan.edu.kz/. 17.07.2024.

164 Амантаев Е.Ә. Қазақстандағы білім беру саласын цифрландырудағы мемлекеттік саясат: қазіргі жағдайы және келешегі: 8D03106: док. PhD. ... дис. – Астан, 2024. – 130 б.

165 Индекс развития электронного правительства Казахстан // <https://statbase.ru/data/kaz-e-government-development-index/>. 17.07.2024.

166 Ашықтық, сенімділік және өзектілік: қазақстанда тарифтерді реттеу процесі жаңартылды // <https://www.gov.kz/memleket/entitie.> 17.07.2024.

167 Глобальный индекс Speedtest // <https://www.speedtest.net.> 17.07.2024.

168 Қазақстан Республикасы бойынша оқу процесінде пайдаланылатын компьютерлер саны // <https://taldau.stat.gov.kz/kk>. 17.07.2024.

169 Біріңғай білім беру платформасы // <https://my.edu.kz/kz>. 17.07.2024.

170 BilimLand // <https://bilimland.kz/kk>. 17.07.2024.

171 Kundelik // <https://portal.kundelik.kz/>. 17.07.2024.

172 OnlineMektep.org платформасы // <https://onlinemektep.org>. 17.07.2024.

173 Orleu.kz // <https://cit-orleu.kz/>. 17.07.2024.

174 SmartNation // <https://smartnation.kz/kz/tko>. 17.07.2024.

175 EDUS IT платформасы // <https://edus.kz/>. 17.07.2024.

176 Исаев Н.М. Жоғары білім жұмсақ күш құралы ретінде: Қазақстандық кейс // Вестник Евразийского национального университета имени Л.Н. Гумилева. – 2024. – №4(149). – С. 156-169.

177 Қазақстан Республикасы Үкіметінің Қаулысы. Қазақстан Республикасында жоғары білімді және ғылымды дамытудың 2023-2029 жылдарға арналған тұжырымдамасын бекіту туралы: 2023 жылдың 28 наурызда, №248 бекітілген // <https://adilet.zan.kz/kaz/docs.> 21.07.2024.

178 Білім беру саласындағы жаңа технологиялар // <https://egov.kz/cms/kk/education/projects>. 21.07.2024.

179 Карту цифровой трансформации в сфере образования разработали в Казахстане // <https://mail.kz/ru/news/kz-news/kartu-cifrovoi.> 21.07.2024.

180 Инклюзивті және арнайы білім беру // [https://www.gov.kz/ memleket/entities/edu/activities/54654?lang=kk](https://www.gov.kz/%20memleket/entities/edu/activities/54654?lang=kk). 21.07.2024.

181 Закон Республики Казахстан. О внесении изменений и дополнений в некоторые законодательные акты Республики Казахстан по вопросам инклюзивного образования: принят 26 июня 2021 года, №56-VII // <https://adilet.zan.kz/rus/docs/Z2100000056>. 21.07.2024.

182 Баймаханқызы Б. Қазақстанда инклюзивті білім беру саласы қалай дамып жатыр? // <https://inbusiness.kz/kz/news/kazakstanda-inklyuzivti.> 21.07.2024.

183 Қазақстан Республикасында білім беруді және ғылымды дамытудың 2020-2025 жылдарға арналған мемлекеттік бағдарламасы // <https://www.gov.kz/memleket/entities/edu/press/article/details.> 21.07.2024.

184 Обзор национальной политики в области образования // <https://www.oecd.org/en/regions/eurasia-region.html> 21.07.2024.

185 Инклюзивное образование в Казахстане: особенности и перспективы развития // <https://www.nur.kz/family/school/1715660-inkluzivnoe.> 21.07.2024.

186 Инклюзивное образование в Великобритании // [https://heritageschool.ru/blog/inklyuzivnoe-obrazovanie-v-velikobritanii](https://heritageschool.ru/blog/inklyuzivnoe-obrazovanie-v-velikobritanii/). 21.07.2024.

187 Особенности инклюзивного образования, его реализация в РК // <https://www.nur.kz/family/school/1715660-inkluzivnoe-obrazovanie>. 21.07.2024.

188 Необходимо расширить понятие инклюзивного образования в РК – ученый // <https://www.inform.kz/ru/neobhodimo-rasshirit-ponyatie.> 21.07.2024.

189 Как обеспечивается инклюзивное образование в Казахстане // <https://inbusiness.kz/ru/news/kak-obespechivaetsya-inklyuzivnoe.> 21.07.2024.

190 Сулейменова Р.А. Инклюзивное образование в Казахстане: эволюция и перспективы развития // <https://kaznpu.kz/docs/novosti/2_sul_rus.> 21.07.2024.

191 Инклюзивті білім беру / Алматы қаласы білім басқармасы // <https://www.gov.kz/memleket/entities/almaty-edu/activities/7541?.> 11.09.2024.

192 Системе образования необходимы большие реформы, - эксперт об изменениях в школах Казахстана // [https://weproject.media/articles.](https://weproject.media/articles/detail/sisteme-obrazovaniya-neobkhodimy-bolshie-reformy-ekspert-ob-izmeneniyakh-v-shkolakh-kazakhstana/) 11.09.2024.

193 Досыбаев Н. Об образовании будущего // [https://weproject.media/ articles/detail/sisteme-obrazovaniya.](https://weproject.media/%20articles/detail/sisteme-obrazovaniya.) 11.09.2024.

**ҚОСЫМША А**

Кесте А.1 – «ҚР мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы», «ҚР жоғары білімді және ғылымды дамытудың 2023-2029 жылдарға арналған тұжырымдамасы» бойынша нысаналы индикаторлар

|  |  |
| --- | --- |
| Нысаналы индикаторлар | |
| 1 | |
| 1) 2 жастан 6 жасқа дейінгі балаларды сапалы мектепке дейінгі тәрбиемен және оқытумен қамту (2023 жыл – 90,2%, 2024 жыл – 92,5%, 2025 жыл – 95%, 2026 жыл – 97,5 %, 2027 жыл – 99 %, 2028 жыл – 100%, 2029 жыл – 100 %) | 1. Халықты жоғары біліммен қамту (2023 ж. – 63%, 2024 ж. – 64%, 2025 ж. – 66%, 2026 ж. – 68%, 2027 ж. – 71%, 2028 ж. – 73%, 2029 ж. – 75%) |
| 2) меншік нысанына қарамастан тәрбие мен оқыту сапасын бағалау өлшемшарттарына сәйкес келетін мектепке дейінгі ұйымдардың үлесі (2023 жыл – 20 %, 2024 жыл – 50 %, 2025 жыл – 75 %, 2026 жыл – 100 %, 2027 жыл – 100 %, 2028 жыл – 100 %, 2029 жыл – 100%) | 2. Инклюзивті білім беру үшін жағдай жасаған ЖЖОКБҰ үлесі (2023 ж. – 60%, 2024 ж. – 70 %, 2025 ж. – 80%, 2026 ж. – 100%) |
| 3) ауыз судың базалық көздерімен, бөлек ең аз жабдықталған дәретханалармен және қол жууға арналған базалық құралдармен қамтамасыз етілген мектепке дейінгі ұйымдардың үлесі (2023 жыл – 83,5 %, 2024 жыл – 94 %, 2025 жыл – 97 %, 2026 жыл – 100 %, 2027 жыл – 100 %, 2028 жыл – 100 %, 2029 жыл – 100 %) | 3. ЖЖОКБҰ-ны аяқтаған соң бірінші жылы жұмысқа орналастырылған түлектердің үлесі (2023 ж. – 72%, 2024 ж. – 74%, 2025 ж. – 75%, 2026 ж. – 76%, 2027 ж. – 77%, 2028 ж. – 78 %, 2029 ж. – 79%) |
| 4) PISA тестілеу нәтижелері бойынша мектептегі білім сапасын бағалау (математика бойынша орташа балл: PISA-2022 – 430 (2-деңгей), PISA-2025 – 435 (2-деңгей), PISA-2029 – 445 (2-деңгей); оқылым бойынша орташа балл: PISA-2022 – 392 (1а деңгейі), PISA-2025 – 396 (1а деңгейі), PISA-2029 – 406 (1а деңгейі); жаратылыстану бойынша орташа балл: PISA-2022 – 402 (1а деңгейі), PISA-2025 – 433 (2-деңгей), PISA-2029 – 443 (2-деңгей) | 4. Жатақханаларда енгізілген төсек-орындарының саны (2023 ж. – 10 000 орын, 2024 ж. – 10 000 орын, 2025 ж. – 10 000 орын, 2026 ж. – 10 000 орын, 2027 ж. – 10 000 орын, 2028 ж. – 10 000 орын, 2029 ж. – 10 000 орын) |
| 5) PISA халықаралық зерттеуі нәтижелері бойынша функционалдық сауаттылықтың шекті деңгейінен өткен ауылдық білім алушылардың үлесі (PISA-2025: математика – 45 %, оқылым – 25 %, жаратылыстану – 47%; PISA-2029: математика – 46%, оқылым – 26%, жаратылыстану – 48%) | 5. Әлемдік цифрлық кітапханаларға жазылым саны (2023 ж. – 1 бірлік, 2024 ж. – 1 бірлік, 2025 ж. – 1 бірлік, 2026 ж. – 2 бірлік, 2027 ж. – 2 бірлік, 2028 ж. – 3 бірлік, 2029ж. – 3 бірлік) |
| 6) PISA халықаралық зерттеуі нәтижелері бойынша функционалдық сауаттылықтың шекті деңгейінен өткен білім алушылардың үлесі (PISA-2025: математика – 54 %, оқылым – 38 %, жаратылыстану – 56%; PISA-2029: математика – 57%, оқылым – 40%, жаратылыстану – 57%) | 6. Халықаралық білім беру бағдарла маларын, шетелдік әріптестермен академиялық алмасуларды іске асыратын ЖЖОКБҰ үлесі (2023 ж. – 40%, 2024 ж. – 45%, 2025 ж. – 50%, 2026 ж. – 55%, 2027 ж. – 60%, 2028 ж. – 65%, 2029 ж. – 70%) |

|  |  |
| --- | --- |
| А.1-кестенің жалғасы | |
| 1 | |
| 7) толық жинақты мектептердің жалпы са нынан жан басына шаққандағы қаржылан дыруға көшкен мемлекеттік күндізгі жалпы білім беретін мектептердің үлесі (2023 жыл – 38%, 2024 жыл – 40,5%, 2025 жыл – 45,9%, 2026 жыл – 94,2%, 2027 жыл – 96,2%, 2028 жыл – 96,2%, 2029 жыл – 96,2%) | 7. Студенттердің жалпы санынан жоғары білім беру жүйесіндегі шетелдік сту денттердің үлесі (2023 ж. – 7,1%, 2024 ж. – 7,5%, 2025 ж. – 8%, 2026 ж. – 8,2%, 2027 ж. – 8,5%, 2028 ж. – 9%, 2029 ж. – 10%); |
| 8) даму мүмкіндіктері шектеулі балаларды арнайы психология-педагогикалық қолдаумен және ерте түзетумен қамту (2023 жыл – 73%, 2024 жыл – 85 %, 2025 жыл – 100%, 2026 жыл – 100 %, 2027 жыл – 100%, 2028 жыл – 100%, 2029 жыл – 100%) | 8. Азаматтық және патриотизм деңгейін арттыру мақсатында ұйымдастырылған қоғамдық қызметке, оның ішінде студент тік өзін-өзі басқару және дебат қозғалысы арқылы тартылған білім алушылардың үлесі (2023 ж. – 35%, 2024 ж. – 40%, 2025 ж. – 45%, 2026 ж. – 50%, 2027 ж. – 55%, 2028 ж. – 60%, 2029 ж. – 65%) |
| 9) инклюзивті білім беру үшін жағдай жасаған білім беру ұйымдарының үлесі (мектепке дейінгі ұйымдарда: 2023 жыл – 40%, 2024 жыл – 60%, 2025 жыл – 80 %, 2026 жыл – 100%, 2027 жыл – 100 %, 2028 жыл – 100%, 2029 жыл – 100%, орта білім беру ұйымдарында: 2023 жыл – 80 %, 2024 жыл – 90 %, 2025 жыл – 95 %, 2026 жыл – 100%, 2027 жыл – 100 %, 2028 жыл – 100%, 2029 жыл – 100 %, ТжКБ ұйымдарында: 2023 жыл – 70 %, 2024 жыл – 80 %, 2025 жыл – 90%, 2026 жыл – 100%, 2027 жыл – 100%, 2028 жыл – 100%, 2029 жыл – 100%) | 9. "Күміс университеттерді" құрған ЖЖОКБҰ-ның үлесі (үздіксіз білім беру институттарының тұрақты желісін құру) (2023 ж. – 25 %, 2024 ж. – 30 %, 2025 ж. – 35 %, 2026 ж. – 40 %, 2027 ж. – 45%, 2028 ж. – 50%, 2029 ж. – 60 %) |
| 10) жоғары жылдамдықты Интернетпен қамтамасыз етілген мектептердің үлесі (2023 жыл – 55%, 2024 жыл – 80%, 2025 жыл – 90%, 2026 жыл – 100%, 2027 жыл – 100%, 2028 жыл – 100%, 2029 жыл – 100%) | 10. Еңбекке қабілетті халықты формалды емес біліммен қамту (2023 ж. – 30%, 2024 ж. – 35%, 2025 ж. – 40%, 2026 ж. – 42%, 2027 ж. – 45%, 2028 ж. – 48%, 2029 ж. – 50%) |
| 11) пайдалануға берілген жаңа оқушы орындарының саны (2023 жыл – 137000, 2024 жыл – 535000, 2025 жыл – 329000; 2026 жыл – 160000, 2027 жыл – 160000, 2028 жыл – 160000, 2029 жыл – 160000) | 11. 6-74 жас аралығындағы халықтың цифрлық сауаттылық деңгейі (2023ж. – 85,5%, 2024 ж. – 86%, 2025 ж. – 86,5%, 2026 ж. – 87%, 2027 ж. – 87,5%, 2028 ж. – 88%, 2029 ж. – 88,5%) |
| 12) физика, химия, биология, робототехника, STEM пәндік кабинеттерімен қамтамасыз етілген негізгі және орта мектептердің үлесі (2023 жыл – 75 %, 2024 жыл – 80%, 2025 жыл – 90%, 2026 жыл – 93%, 2027 жыл – 95%, 2028 жыл – 97%, 2029 жыл – 100%) | 12. Ғылымды мемлекеттік әкімшіленді руге ғылыми қоғамдастықтың, бизнестің және басқа да стейкхолдерлердің қанағаттану дәрежесі (әлеуметтік сауалнама) (2023 ж. – 55%, 2024 ж. – 57%, 2025 ж. – 59%, 2026 ж. – 62%, 2027 ж. – 65%, 2028 ж. – 68%, 2029 ж. – 70%) |
| 13) базалық ауыз су көздерімен, ең аз жабдықталған бөлек дәретханалармен және қол жууға арналған базалық құралдармен қамтамасыз етілген мектептердің үлесі (2023 жыл – 92,5 %, 2024 жыл – 96 %, 2025 жыл – 100 %, 2026 жыл – 100 %, 2027 жыл – 100 %, 2028 жыл – 100 %, 2029 жыл – 100 %) | 13. Индекстелетін ғылыми журналдар дағы мақалалардың жалпы саны бойынша Қазақстанның InСites елдік рейтингіндегі позициясының өсуі (2023 ж. – 73 орын, 2024 ж. – 72 орын, 2025 ж. – 71 орын, 2026 ж. – 70 орын, 2027 ж. – 69 орын, 2028 ж. – 67 орын, 2029 ж. – 65 орын) |
| А.1-кестенің жалғасы | |
| 1 | |
| 14) ТжКБ оқу орындарын бітіргеннен кейінгі бірінші жылы жұмысқа орналасқан түлектердің үлесі (2023 жыл – 70%, 2024 жыл – 79%, 2025 жыл – 81%, 2026 жыл – 83%, 2027 жыл – 85%, 2028 жыл – 87%, 2029 жыл – 89%) | 13-1. Web of Science негізгі индекстерін дегі журналдардағы мақалалар мен шолу лар санының Scopus журналдарындағы мақалалар мен шолулар санына қатынасы (2023 ж. – 44%, 2024 ж. – 47%, 2025 ж. – 50%, 2026 ж. – 54%, 2027 ж. – 58%, 2028 ж. – 62%, 2029 ж. – 67%) |
| 15) жастарды талап етілетін мамандықтар бойынша колледждерде тегін оқытумен қамту (9-сынып бітірушілері) (2023 жыл – 80%, 2024 жыл – 90%, 2025 жыл – 100%, 2026 жыл – 100%, 2027 жыл – 100%, 2028 жыл – 100%, 2029 жыл – 100%) | 14. 2021 жылы (21,6 мың) зерттеушілер дің жалпы санынан зерттеушілер саны ның өсуі (2023 ж. – 3%, 2024 ж. – 5%, 2025 ж. – 7%, 2026 ж. – 10%, 2027 ж. – 15%, 2028 ж. – 23%, 2029 ж. – 30%) |
| 16) уальды оқытумен қамтылған, мемлекеттік тапсырыс бойынша білім алатын техникалық және кәсіптік білім беру студенттерінің үлесі (2023 жыл – 25%, 2024 жыл – 28%, 2025 жыл – 35%, 2026 жыл – 38%, 2027 жыл – 39%, 2028 жыл – 39,5%, 2029 жыл – 40%) | 15. ҒЗТКЖ жүзеге асыратын ғалымдар мен зерттеушілердің жалпы санынан жас ғалымдардың үлесін арттыру (2023 ж. – 36%, 2024 ж. – 38%, 2025 ж. – 40%, 2026 ж. – 43%, 2027 ж. – 45%, 2028 ж. – 47%, 2029 ж. – 50%) |
| 17) ТжКБ ұйымдарының оқу процесіне WorldSkills бағалау жүйесін енгізген колледждердің үлесі (2023 жыл – 60%, 2024 жыл – 80%, 2025 жыл – 100%, 2026 жыл – 100%, 2027 жыл – 100%, 2028 жыл – 100%, 2029 жыл – 100%) | 16. Зертханалардың ғылыми ұйымдар мен университеттердің жаңартылған жабдық тарының үлесі (2023 ж. – 16%, 2024 ж. - 18%, 2025 ж. – 20%, 2026 ж. – 25%, 2027 ж. – 30%, 2028 ж. – 35%, 2029 ж. – 40%) |
| 18) халықаралық салалық талаптарға (стандарттарға) сәйкес құрылған құзыреттер орталықтарының саны (2024 жыл – 8 бірлік, 2025 жыл – 9 бірлік, 2026 жыл – 8 бірлік) | 17. "ҒЗТКЖ саласындағы университеттер мен өнеркәсіп арасындағы ынтымақтастық" көрсеткіші бойынша GII рейтингінде Қазақстанның позициясы (2023 ж. – 115 орын, 2024 ж. – 113 орын, 2025 ж. – 110 орын, 2026 ж. – 108 орын, 2027 ж. – 106 орын, 2028 ж. – 104 орын, 2029 ж. – 100 орын) |
| 19) балалардың құқықтық қорғалу деңгейі (2023 жыл – 87 %, 2024 жыл – 89 %, 2025 жыл – 91 %, 2026 жыл – 93 %, 2027 жыл – 94 %, 2028 жыл – 95 %, 2029 жыл – 96 %) | 18. Аяқталған қолданбалы ғылыми-зерттеу жұмыстарының жалпы санынан коммерцияланатын жобалардың үлесі (2023 ж. – 28 %, 2024 ж. – 29 %, 2025 ж. – 35 %, 2026 ж. – 36 %, 2027 ж. – 40 %, 2028 ж. – 45 %, 2029 ж. – 50%) |
| 20) жетім балалар мен ата-анасының қамқор лығынсыз қалған балаларға арналған ұйым дар тәрбиеленушілерінің аталған санаттағы балалардың жалпы санындағы үлесі (2023 жыл – 16,4%, 2024 жыл – 17,0%, 2025 жыл – 16,5%, 2026 жыл – 16,0%, 2027 жыл – 15,5%, 2028 жыл – 15,0%, 2029 жыл – 14,5%) | 18-1. "ҒҒТҚН-ды коммерцияландыру жо баларынан ғылымды қажетсінетін өнімді сату көлемі" (2024 ж. – 5 млрд. теңге, 2025 ж. – 6 млрд теңге, 2026 ж. – 7 млрд. теңге, 2027 ж. – 9 млрд теңге, 2028 ж. – 11 млрд теңге, 2029 ж. – 12 млрд. теңге) |
| 21) терроризмге қарсы қауіпсіздік талаптарына сәйкес балаларды кешенді қорғауды қамтамасыз еткен білім беру ұйымдарының үлесі (2023 жыл – 90%, 2024 жыл – 100%, 2025 жыл – 100%, 2026 жыл – | 19. ҒЗТКЖ-ға ішкі шығындардың жалпы көлемінен кәсіпкерлік сектор шығыстарын ың үлесі (2024 ж. – 25%, 2025 ж. – 28%, 2026 ж. – 32%, 2027 ж. – 38%, 2028 ж. – 43%, 2029 ж. – 50%) |
| А.1-кестенің жалғасы | |
| 1 | |
| 100%, 2027 жыл – 100%, 2028 жыл – 100%, 2029 жыл – 100%) |  |
| 22) азаматтық және патриоттық деңгейін арт тыру мақсатында ұйымдастырылған қоғам дық қызметке, оның ішінде білім алушылар дың өзін-өзі басқаруы және дебаттық қозға лыс арқылы тартылған білім алушылардың үлесі (2023 жыл – 35%, 2024 жыл – 40%, 2025 жыл – 45%, 2026 жыл – 50%, 2027 жыл – 55%, 2028 жыл – 60%, 2029 жыл – 65%) |  |
| 23) балаларды қосымша білім берумен қамту (2023 жыл – 81,1%, 2024 жыл – 86,3%, 2025 жыл – 90%, 2026 жыл – 95%, 2027 жыл – 100%, 2028 жыл – 100%, 2029 жыл – 100%) |  |
| 24) спортпен айналысу үшін жағдай (спорт залдары және спорттық мүкәммалдар) жасаған ЖАО-ға ведомстволық бағынысты күндізгі мемлекеттік жалпы білім беретін орта білім беру ұйымдарының үлесі (2023 жыл – 92%, 2024 жыл – 95%, 2025 жыл – 97%, 2026 жыл – 100%, 2027 жыл – 100%, 2028 жыл – 100%, 2029 жыл – 100%) |  |
| 25) мектепке дейінгі ұйымдардың басшыла ры, әдіскерлері, тәрбиешілерінің жалпы сан ынан бейінді білімі бар педагогтердің үлесі (2023 жыл – 78%, 2024 жыл – 81%, 2025 жыл – 84%, 2026 жыл – 87%, 2027 жыл – 88,2%, 2028 жыл – 90%, 2029 жыл – 92%) |  |
| 26) орта білім беру ұйымдары педагогтері нің жалпы санынан педагог-шебердің, педа гог-зерттеушінің, педагог-сарапшының және педагог-модератордың біліктілік деңгейі бар педагогтердің үлесі (2023 жыл – 65%, 2024 жыл – 70%, 2025 жыл – 75%, 2026 жыл – 80%, 2027 жыл – 84%, 2028 жыл – 87%, 2029 жыл – 90%) |  |
| 27) алып тасталды - ҚР Үкіметінің 13.06.2024 [*№465*](https://adilet.zan.kz/kaz/docs/P2400000465#z279)қаулысымен |  |
| 28) мемлекеттік ТжКБ ұйымдарының арнайы пәндер оқытушылары мен өндірістік оқыту шеберлерінің жалпы санынан өндірістен тартылған мамандардың үлесі (2023 жыл – 8,5%, 2024 жыл – 10%, 2025 жыл – 11,4%, 2026 жыл – 12%, 2027 жыл – 13%, 2028 жыл – 14%, 2029 жыл – 15%) |  |
| 29) аттестаттауға жататын білім беру ұйымдарының санынан мемлекеттік аттестаттау рәсімінен өткен білім беру ұйымдарының үлесі (2023 жыл – 35%, 2024 жыл – 65%, 2025 жыл – 85%, 2026 жыл – 100%, 2027 жыл – 20%, 2028 жыл – 40%, 2029 жыл – 60%) |  |

**ҚОСЫМША Ә**

Кесте Ә.1 – Білім беруге жұмсалған шығын деңгейі бойынша әлем елдерінің ретингі

|  |  |  |  |  |
| --- | --- | --- | --- | --- |
| ЕО мүшелері | Білімге жұмсалған шығындар, ЖІӨ-ге қатынасы | Білімге жұмсалған мемлекеттік шығындар % | Адам потенциялын дамыту көрсеткіші | Соңғы мәлімет. Жылы |
| Австрия | 4.99 | 8.85 | 0.916 | 2021 |
| Бельгия | 6.23 | 11.32 | 0.937 | 2021 |
| Болгария | 4.49 | 10.36 | 0.795 | 2021 |
| Венгрия | 5.00 | 10.36 | 0.846 |  |
| Германия | 4.53 | 8.85 | 0.942 |  |
| Греция | 4.06 | 7.11 | 0.887 |  |
| Дания | 6.04 | 11.89 | 0.948 |  |
| Ирландия | 2.98 | 12.02 | 0.945 |  |
| Испания | 4.59 | 9.18 | 0.905 |  |
| Италия | 4.13 | 7.44 | 0.895 |  |
| Кипр | 5.62 | 12.74 | 0.896 |  |
| Латвия | 5.70 | 12.65 | 0.863 |  |
| Литва | 4.84 | 12.74 | 0.875 |  |
| Люксембург | 4.64 | 10.99 | 0.930 |  |
| Мальта | 5.63 | 12.67 | 0.918 |  |
| Нидерланды | 5.14 | 11.02 | 0.941 |  |
| Польша | 4.94 | 11.17 | 0.876 |  |
| Португалия | 4.71 | 9.71 | 0.866 |  |
| Румыния | 3.25 | 8.14 | 0.821 |  |
| Словакия | 4.40 | 9.35 | 0.848 |  |
| Словения | 5.67 | 11.50 | 0.918 |  |
| Финляндия | 5.69 | 10.23 | 0.940 |  |
| Франция | 5.25 | 8.88 | 0.903 |  |
| Хорватия | 5.20 | 10.72 | 0.858 |  |
| Чехия | 5.05 | 10.88 | 0.889 |  |
| Швеция | 6.68 | 13.50 | 0.947 |  |
| Эстония | 5.91 | 14.25 | 0.890 |  |

**ҚОСЫМША Б**

Диссертация тақырыбын зерттеуге арналған эксперттік сұхбат есебі

Кіріспе. Білім беру саласындағы мемлекеттік саясат адами капиталды дамыту бойынша маңызды қадамдар жасалды. Оны дамыту үшін осы бағыттағы реформаларды одан әрі мақсатты түрде жалғастыруға қажеттілік бар.

Диссертациялық жұмыстың практикалық бөлімінің негізгі ғылыми гипотезасын тексеру мақсатында білім беру саласы мәселесін зерттеумен айналысып жүрген эксперттер, саясаттанушылар, үкіметтік емес ұйым өкілдерімен тереңдетілген сұхбат алу арқылы Қазақстан Республикасындағы білім беру жүйесінің қазіргі ахуалы, проблемалары және келешегін талдау маңызды болды. Сонымен бірге, осы мәселені тереңірек білетін мамандардың пікірлері осы тақырыпты ашуға көмектесті.

Мақсаты – Білім беру саласының қазіргі ахуалын, оның дамуына кедергі болатын проблемаларды және даму келешегіне байланысты мамандар пікірін зерттеу.

Міндеттері:

* + - білім беру саласының қазіргі ахуалы туралы ақпарат алу;
    - сарапшылардың пікірін зерттеу арқылы Білім беру саласының даму барысындағы өзекті проблемаларды анықтау;
    - еліміздегі Білім беру жүйесінің адами капиталды дамыту бойынша оның келешегі туралы сарапшылар пікірін зерттеу.

Зерттеу объектісі – білім беру саласы мәселесін зерттеумен айналысатын сарапшылар, білім беру саласы басқару органдарының қызметкерлері.

Зерттеу пәні – Қазақстан Республикасындағы білім беру саласы.

Гипотезасы – білім беру жүйесі адами капиталды дамыту әлеуеті елдегі саяси, әлеуметтік-экономикалық реформалардың нәтижелілігіне, мемлекеттік биліктің ашық, жауапкершілікті қызметіне тікелей байланысты.

Жүргізілу әдістемесі. Телефон, диктофон, Zoom бағдарламасы арқылы аудио жазбалар.

Іріктеме. Білім беру саласы мәселесін зерттеумен айналысатын сарапшылар, білім беру орындарының қызметкерлері, үкіметтік ұйым өкілдері, білім беру саласын басқару органдарының қызметкерлері. 23 эксперт:

Сарапшы №1. Жоғары білім беру орыны. Профессор. Жоғары білім беру саласында тәжірибесі – 20 жылдан астам. Л.Н. Гумилев атындағы Еуразия ұлттық университеті.

Сарапшы №2. Жоғары білім беру орыны. Профессор. Жоғары білім беру саласында тәжірибесі – 20 жылдан астам. Л.Н. Гумилев атындағы Еуразия ұлттық университеті.

Сарапшы №3. Жоғары білім беру орыны. Доцент, с.ғ.д. Жоғары білім беру саласында тәжірибесі – 27 жылдан астам. Абай атындағы ҚазҰПУ.

Сарапшы №4. Жоғары оқу орнының профессоры, Жоғары білім беру саласында тәжірибесі – 30 жылдан астам, Абай атындағы ҚазҰПУ.

Сарапшы №5. Үкіметтік емес ұйым өкілі, жергілікті білім беру саласы мәселесін зерттеумен айналысу тәжірибесі – 25 жылдан астам, ҚР жоғары білім және ғылым министрлігінің жұмыс тобының мүшесі.

Сарапшы №6. Орта білім беру орыны. мұғалім, білім беру саласында тәжірибесі – 27 жылдан астам.

Сарапшы №7. Ғылыми-зерттеу мекемесінің қызметкері, білім беру мәселесін зерттеумен айналысу тәжірибесі – 15 жылдан астам, ҚР жоғары білім және ғылым министрлігінің жұмыс тобының мүшесі, саясаттанушы.

Сарапшы №8. Мемлекет тарихы институты басшысы, саясаттанушы, PhD, мемлекеттік қызметтегі еңбек тәжірибесі – 15 жыл.

Сарапшы №9., Жоғары оқу орнының қызметкері, білім беру мәселесін зерттеумен айналысу тәжірибесі – 15 жылдан астам, саясаттанушы, PhD.

Сарапшы №10. Жоғары оқу орнының қызметкері, білім беру мәселесін зерттеумен айналысу тәжірибесі – 25 жылдан астам, саяси ғылымдар кандидаты.

Сарапшы №11. Жоғары оқу орнының қызметкері, білім беру мәселесін қызметтегі тәжірибесі – 13 жыл.

Сарапшы №12. Орта білім беру орнының қызметкері, білім беру мәселесін қызметтегі тәжірибесі – 9 жыл.

Сарапшы №13. Ғылыми зерттеу институты, білім беру мәселесін зерттеу тәжірибесі – 13 жыл, ҚР жоғары білім және ғылым министрлігінің жұмыс тобының мүшесі.

Сарапшы №14. Жоғары оқу орнының профессоры, жергілікті өзін-өзі басқару мәселесін зерттеумен айналысу тәжірибесі – 25 жылдан астам, саяси ғылымдарының кандидаты.

Сарапшы №15. Ғылыми зерттеу институты, білім беру мәселесін зерттеу тәжірибесі – 13 жыл, ҚР жоғары білім және ғылым министрлігінің жұмыс тобының мүшесі.

Сарапшы №16. Ғылыми зерттеу институты, білім беру мәселесін зерттеу тәжірибесі – 15 жыл, ҚР жоғары білім және ғылым министрлігінің жұмыс тобының мүшесі.

Сарапшы №17. Ғылыми зерттеу институты, білім беру мәселесін зерттеу тәжірибесі – 13 жыл, ҚР жоғары білім және ғылым министрлігінің жұмыс тобының мүшесі.

Сарапшы №18. Жоғары оқу орнының қызметкері, білім беру мәселесін зерттеумен айналысу тәжірибесі – 10 жылдан астам.

Сарапшы №19. Орта білімі беру орыны қызметкері, білім беру мәселесін зерттеумен айналысу тәжірибесі – 15 жылдан астам.

Сарапшы №20. Ғылыми зерттеу институты, білім беру мәселесін зерттеу тәжірибесі – 6 жыл, ҚР жоғары білім және ғылым министрлігінің жұмыс тобының мүшесі.

Сарапшы №21. Ғылыми зерттеу институты, білім беру мәселесін зерттеу тәжірибесі – 10 жыл, ҚР жоғары білім және ғылым министрлігінің жұмыс тобының мүшесі.

Сарапшы №22. Ғылыми зерттеу институты, білім беру мәселесін зерттеу тәжірибесі – 15 жыл, ҚР жоғары білім және ғылым министрлігінің жұмыс тобының мүшесі.

Сарапшы №23. Ғылыми зерттеу институты, білім беру мәселесін зерттеу тәжірибесі – 15 жыл, ҚР жоғары білім және ғылым министрлігінің жұмыс тобының мүшесі.

Сарапшылармен өткізілген тереңдетілген сұхбаттың құрылымы

Кіріспе. Құрметті сарапшы, біз білім беру саласындағы мемлекеттік саясат адами капиталды дамытудың шарты ретінде мәселесіне байланысты зерттеу жүргізудеміз. Осы тақырыпты зерттеуге байланысты сұхбат беруге келіскеніңіз үшін алғысымызды білдіреміз. Сіздің пікіріңіз біз үшін құнды! Біздің жазбамыз сіз қарсы болмасаңыз, таспаға жазылады. Бұл ақпаратты толық өңдеуге мүмкіндік береді. Зерттеу қолданбалы сипатта, алынған нәтижелер жалпылама түрде қолданылатын болады.

Танысу (2 мин).

Өзіңіз туралы айтып беруді сұраймыз. Кәсібіңіз қандай, қандай салада жұмыс істейсіз?

Негізгі бөлім Сұрақтар

1 блок. Білім беру саясатының қазіргі ахуалы

Сіздің пікіріңізше, Қазақстандағы қазіргі білім беру жүйесінің даму ахуалы қандай?

– Білім беру жүйесін дамыту бойынша жасалып жатқан реформалар тиімділігі қандай дәрежеде?

– ҚР Білім министрлігінің ҚР Оқу-ағарту министрлігі және ҚР Ғылым және жоғары білім министрлігі болып бөлінуі қаншалықты тиімді деп ойлайсыз?

– «ҚР мектепке дейінгі, орта, техникалық және кәсіптік білім беруді дамытудың 2023 – 2029 жылдарға арналған тұжырымдамасы», «ҚР жоғары білімді және ғылымды дамытудың 2023 – 2029 жылдарға арналған тұжырымдамасы» осы саланы дамытуға қаншалықты ықпал етуде?

–мемлекеттік билік адам капиталын дамыту бойынша білім беру саласына қатысты қаншалықты көңіл бөлуде?

2 блок. білім беру жүйесінің проблемалары

Сіздің пікіріңізше, Қазақстандағы қазіргі білім беру жүйесінде қандай проблемалар бар?

– білім беру жүйесінің жұмыс істеуіне адами капиталды дамыту үшін саяси және заңнамалық тұрғыда қандай проблемалар бар?

– білім беру жүйесінің салалық (мектепке дейінгі, орта, техникалық және кәсіптік білім беру, жоғары білім және ғылым) проблемаларды шешуде қандай қиындықтар туындайды?

– мектепке дейінгі және орта мектептердегі адам капиталын дамытуға қатысты қызметінің жағымды және жағымсыз тұстарын айтып, соған қатысты реттеудің қандай жолдарын ұсынасыз?

– Болон жүейсі енгізілгеннен кейінгі жоғары білім саласындағы артықшылықтар мен кемшіліктерді қалай бағалайсыз оның адами капиталды дамытуға қатысты дәрежесі қандай?

– Қалалық, аймақтық елді мекендердегі білім беру жүйесінде қандай қиындықтар бар?

3 блок. Білім беру жүйесі жүйесінің даму келешегі

Қазақстандағы адами капиталды дамытуда қазіргі білім беру жүйесін басқарудың даму келешегіне байланысты сіздің пікіріңіз қандай?

– 2029 жылға қарай білім беру жүйесінің даму мүмкіндіктерін қалай бағалайсыз?

–адами капиталды дамыту мен интеллектуалды құндылықты сақтап қалуға қатысты арнайы мемлекеттік тұжырымдама немесе бағдарлама қажет деп ойлайсыз ба?

– білім беру жүйесін дамыту арқылы бәсекеге қабілетті, адами капиталдың сапасын арттырудың «оңды» сценариі қандай болуы мүмкін?

– білім беру жүйесін дамыту арқылы адами капиталдың сапасын арттырудың «оң» сценариі қандай болуы мүмкін?

– Білім берудің адами капиталды дамытудағы қызметі бойынша қандай шетелдік тәжірибені ұсынар едіңіз?

– Білім беру жүйесінің тиімділігін арттыру үшін қандай қадамдар жасау қажет? Мектепке дейінгі, орта, орта техникалық, жоғары білім, ғылым салалары бойынша нақты ұсыныстар жасар едіңіз?

Қорытынды.

Сұхбатқа қатысқаныңыз үшін алғыс білдіреміз. Пікірлеріңіз үшін рақмет!